
Pratarmė 


Šioje knygoje aš siekiau ne tik suteikti informaciją, bet 
ir pažadinti domėjimąsi Aristotelio sprendžiamomis filoso- 
finėmis problemomis, jo argumentais ir idėjomis. Mėginau 
atskleisti nepaprastą jo filosofinių tyrinėjimų mastą ir žavesį, 
parodyti, kodėl šiuolaikiniai filosofai jį taip didžiai vertina. 
Aš labai tikiuosi, kad knygos skaitytojai panūs Aristotelį 
paskaityti patys. 

Išsamesnį šios knygos tikslų ir turinio aprašymą atrasite 
I skyriuje. 

Ypač esu dėkingas Henryiui Hardy ir Judithai Ackrill 
už padrąsinimą ir patarimus, o Elsie Hinkes — už meistrišką 
spausdinimą. 


Oxford, 1980 rugsėjis J. L. A. 


1 
Įvadas 


Šios knygos tikslas 


Ši knyga yra vadovas po Aristotelio filosofiją, tad šiame 
skyriuje norėčiau paaiškinti, kokio pobūdžio vadovą parašiau, 
1r šį bei tą pasakyti apie teritoriją, kurią jis tyrinėja. 

Galima būtų manyti, kad įvadinė knyga apie Aristotelį- 
filosofą galėtų tiesiog išdėstyti jo mokymus. Kokie tie 
mokymai, šiuo metu specialistams jau turėtų būti gerai 
žinoma, ir vienintelis dalykas, ko reikia, — tai apibendrinti 
juos nespecialistams kiek įmanoma aiškiau. Toli gražu. 
Priešingai kai kurioms tradicinėms nuomonėms, Aristotelio 
filosofija yra įvairiais atžvilgiais atvira“ filosofija, o ne 
uždaras mokymų rinkinys. Tačiau kodėl Aristotelis vis dėlto 
visuomet laikomas "doktrinų" kūrėju —- kai apie kitus filosofus 
sakoma, kad jie laikėsi tam tikrų pažiūrų arba siūlė tam 
tikrus sprendimus, arba vystė teorijas? Man atrodo, esama 
dviejų priežasčių. Pirmiausia, jis taikosi išvystyti sistemišką 
ir visa aprėpiančią filosofiją bei pasiekti galutines ir teisingas 
išvadas tiriamais klausimais. Vieno tyrimo išvadomis jis 
dažnai remiasi vykdydamas kitą tyrimą, o išvadas dažnai 
dėsto tvirtai pasitikėdamas savimi. Trumpai tariant, susidaro 
įspūdis, kad jis turi raktą milžiniškai problemų sričiai ir 
kalba remdamasis didžiuliu autoritetu. Antra, ilgą laiką 
jo darbai buvo studijuojami taip, nelyginant jie išties būtų 


autoritetingų mokymų rinkinys. Jo "traktatai" ar "mokslas" 
buvo laikomi galutiniu žodžiu. Juos studijuojantieji buvo 
skatinami ne kritiškai įvertinti, o paprasčiausiai išmokti 
ir priimti tiesas, neabejotinai juose glūdinčias. 

Tiesą sakant, išdėstyti Aristotelio filosofiją tiesiog kaip 
doktrinų rinkinį turėtų būti baisiai klaidinantis dalykas. 
Matj|jo darbas užtruko daugelį metų — nuo studijavimo 
Platono Akademij oje laikų iki mirties šešiasdešimt trečiaisiais 
gyvemmo metais. Per tą laiką jo idėjos vystėsi ir kartais 
keisdavosi, jis mesdavo senus argumentus ir išrasdavo 
naujus, pagrindines temas traktavo įvairiausiuose konteks- 


tuose ir įvairiausiais įrankiais. Iš to plaukia, kad bet koks 


—————- mm 


rimtas jo mąstymo supratimas turi atsižvelgti į to mąstymo 


judėjimą, o ne elgtis su juo kaip su paprastu išvadų katalogu. 


A saaa i inas AN A 


Maža to, — visa Aristotelio filosofijos samprata yra atvira 
ir diskusinė, o ne dogmatiška: jis tvirtina žengiąs pirmyn 
—'ir dažniausiai tikrai pasistūmėja,- keldamas klausimus, 
išdėstydamas problemas ir išmėgindamas galimus atsakymus 
ar strategijas. Čia neturėčiau perdėti. Tiesa ir tai, kad 
Aristotelis dažnai prisiima mokyklos galvos stilių ir kalba 
su tokiu tikrumu, tarsi kalbamajame dalyke jau būtų 
pasiekta galutinė tiesa, jis neabejotinai turi galutinio ir 
visa aprėpiančio filosofinio pasaulio supratimo idealą. 
Nepaisant to, daugelyje jo darbų girdėti garsiau ar ne 
taip garsiai skambant atsargumo ir klausimo gaidą: daug 
kas lieka miglota ir abejotina, atsakymai į vieną problemų 
grupę užkabina naujas problemas, svarbiuose ginčuose abiejų 
pusių argumentai gali atrodyti pakibę pusiausvyros būsenoje. 
Išdėstyti Aristotelio filosofiją kaip doktrinų rinkinį reikštų 
atimti iš jos visą gyvastį ir gyvybingumą. Ji greičiau jau 
primena problemų serijas, besirutuliojančias kartu su 
besivystančiomis atsakymų serijomis. 

Iš tiesų Aristotelį kaip filosofą charakterizuoja ne jo išvadų 
kiekis bei svoris (jo "mokymai"), bet jo argumentų, idėjų 
ir analizių skaičius, galia ir subtilumas. Taip yra, taip 


ir turėtų būti. Juk privalėti išmokti doktriną yra baisiai 
nuobodi užduotis, ypač slegianti, jeigu žinai, kad toji doktrina 
klaidinga; o įdomūs argumentai teikia malonumo ir naudos 
nepriklausomai nuo to, ar jie iš tiesų pagrindžia tas išvadas, 
kurias tariasi pagrindžią. Šiuolaikiniai astronomai ryžtingai 
atmeta Aristotelio dangaus kūnų aprašymą, tačiau vis dar 
tebėra didžiai įdomu išvysti, kokie argumentai atvedė jį 
prie išvados, jog visata turi būti amžinai judanti sfera. 
Vėlgi kertinės Aristotelio idėjos kurstė ir skatino filosofus 
daugelį šimtmečių - Hrfitent todėl, kad tai nėra sustabarėjusios 
doktrinos, jos gali būti įvairiopai taikomos, interpretuojamos 
bei plėtojamos. 

Vadinasi, galvoti apie Aristotelį kaip apie didįjį "žinotoją, 
suvyniojusį visas filosofijos problemas ir slėpinius į dailiai 
supakuotus ir aiškiai užrašytus ryšulėlius, yra populiarus 
nesusipratimas. (Šis nesusipratimas pradžią gavo iš kai 
kurių antikos bei viduramžių '"aristotelininkų' pažiūrų ir 
įsitikinimų.) Tolesnis mano teiginių punktas gali būti kur 
kas labiau ginčytinas. Man atrodo esant malonu ir naudinga 
pasinerti į filosofinę diskusiją su Aristoteliu. Lygiai kaip 
pradedančiam fleitininkui malonumą teikia maestro technika 
bei atlikimas, taip 17 mus džiugina Aristotelio argumentų 
rafinuotumas, glaustumas bei įtaiga — ir jie džiugina mus 
tuo labiau, kuo giliau į juos pasineriame. Tačiau jeigu 
mūsų tikslas yra vien tiktai suprasti Aristotelį, šis 
"pasinėrimas" turės būti atsargiai ribojamas; mes turime 
įeiti į jo mintis, bet neiti anapus jų, mes turime mėginti 
iš naujo pakartoti jo intelektualinę kelionę, sergėdamiesi, 
kad nesineštumėme su savim dvidešimtojo amžiaus bagažo 
ar amunicijos. Pasiekti tokį supratimą neabejotinai yra 
pastangų vertas tikslas, reikalaujantis sykiu ir vaizduotės, 
ir intelekto galios. Tačiau mes galbūt norėsime ne tik laimėti 
tam tikrą Aristotelio kūrybos supratimą, bet taip pat ir 
geriau suprasti kai kurias iš tų filosofinių problemų, su 
kuriomis susiduria Aristotelis. Šiuo atveju turime teisę 


pakviesti jį diskusijai, tarytumei jis būtų mūsų amžininkas. 
Jis turi pavydėtiną sugebėjimą trumpai drūtai išdėstyti 
problemą ar atsakymą; jo ryžtingi judrūs sakiniai nepaprastai 
provokuoja mąstymą. Jei vienas kuris jo sakinys arba 
argumentas sukursto mus pačius klausti arba argumentuoti 
prieš, neturime jausti kaltės dėl to, kad senovės filosofą 
puolame šiuolaikiniais ginklais. Patsai Aristotelis neprieš- 
taraus; galime būti tikri, kad jeigu jis dabar yra Palaimintųjų 
Salose, tai argumentuoja contra, naudodamas visus intelektu- 
alinius įnagius, kokie tik jam pasiekiami. Be abejo, mūsų 
protams įsileidus dvidešimtojo amžiaus mintis ir sąvokas, 
turėsime ne tokį gryną istorinį Aristotelio supratimą. Tačiau 
kodėl gi panorėję negalėtume leisti sau šios aukos? Naudotis 
šiuolaikinėmis sampratomis aptariant senovės filosofų 
argumentus savaime nėra jokia yda, kaip nėra yda ir ginčytis 
su jais, nelyginant jie būtų mūsų amžininkai. Tai tampa 
yda (anachronizmo yda) tik tuomet, jei kas nors yra užsimojęs 
atlikti gryną istoriko darbą. 

Su Aristoteliu ginčytis ir iš jo pasimokyti nesunku, nes 
problemos, dėl kurių suformulavimo jis taip sunkiai kovojo, 
tebėra filosofijoje centrinės ir sąvokos bei terminologija, 
kurią jis vartojo mėgindamas tas problemas išspręsti, dar 
neprarado savo galios. Šioje knygoje siekiau pažadinti aktyvų 
susidomėjimą jo filosofija, lygiai kaip ir perteikti apie ją 
informaciją. Tad iškėliau filosofinius klausimus ir pateikiau 
savo paties filosofinius komentarus, idant priminčiau 
skaitytojui, jog Aristotelio žodžiai čia yra tam, kad dėl 
jų būtų ginčijamasi, ir idant sukurstyčiau jį tolesniam įvairių 
problemų apmąstymui. 

Aristotelio veikalai sudėlioti sistemingai: pirmiausia — 
logikos traktatai, po to ilgos darbų apie gamtą serijos (kurios 
pačios sutvarkytos pagal racionalų planą), toliau - metafizikos 
knygos ir galiausiai veikalai "praktinėmis" temomis — apie 
etiką, politiką, retoriką ir estetiką. Šitie tekstai buvo išleisti 
ir šia tvarka sudėlioti po Aristotelio mirties. Jisai pats 

jų tokia tvarka neparašė, ir dėstyti jo filosofiją taip, 
nelyginant jis būtų tai padaręs, reiškia sukurti apie ją 
visiškai klaidingą įspūdį. Tiesą sakant, įtaigoti, kad Aristotelis 
apskritai — kad ir kokia tvarka — juos parašė tuo pavidalu, 
koks yra mus pasiekęs, yra ganėtinai klaidinantis dalykas. 
Mat nors kai kurie veikalai yra išbaigtos formos ir nugludinto 
stiliaus, daugelis vis dar tebenešioja paskaitų kambario 
žymes; jie labiau primena lektoriaus pastabas, negu išleisti 
parengtą galutinį knygos rankraščio variantą. Kadangi 
Aristotelis „skaitė paskaitas daugelį metų. ix. kartkarčiais 
sugrįždavo prie tų pačių problemų, natūralu, kad darė 
pataisas ir savo pastabas papildydavo. Kai jo leidėjas 
galiausiai ėmėsi jas išleisti pasauliui, nenorėjo rizikuoti 
prarasti ką nors svarbaus. Jis neiškirpo perrašytų pastraipų 
ir nepašalino alternatyvių versijų, tačiau įjungė jas į 
publikuosimą tekstą. Taigi traktatas — toksai, kokį mes 
jį turime, — greičiausiai turi suėmęs ankstesnius ir vėlesnius 
sluoksnius; dažnai pasitaiko pasikartojimų, kartais — 
nenuoseklumų. Kai kuriais atvejais — ypač tai ryšku 
Metafizikoje —- keliems iš pradžių visiškai atskiriems paskaitų 
kursams buvo suteiktas vieno veikalo su vienu pavadinimu 
pavidalas. Leidėjas, kur būtina, verčiau pridės šen bei ten 
kokį sakinį, kad tokios glosos padedamas nušviestų nerangų 
perėjimą ir taip sustiprintų vienybės ir tęstinumo regimybę 
visame veikale. 

Aristotelio filosofija nėra vienalytė, griežta sistema; nei 
jo traktatai negali būti išskleisti bei išdėstyti paprasta 
chronologine tvarka. Tikroji jo darbo vienybė slypi metode, 
stiliuje ir intelektualiniame charakteryje; ji pasireiškia ir 
tam tikrų pamatinių idėjų bei tam tikros terminologijos 
pasklidimu. Aš mėginsiu šią vienybę atskleisti. Cituodamas 
viliuosi suteiksiąs tiesioginį Aristotelio filosofavimo manieros 
įspūdį. (Versdamas siekiau ne tiek glotnumo ar elegancijos, 
kiek deramo tikslumo; mano komentarai ir priedai išskirti 
laužtiniais skliaustais.) O apie temos aprėpimą bei aptarimo 
tvarką galiu pasakyti tiek, jog bandžiau rašyti tokius skyrius, 


kad kiekvienas iš jų galėtų būti skaitomas atskirai, o visi 
kartu skaitytojui suteiktų neblogą pažintį su pagrindinėmis 
Aristotelio idėjomis bei gyvą jo filosofinių pasiekimų nuovoką. 
Žinoma, nė iš tolo nepretenduoju viską aprėpti - nemažai 
stambesniųjų temų nėra nė palytėtos; tačiau knygos gale 
pateikti patarimai tolesniam skaitymui. 


Aristotelio gyvenimas 


Čia gali būti naudinga pateikti pliką faktų apie Aristotelio 
gyvenimą santrauką. Jis, gydytojo sūnus, gimė Stageiros 
mieste Chalkidikėje (Šiaurės Graikija) 384 m. pr. Kr. 
Aštuoniolikos metų amžiaus įstojo Platono Akademijon Atė- 
nuose ir nepaliovė buvęs jos narys dvidešimtį metų, iki 
Platono mirties 347 metais. Šiųdviejų filosofijos milžinų- 
jaunojo ir senojo — tarpusavio santykis yra kerintis studijų 
ir spekuliacijų objektas. Aišku, kad Aristotelis buvo smarkiai 
paveiktas tiek Platono, tiek ir Akademijoje vykstančių dialek- 
tinių ginčų, tačiau taip pat jis plėtojo 17 Platono teorijų 
kritiką bei dirbo prie savo paties idėjų. 

Platonui mirus, Aristotelis paliko Atėnus ir nuvyko 
pirmiausia į Asą (Mažosios Azijos pakrantėje), po to — 
į Lesbo salą. Didžioji dalis jo empirinio jūros biologijos 
tyrinėjimo buvo atlikta šiose vietose. Apie 342 jis buvo 
pakviestas į Makedoniją vadovauti karaliaus sūnaus, 
Aleksandro, lavinimui; deja, mes labai mažai težinome apie 
tai, kas iš šio projekto išėjo. Po kelerių metų Aristotelis 
grįžo į Atėnus ir įsteigė naują mokyklą (Likėjų arba 
Peripatą), kuriame buvo atliekami visokiausių rūšių tyrimai: 
gamtos, humanitarinių mokslų, filosofiniai. Mokykla klestėjo, 
tačiau patsai Aristotelis dėl politinių priežasčių 323 paliko 
Atėnus. Jis persikėlė į Euboją, kur po metų mirė. 

Kad skaitytojas pasisemtų daugiau informacijos apie 
Aristotelio gyvenimą bei išgirstų smulkesnį pasakojimą apie 
būdus, kuriais jo rankraščiai buvo išsaugoti, išleisti ir 

perduoti mums, galiu jam nurodyti knygas, paminėtas 
vadove Tolesniam skaitymui antrašte "Bendrieji veikalai' 
237p. Tos knygos taip pat šį tą mini apie jo veikalų 
chronologiją bei apie jo filosofijos santykį su platonizmu. 


Aristotelio filosofija 


Graikų filosofija prasideda vaikiškai paprastais klausimais 
ir baigiasi sudėtingomis bei subtiliomis teorijomis. Klausimai, 
kuriuos vaikai uždavinėja, iš tiesų gali atverti didžiulius 
sunkumus ir neįveikiamas problemas. Kur keliauja liepsna 
užpūtus žvakę? Kur keliauju aš po mirties? Kokiu greičiu 
prabėga laikas — ir kas yra laikas? Kas padarė Dievą? 
Sąžiningi tėvai bando vienaip ar kitaip savo vaikams 
atsakyti, tačiau patys ne itin domisi tokiais keistais klausimais. 
Filosofai domisi; ir mėgindami atskleisti, ką tie klausimai 
apima ir kaip tokias problemas derėtų spręsti (arba parodyti, 
kad jos nerealios), jie pasijunta betyrinėją patį mūsų 
mąstymo apie pasaulį pagrindą ir kalbą apie bendrąją 
tikrovės prigimtį. Tai priverčia juos išplėtoti ir aptarti didžiai 
abstrakčias idėjas ir galiausiai susigrumti su klausimais, 
kurie atrodo itin techniški ir labai nutolę nuo pradinės 
vaiko nuostabos. 

Kurgi keliauja liepsna? Ką gi, ji tiesiog išnyksta; ji nėra 
daiktas ir nėra taip, kad ji kur nors keliautų. Kas tuomet 
yra daiktas? Kas gi liepsnoms atima teisę būti daiktais? 
Pagaliau juk liepsna nėra iliuzija ar vien tik regimybė: 
regimybės nedegina popieriaus skiaučių. Gal tuomet daiktai 
turi būti padaryti iš kokios nors medžiagos? Bet juk liepsna 
tikrai yra iš kažko padaryta, net jeigu nespecialistas ir 
negali pasakyti, iš ko gi tiksliai? Kiekvienas, kuris užsispiria 
pabandyti atsakyti į liepsnos klausimą, priverstas ištirti 
daug sunkių klausimų apie daiktus ir jų savybes, apie 
medžiagą, kitimą ir tapatybę. Tai pamatinės sąvokos, kurias 

mes visi vartojame ir kuriomis remiamės, tačiau jas išanalizuoti 
ir suprasti pasirodo nepaprastai sunku. 

Kurgi aš keliauju po mirties? Ar aš, panašiai kaip liepsna, 
tiesiog pranykstu, ar kokiu nors pavidalu ar forma išlieku? 
Šis klausimas reikalauja ne tik religinio tikėjimo ar 
skepticizmo. Kad galėtume užimti poziciją tvirtinimo, jog 
asmuo išlieka po mirties, tiesos atžvilgiu, turime aiškiau 
suprasti patį tvirtinimą. Kas per daiktas yra "Aš"? Ar 
turi prasmę teigti, kad siela, buvusi gyvo asmens siela, 
galėtų toliau egzistuoti po to asmens mirties — po to, kai 
kūnas nustojo funkcionavęs? Jeigu "Aš", arba mano siela, 
gali egzistuoti neįsikūnijusi, ar gali ji taip pat įeiti ir 
į kitus kūnus greta manojo? (Ar galima persodinti sielą, 
kaip kad galima persodinti širdį?) Ar turi prasmę sakyti 
"Aš buvau Napoleonas“ arba "Napoleonas ir aš iš tikrųjų 
yra tas pats asmuo“? Klausimai apie protą ir kūną, apie 
asmens tapatybę iškelia problemas, kurios filosofus labiausiai 
intriguoja ir yra užvis sunkiausiai išsprendžiamos. 

Vaikas, kurio už kokį nors prasižengimą čia pat laukia 
bausmė, tvirtina negalėjęs susilaikyti. "Žinoma, galėjai“, 
— atsakome mes, įvykdydami bausmę. Tačiau kaip 
susidorotume su šiuo vaiko tvirtinimu, jei leistume sau 
jį rimtai priimti? Pamatytume, kad turime išsiaiškinti, ir 
jei įmanoma, pateisinti pagrindą, kuriuo remdamiesi žmones 
laikome atsakingais dėl vienų dalykų ir neatsakingais dėl 
kitų. Bet kuris toksai paaiškinimas greitai nuves į laisvos 
valios ir determinizmo galvosūkius. Jeigu asmuo veikia 
— 0 jis, be abejo, taip ir daro — pagal savo įsitikinimus 
ir norus ir jeigu asmuo negali pasirinkti, kuo tiki ir ko 
nori, kaip kas nors apskritai gali susilaikyti nedaręs to, 
ką daro? Jis neišvengiamai daro tai, kas jam tuo metu 
atrodo geriausia — ir dėl to, kas jam atrodo geriausia, 
jis atsakingas nė kiek ne daugiau, negu dėl to, kaip jam 
skamba muzika. Ant kortos čia pastatyti tiek dideli praktiniai, 
tiek ir sudėtingi teoriniai klausimai. 

Maži vaikai kartais būva prisirišę prie įsivaizduojamų 
draugų ir linksmai tauškia su nematomais kompanionais. 
Įprasta sakyti, kad šie draugai ir kompanionai neegzistuoja. 
"Tačiau kai aš mąstau apie savo draugą, nėra taip, kad 
mąstyčiau apie nieką. Ir kai aš kalbuosi su savo draugu, 
aš nekalbu su niekuo. Kažkas yra, apie ką mąstoma ar 
su kuo kalbamasi — ir jeigu tai ne mano draugas, kas 
tuomet tai yra?“ Vienas toksai vaikiškas paradoksas sudaro 
Parmenido mąstymo šerdį. Parmenidas (gimęs apie 515 
m. pr. Kr.), sensacingiausias iš ankstyvųjų graikų filosofų, 
ginčijosi ir mėgino įrodyti, kad tai, ko nėra, negali būti 
pasakyta ar pamąstyta: pačioje idėjoje, kad Tai, ko nėra, 
yra, glūdi visiškas prieštaravimas. Taigi kas tik gali būti 
pamąstyta ar pasakyta, turi būti. Išeina, kad daugis 
neįmanomas, kadangi pasakyti, jog esama dviejų daiktų, 
reiškia implikuoti, kad vienas iš jų nėra kitas. Iš to taip 
pat plaukia, kad kitimas ir judėjimas negalimi, kadangi 
jie apima idėją, kad kas nors yra arba tampa tuo, kas 
nebuvo, kad nėra tai, kas buvo. Įstabi Parmenido poema 
— mat savo abstrakčius loginius argumentus jis rašė 
hegzametro eilėmis — smarkiai paveikė tiek Platoną, tiek 
visą vėlesnę graikų filosofiją. Viena kryptimi ji vedė prie 
kitapasaulinės metafizikos: tikrovė yra amžinai nekintama 
ir viėna; šis daugybės kintančių daiktų pasaulis yra tiktai 
regimybė. Kita kryptimi ji nuvedė prie žymaus logikos 
progreso: Parmenido paradoksams kiaurai permatyti reikėjo 
fundamentalių mąstymo, reikšmės ir tiesos prigimties tyrimų. 
Platonas žengė pirmuosius milžino žingsnius savo dialoge 
Sofistas; kelionė į galutinį šių dalykų supratimą dar nebaigta. 

Aristotelis pakankamai netoli filosofijos pradžios, kad vis 
dar gebėtų be varžymosi justi ir formuluoti paprastus 
klausimus bei aiškiai regėti galimų atsakymų bendro pavidalo 
apybraižas. Jis tebėra neprislėgtas milžiniško techninių 
terminų ir teorijų palikimo. Antra vertus, jis pakankamai 
toli pažengęs ir pakankamai apsukrus, kad galėtų ginčytis 
su sofistika ir plėtoti subtilias ir vaisingas idėjas bei teorijas. 

Šis kone vaikiško tiesumo ir įtemptos intelekto galios mišinys 
yra Aristoteliui būdingo pikantiškumo dalis. Šis mišinys 
yra tai, kas jį — kaip filosofą — daro tokį lengvą prisiartinti 
ir tokį sunkų palikti. 


Kai kurios temos ir idėjos 


Kadangi Aristotelio darbas driekiasi per tokią aibę filosofijos 
sričių ir yra padėjęs daugumos iš jų pamatus, pagrindinės 
jo temos ir idėjos niekad nėra buvusios visiškai nemadingos, 
nors kai kuriais periodais jis buvo vertintas labiau negu 
kitais. Šiuolaikinių filosofų interesai ypač artimi Aristotelio 
interesams. Dauguma problemų, kurias mes karščiausiai 
aptarinėjame, yra jo iškeltos problemos, ir dauguma mūsų 
pačių charakteringiausių filosofinių judesių yra judesiai, 
kuriuos jis išrado ir galingai išnaudojo. Daugelis jo pasiekimų 
dabar suprantami ir įvertinami geriau negu bet kada prieš 
tai. Šiame poskyryje aš pateiksiu nedidelį pavyzdžių rinkinį 
tokiems savo teiginiams pailiustruoti; kai kurios iš minimų 
temų vėliau, be abejo, vėl pasirodys išsamesniam aptarimui. 


Formalioji logika Garsioji - ar skandalingoji — Aristotelio 
silogizmo teorija (žr. 6 skyrių) praeity dažnai buvo kritikuojama 
ir išjuokiama dėl savo pedantiškumo ir sausumo bei dėl 
to, kad yra visiškai neteisinga žmogiškojo protavimo faktų 
atžvilgiu. Tačiau išsivysčius griežtai matematinei logikai 
išvydome, kad toji teorija iš tiesų buvo neeilinis formaliosios 
logikos pasiekimas. Pradėdamas daugmaž nuo nieko Aristotelis 
pagamino beveik tobulą ir įspūdingai griežtą logikos pavyzdį, 
— kuris deramai įvertintas tegali būti tuo metu, kai 
išbaigtumo ir griežtumo idealai logikoje patys yra suprantami 
ir priimami. 

Proto filosofija Proto-kūno problema (žr. 5 skyrių) yra 
amžina. Ji tradiciškai regėta kaip klausimas, .kokiu būdų 
dvi iš esmės skirtingos daikto rūšys gali sąveikauti tarpusavyje 
(arba kaip dvi totaliai skirtingos įvykių serijos gali būti 
tarpusavyje susijusios). Šią problemą spręsti neseniai imtasi 
naujais gyvybingais būdais. Pagrindiniai du požiūriai, iškelti 
šiuolaikinėje diskusijoje, yra: (i) mentaliniai įvykiai tiesiog 
yra ypatingos rūšies fiziniai įvykiai (tapatybės teorija); ir 
(ii) psichologijos objektas — ne ypatinga daiktų ar įvykių 
rūšis, bet greičiau jau ypatingos sąvokos, — sąvokos, kurias 
vartojame fiziniams ir fiziologiniams įvykiams tam tikru 
būdu aprašyti ir interpretuoti, paaiškindami juos nuoroda 
į gyvūno funkcionavimą ir išlikimą (funkcionalizmas). 
Aristotelis itin ryžtingai atmeta dualistines proto ir kūno 
teorijas. Ar jo paties mokymas tikrai gali būti aprašytas 
kaip "rafinuotas funkcionalizmas", kaip kad yra teigęs vienas 
neseniai rašęs autorius, galima ginčytis; tačiau jame 
neabejotinai esama šios, kaip ir tapatybės teorijos, ataidų. 
Ta aplinkybė, kad Aristotelis puikiai išmanė biologiją ir 
domėjosi visomis gyvybės formomis, neleido jam nuklimpti 
į sunkumus, susijusius su privačiais mentaliniais patyrimais 
bei su savivoka, ir skatino susitelkti prie įvairių gyvavimo 
funkcijų analizės, jų tarpusavio santykių ir jų fizinio pagrindo 
aprašymo. Tokia yra ir šiuolaikinės proto filosofijos tendencija. 

Metafizika Šis dalykas išgyveno loginių pozityvistų ataką 
IV ir V dešimtmečiais ir pastaruoju metu klesti, taikomas 
naujaip. Dabartiniai tyrinėjimai pripažįsta pamatinį kalbos 
vaidmenį determinuojant ir išreiškiant mūsų sąvokinę schemą 
ir telkiasi labiau prie aprašomosios, negu prie reviduojančiosios 
metafizikos, — jei naudosimės priešprieša, suformuluota 
pradžioje vienos iš įtakingiausių knygų, paskelbtų šioje 
srityje po Antrojo pasaulinio karo — P. F. Strawsono 
Individuals (1959). Daugybės vėliau paskelbtų knygų ir 

straipsnių (neretai publikuotų Jungtinėse Amerikos 
Valstybėse) temos paimtos tiesiai iš Aristotelio. Daiktai 
ir "——— E ir kitimas, couni-nouns ir mūss306ras,, 


Ealbai, kaip ir dabartiniai metafizikai. Kitados kai kurie 
jo tyrimai atrodė ganėtinai techniški ir neteikiantys įkvėpimo, 
palyginti su drąsesniais kūrybingos vaizduotės skrydžiais; 
tačiau dabar mes įžvelgiame, kad tai pirmarūšės ir vis 
dar kerinčios pastangos, — ne atverti naują pasaulį, bet 
nušviesti šį ir sustiprinti mūsų supratimą apie jį. 


Etika Šiuolaikiniai darbai apie etiką turi daug aristoteliškų 
bruožų. ir ištakų. Žymūs dabartiniai filosofai atnaujino 
diskusiją Aristotelio iškeltaisiais klausimais — ir pripažino 
savo skolą jam. Aš pasitelksiu tik du pavyzdžius, abudu 
susijusius su žmogaus veikla. J. L. Austino straipsnis "A 
Plea for Excuses“ ("Pasiteisinimų gynimas“), pirmąsyk 
publikuotas 1956 metais, išprovokavo subtilų ir svarbų 
Veikėjas gali išsižadėti atsakomybės arba siekti atleido 
bei savo veiksmų pateisinimo. Tema ir pamatinė nuostata 
(rūpestingas atsiprašymo frazių, kaip antai: "atsitiktinai, 
"nežinodamas", "nenoromis", "verčiamas", — tyrinėjimas) 
atėjo iš trečiosios Aristotelio Nikomacho etikos knygos — 
teksto, kurį Austinas daugelį metų buvo studijavęs pats 
ir užsiėmimų metu aptarinėjęs su mokiniais. Antrasis mano 
pavyzdys yra amerikiečių filosofas Donaldas Davidsonas. 
Serijoje įtakingų straipsnių (pakartotinai išleistų knygoje 
Essays on Actions and Events (Esė apie veiksmus ir įvykius), 


! Angliškai count-nouns - galimų skaičiuoti dalykų pavadinimai, mass-wo0rds — 
negalimų skaičiuoti dalykų pavadinimai. Mass-—w0rd pavyzdys, vėliau minimas 
tekste — "auksas" (vert. past.). 

1980) jis tyrinėjo skirtumą tarp veiksmų ir įvykių, ryšį 
tarp veiksmo priežasties ir pagrindo, taip pat akrasia (kieno 
nors veikimas prieš savo paties nusistatymą, ką veikti būtų 
geriausia) prigimtį. Visos šios temos yra centrinės Aristotelio 
temos ir kai kurie Davidsono atsakymai yra Aristotelio 
atsakymai. Čia, kaip ir visur kitur, Aristotelio pastabos 
yra ryžtingos ir glaustos, kartais net kiek miglotos. Tačiau 
verta nuolatos jas tyrinėti ir apmąstyti, nes savy jos laiko 
įėmę filosofinio supergenijaus mintį. 


Mokslo filosofija Pagrindiniai Aristotelio interesai dirbant 
su mokslinio paaiškinimo klausimu aprėpia problemas, 
kurios gyvena ir kruta dar ir šiandien. Vis dar tebesama 
debatų apie mokslinio paaiškinimo prigimtį ir mokslinių 
teorijų struktūrą. Biologijos moksluose neatidėliotinos tebėra 
problemos, susijusios su teleologija: kaip galima pateisinti 
procesų aiškinimą nuoroda į jų baigtį ar tikslus, ir kaip 
tokie paaiškinimai santykiauja su paaiškinimais, pateiktais 
neperžengiant paprastų gamtos dėsnių, valdančių visus 
fizinius procesus? Galiausiai vėl klesti problemos dėl gamtinės 
būtinybės ir esminio apibrėžimo, nors kitados jos ir buvo 
laikomos mirusiomis. Juk galų gale apibrėžimai moksle 
nėra vien tik žodinės santrumpos. Dažnai jie gaubia svarbius 
atradimus ir gali perteikti tikrąją daikto (arba įvykio, arba 
fenomeno) rūšies prigimtį ar esmę, anksčiau kaip reikiant 
nesuprastą. Kai kurie Aristotelio aiškinimai apie apibrėžimo 
tipus ir apie apibrėžimų vaidmenį moksle turi visiškai 
akivaizdų ryšį su tokių pastarojo meto rašytojų, kaip kad 
Hilary Putnam bei Saul Kripke, darbu (žr. psl. 97-98 ir 
153-163). 


Filosofinė logika Paminėsiu tik kelis punktus. (i) Iš 
Aristotelio pradžią gauna susidomėjimas kategorijomis bei 
kategoriniais ir tipų skirtumais. Jis dažnai ir entuziastingai 

tyrinėjo tokius skirtumus ir gebėjo gerai juos panaudoti,— 
kaip geba ir dabartiniai filosofai - spręsdamas ar likviduo- 
damas filosofinius keblumus. Kategoriniai argumentai, 
dominuojantys tokioje dvidešimtojo šimtmečio klasikoje, kaip 
Gilberto Ryleo knygoje Concept of Mind (Proto samprata, 
1949), pirmąsyk buvo nutašyti Aristotelio dirbtuvėje. (ii) Ta- 
patybės ir individuacijos klausimai pastaruoju metu yra 
pritraukę daug filosofų; tai yra kertiniai logikos ir metafizikos 
klausimai. Aristotelis dažnai skirdavo jiems savo dėmesį 
ir žengė svarbius žingsnius link jų atsakymo. Taip, pavyzdžiui, 
jis suvokė, kad klausimas "Ar tai yra tas pat? turi būti 
papildytas: "Ar tai yra tas pats tas ir tas? Klausimai 
apie tapatumą gali būti deramai iškelti ir atsakyti tik 
tam tikros klasifikacijos ar aprašymo atžvilgiu. (iii) Šiuo- 
laikinėje filosofijoje galingos idėjos yra idėjos apie reikšmę 
ir referenciją bei apie referencijos neaiškumą. Šios idėjos 
— nors ne jų etiketės — žinomos ir Aristoteliui, ir yra 
jo naudojamos visokiausiuose kontekstuose. Mes sakome, 
kad "Aušrinė" ir "Vakarė" turi tą patį referentą, bet skirtingą 
reikšmę. Jis sakytų, kad Aušrinė ir Vakarė yra tas pat, 
tačiau jų būtis ne ta pati; būti Aušrine yra ne tas pat, 
kas būti Vakare, nors Aušrinė iš tiesų yra ta pati žvaigždė 
kaip ir Vakarė. Na, o neaiškumo klausimu kertinės Aristotelio 
frazės yra "savaime" bei "per atsitiktinumą", arba "atsitiktinai" 
(per accidens). Jeigu a yra b ne savaime, o tiktai per 
accidens, negalite teisingame sakinyje pakeisti 'b" vietoje 
"a" ir būti tikri, kad naujasis jūsų sakinys taip pat bus 
teisingas. 


2 
Aristotelis dirba 


Šiame skyriuje norėčiau paminėti keletą bendrųjų Aristotelio 
filosofavimo charakteristikų, o po to kaip iliustraciją pateikti 
kelis pavyzdžius. 


Kai kurie Aristotelio filosofavimo bruožai 


Bet kurį didesnį tyrinėjimą Aristotelis paprastai pradeda 
savo pirmtakų pažiūrų apžvalga. Jis. mano, kad kiekvienas 
toksai požiūris tikriausiai turi savy tam tikrą tiesos elementą, 
o tai mes privalome pamėginti išsaugoti. Taškai, kur 
ankstesnių mąstytojų pažiūros tarpusavy nesutinka, iškelia 
problemas, kurias turime išspręsti. Deramas sprendimas, 
visiškas temos supratimas turėtų ne tik įgalinti mus išvysti, 
kas buvo teisus, o kas — neteisus aptariamuoju klausimu, 
bet ir leisti mums suprasti, kodėl buvo priimtas klaidingas 
požiūris. 

Aristotelio santykis su savo pirmtakais labiau yra filosofo, 
negu istoriko santykis. Jis žiūri į juos kaip į priemones 
tiesai pasiekti ir nėra užsibrėžęs pateikti išsamios ir tikslios 
ataskaitos apie kiekvieną iš jų jo paties dėlei. Neretai savąsias 
pirmtakų pažiūrų santraukas jis anachronistiškai perteikia 
savo paties terminologija; dažnai juose jis retrospektyviai 
įskaito savo paties idėjas ir klausimus. 

Ne tik ankstesniųjų mąstytojų pažiūros, bet taip pat 
ir tai, ką kalba eiliniai žmonės, turi įeiti medžiagon, kurioje 
pradžią gauna filosofinis klausimas. Nemažą Aristotelio 
darbo dalį sudaro sąvokų nuskaidrinimas, mėginant suprasti 
ir sklaidyti idėjas, kurios iš dalies jau yra pažįstamos. 
Kasdienė kalba čia nurodo esmingus kelius supratimui 
pasiekti, net jei galų gale ir pasirodytų, kad pageidautinas 
tam tikras įprastinių kalbėjimo ir mąstymo būdų peržiūrėjimas 
bei tam tikras apsitvarkymas. Dauguma būdingiausių ir 
svarbiausių Aristotelio idėjų gema aptariant tai, ką žmonės 
paprastai kalba. Kertiniai jo filosofijos terminai nėra itin 
techniški — tai paprasti ir kasdieniai žodžiai bei. frazės. 
Šitaip, pavyzdžiui, substancijai nuo kitų būtybės rūšių 
atskirti kaip žymeklį jis vartoja klausimą "Kas tai yra?, 
kadangi būtent taikydamas šį kasdienį klausimą, - kuris 
suprantamas kaip priešingybė tokiems klausimams, kaip 
"Kur tai yra?'", arba "Kokio dydžio tai yra?', - jis pirmiausiai 
išgriebia substancijos kategoriją. Vėlgi tyrinėdamas santykį 
tarp faktų ir jų paaiškinimų, —- kaip mes turėtume tai 
vadinti, — jis nuolatos kalba apie santykio formas "tai, 
kad" ir "todėl, kad“ 

Atidus Aristotelio dėmesys kasdienei kalbai padeda jo 
filosofiją padaryti prieinamą — jis nesileidžia stačia galva 
į nepaaiškintų techninių terminų ir abstrakcijų debesį. Ši 
savybė taip pat pasitarnauja suteikdama jo stiliui jam 
būdingą patrauklų 'rupumą' 

Kai kuriose tyrimo srityse būtina išeiti laukan ir surinkti 
nemažai faktinės medžiagos, kad po to būtų įmanoma 
sėkmingai konstruoti teorijas. Aristotelis rekomenduoja ir 
pats praktikuoja įprotį kiek įmanoma plačiau užsiimti 
paieškomis prieš pradedant klasifikuoti, apibendrinti ir 
teorizuoti. ("Tai mirtina klaida — teorizuoti dar neturint 
duomenų", kaip sakė Sherlockas Holmesas.) Aristotelis 
atliko — ar privertė atlikti — daug sistemingų paieškų, 
ypač biologijoje, bet taip pat nemažai ir istorinėse studijose. 

Tiesa ir tai, kad Aristotelis itin svarbius faktinius.klausimus 
sprendžia didžiai nemoksliniu būdu —- naudedamašis 
samprotavimo teikiamais "įrodymais" ten, kur teleskopas 
ar kruopštūs stebėjimai būtų buvę naudingesni. Šiuo požiūriu 
žvelgiant, jis geriausiai pasirodo, be abejo, biologijos studijose, 
kur tiesioginiai ir atidūs stebėjimai buvo įmanomi ir kur 
tikslių matavimo instrumentų stygius nebuvo lemtingas. 
Tad štai kodėl Darwino jis dar galėjo būti aukštinamas 
kaip genijus, o tuo tarpu jo darbas apie medžiagą, judėjimą 
ir dangaus kūnus — kad ir kokio patraukiančio įdomumo 
jis būtų filosofams — nėra rekomenduotina lektūra 
šiuolaikiniams fizikams ar astronomams. 

Rutuliodamas savo pažiūras filosofinės problemos klausimu 
Aristotelis mėgsta pradėti nuo to, kad surankioja visas 
mįsles ir keblumus, sykiu pateikdamas abiejų šalių 
argumentacijas kiekvienu klausimu. Toliau dalykus aiškina 
dialektiškai — tai yra, išmėgina prieštaravimus ką tik savo 
pasakytiems teiginiams bei kelia naujus klausimus. Jis 
dažnai pripažįsta, jog neaiškumai tebeišlieka, jog tai, kas 
buvo pasakyta, galbūt užtektinai teisinga, bet dar toli gražu 
ne aišku. Aristoteliui būdingas skvarbus žvilgsnis į keblumus 
ir nepasotinamas apetitas diskutuoti, ir jis niekad nėra 
linkęs ilsėtis ant laurų. 

Aristotelis griežtai skiria skirtingas tyrinėjimo rūšis. Kai 
kurios iš jų gali pretenduoti į aukštą tikslumo bei patikimumo 
laipsnį, o kitos dėl įvairių priežasčių negali. "Tai išsilavinusio 
žmogaus žymė — tikslumo ieškoti lygiai tiek, kiek tiriamojo 
dalyko prigimtis tai leidžia. Kvaila būtų pasitenkinti priimant 
viso labo tik tikėtiną svarstymą iš matematiko, lygiai kaip 
ir reikalauti įrodymo iš retoriaus. Aristotelis visada 
patenkintas, jei pajėgia rasti partrenkiantį argumentą, kone 
matematinį įrodymą ar paneigimą. Tačiau daugelyje sričių 
filosofinio argumento audinys ne toks jau standus. Jis ne 
tik apima dedukcines išvadas, bet taip pat apeliuoja į tai, 
kas tikėtina ar protinga, į išvedamas analogijas, į kalbos 
pateikiamų sprendimo būdų panaudojimą ir taip toliau. 

Filosofo inventoriuje esama turtingos įtikinimo gudrybių 
ir technikų įvairovės lygia greta su griežtesnėmis argu- 
mentavimo formomis. 


Aristotelis dirba 


Toliau aš pateiksiu pustuzinį išrūšiuotų Aristotelio darbo 
būdo pavyzdžių. Žinoma, trumpos citatos negali deramai 
atskleisti atkaklios analizės ir argumentacijos proceso, kurio 
reikalauja stambios filosofinės problemos. Tačiau aš tikiuosi 
perteikti skaitytojui bent jau bendrą supratimą apie tam 
tikrus būdus, kuriais Aristotelis sprendžia klausimus, ir 
suteikti tam tikrą jo stiliaus įspūdį. Praskaidrinimo dėlei 
įterpiau keletą komentarų; viena ar dvi iš kalbamųjų temų 
bus aptariamos vėlesniuose skyriuose. 


Savokų tyrimas: kas yra charakterio silpnumas 
ir kaip jis skiriasi nuo nedorumo? 


Pirmasis mano pavyzdys yra iš Nikomacho etikos, kur 
Aristotelis aptaria akrasia. Žodis akrasia dažnai verčiamas 
"nesusilaikymu" ar "valios silpnumu“; tolesniame tekste 
vartojau "charakterio silpnumą“ ar tiesiog "silpnumą" 
"Akratiškas" asmuo yra tas, kuris veikia prieš savo paties 
sprendimą, kas daryti jam būtų geriausia; jis daro tai, 
apie ką suvokia, jog neturėtų daryti. Aristotelis nori suprasti, 
kaip toks dalykas įmanomas, ir išsiaiškinti, kuo toksai 
silpnumas skiriasi nuo gryno pagedimo. Mano cituosimos 
pastraipos (iš Nikomacho etikos VII 1-2) yra vieno iš jam 
būdingų argumentavimo metodų pavyzdys; jos taip pat 
perteikia tam tikrą įspūdį apie glaustą jo rašymo stilių. 
Pirmiausia Aristotelis apibrėžia procedūrą, kurią žada 
pritaikyti. 

Kaip ir kitose srityse, čia taip pat reikia išdėsčius 
reiškinius ir pirmiausia išsiaiškinus sunkumus [aporiai)] 
stengtis parodyti visas paplitusias pažiūras [endoxa] į 
šiuos sielos reiškinius — jei ne visas, tai bent daugumą 
ir svarbiausias. Jeigu mums pavyks keblumus paaiškinti 
ir liks paplitusios pažiūros, kurioms visi pritaria, tai 
bus pakankamai įrodyta. 


Po to Aristotelis išvardina septynias "paplitusias pažiūras“ 
apie charakterio silpnumą ir charakterio stiprumą. 


(1) Charakterio stiprumas ir ištvermingumas yra laikomi 
gerais ir pagyrimo vertais dalykais, o silpnumas ir 
išglebimas — blogais ir peiktinais; (ii) stiprus esąs tas 
žmogus, kuris lieka ištikimas savo apgalvotam sprendimui, 
o silpnas — kuris atsimeta nuo savo apgalvoto sprendimo. 
(111) Silpnas žmogus žino, kad jo elgesys nedoras, bet 
taip elgiasi skatinamas aistrų; o stiprus žmogus žinodamas, 
kad geismai yra blogas dalykas, proto dėka jiems 
nepaklūsta. (iv) Santūrų žmogų vadina stipriu ir 
ištvermingu, o stiprų ir ištvermingą vieni vadina santūriu 
visais atžvilgiais, kiti — ne visais. (v) Vieni pasileidusį 
žmogų vadina silpnu, o silpną — pasileidusiu, be jokio 
skirtumo, kiti sako, kad jie skirtingi. (vi) Vieni sako, 
kad supratingas žmogus negali būti silpnas, o kiti — 
kad kai kurie supratingi ir išradingi žmonės yra silpni. 
(vii) Be to, sakoma, kad žmonės būna silpni [ne tik 
kūno malonumų, bet] ir pykčio, garbės ir pelno atžvilgiu. 
Tad šitokie yra dalykai, apie kuriuos kalba. 


Dabar išdėstoma keletas klausimų ir keblumų (aporiai), 
kylančių iš šių paplitusių pažiūrų ar tų pažiūrų įtaigotų. 


Galima kelti klausimą: (a) kokias teisingas prielaidas 


darydamas žmogus silpnavališkai elgiasi? [Ar jis žino, 
kad tai, ką jis daro, yra blogai, ar jis tiktai mano, 

kad taip yra? Jeigu žmogus tikrai ir teisingai žino, 
kas jam geriausia daryti, argi jis nepriverstas to daryti? 
Jei, antra vertus, akratiškas žmogus daro ką nors tokio, 
ką jis tik įsivaizduoja esant bloga, ar galima jį dėl 
to labai smerkti? Šie klausimai rodo, kad reikia daugiau 
pasakyti apie (iii) punktą, išdėstytą anksčiau.) Jeigu 
stipriam žmogui būdinga patirti stiprių ir žemų aistrų 
[tai yra, aistrų, kurioms stipraus charakterio žmogus 
priešinsis], tai santūrus žmogus negali būti stiprus, o 
stiprus žmogus — santūrus, nes santūriam žmogui 
nebūdinga turėti nei per daug stiprių, nei žemų aistrų. 
Bet stiprus turi patirti tokių aistrų. Juk jeigu aistros 
yra geras dalykas, tai bus bloga ta nuostata, kuri trukdo 
joms pasiduoti, — taigi ne kiekvienu atveju charakterio 
stiprumas yra geras dalykas. Tuo tarpu jei aistros silpnos, 
bet ne žemos, tada nėra nieko didaus joms pasipriešinti, 
o jeigu jos žemos bei silpnos, nėra nieko sunkaus [taigi 
turime pataisyti (iv) punktą, minėtą aukščiau]. (b) Be 
to, jei charakterio stiprumas verčia žmogų laikytis bet 
kokios nuomonės, tai jis yra blogas dalykas — pavyzdžiui, 
gali priversti laikytis net ir klaidingos nuomonės. O 
jeigu charakterio silpnumas priverčia atsisakyti bet kokios 
nuomonės, tai kartais ir silpnumas gali būti geras dalykas 
[tai paradoksas, kylantis iš (i) ir (ii) punktų, minėtų 
anksčiau]... (c) Iš vieno išprotavimo gaunama išvada, 
kad neprotingumas drauge su silpnumu yra dorybė.Mat 
kas nors dėl silpnumo daro ne tai, ką jo protas mano 
esant gera, o priešingai: jo protas gerus dalykus laiko 
blogais ir liepia jų nedaryti. Todėl išvada tokia: žmogus 
daro ne tai, kas bloga, o tai, kas gera [kita anksčiau 
minėtame punkte (b) sutinkamo paradokso forma. 
(d) Toliau. Kas iš įsitikinimo daro tai, kas malonu, 
pasirenka malonumus ir jų siekia, gali būti geresnis 
už tą, kuris siekia malonumų ne apgalvotai, o dėl 
nesusivaldymo. [Vadinasi, visiškai blogas ir pasileidęs 
žmogus būtų geriau, negu žmogus su gerais principais 

ir intencijomis, blogai besielgiąs iš silpnumo.] Mat jį 
galima lengviau pagydyti, nes įmanoma perkalbėti. Silpnam 
žmogui tinka priežodis: "Jeigu vandeniu paspringai, kuo 
užsigersi?" Jeigu jis būtų taip elgęsis iš įsitikinimo, tai 
vėliau perkalbėtas būtų paliovęs taip elgtis. Bet dabar, 
nors ir būdamas įsitikinęs, jis vis tiek elgiasi priešingai, 
nes yra silpnas. [Tai dar vienas paradoksas, išaugęs 
iš (ii) punkto, minėto anksčiau.] (e) Pagaliau jeigu 
charakterio stiprumas ir silpnumas liečia visas gyvenimo 
sritis, tai kas yra silpnas apskritai? Juk niekas nėra 
visais atžvilgiais silpnas, bet apie kai kuriuos sakome, 
kad jie — silpno charakterio apskritai. [Žiūrėk (vii) 
anksčiau.) 

Tai šit kokių kyla sunkumų. Vienus iš jų reikia 
pašalinti, o kitus — palikti, nes išspręsti problemas — 
tai surasti tiesą. 


Aristotelis toliau nagrinėja, ar silpnas žmogus veikia su 
žinojimu, ar be, ir kokius objektus charakterio silpnumas 
bei stiprumas liečia. Pirmasis šių tyrimų (VII.3) atveria 
didžiulius klausimus apie žmogaus veiksmus bei apie tai, 
kaip troškimas ir įsitikinimas dalyvauja tuos veiksmus 
nulemiant. Antrasis (VII.4—-5) įneša apyvarton naudingą 
— ir be galo aristotelišką - idėją, kad žodis gali būti vartojamas 
įvairiomis, bet susijusiomis reikšmėmis, vienai reikšmei ar 
vartosenai esant pirminei ('apskritai“, be apibūdinimo), 
kitoms — išvestinėms ir antrinėms. Po to VII.6-10 eina 
skirtingų silpnumo tipų ir silpnumo bei nedorumo santykio 
tolesnis aptarimas. 


Pamatinis praktinis klausimas: kas yra 
žmogui geriausias gyvenimas? 


Nikomacho etikos I knygos 7 skyriuje Aristotelis atsigręžia 
į klausimą "Kas yra eudaimonia?' '"Eudaimonia" dažnai 

verčiama kaip laimė“, tačiau lietuviškas žodis kelia 
klaidinančių įtaigų, ir tolesniame tekste aš tiesiog trans- 
literuosiu graikišką daiktavardį bei būdvardį (eudaimonia 
ir eudaimon). Iš tiesų Aristotelis užduoda klausimą, kuris 
moralei yra kertinis — "Koks yra visų geriausias ir patsai 
vertingiausias gyvenimas, kokį tik žmogus apskritai gali 
gyventi?" Paskesnėje garsioje ir įtakingoje pastraipoje jis 
imasi šio klausimo ištirdamas, kokie sugebėjimai ir kokia 
veikla skiria žmogiškas būtybes nuo kitų gyvų būtybių. 
Koks yra žmogaus kaip tokio užsiėmimas ar būdingas darbas 
(ergon)? 


Aukščiausiojo gėrio sutapatinimas su eudaimonia galbūt 
jau yra apskritai visų pripažįstamas dalykas. Vis dėlto 
mes norėtume tiksliau nusakyti, kas yra eudaimonia. 
Į tai atsakysime, jei suvoksime, koks yra žmogui būdingas 
darbas. Mat kaip fleitininko, skulptoriaus, kiekvieno 
amatininko ir apskritai visų, turinčių kokį darbą ar 
užsiėmimą, gėris (ir darymas gerai), atrodo, glūdi darbe, 
taip, atrodytų, turi glūdėti ir žmogaus, jei tik yra koksai 
jam būdingas darbas. Argi bus taip, kad dailidė ir 
batsiuvys turi kokius darbus ir užsiėmimus, o žmogus 
neturi jokio ir iš prigimties yra neveiklus? Ar greičiau, 
kaip akis, ranka, koja ir apskritai kiekviena kūno dalis 
rodosi turinti savo darbą, taip ir žmogui, šalia visų 

„šitų, irgi būtų galima priskirti kokį nors darbą? 

“ Kągi, kas tuomet tai galėtų būti? Gyvybės pasireiškimas 
rodos esąs bendras ir augalams, o mes ieškome to, kas 
būdinga tik žmogui. Taigi mintančioji ir augančioji gyvybė 
turi būti atmesta. Toliau [nuo augalų pereinant prie 
gyvūnų] būtų juslioji gyvybė, — bet ir ši rodosi esanti 
bendra ir arkliui, ir jaučiui, ir kiekvienam gyviui. Tad 
belieka tam tikra protą turinčios žmogaus dalies veikla. 


Dabar Aristotelis nuo klausimo, ką žmogus kaip toks daro, 


pereina prie klausimo, ką daro geras žmogus; ir identifikuoja 
šį lausimą su klausimu "Kas yra žmogui geras gyvenimas? 

Žmogaus darbas tuomet yra sielos veikla pagal protą 
arba ne be proto. Jeigu tam tikro žmogaus ir gero 
žmogaus darbą rūšies atžvilgiu vadiname tapačiais, 
pavyzdžiui, kitaristo ir gero kitaristo darbą, ir taip darome 
visais atvejais, atitinkamo darbo pranašumu laikydami 
meistriškumą: kitaristo darbas yra grojimas, o gero 
kitaristo — puikus grojimas; jei taip yra, tai gėris žmogui 
yra sielos veikla pagal jam būdingą dorybę, o jeigu 
yra daug dorybės pavidalų, tai pagal geriausią ir tobuliausią 
dorybę. Reikia dar pridurti: per visą gyvenimą. Juk 
viena kregždė dar ne pavasaris, taip pat ir viena diena. 
Panašiai nepadarys žmogaus palaimingo ir eudaimon 
viena diena ar trumpas laiko tarpas. 


Kitame skyriuje (I.8) Aristotelis patikrina šioje pastraipoje 
kuriuos žmonės paprastai sako apie eudaimonia, ir atranda, 
kad atitinka. Likusioje Etikos dalyje autorius tyrinėja 
įvairius žmogaus (charakterio ir proto) tobulumo tipus, 
siekdamas išplėsti labai grubų žmogaus gerovės apybraižų 
aprašymą, pateiktą kalbamajame svarstyme. 

Aristotelio eudaimonia nagrinėjimas remiasi idėjomis, kad 
ilgalaikę žmogaus gerovę sudaro gyvenimas gyvenimo, 
atitinkančio žmogiškąją prigimtį, ir kad norėdami atskleisti, 
kas ši prigimtis yra, turime klausti, kokie sugebėjimai ir 
kokia veikla yra būdinga išskirtinai žmogui. Abi šios idėjos 
yra svarbios ir vertingos, nors jų taikymas ir iškelia sunkių 
problemų tiek teorijoje, tiek praktikoje. Šia tema šiek tiek 
daugiau bus pasakyta 10 skyriuje. 


Semimatematinis argumentas apie svorį ir 
Judėjimą 


Veikale De Caelo Aristotelis pradeda labai paprastomis ir 
patikimomis prielaidomis apie medžiagą bei judėjimą ir 

sukonstruoja serijas itin įmantrių argumentų, kad įrodytų 
tam tikrą visatos sąrangos aprašymą. Iš šitokiu būdu jo 
išvestos kosmologijos dažnai buvo tyčiojamasi, — nors ji, 
išbuvusi plačiai priimta daugelį amžių, turėtų dominti idėjų 
ir kultūros istoriką. Tačiau būtent jo argumentai šiandien 
traukia mūsų dėmesį labiau nei išvados: jie vis dar tebėra 
pamokantys ir džiuginantys, kai juos analizuoji ir išsklaidai 
įvairias juos sudarančias gijas. Vienas pirmųjų punktų, 
kuriuos Aristotelis siekia įrodyti, yra toks: pasaulis yra 
baigtinis ir nėra (kaip kad daugelis yra manę) begalinis 
kūnas. Tarp jo argumentų, nukreiptų prieš begalinio kūno 
egzistavimo galimybę, yra vienas, susijęs su svoriu. Aristotelis 
argumentuoja, kad begalinio kūno svoris negalėtų būti 
baigtinis, o manymas, kad jis begalinis, veda į prieštaravimą. 
Mat be galo sunkus kūnas tam tikrą atstumą judėtų be 
galo greičiau negu bet koks baigtinis kūnas. Tačiau kad 
ir kokį trumpą laiką tai užimtų, egzistuotų tam tikras 
apibrėžtas santykis tarp to laiko, ir laiko, kurį užimtų 
baigtinio kūno judėjimas, — taigi galų gale be galo greičiau 
jis judėjęs nebūtų. (Jeigu begaliniam kūnui judėjimas 
neužimtų jokio laiko, tai jis nebūtų pajudėjęs visai, kadangi 
judėti yra būti vienu metu vienoje vietoje, o kitu metu 
— kitoje vietoje.) Tolesnė pastraipa pasitarnaus kaip menkutis 
semimatematinio argumentavimo tipo pavyzdys. Tai įprastinis 
argumentavimo tipas Aristoteliui aptariant tokias temas, 
kaip judėjimas, laikas ir erdvė. 


Iš to, kas pasakyta, aišku, kad begalinio kūno svoris 
negali būti baigtinis. Todėl jis turėtų būti begalinis. 
Taigi jeigu tai neįmanoma, begalinio kūno buvimas 
savaime yra neįmanomas. O kad begalinio svorio iš tiesų 
negali būti, nesunkiai gali būti išvysta. 

(1) Jeigu tam tikras svoris tam tikrą atstumą juda 
tam tikrą laiką, didesnis svoris tą patį atstumą nukeliaus 
per trumpesnį laiką, ir svorių tarpusavio santykis atitiks 
laikų tarpusavio santykį, tik pastarasis bus atvirkštinis. 

Taigi jei pusė svorio nukeliauja tam tikrą atstumą per 
tam tikrą laiką, visas svoris (lygus dvigubam pirmajam 
svoriui) jį nukeliaus per pusę to laiko. (ii) Baigtinis 
svoris nukeliaus bet kokį baigtinį atstumą per tam tikrą 
baigtinį laiką. 

Iš šių dviejų prielaidų plaukia, kad begalinis svoris, 
jeigu jis yra, turi judėti (nes jis prilygsta baigtiniam 
svoriui ir jį pranoksta), tačiau, kita vertus, jis turi 
nejudėti. Mat svoriai turi judėti laiką, atvirkščiai 
proporcingą svorio skirtumui — didesnis svoris trumpesnį 
laiką, — tačiau tarp begalinio ir baigtinio dalyko nėra 
santykio: trumpesnis laikas gali turėti santykį tik baigtinio 
ilgesnio laiko atžvilgiu. 

Todėl neįmanoma, kad begalinis svoris būtų ir 
todėl neįmanoma, kad būtų begalinio svorio kūnas. (De 
Caelo I.6.273b29). 


Atminties klausimas 


Kas tai yra — ką nors atsiminti? Standartinis aprašymas 
pasakytų, kad tai reiškia turėti atmintinį asmens ar daikto 
vaizdinį, kuris panašus į originalų juslinį įspūdį, it savotiška 
jo neryški kopija. Pradinė patirtis turi būti palikusi tam 
tikrą "pėdsaką", ir tai tasai pėdsakas vėliau vėl paleidžiamas 
veikti kaip atmintinis vaizdinys. Kad ir kokie būtų tokio 
nusakymo ribotumai ir trūkumai, jis - priimtas daugelio 
filosofų bent jau kaip dalis tiesos apie vieną atminties 
ar prisiminimo rūšį. Nusakyti, kur ir kaip atmintiniai 
pėdsakai saugomi, žinoma, yra mokslo reikalas. Aristotelis 
mano, kad tai vyksta širdyje. Juslumas, mano jis, yra 
judesys, — ar turi savy tokį judesį, — kuris prasideda nuo 
juntamo objekto ir per kraują nukeliauja į širdį, pagrindinį 
juslumo organą. Čia judesys laikosi nepastebimai, tačiau 
tam tikromis aplinkybėmis jis vėliau vėl paleidžiamas veikti 
ir pasirodo kaip vaizdinys. Širdį ar kraują mes veikiausiai 


31 


būtume linkę pakeisti smegenimis ir nervų sistema. Tačiau 
svarbus klausimas, kurį dabar tiesiog magėte maga užduoti, 
yra toksai: kas dar, be tokių atgaivintų vaizdinių turėjimo, 
sudaro atminties esmę? Mat akivaizdu, jog ne kiekvienas 
atvejis, kai aš regiu vaizdinį, kuris iš tikro yra ankstesnio 
juslinio įspūdžio "palikuonis", yra to įspūdžio (ar tuomet 
suvokto objekto) prisiminimo atvejis. Dalį atsakymo į šį 
klausimą Aristotelis pateikia svarstydamas problemą, kurią 
iškelia nedideliame traktatėlyje apie atmintį (einančiame 
netrukus po anksčiau minėto į prisiminimo vyksmą įtrauktų 
procesų aprašymo). Jo problema tokia: kaip gali vaizdinio 
turėjimas dabar ištraukti dienos švieson seniai praeityje 
glūdinčius asmenį ar patirtį? 


Kaip yra įmanoma, tik vaizdiniui esant dabar, o pačiam 
daiktui nedalyvaujant, atsiminti tai, ko čia ir dabar 
nėra? Aišku, kad apie tai, kas juslių dėka įvyksta sieloje 
(ar kūno dalyje, kurioje siela laikosi), reikia mąstyti 
lyg apie kažin kokį piešinį, ir to piešinio turėjimą mes 
vadiname atmintimi. Mat įvykstantis pakitimas, taip 
sakant, įspaudžia it kokį juslinio atvaizdo įspaudą 
(nelyginant žmonės, žiedais antspauduojantys daiktus)... 

Tačiau jeigu su atmintimi įvyksta toksai dalykas, ar 
žmogus prisimena dabartinį poveikį, ar daiktą, kuris 
tą poveikį sukėlė? Jeigu prisimenamas pirmasis, iš to 
plauks, kad neprisimename nieko, ko čia ir dabar nėra. 
Jeigu antrasis, tai kaip čia yra, kad tuomet, kai juntame 
vaizdinį, prisimename tai, ko nejuntame, - nesantį 
daiktą? Ir jeigu tas vaizdinys yra it įspaudas ar piešinys 
mumyse, kodėl jo jutimas turėtų būti kažko kito, o 
ne greičiau jau paties vaizdinio atmintis? Juk tai būtent 
jis apmąstomas lavinant atmintį, ir būtent jisai juntamas. 
Tai kaipgi kas nors prisimins tai, ko dabar nėra? Juk 
jei šitai įmanoma, lygiai taip pat turėtų būti galima 
regėti ir girdėti tai, ko čia ir dabar nėra! (De Memoria 
1.450a25) 

Dabar Aristotelis efektyviai pasinaudoja svarbia savo idėja, 
kad vienas ir tas pats daiktas gali būti aprašytas ar matomas 
skirtingais būdais. Jis pakiša mintį, kad. prie. ankstesnės 
istorijos apie atmintį reikia pridėti dar šį tą apie tai, kuo 
vaizdinį laiko jį regintysis asmuo: ar jisai pats suvokia 
Jį kaip (arba suvokia esant) pradinio objekto pėdsako paliktą 
kopiją. Atsiminimas neturi būti n mąsštomas kaip tiesioginio 
praeities pažinimo forma, greičiau jau jį sudaro įsitikinimas 
apie praeitį, gimstąs tam tikru būdu. žiūrint į dabartinį 
vaizdinį. (Palygink situaciją asmens, žiūrinčio į dažais išteptą 
drobę ir sakančio: "Tai Wellingtono hercogas“.) 


Tačiau, ko gero, tai yra įmanoma ir iš tikrųjų nutinka. 
Juk lentoje nupieštas pavidalas sykiu yra ir pavidalas, 
ir jo panašybė. Vienas ir tas pats dalykas yra abu pastarieji 
sykiu — nors jo buvimas vienu yra ne tas pats, kaip 
buvimas kitu; ir galima jį apmąstyti arba kaip pavidalą, 
arba kaip jo panašybę. Lygiai taip pat reikia manyti, 
kad vaizdinys mumyse yra žkas, esantis savaimę, ir 
taip pat kažko kito atvaizdas, — tai tam tikra panašybė 
ir priminimas. Todėl, kai tik reikiamas kitimas paleidžiamas 
veikti, jeigu siela junta patį vaizdinį, kaip esantį savaime, 
jisai mums pasirodo iškildamas kaip mintis ar vaizdinys. 
Tačiau jeigu vaizdinys apmąstomas kaip kieno nors kito 
atvaizdas ir (kaip piešinio atveju) kaip panašybė, 
pavyzdžiui, kaip Korisko atvaizdas (kai Koriskas nėra 
ką tik regėtas), tuomet (toks apmąstymo patirties skirtumas, 
koksai esti tarp vaizdinio, kaip kieno nors kito atvaizdo 
apmąstymo, iš vienos pusės ir tiesiog paties nupiešto 
pavidalo apmąstymo — iš kitos pusės, pasitaiko ne tik 
piešimo atveju, bet ir) sieloje vienas vaizdinys ateina 
į galvą tiesiog kaip mintis, o kitas — kadangi, kaip 
piešimo atveju, jis yra panašybė, — yra priminimas. (De 
Memoria 1.450b20) 


Idėjos, taip trumpai čia tepaliestos, vaidina didžiulį vaidmenį 
šiuolaikinėse diskusijose dėl juslumo, mąstymo ir supratimo. 

Ko nors suvokimo tam tikru būdu —- arba ko nors naudojimo 
tam tikru būdu — idėja yra nepaprastai svarbi prasmės 
aprašyme, pateiktame Ludwigo Wittgensteino (1889 - 1951), 
vieno giliausių ir įtakingiausių dvidešimtojo amžiaus filosofų. 
Tačiau aristoteliškasis atminties problemos sprendimas palieka 
nemaža abejonių ir sunkumų. Aš paminiu tris. (i) Jo 
atminties aprašymas daro skirtumą tarp originalaus suvokinio 
ir vėlesnio vaizdinio, kuris gali būti, o gali ir nebūti laikomas 
kylančiu "iš" pradinio suvokimo objekto. Tačiau iš tiesų 
patsai juslinis suvokimas negali būti lengva ranka laikomas 
tiesiogine pažinimo forma. Manyti juslinį įspūdį kylant "iš" 
realaus dabarties objekto yra neabejotinai visiškai analogiška 
manymui, kad atmintinis vaizdinys kyla '"iš“ praeities 
objekto. Juslumas, lygiai kaip atmintis, reikalauja duomenų 
interpretacijos bei apima prielaidas ir įsitikinimus. (ii) Episte- 
mologinis klausimas: Kokią teisę aš galiu turėti laikyti 
šį vaizdinį praeities objekto panašybe? Kaip apskritai aš 
galėčiau pateisinti savo tvirtinimą, kad šis vaizdinys panašus 
į tokią ir tokią praeities patirtį, kai iš principo neįmanoma 
patikrinti šio menamo panašumo tiesioginiu palyginimu. 
Lygiai taip pat, be abejo, yra ir su pačiu juslumu: Kaip 
aš apskritai galiu verifikuoti savo prielaidą, kad turėdamas 
tam tikrą juslinį įspūdį regiu tikrą daiktą? Aristotelis tokių 
dvejonių nejaučia. (iii) Kaip yra įmanoma manyti, kad 
dabartinis vaizdinys yra ko nors, esančio praeityje, panašybė? 
Mes įsivedėme šią idėją tam, kad paaiškintume keblumą, 
kaip dabartinio vaizdinio regėjimas gali prilygti ko nors, 
esančio praeityje, prisiminimui. Tačiau visiškai panašus 
keblumas išlieka: Kaip galiu aš, regėdamas dabartinį vaizdinį, 
mąstyti apie ką nors, kas praeity? Jeigu aš ketinu savo 
regimą vaizdinį laikyti savo seniai mirusio senelio vaizdiniu, 
privalau apie savo senelį mąstyti. Problema, kaip kas nors, 
kas yra praeityje, prisimenama per dabartinį vaizdinį, buvo 
pakeista problema, kaip kas nors, kas yra praeityje (ar 
kitais būdais nėra čia ir dabar), mąstoma per dabartinį 


34 


vaizdinį. Taigi, nors ir yra visiškai teisėta reikalauti, kad 
atminties analizėn įeitų įsitikinimo analizė, pastarosios 
įvedimas neišsprendžia tos atskiros problemos, kuria 
Aristotelis pradeda, būtent, — apskritai sakant, — kaip 
mąstymas gali išeiti už betarpiškos duotybės ar ją peržengti. 


Jūrų mūšis rytoj: garsusis įrodinėjimas 
determinizmo klausimu 
D NO T 


Viena iš labiausiai provokuojančių įrodymo linijų Aristotelio 
raštuose glūdi trumpo logikos veikalo De Interpretatione 
9 skyriuje. Jis išplėtoja įtikinančią argumentaciją, idant 
parodytų, jog viskas, .kas-4ik.kada .nars įvyks, ivyks būtinai, 
iškelia į dienos šviesą nepaprastas bei nepriimtinas šios 
išvados implikacijas ir galiausiai pasiūlo problemos sprendimą. 
Ši pastraipa tebežadina dėmesį ir tebekelia ginčus: tai, 
ką Aristotelis sako, gali ir nebūti visiškai aišku, tačiau 
aišku, jog jis iškelia labai giliųs klausimus apie tiesą, laiką 
dr būtinybę. 

Aristotelis pradeda tvirtinimu, kad teiginiai apie atskirus 
ateities įvykius ("vieniniai ateities teiginiai') skiriasi nuo 
kitų teiginių tuo, kad negali būti nei teisingi, nei klaidingi: 
teiginys "Vakar sąsiauryje vyko jūrų mūšis“ turi būti arba 
teisingas, arba klaidingas (o jo paneigimas atitinkamai turi 
būti klaidingas arba teisingas); bet teiginys "Rytoj sąsiauryje 
įvyks jūrų mūšis" tikriausiai nėra (ar dar nėra) nei teisingas, 
nei klaidingas. Kad tai paremtų, Aristotelis išvysto prielaidos, 
jog visi vieniniai ateities teiginiai yra arba teisingi, arba 
klaidingi (turi "tiesos vertę“), pasekmes. Jeigu manasis 
rytojaus mūšio išpranašavimas teisingas, rytoj jūrų mūšis 
turi įvykti; jeigu klaidingas, rytoj jūrų mūšio būti negali. 
Taigi, jei mano išpranašavimas yra arba teisingas, arba 
klaidingas, jūrų mūšis rytoj arba turi būti, arba jo būti 
negali, ir erdvės atsitiktinumui ar alternatyvioms galimybėms, 
erdvės teiginiui "Rytoj gali įvykti jūrų mūšis“ nebelieka. 

Mat jeigu kiekvienas tvirtinimas arba neigimas yra 
teisingas arba klaidingas, būtina, kad visa kas iš tikrųjų 
arba būtų, arba ne. Juk jei vienas asmuo sako, kad 
kažkas bus, o kitas tą patį dalyką neigia, aiškiai būtina, 
kad vienas iš jų sakytų tiesą — jei kiekvienas tvirtinimas 
yra teisingas arba klaidingas; mat abudu teiginiai tokiomis 
aplinkybėmis neišsipildys. ["Rytoj bus jūrų mūšis“ ir 
"Rytoj nebus jūrų mūšio“ abudu būti teisingi negali, 
ir negali abu būti klaidingi. Vadinasi, jei jie apskritai 
turi kokią tiesos vertę, vienas iš jų turi būti teisingas, 
o kitas klaidingas.] Mat jeigu teisinga sakyti, kad balta 
arba kad nėra balta, būtina, kad būtų balta arba ne 
balta; ir jeigu yra balta arba ne balta, tuomet buvo 
teisinga tai tvirtinti ar neigti. Jeigu nėra taip, yra 
klaidinga, jeigu yra klaidinga, taip nėra. Taigi tvirtinimui 
arba neigimui būtina būti teisingam. Iš to plaukia, kad 
viskas, kas arba yra (ar šiuo metu vyksta), arba bus, 
arba nebus, — yra, bus arba nebus ne atsitiktinai ir 
ne taip, kaip atsitiktinumas lemia (kadangi arba tas, 
kuris sako, arba tasai, kuris neigia, sako tiesą). Juk 
priešingu atveju bet kas lygiai taip pat galėtų įvykti, 
kaip ir neįvykti, nes tam, kas yra kaip atsitiktinumas, 
viena galimybė būdinga ne daugiau, negu kita, — tad 
taip nė nebus. 

Vėlgi, jeigu dabar yra balta, anksčiau buvo teisinga 
sakyti, kad bus balta; taigi apie viską, kas jau įvyko, 
buvo teisinga sakyti, kad taip bus. Tačiau jeigu visuomet 
buvo teisinga sakyti, kad taip yra arba bus, taip nebūti 
arba neketinti taip būti ateityje negalėjo. Tačiau jeigu 
kas nors negali neįvykti, neįmanoma, kad tai neįvyktų; 
ir jeigu neįmanoma, kad kas nors neįvyktų, būtina, 
kad tai įvyktų. Todėl viskas, kas bus, įvyksta būtinai. 
Taigi niekas nenutiks nulemta atsitiktinumo arba 
atsitiktinai; juk jeigu atsitiktinai, tai ne pagal būtinybę. 
(De Interpretatione 9.18a34) 

Tolesnėje skyriaus dalyje Aristotelis atskleidžia, kokia 
absurdiška ir paradoksali ši išvada: jeigu viskas vyksta 
pagal būtinybę, nėra tikslo svarstyti, kas daryti, ir nebelieka 
prasmės bet kokioje kalboje apie alternatyvias galimybes. 
Galiausiai žemiau cituojamoje pastraipoje jis pasiūlo išeitį 
iš sunkumo. Deja, ši pastraipa labai glausta, ir neaišku, 
ar Aristotelis joje grįžta prie idėjos, kad vieniniai ateities 
teiginiai stokoja tiesos vertės, kad kai kurie pranašavimai 
dar nėra nei teisingi, nei klaidingi; ar įrodinėja loginį teiginį, 
skirtą anksčiau cituotos pastraipos argumento pamatui 
pakasti — būtent, teiginį, kad negalima nuo "Būtinai arba 
p, arba ne—p“ pereiti prie "Arba būtinai p, arba būtinai 
ne-p“ Ar Aristotelis sako, kad teiginys "Rytoj įvyks jūrų 
mūšis" dar nėra nei teisingas, nei klaidingas; ar kad jis 
jau yra teisingas arba jau yra klaidingas, bet ne būtinai 
teisingas arba būtinai klaidingas? Galbūt skaitytojui patiks 
nuspręsti, kaip iš tiesų turėtų būti sprendžiamas arba 
panaikinamas keblumas dėl rytojaus jūrų mūšio. 


Kas yra, yra būtinai, kai yra; ir ko nėra, nėra būtinai, 
kai nėra. Tačiau ne viskas, kas yra, yra būtinai, ir 
ne viskas, ko nėra, nėra būtinai. Mat sakyti, kad viskas, 
kas yra, yra pagal būtinybę, kai yra, yra ne tas pat, 
kaip besąlygiškai sakyti, kad tai yra pagal būtinybę. 
Panašiai ir su tuo, ko nėra. Tas pat galioja ir 
prieštaraujantiems teiginiams: viskas būtinai yra arba 
nėra, ir bus arba nebus; tačiau negalima padalyti ir 
sakyti, kad viena arba kita yra būtina. Turiu omeny, 
pavyzdžiui, tokį dalyką: būtina, kad rytoj būtų arba 
nebūtų jūrų mūšis; tačiau nėra būtina, kad jūrų mūšis 
rytoj įvyktų, nei kad jis neįvyktų, — nors yra būtina, 
kad jis įvyktų arba neįvyktų. Taigi, kadangi teiginiai 
yra teisingi pagal tai, kaip daiktai iš tiesų yra, aišku, 
jog kai tik dalykai susiklosto taip, kad įgalina priešybes 
išsipildyti taip, kaip lemia atsitiktinumas, tas pat būtinai 

galioja ir prieštaraujantiems teiginiams. Tai nutinka 
dalykams, kurie yra ne visuomet tokie arba ne visuomet 
ne tokie. Jų atveju yra būtina, kad vienas arba kitas 
iš prieštaraujančių teiginių būtų teisingas arba klaidingas,- 
tačiau ne šitas arba anas, o kaip lemia atsitiktinumas; 
arba vienam greičiau negu kitam būtina būti teisingam, 
bet ne būti jau teisingam arba klaidingam. 

Tuomet akivaizdžiai nėra būtina, kad iš kiekvieno 
tvirtinimo ir jam priešingo neigimo vienas būtų teisingas, 
o kitas klaidingas. Mat kas galioja esantiems dalykams, 
negalioja dalykams, kurių nėra, bet kurie gali būti arba 
nebūti; su jais yra taip, kaip mes sakėme. (De Interpretatione 
9.19a23) 


Pirmo pakitimo nebuvo ir paskutinio pakitimo 
nebus 


Trys Fizikos knygos apima įspūdingą ir sudėtingą įrodymą, 
vedantį prie išvados, kad turi egzistuoti pirmoji viso kitimo 
priežastis, kuri yra amžina ir pati yra nekintanti. Tolesnės 
pastraipos siekia pagrįsti vieną iš kertinių įrodymo prielaidų: 
kad kitimas visados vyko ir visados vyks. Pirmiausia 
Aristotelis argumentuoja, remdamasis tiek savuoju kitimo 
apibrėžimu, tiek ir tuo, su kuo "kiekvienas sutiktų“, kad 
bet kuris kitimas — ir bet koks tariamas pirmas kitimas 
imtinai — suponuoja daiktų, galinčių kisti, egzistavimą. 


38 


Pirmiausia pradėkime nuo to, ką esame anksčiau nustatę: 
kitimas, sakėme mes, yra kintamo dalyko kaip kintamo 
dalyko aktualizavimas. Todėl jau turi būti daiktai, kurie 
gali kisti (kiekvienu iš įvairių būdų). Išties net i1r be 
kitimo apibrėžimo kiekvienas sutiktų, jog tai, kas kinta, 
turi būti kažkas, kas geba kisti (kiekvienu iš įvairių 
būdų: tai, kas keičiama, turi būti kažkas, kas geba 
būti keičiama; tai, kas judinama, turi būti kažkas, kas 


geba būti perkelta erdvėje). Todėl kas nors, kas geba 
būti sudeginta, turi būti pirmiau, negu kas nors 
sudeginama, ir kas nors, kas geba degti, turi būti prieš 
tai, kol kas nors ims degti. (Fizika VIII.1.251a8). 


Paskui Aristotelis argumentuoja taip: kad paaiškintume, 
kaip tokie daiktai — daiktai, gebantys kisti — tam tikru 
metu atsirado, arba, kitu atveju, kodėl tam tikru metu 
jie pradėjo naudoti savo gebėjimą kisti, turime kaip prielaidą 
priimti tam tikrą kitą kitimą — kuris turės būti įvykęs 
prieš tariamą pirmą kitimą. 


Tad šie daiktai patys turi arba (i) tam tikru metu, 
anksčiau nebuvę, atsirasti, arba (ii) būti amžini. Jeigu 
(1) kiekvienas iš kintamų daiktų būtų radesis, turėtų 
būti įvykęs — anksčiau, negu kalbamasis kitimas, — kitas 
kitimas, kuris privertė atsirasti daiktą, gebantį kisti 
(arba gebantį įvykdyti kitimą). Tačiau jeigu (ii) jie nuo 
amžių būtų buvę be kitimo — šis pasiūlymas atrodo 
neprotingas iš pirmo žvilgsnio, bet dar neprotingesnis 
pasirodo patyrinėjus toliau. Mat jeigu esama tam tikrų 
daiktų, gebančių kisti, ir kitų, gebančių tą kitimą sukelti, 
turi būti metas, kuriuo kažkas pirmas sukelia kitimą 
ir kažkas pakinta, ir kitas metas, kuriuo niekas taip 
nesielgia, bet yra rimtyje, rimtyje esantis daiktas anksčiau 
turi būti dalyvavęs kitime. Mat turi būti tam tikra 
jo buvimo rimtyje priežastis, t.y. priežastis, dėl kurios 
jis paliovė dalyvavęs vykstančiame kitime. Todėl pirmiau, 
negu įvyko tariamas pirmasis kitimas, turi būti buvęs 
ankstesnis kitimas [kad pašalintų tai, kas potencialiai 
kintančius daiktus privertė paliauti aktualiai kitus]. 
(Fizika VIII.1.251a16). 


Šis argumentas prieš pirmojo kitimo buvimo galimybę 
pagrįstas principu, susijusiu su kauzacija, — kad turi būti 

koks nors paaiškinimas, kodėl bet kuris konkretus pakitimas 
įvyksta, ir kad paaiškinimas turi nurodyti kažkokį ankstesnį 
įvykį. Po to Aristotelis išplėtoja iš laiko sampratos kylantį 
argumentą. Jis remiasi išvada, pasiekta IV Fizikos knygoje, 
kur laikas pasirodė esąs esmingai susijęs su kitimu — laikas 
yra tai, kuo matuojamas kitimas. Aristotelis tvirtina, kad 
kadangi yra absurdiška teigti, jog laikas galėjo prasidėti 
ar baigtis, absurdiška yra teigti, kad taip pat galėtų pasielgti 
ir kitimas; mat laikas egzistuoja tik kaip kitimo matas. 
Be to, kaipgi gali būti anksčiau ir vėliau, jei nėra laiko, 
o laikas — jei nėra kitimo? Taigi jei laikas yra "kitimo 
skaičius“ [tai, kieno atžvilgiu įmanoma matuoti kitimą] 
arba kitimo rūšis, tuomet, jei laikas visados buvo, kitimas 
taip pat visada turėjo būti... Tad, jeigu laikui neįmanoma 
nei būti, nei būti mąstomam be "dabar", o "dabar" yra 
kažkas vidurinis, derinąs sykiu ir pradžią, ir pabaigą 
(ateisiančio laiko pradžią ir praėjusio laiko pabaigą), 
laikas turi būti buvęs visada. Mat bet kurio laiko tarpsnio 
riba — ar būtų paimta pirmoji, ar paskutinioji — bus 
tam tikrame "dabar" (kadangi laike nėra nieko kito, 
ką būtų galima pasiekti, išskyrus "dabar"), taigi, kadangi 
"dabar" yra sykiu ir pradžia, ir pabaiga, abiejose jo 
pusėse visuomet turi būti laikas. Tačiau jeigu yra laikas, 
akivaizdžiai taip pat turi būti ir kitimas — tiek, kiek 
laikas yra kitimo atžvilgis ir požymis. (Fizika VIII.1.251b10) 


Likusioji skyriaus dalis apima argumentus prieš paskutinio 
kitimo galimybę ir baigia išvada, jog "nebuvo laiko ir nebus 
laiko, kai nebuvo ar nebus kitimo“ 2 skyrius išdėsto kai 
kuriuos prieštaravimus šiai išvadai (tarp jų ir įdomų 
prieštaravimą, jog laisvoje žmogiškoje veikloje mums atrodo, 
kad regime kažką darant, kitimą kylant be jį nulėmusios 
ankstesnės priežasties) ir su jais susidoroja. 6 skyriuje 

Aristotelis pasirengęs pareikšti tolesnį svarbų tvirtinimą 
— kad būtina kitimo amžinybė leidžia numanyti apie 
vienatinės pirminės kitimo priežasties, 'nejudinamo judintojo", 
kurį jis vadina "Dievu", egzistavimą. Apie tai žr. 9 skyrių 
toliau. 


3 
Kitimo analizė: medžiaga 
17 pavidalas 


Šiame ir kitame skyriuose cituodamas ir parafrazuodamas 
noriu išdėstyti ištisinį teksto gabalą, plėtojantį idėjas, kurios 
yra pagrindinės didžiajai Aristotelio filosofijos daliai ir kurios 
suteiks gerą atspirties tašką daugelio problemų aptarimui. 
Kalbamasis gabalas, I 17 II Fizikos knygos, yra apie 
fundamentalias to, ką mes vadintume gamtos mokslu (žodis 
physis reiškia 'gamta"), problemas; taigi galėtume teigti, 
jog tai mokslo filosofija. Tačiau kalbamosios idėjos yra tokios 
kertinės mūsų pasaulio regėjimo būdui, kad šios knygos 
lygiai taip pat sėkmingai gali būti laikomos metafizika 
— ir iš tiesų jos yra "aprašomosios metafizikos" paradigma. 

Pirmą Fizikos I knygos skyrių Aristotelis pradeda 
nustatydamas, kad gamtos (ar bet ko kito) pažinimui ar 
supratimui įgyti mums reikia suvokti pradus, priežastis 
ar pradmenis. Šių žodžių niuansai skirtingi graikų ir lietuvių 
kalbose; pamatysime, kad tyrinėjimas atskleidžia kelis 
skirtingus paaiškinimo sampratos tipus. (Tobulas gamtos 
supratimas aprėps žinojimą atsakymų į tokius skirtingus 
klausimus, kaip, pavyzdžiui: Iš ko padarytas lapas? Kaip 
lapas auga? Kokiam tikslui lapas tarnauja?) Tačiau pirmiausia 
Aristotelis klausia, kiek pradų yra, ir trumpai stabteli, 
kad paneigtų Parmenido ir jo mokyklos, elėjiečių, tvirtinimą, 

kad "Esamybė yra viena ir nekintantį; Ne todėl, kad šis 
monizmas iš tiesų būtų gamtos tyrinėtojo reikalas — pastarojo 
prielaida yra ta, kad gamtiniai daiktai yra ir jie yra pavaldūs 
kitimui. "Tačiau kadangi šie žmonės, nors jie ir nekalba 
apie gamtą, iškelia su gamta susijusius sunkumus, ko gero, 
vertės šį tą apie juos pasakyti. Tyrimas įdomus ir filosofui.“ 

Čia Aristotelis grumiasi su idėja, kad daugis ir kitimas 
yra neįmanomi ir nerealūs, — idėja, kuri yra turėjusi ilgą 
ir įtakingą istoriją, tačiau jam (kaip ir daugeliui mūsų) 
atrodė besanti absurdas, gimstąs iš gilaus nesusipratimo. 
Su kai kuriais iš šių nesusipratimų jis dorosis vėlesnėse 
Fizikos knygose. Šičia, pirmojoje knygoje, jis išsako du 
paprastus, tačiau kertinius teiginius apie veiksmažodį būti“, 
idant išsprogdintų tezę, jog esamybė yra viena. Pirmasis 
teiginys toksai: "Apie dalykus 'bžti" sakoma daugeliu būdų“ 
Šis paprastas tvirtinimas vis pasikartoja svarbiausiuose 
Aristotelio metafizikos taškuose, ir iš jo išauga kelios pačios 
būdingiausios ir vaisingiausios jo nuomonės. Mūsų svarstomoje 
pastraipoje jis vartoja jį, kad įvestų teiginį jog apie daiktus 
(t.y. substancijas, ousiai), kokybes ir kiekybes negali būti 
sakoma, kad jie yra arba egzistuoja ta pačia prasme. 
Pavyzdžiui, kokybės egzistuoja tik kaip besilaikančios 
daiktuose, ir sakyti, kad kokybė egzistuoja, reiškia sakyti, 
kad egzistuoja šią kokybę turintis daiktas. Šunes, spalvos, 
dydžiai, laikai ir vietos nepriklauso tam pačiam ontologiniam 
stalčiui; ir kalbėdami apie vieną dalyką kitam būdingais 
terminais išsyk įpulsite į absurdą. (Kokio sunkumo yra 
geltona? Kur yra dešimta valanda?) Ką tuomet iš tiesų 
turi galvoje elėjiečiai, sakydami kad tai, kas yra, yra viena? 
Žinoma, jie negali turėti omeny, kad nieko nėra, išskyrus 
substancijas, — substancijas be jokių kokybių ar kitų 
charakteristikų? Ar kad nėra nieko, išskyrus kokybes, — 
plaukiojančias aplink, nepriklausančias jokioms substan- 
cijoms? Ar kad yra tiktai viena vienatinė substancija, be 
jokių kokybių ir kitų charakteristikų? Taip spaudžiama 

jų tezė ima atrodyti visiškai nesuvokiama. Greta to, kad 
buvo naudojama prieš monistus, idėja, kad tai, kas yra, 
dalijasi į radikaliai skirtingus dalykų tipus, — "kategorijų 
mokslas" — Aristoteliui neblogai pasitarnauja daugelyję jo 
paties tyrinėjimų. Jis toli gražu nėra dogmatiškas dėl to, 
kiek tiksliai kategorijų turėtų būti skiriama; jis nepretenduoja 
ir pateikti tikslias taisykles paribio klausimų sureguliavimui, 
išspręsti atvejams, kai neaišku, kuriai iš dviejų kategorijų 
priklauso koksai nors dalykas. Tai, ko jis tvirtai laikosi, 
yra platus padalijimas į substancijas, kokybes, kiekybes 
bei santykius. Jis laikosi požiūrio — ir, be abejo, teisingai, 
kad šis padalijimas yra pamatinis pasauliui tokiam, kokį 
mes jį regime ir patiriame, ir kad šis padalijimas atsispindi 
būduose, kuriais mes apie pasaulį kalbame. 

Aristotelis prieš monistus pasitelkia 17 antrą — lygiai 
tokį pat pamatinį — teiginį apie "būti" Vienas iš kertinių 
monistų argumentų rėmėsi prielaida, kad jei x ir y yra 
du dalykai, x negali būti y. Šituo remdamiesi, jie atmeta 
visus teiginius, priskiriančius daiktams kokias nors 
charakteristikas, arba sakančius, jog daiktai keičiasi. Mat, 
argumentuoja jie, bet koksai tokio tipo teiginys, kaip "Tomas 
yra karštas" turi būti klaidingas, jei "Tomas" ir "karštas" 
įvardija du skirtingus dalykus — tačiau jei jie įvardija tą 
patį dalyką, teiginys turi būti beprasmis (kaip kad "Tomas 
yra Tomas“). Negana to, jeigu "Tomas yra karštas“ būtų 
teisinga, nes "Tomas" ir "karštas" įvardytų vieną ir tą 
patį dalyką, tuomet sakyti taip pat ir "Tomas nebuvo karštas" 
teisinga nebūtų; "Tomas nebuvo karštas, bet yra karštas“ 
būtų lygiai absurdiška, kaip ir "Tomas nebuvo Tomas, bet 
yra Tomas“ Taigi visi teiginiai, siekiantys aprašyti kitimą, 
išmetami pro langą. Prieštaraudamas visam tam, Aristotelis 
parodo, kad "yra" ne visuomet teigia tapatybę. Šis žodis 
taip pat, ir iš tiesų paprastai, vartojamas norint priskirti 
kam nors ypatybę. Dosnumas ir Tomas iš tiesų yra du 
dalykai (žinoma, skirtingų tipų arba kategorijų), tačiau 

"Tomas yra dosnus“ nesako, kad šiedu skirtingi dalykai 
yra tas pat. Šis teiginys sako, kad Tomas turi dosnumą, 
o ne kad jis yra dosnumas. Būtent tai yra tokių pasakymų, 
kaip kad "yra dosnus“ — priešingų tokio tipo pasakymams, 
kaip "yra dosnumas“, - vaidmuo kalboje. 

Tuo būdu Aristotelis, kaip jam įprasta, atskleidžia kasdienės 
kalbos vartosenos implikacijas. Jis aprašo ir perskiria. Jis 
nereformuoja ir nevelka tramdomųjų marškinių, kaip andai 
darė kai kurie žmonės, įrodinėdami, kad vartoti "yra" kitaip, 
kaip tik tapatybei nusakyti, turi būti ydinga ir toji vartosena 
turėtų būti atmesta. Jo pastabos prieš monistus pranašauja 
daug mokslingo teorizavimo (jo paties filosofijoje ir dar 
dabar) apie predikacijos rūšis, apie tapatybę ir apie pasakymų 
formas, vartojamas įvardyti, nurodyti ar priskirti ypatybėms. 
O trumpame aptarime Fizikoje I.2-3 jis tik nurodo — 
pataikydamas kaip pirštu į akį — pačią fundamentaliausią 
elėjiečių filosofijos painiavą — ir su aiškiu kandumu išsako 
diagnozę. 

Šiuose Fizikos I knygos skyriuose paliesti kiti du teiginiai, 
lygiai taip pat pritvinkę būsimų pritaikymų. Pirma, tapatybę 
tvirtinančių teiginių klasėje svarbu skirti "Tomas yra Tomas" 
nuo "Tomas yra komandos kapitonas“ Nors "komandos 
kapitonas" nurodo Tomą, šie žodžiai turi savo reikšmę. 
Teigimas, kad Tomas ir kriketo komandos kapitonas yra 
tapatūs, gali lengvai vesti į nesusipratimą, jeigu būtų 
pražiūrėta, kad referento tapatumas ir reikšmės tapatumas 
yra skirtingi dalykai. (Tolesnė esminė perskyra yra perskyra 
tarp "Tomas yra komandos kapitonas" ir "Tomas yra žmogus'; 
mat akivaizdu, jog Tomas lengvai galėjo kapitonu ir nebūti, 
tačiau visiškai nėra akivaizdu, kad Tomas galėjo ir nebūti 
žmogumi. Teiginyje "Tomas yra žmogus“ glūdi tam tikra 
būtinybė.) Antra, esama perskyros tarp aktualybės ir 
potencijos. Galų gale daiktas gali būti sykiu ir vienis, ir 
daugis, — ir ne tiktai tuo būdu, kaip kad Tomas yra vienas 
žmogus, tačiau turi daugelį ypatybių: daiktas gali būti vienas 
aktualiai ir daugis potencialiai (pvz., nesupjaustytas pyragas), 

arba vienas potencialiai ir daugis aktualiai (kaip kad 
nesudėtas konstruktorius). 

4 — 6 skyriuose Aristotelis pasitelkia savo pirmtakų 
požiūrius ir argumentus, kad padarytų tikėtinu požiūrį, 
jog kitimas aprėpia priešybes ir taip pat kažką, kas glūdi 
po priešybėmis: pagrindiniai kitimo pradai yra trys — kitimo 
subjektas (tai, kas dalyvauja kitime), jo pobūdis prieš kitimą 
ir jo pobūdis po kitimo. Atkreipkite dėmesį, kaip smarkiai 
šis pagrindinių "pradmenų" aprašymas skiriasi nuo aprašymo, 
kurį penkto amžiaus pr. Kr. viduryje pateikė Empedoklis, 
sakęs, kad pagrindiniai pradmens yra keturi — žemė, oras, 
ugnis ir vanduo. Jis siekė identifikuoti pagrindines materialias 
stichijas; Aristotelis čia ieško bendrosios pačios kitimo 
sampratos struktūros, jis pasičiumpa pačias pirmapra- 
diškiausias idėjas, dalyvaujančias bet kuriame kalbėjime 
apie kitimą. 

7 skyriuje Aristotelis patsai imasi šį dalyką įrodyti. 
Cituosima pastraipa vertime neišvengiamai turės keistai 
skambėti dėl tam tikrų graikų kalbos bruožų. Būtent, 
veiksmažodis gignesthai gali reikšti arba "tapti [kuo nors|", 
arba "atsirasti '; žodis, verčiamas kaip "muzikalus" gali būti 
vartojamas įvardinti tiek kokiam žmogui, tiek buvimo 
muzikaliu ypatybei ar būsenai, 'muzikalumui" 


Kai sakome, kad vienas daiktas randasi iš kito ar iš 
kažko skirtinga, galime kalbėti arba apie tai, kas yra 
paprasta, arba apie tai, kas yra sudėtinis dalykas. Leiskite 
paaiškinti. Žmogus gali tapti muzikalus, tačiau taip pat 
ir nemuzikalumas gali tapti muzikalumu, arba nemuzikalus 
žmogus — muzikaliu žmogumi. Kaip paprastus aš aprašau 
žmogų ir nemuzikalumą (tai, kas tampa) bei muzikalumą 
(tai, kuo jie tampa). Kai sakome, kad nemuzikalus žmogus 
tampa muzikaliu žmogumi, tiek tampantysis daiktas 
[nemuzikalus žmogus), tiek ir tai, kuo jis tampa [muzikalus 
žmogus], yra sudėtiniai dalykai. 

Kai kuriais iš šių atvejų sakome ne tiktai kad tai 
tampa, bet ir kad tas atsiranda iš ano, — pavyzdžiui, 
muzikalumas atsiranda iš nemuzikalumo. Tačiau šitaip 
nešnekame visais atvejais. Mes nesakome, kad 
muzikalumas atsiranda iš žmogaus, bet kad žmogus 
tampa muzikalus. 

Iš daiktų, kuriuos mes vadiname paprastais tampančiais 
daiktais, vienas tapdamas išlieka, o kitas ne. Žmogus 
išlieka, kai tampa muzikaliu žmogumi, tačiau nemuzika- 
lumas neišlieka — nei savaime, nei kaip sandas. (Fizika 
I.7.189b32) 


Ši pastraipa būdinga Aristoteliui dviem atžvilgiais. Pirmiausia, 
ji remiasi mūsų kasdieniu šnekėjimu. Aristotelis priima 
prielaidą, kad mūsų šnekėjimo būdas bus geras vadovas 
daiktų buvimo būdui atskleisti; jis turi išskirtinai aštrų 
žvilgsnį pastebėti vartosenoms, kurios išties pasirodė esą 
amžino filosofinio intereso objektai. Antra, ši pastraipa yra 
geras pavyzdys, rodantis, kaip Aristotelis kuria itin bendras 
1 abstrakčias formuluotes, paremtas tik vienu ar dviem 
standartiniais pavyzdžiais. Čia jis perskiria du pagrindinius 
kalbėjimo pavidalus: 


(1) x tampa y 
(11) y atsiranda iš x. 


Jisai taip pat perskiria skirtingus dalykų tipus, kuriais 
x 17 y gali būti: 


(a) paprastas dalykas, pvz., žmogus, muzikalumas, 
nemuzikalumas; 

(b) sudėtinis dalykas, pvz., muzikalus žmogus, nemuzikalus 
žmogus. 


Aristotelis teigia, kad tam tikroms dalykų kombinacijoms 
(11) pavidalas nevartojamas. Pavyzdžiui, žmogus tampa 

muzikalus, tačiau mes nesakome, kad muzikalumas randasi 
iš žmogaus. Dar svarbiau tai, kad iš paprastų dalykų tuos, 
kurie išlieka kuo nors tapdami, jis supriešina su tais, kurie 
neišlieka, — jis supriešina kitimo subjektą ir ypatybes, to 
subjekto prarastas kintant. Kai žmogus tampa muzikalus, 
žmogus išlieka — tai tas pats žmogus, kuriam anksčiau 
stigo muzikos išmanymo, o dabar jis jį turi; tačiau išmanymo 
stygius daugiau nebeegzistuoja. Taigi Aristotelis tęsia: 


Tuomet visais tapsmo atvejais (jei jie ištirti taip, kaip 
kad mes siūlėme) galima regėti, kad visuomet privalo 
būti kažkas, glūdintis po tapsmu, kas ir yra tampantysis 
daiktas; ir jis, net jeigu skaičiumi tėra vienas, nėra 
vienas pavidalu. (Sakydamas pavidalu“, turiu omeny 
tą patį, kaip ir "aprašymu" ar "'apibrėžimu'"'.) Mat būti 
žmogumi nėra tas pat, kaip būti nemuzikaliu. Ir viena 
išlieka, o kita — ne. Tai, kas nėra priešinga, išlieka 
— žmogus išlieka, — tačiau nemuzikalumas neišlieka, 
kaip neišlieka ir dviejų junginys — nemuzikalus žmogus. 
(Fizika I.7.190a13) 


Dabar Aristotelis pakartoja jau išsakytą tezę ir taip pat 
įveda svarbų lig tol neminėtą atvejo tipą. 


Sakome, kad kas nors iš ko nors atsiranda... paprastai 
ryšium su tuo, kas neišlieka. Antai mes sakome, kad 
muzikalumas atsiranda iš nemuzikalumo [kai nemuzikalus 
žmogus tampa muzikalus, nemuzikalumas "neišlieka", 
bet yra pakeičiamas muzikalumo), tačiau nesakome, kad 
tai randasi iš žmogaus [žmogus išlieka]. Tačiau mes 
kartais sakome šitaip apie daiktus, kurie išlieka: sakome, 
kad statula atsiranda iš bronzos, o ne kad bronza tampa 
statula. (Fizika I.7.190a21) 


Atvejis, kurį Aristotelis turi omeny, yra tas, kai kokia 
nors medžiaga suvartojama naujam daiktui padaryti, kaip 

kad marmuro luitas ar bronzos gabalas gali būti sunaudoti 
statulos sukūrimui. Tokių pavyzdžių nagrinėjimas nuveda 
jį prie naujos perskyros — perskyros vienoje iš jau svarstytų 
formulių: 


(i) x tampa y [i.e. x pavirsta į y] 
1r Ser ' 
(iii) y atsiranda [i.e. y pradeda būti). 


Ši pastaroji pasakymo forma dera tada, kai kitimas sukuria 
naują daiktą (pavyzdžiui, statulą), ne tiktai naują to paties 
anksčiau egzistavusio daikto kondiciją. 


"Tapti" apie daiktus sakoma daugeliu būdų, ir kai kuriems 
daiktams priskiriama ne tai, kad jie tampa, bet kad 
tampa kažkuo, tuo tarpu tik substancijoms priskiriama 
tiesiog tai, kad jos atsiranda [i.e. pradeda būti). Kitais 
atvejais akivaizdžiai turi būti kažkas, kas glūdi po tapsmu, 
kas i ir yra tapsme dalyvaujantysis daiktas — mat kai 
kiekybė, kokybė, santykis ar vieta randasi "tas radimasis 
priklauso glūdinčiam po tais dalykais daiktui, nes tiktai 
substancijos nėra priskiriamos niekam tolesniam, kas 
glūdėtų po jomis, tuo tarpu kai visa kita yra priskiriama 
substancijoms. (Fizika I.7.190a31) 


Būtent daiktai — substancijos — yra tai, kas, griežtai kalbant, 
atsiranda ir pradeda būti. Jie atsiranda iš materijos arba 
medžiagos. Kai medžiaga suvartojama kokiam nors daiktui 
padaryti, tai yra atsiradimo atvejis, — tačiau ne tuomet, 
kai daiktas vien tik dalyvauja kokybės kitime. 


Tačiau kad pačios substancijos, daiktai, kurie tiesiog 


yra, atsiranda iš kažko, kas sudaro jų radimosi pamatą, 
paaiškės besvarstant. Mat visada yra kažkas, kas glūdi 

po tapsmu, iš ko daiktas atsiranda, kaip kad augalai 
ir gyvūnai randasi iš sėklos. Kai kurie daiktai, kurie 
tiesiog atsiranda, daro tai pakeisdami pavidalą (kaip 
kad statula), kai kurie — pridėjimu (kaip augantieji 
daiktai), kiti — atėmimu (kaip kad Hermio figūra, 
atsirandanti iš akmens), dar kiti sudėjimu (kaip namas), 
treti persimainymu (kaip daiktai, kurie keičiasi savo 
medžiagos atžvilgiu). Visi daiktai, kurie šitaip atsiranda, 
aiškiai atsiranda iš daiktų, sudarančių radimosi pamatą. 
(Fizika I.7.190b1) 


Tuomet, vadinasi, Aristotelis mano, kad yra trys principai, 
įeinantys į bet kokio kitimo analizę — kitimo pamatą 
sudarantis kitimo subjektas, jo (iki-kitiminis) ypatumo 
stygius, jo (po-kitiminis) ypatumas. Yra du | pagrindiniai 
kitimo tipai: ten, kur kitimo pamatą sudarantis subjektas 
yra apibrėžtas daiktas, jis pirmiausiai stokoja kokios 'nors 
ypatybės, o vėliau ją įgyja —- nemuzikalus žmogus tampa 
muzikalus; ten, kur glūdintis po kitimu ir po jo išliekantis 
dalykas yra materialus, jis pirmiausia yra bepavidalis ir 
vėliau iš jo įgaudamas pavidalą atsiranda ir pradeda būti 
apibrėžtos rūšies daiktas — iš marmuro gabalo padaroma 
statula. 

Prieš komentuodami didžiulius Aristotelio laukiančius 
klausimus, galime trumpai žvilgtelėti į kitą skyrių, Fizika 
I.8., kuriame ką tik gautas išvadas jis naudoja senam 
sunkumui išspręsti. 


Pirmieji žmonės, filosofavę apie daiktų prigimtį ir tiesą, 
buvo nepatyrimo suvedžioti ir išvesti iš kelio. Jie sakė, 
kad niekas neatsiranda ir nenyksta, nes kas tik randasi, 
turi rastis arba iš to, kas yra, arba iš to, ko nėra, 
— ir nė viena iš šiųdviejų nėra įmanoma. Mat tai, kas 
yra, negali atsirasti, nes tai jau yra; ir nieko negali 

atsirasti iš to, ko nėra, nes [kiekviename kitime ir rastyje) 
privalo būti kažkas, glūdintis po kitimu. (Fizika I.8.191a24) 


Aristotelio paaiškinimas, kaip būtent jo atlikta kitimo analizė 
pasikasa po šios mąstymo linijos pamatais, nėra visiškai 
be sunkumų, tačiau aišku, kad žaidžiama dviem pagrindiniais 
punktais: (i) ta 'iš' prasme, kuria statula atsiranda iš 
akmens, objektas negali atsirasti iš to, ko nėra; medžiagos, 
iš kurių daiktai yra padaryti arba kurios įgalina augalus 
ir gyvūnus augti, jau turi tenai būti. Tačiau ta "iš" prasme, 
kuria pažinimas randasi iš nežinojimo arba pavidalas — 
iš beformiškumo, kitimas pozityvia charakteristika pakeičia 
būtent ne-egzistuojantį dalyką, ko nors nebuvimą, absenciją. 
Tiktai tai, kas nėra toks ir toks, gali toks ir toks tapti. 
(11) Tai, kas tampa muzikaliu žmogumi, yra nemuzikalus 
žmogus, — ir nemuzikalus žmogus yra kažkas, kas yra 
(žmogus), nors aprašomas nurodant kažką, ko nėra 
(muzikalumas jame). Taigi tam tikra prasme kitimo išeities 
taškas yra tai, kas yra, o tam tikra prasme jis yra tai, 
ko nėra. 


Kai kurios problemos 


Taigi I Fizikos knygoje Aristotelis apeliavo į įvairius būdus, 
kuriais mes paprastai kalbame apie kitimą ir atsiradimą, 
kad išaiškintų juose dalyvaujančias pamatines idėjas ir jų 
tarpusavio ryšius bei atliktų kai kurias perskyras, būtinas 
išspręsti keblumams, kylantiems dėl kitimo bei rasties 
galimybės. Prieš leisdamiesi paskui jį į tolesnes gamtos 
tyrinėtojų vartojamų sąvokų ir paaiškinimų studijas, 
atkreipkime dėmesį į kai kurias problemas, iškeltas I knygos 
svarstymo — problemas, kurias Aristotelis ne sykį aptaria 
Metafizikoje ir kitur. 

Daiktai, medžiagos ir ypatybės Aristotelio atlikta kitimo 
analizė priklauso nuo dviejų pamatinių perskyrų: perskyros 
tarp tokių terminų, kaip "žmogus", žyminčių išliekančius 
objektus, bei tokių terminų, kaip "muzikalumas", priskiriančių 
objektams tam tikras ypatybes; ir perskyros tarp tokių 
terminų, kaip "statula", žyminčių objektus, bei tokių terminų, 
kaip "akmuo", žyminčių medžiagas. Tačiau kaip būtent ir 
kokiu pateisinimu remiantis šios perskyros atliekamos? Kai 
žmogus tampa muzikalus, kodėl mes neturėtume sakyti - ne 
kad vienas ir tas pats daiktas, žmogus, pirma stokojo tam 
tikros kokybės ar ypatybės, o dabar ją įgijo, bet — kad 
atsirado naujas daiktas, muzikas? Kodėl tai, ką padariau, 
turėtų būti laikoma naujo daikto [stalo] padarymu, jeigu 
sukaliau į daiktą keletą lentų, tačiau neturėtų būti laikoma 
naujo daikto padarymu, jei nudažiau stalą raudonai?“ 
Suformulavus šį klausimą bendriau, jis skambėtų taip: ar 
įprastas mūsų pasaulio, esančio apie mus, padalijimas į 
daiktus ir charakteristikas yra grynai savavališkas ir 
sutartinis, ar jis reprezentuoja realią objektyvią perskyrą? 
O kadangi skirtingos kalbos skirtingai klasifikuoja daiktus 
ir skirtingai išskiria ypatybes, ar gali būtent tas ypatingas 
rūšių) daiktus ir (įvairių tipų) ypatybes, kaip nors pretenduoti 
į objektyvų galiojimą? Aristotelis tikrai įsitikinęs, kad 
esminiai kasdienės kalbos ir mąstymo bruožai nėra vien 
tik susitarimo ar patogumo dalykas. Vienoje srityje jis 
pasiremia labai svarbiu faktu: "Žmogus pradeda žmogų, 
tačiau muzikas nepradeda muziko“ Augalai ir gyvūnai, 
gyvi daiktai, atgamina savo rūšį, jie yra "gamtinių rūšių“ 
nariai. Vadinasi, šičia pati gamta, o ne žmonių susitarimas 
parodo, kad reikia išvesti liniją tarp žmogaus ir muziko. 
Muzikas nėra speciali žmogaus rūšis tuo būdu, kaip kad 
žmogus yra speciali gyvūno rūšis; jis tiesiog yra žmogus 
su tam tikromis ypatybėmis (muzikos pažinimų). Tačiau 
ši biologinė tezė negali pasitarnauti pateisinant visus būdus, 
kuriais daiktai paprastai yra priešpriešinami ypatybėms. 

Apskritai Aristotelis tiesiog priėmė kaip neginčijamą duotybę 
tai, kad graikų kalbos vartosena ir mąstymo įpročiai tiksliai 
ir galutinai atspindi objektyvią tikrovę. Todėl tai, ką jis 
pasiekia, yra kuo puikiausia analizė vaizdo, kaip pasaulis 
atrodė graikui (ir galbūt netgi atrodo vakarų europiečiui),- 
tačiau jei jam ko stinga, tai bent kokio gebėjimo pripažinti, 
kad kam nors su visiškai kita akinių pora šis vaizdas 
galėtų būti iš esmės skirtingas. Bet taip teigti turbūt yra 
tolygu sakyti, kad jis yra Aristotelis, o ne Kantas. 

Aš iškėliau klausimą apie perskyrą tarp daiktų ir ypatybių. 
Tas pats klausimas gali būti iškeltas ir apie perskyrą tarp 
medžiagų ir daiktų. Kodėl, kai auksas suformuojamas, mes 
turėtumėme sakyti, kad buvo padarytas naujas daiktas, 
žiedas, o ne tiesiog kad vienas ir tas pats daiktas, aukso 
gabalas, pirmiau stokojo konkretaus pavidalo, o dabar jį 
įgijo? Daiktus Aristotelis (ir, be abejo, mes) supriešina tiek 
su tuo, iš "ko jie yra padaryti (jų medžiaga), tiek ir su 
jų turimomis savybėmis. Tačiau kas galų gale yra "daiktas", 
jei ne medžiaga su savybėmis? Užuot elgęsi su dalkiais 
kaip su pirminėmis ir pamatinėmis būtybėmis, o su medžiaga 
ir savybėmis — kaip tam tikru būdu į juos įeinančiomis 
ir jiems priklausančiomis, — mes verčiau galėtumėme sakyti, 
kad tikrovė pirmiausiai ir pamatiškiausiai susideda iš 
medžiagos ir savybių ir kad šnekėjimas apie daiktus 
(suvokiamus kaip medžiagos ir savybių priešybė) atsiranda 
vėliau — kad tai, ko gero, didžiulis praktinis patogumas, 
tačiau ne daugiau negu tai. 


Esmė ir tapatybė laike Aristotelis atkakliai tvirtina, jog 
kiekviename kitime (ar judėjime erdvėje, ar kokybės ar 
dydžio kitėjime) kažkas išlieka tas pat, pavyzdžiui, žmogus 
arba auksas. Manoma, kad tai turinti būti būtina tiesa: 
pačios kitimo sąvokos dalis yra tai, kad koks nors vienas 
ar kitas dalykas jame dalyvauja. (Vienu momentu Češyro 
katinas yra medyje, momentu vėliau Češyro katinas yra 

ant žemės. Negalėčiau sakyti, kad įvyko judėjimas, jei 
nemanyčiau, kad būtent Češyro katinas yra tai, kas buvo 
medyje ir dabar yra ant žemės. Jei aš — būdamas Stebuklų 
šalyje — puoselėju idėją, kad medyje esantis katinas tiesiog 
nustojo egzistavęs ir netrukus po to kitas katinas tiesiog 
ėmė egzistuoti, — tuomet aš atsisakyčiau "ko nors, kas 
išlieka tas pat“ idėjos ir todėl atsisakyčiau idėjos, kad kas 
nors pajudėjo.) Dabar patys peršasi du dideli klausimai. 
Jeigu žmogus gali kisti visokiausiais būdais, ar esama kokio 
ypatingo būdo, kuriuo jis negali kisti, nepaliaudamas būti 
žmogus? Kas būtent įeina į buvimą žmogumi, kas tai yra — 
būti žmogumi, kas yra žmogaus esmė? Antra, jei aš sutikau 
žmogų vakar arba pernai ir sutinku žmogų šiandien, ir 
tvirtinu, kad tai tas pats žmogus, kaip aš galiu tikėtis 
tokį tvirtinimą pagrįsti? Matyt, dalį šio tvirtinimo galima 
būtų suvokti taip, kad, jei aš būčiau vakarykščio ar 
pernykščio žmogaus draugėje nuo tada iki dabar, sykiu 
su juo nueidamas tęstinį ir nepertrauktą kelią erdvėje ir 
laike, dabar stovėčiau šalia būtent šito žmogaus. Juk mes 
paprastai už prielaidą neimame idėjos, kad žmogus galėtų 
vienu metu pranykti, o paskui, vėlesniu metu, visiškai 
tas pats galėtų vėl pasirodyti; arba kad jis galėtų pranykti- 
iš vienos vietos ir tuo pačiu metu pasirodyti kitoje vietoje. 
Kitą šio tvirtinimo dalį turi sudaryti tai, kad kalbamojo 
periodo metu žmogus nepatyrė jokių kitimų, kurie priverstų 
laikyti jį kitu žmogumi. Ši problema dažnai esti gyvai 
išreiškiama nurodant į lopomą ir taisomą artefaktą — kaip 
kad garsiosios Sero Johno Cutlerio šilkinės kojinės. "Jos 
buvo adomos vilnoniais siūlais tol, kol jose neliko nė dalelės 
šilko, ir niekas negalėjo sutarti, ar tai buvo tos pačios 
senos kojinės, ar nauja kojinių pora. Kiekvienoje pakopoje 
tai buvo pora kojinių; niekas nepranyko ir neatsirado vėl. 
Tačiau ar gali pora, kuria jis baigė, būti pagrįstai vadinama 
ta pačia pora, kuria jis pradėjo, jeigu visiškai pakito 
medžiaga? Šiuo atveju klausimas gali atrodyti trivialus 

ir kvailas. Tačiau ten, kur kalbama apie žmogaus tapatybę, 
vieno ar kito sprendimo priėmimas gali sukelti rimtų 
pasekmių. Jei daktaras Jekyllis galėtų mus įtikinti, kad 
jis nėra tas pats asmuo kaip ponas Hydeas, jis išvengtų 
bausmės dėl savo alter ego nusikaltimų. 


Medžiaga ir pavidalas Anot Aristotelio, atsiradusysis 
daiktas — gamtinis arba dirbtinis — yra medžiaga, kuriai 
yra suteiktas pavidalas, Paprastame pavyzdyje ši idėja atrodo 
pakankamai aiški, tačiau ją išplėtus ir ėmus taikyti plačiau, 
iškyla sunkumų. Antai auksinis žiedas yra auksas, 
įpavidalintas tam tikru būdu. Tačiau tas auksas pats buvo 
Junginys: auksas yra tokie ir tokie elementai [medžiaga], 
sujungti tam tikru būdu [pavidalas]. O kaip patys elementai? 
Aristotelis manė, kad yra tik keturi pagrindiniai elementai, 
arba pradmenys (žemė, vanduo, oras ir ugnis), ir kad 
kiekvienas iš jų apibūdinamas pora savybių (kiekvienas 
iš pradmenų turi būti arba karštas, arba šaltas, ir arba 
šlapias, arba sausas). Jis manė, kad vienas pradmuo gali 
pavirsti į kitą pakitus vienai iš ypatybių; pavyzdžiui, karštas 
ir sausas pradmuo pakistų į šaltą ir sausą pradmenį, jei 
prarastų karštį ir taptų šaltas. Tačiau tuomet tam, kad 
šie pakitimai būtų įmanomi, kiekvienas pradmuo pats turi 
būti "pirminės medžiagos“, medžiagos be jokių ypatybių, 
ir dviejų iš keturių pagrindinių ypatybių junginys. Ar tokia 
"pirminės medžiagos" samprata suvokiama? (Aštuonioliktame 
amžiuje Berkeley šaipysis iš Locke'o būtent tuo pagrindu, 
kad pastarasis manė esant lygiai tokį 'nepažinų substratą'.) 
Galima ginčytis, ar Aristotelio naudojamos pavidalo-medžiagos 
perskyros vartosena iš tiesų įpareigoja jį pripažinti aktualų 
pirminės medžiagos egzistavimą, ar greičiau jau jo rankose 
tai yra vien tik analitinis įtaisas, nevedantis į jokius tokius 
metafizinius keblumus. 

Atitinkamas sunkumas iškyla viršutiniame skalės gale. 
Esama medžiaga gali būti perpavidalinama į kažką, kas 

yra aukštesnio lygio, ir tai vėlgi gali būti toliau organizuojama 
ir įpavidalinama. Akmuo įpavidalinamas kaip blokai, iš 
blokų statomos sienos, sienos ir stogai sudaro namus; 
kiekvienoje stadijoje suteikiamas aukštesnis pavidalo ar 
organizacijos laipsnis. Ar gali būti toksai daiktas, kaip grynas 
pavidalas be medžiagos — ar tai būtų visiškai nesuvokiamas 
pasiūlymas? Ar Aristotelis gali sakyti, kad medžiaga ir 
pavidalas gali būti išskirti bet kokiame daikte kaip kiekvieno 
daikto atžvilgiai, nebūdamas priverstas tvirtinti, kad galima 
medžiaga be pavidalo ir pavidalas be medžiagos? Paskutinė 
iliustracija painiavų, į kurias veda medžiagos-pavidalo 
priešprieša, gali būti tos priešpriešos taikymas proto-kūno, 
arba sielos-kūno problemai. Kai Aristotelis mums sako, 
paprasto atvejo, kai dailidė gamina stalą, ir nesame tikri, 
kaip mums Aristotelį suprasti. (Žr. puslapius 108-123). 

Išvydome, kad įprasti mūsų šnekėjimo ir mąstymo apie 
daiktus ir kitimus būdai kelia daug sunkių klausimų ir 
kad daug problemų iškyla mėginant suprasti Aristotelio 
atliekamą analizę. Kai kurios iš tų problemų bus aptartos 
toliau, paskesniuose skyriuose (ypač 5 ir 9 skyriuose). Tačiau 
dabar bus naudinga pirmiausia išryškinti antrosios Fizikos 
knygos apybraižas, — knygos, kurioje Aristotelis mėgina 
akivaizdžiau paaiškinti, kokius dalykus nagrinėja gamtos 
filosofija ir į kokio pobūdžio klausimus, iškylančius apie 
tuos dalykus, ji .mėgina atsakyti. 


4 
Paaiškinimas gamtos moksluose 


Gamta, medžiaga ir pavidalas 


Dauguma dalykų, kuriuos Aristotelis yra pasakęs apie 
daiktus ir kitimus I Fizikos knygoje, gali būti taikomi 
visiems kintamiems daiktams, tarp jų ir žmogaus padarytiems 
artefaktams. Tačiau gamtos tyrėjas domisi anaiptol ne visais 
kintamais daiktais, o tik gamtiniais. Taigi Fizikoje II.2 
Aristotelis toliau siūlo gamtos apibrėžimą: 'gamta yra dalyko, 
kuriam ji priklauso pirminiu būdu ir savaime — tai yra, 
ne atsitiktinai — tam tikras kitimo (ir pasilikimo nepakitus) 
šaltinis ir priežastis" Tad kiekvienas gamtinis objektas — 
pavyzdžiui, geležies gabalas, augalas arba gyvūnas — turi 
sau būdingą veikimo ir atoveiksmio būdą. Antra vertus, 
būdas, kuriuo artefaktas elgiasi, visiškai priklauso nuo jo 
gamtinių sudedamųjų dalių ypatybių. Kirvio turimos gamtinės 
galios jam priklauso ne "pačiam savaime“ — dėl to, kad 
jis yra kirvis, — o tiktai "atsitiktinai", t.y. dėl to, kad 
jis padarytas iš medžio ir plieno; tuo tarpu medis ir plienas 
turi savo pačių gamtinių galių; jie turi gamtinių galių 
"patys savaime 

Šis perskyros tarp gamtinių objektų ir artefaktų atlikimo 
būdas nėra visiškai patenkinamas. Kirvio elgsena priklauso 
ne tik nuo jo medžiaginių sudedamųjų dalių ir jų galių, 
bet taip pat ir nuo jo struktūros, nuo to, kaip sudedamosios 

dalys sudėtos į daiktą, nuo pavidalo, kuris jas daro-kirvju, 
Tuo pačiu būdu ir gamtinis (sakykime) augalo elgesys, 
jo charakteringas veikimo ir atoveiksmio būdas tikriausiai 
priklauso nuo jo medžiaginių sudedamųjų dalių ypatybių, 
lygiai kaip ir nuo būdo, kuriuo jos sujungtos ar įpavidalintos. 
Jei taip, tuomet nepriklausomai nuo to, ar daiktas yra 

gamtinis, ar dirbtinis, jis bet kuriuo atveju elgsis taip taip, 
kaip elgiasi, priklausomai nuo to, (i) iš ko jis yra padarytas, 
ir (ii) kaip jis sudarytas, ir Aristotelio siūlomasis s skyrimo 
būdas regimai griūva. Žinoma, jis gali manyti, kad gamtiniai 
objektai turi tam tikrų ypatybių, kurios yra neišvedamos 
iš jų ingredientų ir struktūros, — "netikėtų" ypatybių, — 
tuo tarpu dirbtiniai objektai jokių tokių ypatybių neturi. 
Kitaip sakant, jis gali manyti, kad bet kas, kas tik žino 
medžiagas, iš kurių kirvis turi būti padarytas, ir kaip 
jos turi būti sudėtos į daiktą, gali iš anksto apskaičiuoti 
visas kirvio savybes ir galias, tačiau niekas negalėtų išvesti 
visų gyvūno gyvybinių galių tiesiog pažinęs jo fizinę ir 
cheminę struktūrą. Kyla pagunda manyti, kad išties.egzistuoja 
tokio pobūdžio griežta perskyra tarp gyva ir negyva ir 
kad gyvybė ir protas šia prasme yra "netikėtai iškylančias“ 
galios. Tačiau nepriklausomai nuo to, ar tai tiesa, ar ne, 
nėra aišku, ar ši perskyra pasitarnaus paaiškinant kasdienį 
supriešinimą, kurį įsivedame tarp gamtinių daiktų ir artefaktų. 

Kitimo analizė parodė, kad bet kuriame kintamame 
objekte galima išskirti medžiagą ir pavidalą. Nūnai Aristotelis 
klausia, ar gamtinio objekto prigimtis — jo vidinis "kitimo 
šaltinis“ — glūdi jo medžiagoje, ar jo pavidale. Ar tai, kas 
paaiškina jo charakteringą veikimo ir atoveiksmio būdą, 
yrajo pavidalas, ar jo medžiaga? Pažiūrėkime, kaip Aristotelis 
argumentuoja šiuo klausimu - pirmiausia medžiagos naudai. 


Kai kurie žmonės įsivaizduoja, kad gamtinio objekto 


prigimtis ir tikroji būtis [ousia] yra pirminė jo medžiaga 
(medžiaga pati savaime yra bepavidalė) — lovos atveju 

tai būtų medis, statulos — bronza. Tai rodo, pasak 
Antifonto, kad, palaidojus lovą ir tręštančiam medžiui 
pajėgiant išleisti ūglį, išdygsta ne lova, bet medis, — 
kadangi sąranga pagal meno taisykles priklauso tik 
atsitiktinai ir kadangi tikrenybė — tai, kas daiktas iš 
tikrųjų yra, — yra tai, kas tikrai išlieka per visus šiuos 
kitimus. 

Jei skirtingos medžiagos pačios panašiai su kuo nors 
kitu santykiauja — pavyzdžiui, jeigu bronza ir auksas 
taip santykiauja su vandeniu, o kaulas ir medis su 
žeme, ir taip toliau, — daiktas, su kuriuo jie taip 
santykiauja, yra jų prigimtis ir tikroji būtis. Štai kodėl 
ugnis, žemė, oras ir vanduo (vienas, kai, kyrie, iš jų 
ar visi) buvo laikomi tikrąja visų esančių daiktų prigimtimi, 
o visa kita — tik jų keęsmais, būsenomis ar padėtimis... 
“ Tuomet tat yra vienas būdas, kuriuo galime kalbėti 
apie prigimtį — kaip apie pirminę medžiagą, glūdinčią 
kiekviename iš daiktų, turinčių savy pačiuose judėjimo 
ir kitimo šaltinį. (Fizika II.1.193a9) 


Toliau Aristotelis pasiūlo keletą argumentų nuomonės, 
laikančios daikto prigimtimi jo pavidalą, naudai. 


Tačiau yra ir kitas kalbėjimo būdas, pasak kurio daikto 
prigimtis yra jo forma [morphė] arba pavidalas [eidos] 
tokie, kokie pateikti jo apibrėžime ir daikto prigimtis 
yra greičiau jau tai, negu jo medžiaga. Mat (i) kiekvienas 
daiktas vadinamas tuo, kas jis yra, kai jis yra tasai 
daiktas veikiau aktualiai, nei vien tik potencialiai [medis 
ar sėkla, medžiaga, nėra stalas arba salotos — nors jie 
ir turi buvimo pastaraisiais potenciją, — tol, kol jie nebuvo 
aktualiai padaryti stalu ar aktualiai neišdygo ir neišaugo). 
Toliau, (i) žmonės randasi iš žmonių, bet ne lovos iš 
lovų. Būtent todėl 17 sakoma, kad lovų prigimtis yra 
ne pavidalas, bet medis: jeigu ji suželia, išauga ne lova, 

bet medis. Tačiau jeigu tai parodo, kad prigimtis yra 
medis, tai ir pavidalas taip pat yra prigimtis; mat žmonės 
randasi iš žmonių. [Galiausiai Aristotelis .pateikia 
etimologinį argumentą.] (iii) Žodis, reiškiantis "prigimtį", 
susijęs su žodžiu, reiškiančiu "augti", o augdami daiktai 
įgyja savo prigimtį; tačiau tai, ką jie augdami įgyja 


(Fizika II.1.193a30) 


Daug sunkių klausimų apie medžiagą ir pavidalą dar turi 
būti aptarta. Kol kas Aristotelis „tvirtina, kad gamtos 
mokslininkui privalu tirti abu. "Jei menas mėgdžioja gamtą 
ir kiekviena pažinimo šaka turi pažinti abu, pavidalą ir 
medžiagą (iki tam tikro laipsnio), — kaip, pavyzdžiui, 
gydytojas turi sveikatos, bet taip pat ir tulžies bei gleivių 
(medžiagų, kuriose buvoja sveikata) pažinimą, ir statybininkas 
pažįsta tiek namo pavidalą, tiek ir medžiagą (kad tai yra 
plytos ir rąstai), — iš to plaukia, kad prigimties-tyrėjas 
turi pažinti abi prigimties rūšis" Tai Aristoteliui būdin- 
ga — nepriimti grubios dichotomijos, išreikštos klausimu 
„Ar daikto prigimtis yra jo medžiaga, ar jo pavidalas?“ 
Žodis "prigimtis" gali būti vartojamas abiem būdais, ką 
nors galima pasakyti abiejų pusių naudai; galutiniam 
supratimui įgyti mokslininkas privalės tirti abu: pavidalą 
ir medžiagą. 


Paaiškinimo tipai 


Tačiau mokslininkui šalia ankstesniųjų klausimų — "Iš ko 
tai padaryta?" ir "Kokie šio dalyko pavidalas, struktūra, 
forma?" — iškyla ir kitų. Gamtinio objekto, panašiai kaip 
ir artefakto, atsiradimą sukelia tam tikri procesai. Tad 
jis privalo klausti: "Kas sukėlė šio objekto atsiradimą?“ 
(lygiai kaip mes kiausiame "Kas padarė stalą?'). Maža to, 

jeigu galioja analogija su artefaktais, iškils klausimas apie 
gamtinio objekto tikslą ar funkciją (lygiagretus klausimui 
"Kokiu tikslu stalas yra?'). II Fizikos knygos trečiajame 
skyriuje Aristotelis mėgina išvardyti ir suklasifikuoti visus 
įmanomus klausimus, visus įmanomų paaiškinimų tipus. 
Tai ir yra jo garsioji (ar skandalingoji) "keturių priežasčių 
doktrina" Dar geriau ji galėtų būti vadinama keturių "kodėl" 
doktrina: Aristotelis išskiria skirtingus atsakymų, kurie gali 
būti pateikti į klausimą "Kodėl?" arba "Dėl ko?", tipus. 
Tik vienas iš jų, kurį Aristotelis vadina "kitimo šaltiniu", — 
tradiciškai vadinamas "veikiamąja priežastimi“, — priartėja 
prie mums įprastos termino priežastis" vartosenos. Daug 
nepateisinamos Aristotelio mokymo kritikos būtų buvę 
išvengta, jei vertimuose nebūtų buvęs vartojamas žodis 
"priežastis", tačiau jis tapo tradiciniu ir joks kitas atskiras 
žodis nėra geresnis. Todėl skaitydami toliau, atminkite, 
kad keturios vadinamosios "priežastys" yra paaiškinančio 
faktoriaus tipai. Aristotelis siūlo mintį, kad bet kokio dalyko 
visiškas pažinimas ir supratimas reikalauja suvokti visus 
keturis. 


Atlikę šias perskyras, turime klausti, kiek priežasčių 
rūšių esama ir kokios jos yra. Mat kadangi mūsų 
tyrinėjimo tikslas yra pažinimas, o mes nemanome, kad 
esame pažinę daiktą tol, kol nesuvokėme, kodėl jis yra 
(dėl ko), tad privalome aiškiai suvokti rastį ir nyksmą, 

ir visą gamtinį kitimą; taigi, pažinę jų pradus, galime 
mėginti kiekvieną tiriamą dalyką grąžinti atgal į juos. 
(1) "Medžiaginė priežastis':] Pasak vieno kalbėjimo 
būdo, tai, iš ko daiktas kyla kaip iš sudedamosios dalies, 
vadinama priežastimi; pavyzdžiui, bronza ir sidabras (ir 
jų giminės) atitinkamai būtų statulos ir taurės priežastys. 
[(Gi) "Formalioji priežastis':] Pasak kito, priežastis yra 

> pavidalas arba pavyzdys; tai yra aprašymas to, kas 
s tas dalykas (ir jo giminės) turėtų būti, antai, oktavos 
priežastis yra dviejų santykis su vienu (ir bendriau 

kalbant, skaičius). [(iii) "Veikiamoji priežastis':] Vėlgi 
esama pirminio kitimo šaltinio (arba likimo nepakitus 
šaltinio). Pavyzdžiui, apsisprendęs žmogus yra [savo 
veiksmų] priežastis, tėvas yra vaiko priežastis, ir apskritai 
dalykas, kuris ką nors padaro, yra padarinio priežastis, 


ir dalykas, kuris ką nors keičia — pokyčio priežastis. 
[(Gv) "Tikslo priežastis“:] Ir vėlgi esama baigties, kurios 
dėlei kas nors yra, kaip kad sveikata „gali būti tai, 
ko dėlei yra pasivaikščiojimas. "Kodėl. jis vaikščioja?" 
Mes atsakome "Idant „būtų. sveikas", .ir.manome. pateike 
priežastį. Tas pat teisinga bet kam, kas, jei jau kitimas 
yra prasidėjęs, įvyksta pakeliui į tikslą, kaip kad liesėjimas, 
vidurių valymas, vaistai ir chirurgo įrankiai pasirodo 
kaip priemonės sveikatai pasiekti: visi jie yra tikslo 
dėlei, nors ir skiriasi tuo, kad kai kurie iš jų yra atliekami, 
o kiti — naudojami dalykai. 

Tad apie priežastis šnekama šiais įvairiais būdais. 
Jei jau taip yra, iš to plaukia, kad keli skirtingi dalykai 
visi gali būti to paties daikto priežastys (ir ne tik 
atsitiktinai). Pavyzdžiui, ir skulptūros menas, ir bronza 
yra statulos priežastys (ir jos priežastys ne pagal tai, 
kiek ji yra kas nors kitas, bet kaip statulos); tačiau 
šiedu dalykai nėra priežastys tuo pačiu būdu, bet 
pastarasis yra priežastis kaip medžiaga, o pirmasis — 
kaip tai, iš ko kyla kitimas. Kai kurie dalykai netgi 
būva vienas kito priežastys tarpusavyje, — pavyzdžiui, 
lavinimasis yra geros būsenos priežastis, o gera bū- 
sena — lavinimosi priežastis; tačiau ne tuo pačiu būdu, 
bet viena yra priežastis kaip tikslas, o kitas — kaip 
kitimo priežastis. (Fizika II.3.194b16) 


Išskyręs šias keturias faktų arba paaiškinimų rūšis ir išsakęs 
tvirtinimą, kad visos keturios reikalingos visiškam bet kokio 
dalyko pažinimui, Aristotelis pateikia keletą pastabų dėl 
teisingo paaiškinimų formulavimo. Pirmiausia, kaip 
paaiškinimas neturi būti pateikta tai, kas yra priežastis 
tiktai "atsitiktinai: Jei virėjas Kalijas iškepė pyragą, ir 


62 


Kalijas yra dėdė, nepridera sakyti (pateikiant "kitimo 
šaltinį '), kad pyragą iškepė dėdė. Antra, netgi sakyti 'Pyragą 
iškepė Kalijas“ nėra tas pat, kaip pateikti pirminę priežastį,—- 
mat Kalijas iškepė jį ne kaip Kalijas, bet kaip virėjas; 
kepime nedalyvavo nieko, kas buvo būdinga tik jam kaip 
Kalijui. Jo buvimas Kaliju nepadeda nieko paaiškinti. Tad 
mes greičiau jau turėtume sakyti, kad tai virėjas iškepė 
pyragą. Galiausiai, griežtai kalbant, pyragą jis iškepė ne 
tiesiog kaip paprastas virėjas, o kaip kepėjas. Tai jo buvimas 
kepėju paaiškina jo gebėjimą suplanuoti ir įvykdyti pyrago 
pagaminimą. Tad nors yra daug teisingų teiginių, kuriuos 
apie kalbamąjį epizodą galima išsakyti, griežtai suformuluotas 
pyrago "veikiamosios priežasties“ aprašas yra tas, kuris 
nurodo į kepėją. 

Visa tai gali atrodyti ganėtinai absurdiška, ir mano vartoti 
pavyzdžiai gali pasirodyti tinkami nebent Alisai Stebuklų 
šalyje, o ne rimtam filosofiniam traktatui. Tačiau čia buvo 
išsakytos svarbios tezės — Alisoje Stebuklų šalyje tai išties 
dažnai daroma. Pirmiausia, esama svarbaus logikos momento, 
kurį Aristoteliui pirmajam buvo lemta aiškiai atpažinti ir 
panaudoti: tam tikrose, nors ir ne visose teiginių rūšyse 
tikslus būdas, kaip kas nors aprašoma ar nurodoma, iš 
pagrindų nulemia to, kas pasakyta, tiesą ar klaidingumą. 
(Tai tezė, kuri, kaip dabar pripažįstama, yra didžiausios 
svarbos daugeliui filosofinės logikos ir kalbos filosofijos 
klausimų.) Sakykime, virėjas yra vietinio liberalų partijos 
skyriaus vadovas. Jei teisinga sakyti "Virėjas persišaldė“, 
teisinga sakyti ir "Vadovas persišaldė“ Nesvarbu, ką jūs 
sakote, kadangi abiem atvejais nurodote vieną ir tą patį 
asmenį, nors ir nurodote jį skirtingais būdais. Tačiau 
įsivaizduokime, kad virėjas buvo atleistas; iš to jokiu būdu 
neplaukia, kad galite teisingai sakyti "Vadovas buvo atleistas" 
Puikiausiai galėjo būti pareikštas pasitikėjimas vadovu lygiai 
tuo pat momentu, kai virėjas buvo išgenamas lauk. Vėlgi 
kelias iš Readingo į Cavershamą yra kelias iš Cavershamo 

į Readingą. Tačiau kelias iš Readingo į Cavershamą yra 
įkalniui, betgi kelias iš Cavershamo į Readingą yra nuokalnėn. 
Aristotelis turi du pagrindinius būdus tokios rūšies perskyrai 
pažymėti. Kartais jis sako, kad a ir b yra "tas pat, tačiau 
skiriasi savuoju /ogos [aprašymas ar apibrėžimas): virėjas 
ir vadovas yra vienas ir tas pats asmuo, tačiau jie nurodomi 
dviem skirtingais aprašymais. Kartais vartoja frazę, kurią 
mes verčiame lotynišku "gua“, arba "kaip: žmogus gua 
virėjas buvo atleistas, gua vadovas jis buvo perrinktas. 

Antra, teikiant paaiškinimus — įskaitant ir tai, ką mes 
patys turėtume vadinti kauzaliniais, arba priežastiniais 
paaiškinimais, — iš tikrųjų pageidautina pateikti tokį 
paaiškinimą, kuris visiškai ir tiksliai paaiškina kalbamąjį 
daiktą ar fenomeną. Jei manosios rožės vysta, nepageidaučiau, 
kad man būtų pasakyta, jog vytimą sukelia kenkėjai; aš 
noriu tiksliai žinoti, kokie kenkėjai sąlygoja būtent šią 
būseną. Mokslininkas pageidauja galėti pasakyti apie įvykį 
ar fenomeną x, kad jį sukėlė tam tikri ankstesni ar paskesni 
įvykiai ar sąlygos a, b, c, d, - taigi tvirtinimą, implikuojantį, 
jog būtent tokie įvykiai ar sąlygos visuomet sukelia būtent 
x-fenomeną. Galų gale mokslininkas nepaaiškino tymų, jeigu 
jo paminėti įvykiai ar sąlygos visuomet sukelia ligą, bet 
ne visuomet tymus; taip pat nėra teisingas ir toks paaiškinimas, 
kai paaiškinimo minimi faktoriai, nors ir visuomet sukeldami 
tymus, nėra vieninteliai tymus sukeliantys faktoriai. Deramas, 
adekvatus tymų paaiškinimas turi būti "proporcingas": kada 
tik paaiškinimas galioja, esama tymų, ir kada tik esama 
tymų, paaiškinimas galioja. 

Nors šis "proporcingo“ paaiškinimo reikalavimas yra 
pateisinamas ir svarbus, turi būti pripažinta, kad Aristotelio 
atsako į jį būdas atsiduoda trivialumu. Prisispyrus tvirtinti, 
kad tai kepėjas pagamino pyragą, reikalavimą patenkina 
pernelyg lengvai. Šitaip mąstant bet kokio dalyko x veikiamoji 
priežastis turės būti x-—darytojas. Tačiau taip sakyti nė 
kiek neinformatyviau, negu pasakyti man, kad mano rožės 
vysta nuo vytimo sukėlėjų ir kad dėl mano vaiko tymų 

kaltas tymų sukėlėjas. Žinoma, mes nesitikime iš mokslininko, 
kad jis pajėgtų identifikuoti ir nurodyti mums individualius 
veiksnius — individualų vabzdį, atsakingą dėl nuvytusių 
mūsų rožių, ar individualų mikrobą, kaltą dėl mūsų vaiko 
tymų; mat mokslininkai rūpinasi bendrosiomis tiesomis. 
Tačiau jis neabejotinai turėtų pajėgti identifikuoti ir apibūdinti, 
kas sukelia vytimą arba tymus, tokiu būdu, kad mes 
galėtume kiekvienu atskiru atveju nueiti ir identifikuoti 
individualius veiksnius; o tai iš jo reikalauja daugiau, negu 
vien tik pasakyti "vytimo sukėlėjai a r tymų sukėlėjai 

netikėtos sėkmės ir atsitiktinumo analizę. Juk išties yra 
manoma, kad daug dalykų įvykstą per juos, ir mes, paklausti, 
kodėl kas nors įvyko, galime atsakyti "Pasisekė" „ arba 
"Atsitiktinai" Todėl turime klausti, ar sėkmė ir atsitiktinumas 
tikrai yra priežastys, ir jei taip, koks jų santykis su 
keturiomis anksčiau minėtomis. Du pagrindiniai elementai, 
kuriuos Aristotelis suranda sėkmės idėjoje, yra dėsningumo 
ir sąmoningos intencijos nebuvimas. Jis remiasi štai tokiu 
pavyzdžiu: jeigu jūs einate į turgų pirkti maisto ir pasitaiko 
susitikti žmogų, kuris jums skolingas pinigų, — kai atsiimti 
skolą nebuvo jūsų ėjimo motyvas ir kai žmogus nėra 
nuolatinis turgaus lankytojas, — tuomet jums pasisekė. 
Vadinasi, sėkmė yra "atsitiktinė priežastis to, kas yra ko 
nors dėlei [t.y. tarnauja kokiam tikslui] pasirinkimo srityje“ 
Atsitiktinumas yra platesnė idėja, pritaikoma tiems atvejams, 
kur apskritai negalėjo būti nė kalbos apie sąmoningo 
pasirinkimo galimybę. Tai sėkmės dėka jūs atgavot iš 
skolininko pinigus — tačiau lygiai sėkmingai jūs galėjote 
sąmoningai išsiruošti jo surasti, nors iš tiesų jūs ėjote 
turgun apsipirkti. Tai per atsitiktinumą akmens luitas 
nukrito taip, kad sudarytų patogią sėdynę — ši išdava beveik 
atrodo taip, nelyginant jos būtų buvę siekiama, tačiau iš 
tikrųjų negalima nė įtarti, jog akmens luitas galėjo tai 
būti dar ir suplanavęs, nors iš tiesų jis to ir nedarė. Žinoma, 
nėra nė taip, kad šitaip akmens luitai kristų dėsningai; 

akmens luito prigimtin neįeina kristi į sėdynę sudarančią 
padėtį. 

Aristotelis iš savo analizės daro išvadą, kad "atsitiktinumas 
ir sėkmė yra antriniai ir proto, ir prigimties atžvilgiu; 
tad kad ir kaip labai atsitiktinumas galėtų būti dangaus 
priežastis, protas ir prigimtis būtinai yra pirminės tiek 
daugelio kitų daiktų, tiek ir šios visatos priežastys" Sėkmė 
ir atsitiktinumas, tvirtina jis, kaip prielaidos reikalauja 
normalios, dėsningos, į tikslą nukreiptos veiklos pavidalų 
(proto ir prigimties“); tad būtų absurdiška manyti, kad 
viskas vyksta pagal sėkmę ir atsitiktinumą. Mes galime 
turėti pagrindo sakyti, kad kai kurie dalykai nutinka 
nelyginant jie būtų suplanuoti, tik todėl, kad manome, 
jog kai kurie dalykai taip nutinka, kadangi jie tikrai buvo 
suplanuoti; ir tam tikras sekas išskirti kaip nedėsningas 
ir išimtines galime tik sekų, kurios yra dėsningos ir tikėtinos, 
fone. == as 

Čia Aristotelis svarbias išvadas apie tai, kaip daiktai 
yra, Mėgina išvesti iš tezių apie tai, kaip mes kalbame 
ir mąstome. Kiek tokie svarstymai gali įrodyti, nėra visuomet 
lengva nuspręsti. Su Aristotelio tvirtinimais apie sėkmę, 
atsitiktinumą ir dėsningumą galima palyginti tokius 
šiuolaikinius argumentus. (i) Absurdiška manyti, kad kas 
nors yra vienintelis esantis asmuo ("solipsizmas"). Mat kieno 
nors idėja apie save kaip asmenį galėjo būti išvystyta tik 
lygiagrečiai su kitų asmenų buvimo idėja. Taigi pats tokio 
"solipsistinio" pasiūlymo teiginys leidžia numanyti apie savo 
klaidingumą. (ii) Absurdiška manyti, kad jokie veiksmai 
niekuomet iš tiesų nėra laisvi. Juk mes visiškai negalėtumėme 
išmokti taikyti veiksmams žodį "laisvas", jeigu niekada 
nebūtų buve jokių laisvo veiksmo pavyzdžių. Tik supriešindami 
su tam tikrais laisvais veiksmais mes kitus galime išskirti 
kaip nelaisvus. 

Tolesniame skyriuje (II.7) nuo keturių priežasčių doktrinos 
Aristotelis pereina prie. tiktai dviejų radikaliai skirtingų 

paaiškinimo tipų idėjos: vieno, apeliuojančio į būtinybę, 
ir kito, apeliuojančio į teleologiją, arba "tai, ko dėlei daiktas 
yra" Jisai sako, kad veikiamoji, formalioji ir tikslo priežastys 
dažnai sutampa, taigi tyrimas, ko dėlei daiktas yra, atskleis 
jas visas; 0 tuo tarpu materialios priežasties tyrimas yra 
būtinų gamtinio objekto atsiradimo sąlygų tyrimas. 
Idėja, kad veikiamoji ir formalioji priežastys tam tikra 
prasme yra tas pat, buvo dar ankstesnio aptarimo 
išpranašauta. Tai kepėjas iškepa pyragą; arba, skverbiantis 
dar toliau, "kitimo šaltinis“ yra mintis apie pyragą kepėjo 
prote. Tad artefaktų atveju koks nors dalykas (arba mintis 
apie jį) pagamina tokį ir tokį dalyką. Gyvų padarų atveju 
tiesiog koks nors dalykas sukuria tokį ir tokį dalyką. Kita 
idėja, — kad formalioji ir tikslo priežastys sutampa - kad 
tai, kas daiktas yra, yra tai, ko dėlei jis yra, — vėliau 
bus reikalinga tolesnio aptarimo. Dabar tiktai dvi preliminarios 
pastabos: (i) teigti, kad peilis "drožinėjimui apibrėžiamas 
savo darbo ar tikslo, aiškiau, negu kad tas pat būtų pasakyta 
apie medį. (Koks yra medžio darbas ar tikslas?) (ii) Koks 
yra santykis ar ryšys tarp to, ko dėlei kas nors yra arba 
ką kas nors daro, ir jo struktūros — jo formos, dalių 
organizacijos etc.? Jei pastarieji yra jo pavidalas, suvokiamas 
kaip priešingybė jo medžiagai (kaip kad mes ne kartą 
sakėme), kaip gali tas daiktas būti sutapatintas su tuo, 
ko dėlei jisai yra? Kaip struktūra gali būti tapati funkcijai? 


I 49 
41 Teleologija 


Tolesnį skyrių (II.8) Aristotelis pradeda išdėstydamas 
neteleologinę gamtos istorijos sampratą, — sampratą, pasak 
kurios niekas nėra nukreipta į tikslą nei nutinka todėl, 
kad taip nutikti būtų geriausia, tačiau viskas priklauso 
nuo atsitiktinumo ir būtinybės. Paskui jis išplėtoja seriją 
argumentų, nukreiptų prieš šį požiūrį. 

Kodėl mes turėtume manyti, kad prigimtis veikia "ko 
nors dėlei" ir kad taip yra todėl, kad taip geriau? Kodėl 
viskas neturėtų būti kaip lietus? Dzeusas nesiunčia 
lietaus tam, kad priverstų grūdus augti; tai įvyksta 
pagal būtinybę. Aukštyn pakilę garai priversti atšalti 
ir atšalę pavirsti vandeniu ir kristi žemėn. Grūdų augimas 
po to, kai šitaip nutinka, yra grynas sutapimas. Panašiai 
ir jeigu kieno nors grūdai svirnuose supūva: lietus lijo 
ne tam, - kad grūdai supūtų; tai tiesiog įvyksta atsitiktinai. 
Tad kodėl tas pat neturėtų galioti ir prigimties da- 
lims — priekiniai dantys aštrūs ir tinkami kąsti, o šoni- 
niai — platūs bei parankūs kramtyti maistą auga pūga! 
būtinybe, — ne atsiranda tam tyčia, bet tai tiesiog 
sutapimas? Panašiai ir su kitomis dalimis, kuriose, kaip 
atrodo, esama tikslo. Taigi tais atvejais, kai visos dalys 
atsirado tokios, tarsi jos būtų atsiradę tam, kad ką 
nors sudarytų, — tie dalykai išliko, tinkamai sudėstyti 
atsitiktinumo; kitais atvejais jie išmirdavo ir išmiršta 
(taip ir Empedoklis sako, kad išmirė žmogaus galvas 
turinčios karvės). 

Tokia mąstymo eiga visai gali mus sugluminti. Betgi 
nėra įmanoma, kad išties viskas taip ir būtų. 


Pirmasis pagrindinis argumentas prasideda taip: gamta 
atskleidžia joje esant didelio laipsnio tvarkingumą, o 
atsitiktinume pagal apibrėžimą glūdi tvarkingumo ir 
dėsningumo nebuvimas, kaip matėme anksčiau. Taigi tai, 
kas įvyksta pagal prigimtį, negali būti pavaldu atsitiktinumui 

todėl turi būti tikslinga — "ko nors dėlei“ 


Mat minėtieji daiktai, ir visi pagal prigimtį esantieji 
daiktai, arba visuomet, arba paprastai vyksta tuo pačiu 
būdu, o tuo tarpu niekas, kas nutinka pagal sėkmę 
ir atsitiktinumą, taip nedaro. Mes nemanome, kad tai 
sėkmė ar sutapimas lemia, jog žiemą gausiai lyja, bet 
tik tuo atveju, jei gausiai lyja vidurvasarį; kaip ir 


nemanome [sėkmei ir atsitiktinumui priskirti tai], kad 
vidurvasarį atslenka karščiai, bet tiktai tai, - jei pasitaiko,- 
kad karščiai atslenka žiemą. Taigi jeigu, kaip atrodo, 
daiktai yra arba sutapimo išdavos, arba ko nors dėlei, 
o aptariamieji dalykai negali būti sutapimo arba 
atsitiktinumo išdavos, jie turi būti ko nors dėlei. Tačiau 
jie neabejotinai yra gamtiniai — kaip patys pripažįsta 
mūsų priešininkai. Tuomet ko nors dėlei' slypi daiktuose, 
kurie yra ir randasi pagal prigimtį. 


Antras pagrindinis įrodymas — ar įrodymų grupė - apeliuoja 
į analogiją tarp gamtos ir žmogaus menų bei amatų. 


Tad, kur tik yra tikslas, tenai jo dėlei padaromi ankstesni 
dalykai, o po jų — vėlesni. O kaip daiktai padaromi, 
tokie jie ir yra pagal prigimtį, ir kokie jie yra pagal 
prigimtį, taip jie ir padaromi, jei niekas nesukliudo. 
Tačiau daiktai daromi ko nors dėlei. Todėl jie pagal 
prigimtį irgi yra ko nors dėlei. Vadinasi, jei namas 
būtų vienas iš pagal prigimtį atsiradusių daiktų, jis 
[pagal prigimtį] atsirastų lygiai taip, kaip kad dabar 
atsiranda meno dėka; ir jei gamtiniai daiktai rastųsi 
ne tik prigimties, bet taip pat ir meno dėka, jie [meno 
dėka] atsirastų lygiai taip pat, kai kad atsiranda pagal 
prigimtį. Tai, kas randasi pirmiau, yra to, kas randasi 
vėliau, dėlei. Ir apskritai, menas arba atbaigia tai, ko 
gamta atbaigti negali, arba mėgdžioja gamtą. Todėl 
akivaizdu, kad jeigu tie dalykai, kurie yra pagal meną, 
yra „ko. nors. dėlei, tai ir tie dalykai, kurie yra pagal 
prigimtį, taip pat yra ko nors dėlei, kadangi to, kas 
randasi vėliau, santykis su anksčiau atsiradusiu abiejuose 
yra tas pats. 

Tai pasirodys visų akivaizdžiausia, jeigu apmąstysite 
ne žmones, o kitus gyvūnus, kurie daro daiktus ne 
pagal meną ir be tyrimų ar apsisprendimo, — tad žmonės 

klausia, ar tai, ką vorai, skruzdėlės ir kiti į juos panašūs 
gyviai daro, įvykdoma proto ar ko kito dėka. Eidami 
tolėliau, taip pat ir augaluose matote dalykus, 
atsirandančius tarnauti kokiam tikslui, pavyzdžiui, lapus 
vaisų apsaugai. Taigi jei kregždė suka sau lizdą ir voras 
rezga sau voratinklį, ir augalai skleidžia lapus vaisių 
labui bei leidžia šaknis ne aukštyn, bet žemyn, idant 
pramistų, tiek pagal prigimtį, tiek ko nors dėlei, - tuomet 
tokio pobūdžio priežastis akivaizdžiai dalyvauja daiktuose, 
kurie yra ir randasi pagal prigimtį. 0 kadangi prigimtis 
pavidalas, — o pastarasis yra tikslas, ir visa kita yra 
tikslo dėlei, tai ir priežastis kaip tai, ko dėlei kas yra, 
turi būti pastarasis, tai yra pavidalas. 7 


Be abejo, prigimčiai ne visuomet pasiseka ir. ji pasiekia 
savo tikslą, tačiau ne visuomet tai pavyksta ir amatininkui. 


Ir, 


žinoma, gamta nesvarsto, ką pasirinkti, tačiau nedaro 


taip ir nuodugniai įgudęs amatininkas. 

Klaidų pasitaiko netgi menuose. Žmonės, kurie rašo, 
gali rašyti neteisingai, o gydytojas gali duoti netinkamų 
vaistų. Tad aiškiai tas pat yra įmanoma taip pat ir 
gamtinių daiktų atveju. Jei menuose kartais nutinka, 
kad tai, kas vyksta teisingai, yra ko nors dėlei, o tai, 
kas vyksta blogai, taiko į kažką, bet nepataiko, — tas 
pat "gali nutikti ir su gamtos daiktais: pabaisos gali 
būti tokie nesėkmingi mėginimai pasiekti kokį nors tikslą. 
Kai pradžioje susidarinėjo daiktai, karvės žmonių galvomis, 
jei jos nepajėgė pasiekti tam tikros ribos arba tikslo, 
atsirado todėl, kad kažkoks pradmuo buvo netobulas, 
kaip ir dabar kad panašiai atsitinka dėl pakenktos sėklos... 
Kvaila manyti, kad daiktai atsiranda ko nors dėlei 
tik tuomet, jei matome kitimo įvykdytoją svarstant, ką 
pasirinkti. Galų gale patsai menas nesvarsto, ką pasirinkti. 


Jeigu medyje glūdėtų laivų statymo menas, jis veiktų 
tuo pačiu būdu, kaip gamta; taigi jei mene yra "ko 
dėlei", tai yra ir gamtoje. Aiškiausiai šitai matyti, kai 
kas nors patsai save gydo, — gamta yra kaip toksai 
žmogus. 

Tuomet kad prigimtis yra priežastis, ir priežastis kaip 
buvimo ko nors dėlei priežastis, yra aišku. 


Ką turėtumėm manyti apie šiuos teleologijos egzistavimo 
gamtoje įrodymus? Mes dažnai suvokiame dėsningumą esant 
tikslingumo ženklu ir atmetant gryno atsitiktinumo galimybę: 
jei pastebime, kad mūsų kaimynas visuomet vilki kostiumą 
ir automobiliu važiuoja į darbą pirmadieniais bei trečiadieniais, 
bet vilki sportinį švarką bei važiuoja dviračiu visomis kitomis 
dienomis, tuomet manome, kad tam turi būti kokia nors 
priežastis. Tačiau kitais atvejais galime kalbėti apie 
"mechaninę" būtinybę, turėdami omeny, kad tai, kas visuomet 
nutinka tuo pačiu būdu — pagal "gamtos dėsnius“ — būtent 
nėra suplanuota ar atlikta, siekiant kokio nors tikslo. 
Akivaizdi yra perskyra tarp atvejo, kur kalbama apie 
sąmoningą, racionalų veikėją — apie ką nors, kas gali 
svarstyti, ką pasirinkti, ir turėti pagrindo veikti bei pasiekti 
savo tikslus, — ir atvejų, kur tokio veikėjo nėra. Atsakydamas 
į tai Aristotelis argumentuoja, kad svarstymo, ką pasirinkti, 
nebuvimas gamtoje neįrodo tikslingumo nebuvimo, nes galų 
gale ir įgudusiam amatininkui nebūtina svarstyti, kaip jam 
testi darbą. (Išties, kuo labiau jis įgudęs, tuo mažiau jam 
reikia apgalvoti, ką daryti.) Į tai mes galime atsakyti, 
kad įgudęs amatininkas visuomet galėtų mums paaiškinti, 
kodėl jis daro tai, ką daro, net jeigu jam nereikia kiekvienąsyk 
to suplanuoti; ir kad būtent dėl to mes jį laikome racionaliu 
veikėju, pajėgiu tikslingai veiklai, o gamtos arba vorų tokiais 
nelaikome. 

Tačiau kaip bus tuomet, jei mes, sakykime, susidurtume 
su kuo nors, kas nepajėgia ar nenori mums šito paaiškinti? 

Mes vis tiek priskirsime jam tikslus, su sąlyga, kad galime 
suprasti, kuo jis užsiima, ir su sąlyga, kad pajėgiame 
interpretuoti tai, ką jis daro, mūsų pačių turimų ar bent 
suvokiamų įsitikinimų ar norų kalba. Tačiau jei jau mes 
pasiekėme šį tašką, kodėl gi neturėtume priskirti tikslų 
gyvūnams ir augalams, ir jų dalims, jei, kaip kad dažnai 
esti, galime regėti, kaip tam tikra veikla ar veiksmai tarnaują 
jų reikmėms ir palaiko jų gyvybę? Biologijoje ir medicinoje 
mokslininkai tiria, kaip dirba gyvūno organai, kad palaikytų 
jo gyvybę — lygiai kaip ir tai, kaip jie nuo gimimo auga 
ir vystosi; jie tyrinėja įvairios veiklos (tokios kaip bičių 
šokis) prasmę ir tikslingumą —- lygiai kaip ir tai, kaip 
ji yra atliekama. Atskleisti, kam skirtas organas arba veikla, 
yra daugiau, negu išaiškinti tai, kas reguliariai nutinka: 
tai aprėpia atskleidimą ryšio tarp šio organo ar veiklos 
ir to, ką daro kitos dalys, bei būdo, kuriuo jie visi pasitarnauja 
gyvūno gyvybės visumai. Taigi. apskritai idėja. apie. tai, 
kad tam tikri daiktai gamtoje yra ko nors dėlei, yra ganėtinai 
aiški ir priimtina. 

Tačiau pasilieka rimtų prieštaravimų ir sunkumų: (i) 
mes nieku būdu negalime priimti Aristotelio tvirtinimo, 
kad viskas, kas įvyksta dėsningai, yra ko nors dėlei, kad 
dėsningumas įrodo tikslingumą. Gyvūno atveju iš visų 
dėsningumų mes pasirenkame tuos, kurie prisideda prie 
gyvūno išsaugojimo, ir sakome, kad jie yra ko nors dėlei, 
tarnauja tikslui. Daugelis kitų dėsningumų atrodo 
procesai, negalį tarnauti jokiam tikslui. Tai DetakyEa, kurią 
pats Aristotelis kitose vietose pripažįsta ir atlieka, ir su 
šiais ne-tikslingais dėsningumais jis elgiasi vienu iš 2 
sludinčias tikslinguose veiksmuose ir esančias SL 
veiksmų prielaidomis. Amatininkas negalėtų įgyvendinti 
savo meistriškų planų, jei nebūtų įvairių medžiagų, kurių 
elgsenoje iškyla tam tikri apibrėžti būdai — tai patikimi 

dėsningumai, galintys būti naudojami ir gerai (ar blogai) 
panaudoti. Tad tikslo ir tikslingų dėsningumų sąvoka išties 
reikalauja, kad būtų tam tikri netikslingi, arba iki-tiksliniai, 
dėsningumai. Antra vertus, kai kurie netikslingi dėsningumai 
gali būti suvokti kaip atsitiktinai lydintys tikslingų veiksmų 
atlikimą arba esantys jų rezultatai. Kai manasis katinas 
laka pieną, sušlampa ūsus. Pieną jis laka dukart per dieną 
ir (dėl tos priežasties) dusyk per dieną sušlampa ūsus. 
Dėsningas jo pieno lakimas turi akivaizdų tikslą, tačiau 
dėsningas jo ūsų sušlapimas neturi jokio; tai netikslinga 
lydinčioji tikslingo dėsningumo aplinkybė. 

(11) Sakykime, kad galime tam tikros gyvūno dalies ar 
jo veiklos funkciją paaiškinti nurodydami, kad jos padeda 
išsaugoti patį gyvūną, — ar prasminga kalbėti apie gyvūno 
kaip visumos funkciją? Ar jis ir jo gyvenimas tarnauja 
kokiam nors tikslui? Į klausimą "Ko dėlei yra avišunis?“ 
galima atsakyti nurodant į aviganio poreikius ir norus. 
Tačiau klausimas "Ko dėlei yra šuo?“ skamba keistai, lygiai 
keistai kaip ir "Ko dėlei yra žvaigždė?“ Aristotelis savo 
nuožiūroje turi du ėjimus. Pirmiausia, tvirtindamas, kad 
individualus šuva yra šuns rūšies narys, jis pateikia kažką, 
kas yra anapus individo ir ką individualus gyvenimas padeda 
išsaugoti. Šuns gyvenimo tikslas yra palaikyti rūšį gyvenant 
šunišką gyvenimą ir atsivedant naują kartą. (Bet jei taip: 
Ko dėlei yra pati rūšis?) Antra, kiekvienos rūšies daiktą, 
pasitaikantį visatoje, Aristotelis. regi savitu būdu pamėg- 
džiojant.nekintamą Dievo veiklą: žvaigždės tai daro nuolat 
judėdamos ratu, gyvūnai palaikydami save ir savąsias rūšis, 
pradmenys (kaip žemė ir oras) — nuolatos reikšdami savo 
pamatines savybes. Taigi viskas yra Dievo "dėlei" — ne 
ta prasme, kad jis iš to patiria kokią naudą, bet ta prasme, 
kad visa, kas visatoje vyksta, gali būti suprasta tiktai 
kaip veržimaisi prie kažko nekintamo ir amžino. Prie šios 
idėjos mes dar grįšime 9 skyriuje. 

Būtinybė 


Paskutiniame II Fizikos knygos skyriuje Aristotelis paaiškina 
būtinybės rūšį, kurią galima sutikti gamtoje, ir prilygina 
ją Menų bei amatų būtinybei. Jis sutinka, kad tam tikros 
sąlygos būtinos, jei norima pasiekti kokį nors pageidaujamą 
rezultatą ("hipotetinė būtinybė"), tačiau neigia, kad iš tokių 
sąlygų toksai rezultatas būtinai plaukia ('absoliuti būtinybė"). 
Šitaip, pavyzdžiui, medžiagų ypatybės ir elgsena patys 
savaime nesukuria artefakto; greičiau jau menininkas jas 
naudoja ir eksploatuoja, kad pasitarnautų jo tikslui. 
Statybininkas negali pastatyti sienos be plytų ir kalkių 
bei jų ypatybių, tačiau plytos ir kalkės pačios savaime 
sienos nepastato. Sienoms ir sienų statybai suprasti privalu 
viską žinoti apie plytas ir kalkes, — kaip galima jas padaryti 
ir sustatyti į daiktą. Tačiau — ir tai dar svarbiau — privalu 
žinoti ir tai, kam yra sienos, bei būdus, kuriais įvairūs 
sienos sąrangos tipai gali tarnauti įvairiems tikslams. 
Panašiai ir gamtos tyrinėtojas neabejotinai turi suprasti 
joje glūdinčias būtinybes (medžiagų ypatybes ir elgseną, 
ir kaip gali vykti svarbūs fiziniai procesai), tačiau jis neturi 
manyti, kad jos pateikia galutinį gamtinių objektų paaiškinimą 
ar netgi kad jos paaiškina tai, kas juose svarbiausia. 


Ar tai; kas yra būtina, būtina tam tikrų sąlygų ribose, 
ar tai gali būti taip pat ir besąlygiškai būtina? Žmonės 
mano, kad pačioje rastyje glūdi tam tikra būtinybė, 
pavyzdžiui, kas nors galėtų pagalvoti, kad siena atsirado 
iš būtinybės, kadangi sunkūs daiktai iš prigimties yra 
linkę veržtis žemyn, o lengvi linkę kilti paviršiun, — 
tad todėl akmenys ir pamatai atsidūrė apačioje, žemė, 
būdama lengvesnė, virš jų, o basliai atsidūrė pačiam 
viršuj, nes jie visų lengviausi. Tačiau iš tikrųjų, nors 
siena be šių medžiagų ir neatsirado, tai atsitiko ne 
dėl jų, — išskyrus, žinoma, kaip medžiagą, dėl kurios 

atsirado, — bet todėl, kad gintų ir apsaugotų tam tikrus 
dalykus. Panašiai ir su bet kuo kitu, kame dalyvauja 
tikslas: be daiktų, turinčių būtiną prigimtį, to negalėtų 
būti, tačiau tai atsiranda ne dėl jų (išskyrus kaip 
medžiagą), bet ko nors dėlei. Pavyzdžiui, kodėl pjūklas 
yra toksai [t.y. tokio pavidalo, dydžio ir medžiagos]? 
Tam, kad galėtų būti pjūklas, daiktas pjūklavimui. Tačiau 
neįmanoma, kad jis atsirastų tam, ko dėlei yra atsiradęs, 
jei nebūtų padarytas iš plieno. Tuomet būtina, kad jis 
būtų padarytas iš plieno, jei ketina būti pjūklas ir atlikti 
pjūklo darbą. Vadinasi, tai, kas būtina, yra būtina tam 
tikrų sąlygų ribose [jei ketina būti pjūklas'], o ne kaip. 
tikslas. Mat būtinybė yra medžiagoje [t.y. tai medžiaga 
turi būti tam tikros rūšies], kai tai, ko dėlei [medžiaga 
turi būti tam tikros rūšies], yra apibrėžime [t.y. pavidale, 
kuris turi būti realizuotas]. (Fizika II.9.199b34) 


Aristotelis sutapatino daiktą su jo pavidalu, t.y. jo funkcija; 
ir ėmėsi-.tvirtinti, kad matėriali daikto sandara tuo 
paaiškinama. Tačiau galutinis supratimas reikalauja ir 
medžiagos, lygiai kaip ir pavidalo, pažinimo, ir todėl išbaigtas 
bet kokio dalyko apibrėžimas ar aprašymas turės nurodyti 
abu, — tęsia jis toliau. 


Tačiau galbūt tai, kas būtina, taip pat įeina į apibrėžimą. 
Jei mes apibrėžiame pjūklo darbą kaip tam tikros rūšies 
dalijimą, tai nebus įmanoma kitaip, kaip tik tuo atveju, 
jei pjūklas turės tam tikros rūšies dantis, ir jis negalės 
tų dantų turėti kitokių, kaip tik padarytų iš plieno. 
Tad tam tikros daikto apibrėžimo ar aprašymo dalys 
yra nelyginant medžiaginė apibrėžimo pusė. (Fizika 
II.9.200b4) 

Pavyzdžiai iš biologinių veikalų 


Būtent biologiniuose veikaluose matome Aristotelį pateikiant 
anksčiau cituotose pastraipose nurodytų tipų paaiškinimus. 
Tai į juos turime žvelgti, norėdami geriau suvokti Aristotelio 
teleologijos sampratą ir išvysti, kaip jo mokslinio paaiškinimo 
teorija veikia praktikoje. Tad prieš išdėstydamas tolesnes 
pastabas apie teleologiją ir būtinybę norėčiau pateikti keletą 
iliustratyvių pastraipų iš Aristotelio traktato Apie gyvūnų 
dalis. 

Pirmoje pastraipoje Aristotelis įrodinėja taip: kadangi 
kūno organai tarnauja tam tikriems tikslams, taip pat turi 
daryti ir visas kūnas. Akys yra skirtos regėti, kūnas kaip 
visuma skirtas gyvūno gyvenimo visumos "dėlei" ||“ 


Toliau, kaip kiekviena kūno dalis, kaip kiekvienas įrankis 
ar padargas yra kokio nors dalyko dėlei, būtent — tam 
tikros veiklos dėlei, tai akivaizdu, kad ir kūnas kaip 
visuma taip pat yra tam tikros veiklos dėlei, o bū- 
tent — sudėtinės [veiklos dėlei]. Pjūklas yra pjūklavimo 
dėlei, o ne pjūklavimas pjūklo dėlei, nes pjūklavimas 
yra įrankio naudojimas. Tad taip pat ir kūnas yra sielos. 
dėlei, o kūno dalys — įvairios veiklos dėlei, kurią atlikti 
yra jų prigimtis. (Apie gyvūnų dalis I.5.645b15) 


Kitoje pastraipoje Aristotelis tvirtina, kad gamtiniai procesai, 
kaip ir procesai menuose bei įzūdžiuose, labiau paaiškinami 
tikslais, kuriuos tie procesai pasiekia, negu jų ankstesnėmis 
stadijomis. Išties tam tikra prasme tikslai yra pirmesni 
negu procesai — tuo būdu, kad būtent namas (namas 
architekto mintyse) paleidžia procesą, vedantį į naujo namo 
atsiradimą, ir būtent pats žmogus (tėvas) paleidžia procesą, 
vedantį į naujo žmogaus atsiradimą. Tad norint paaiškinti 
x atsiradimo procesą, būtina nurodyti egzistuojantį (mintyse 
ar faktiškai) x, pirmesnį negu kalbamasis procesas. Tą 

patį galima persakyti kitu būdu: kad apibrėžtumėte namų 
statybos procesą, turite turėti pažinimą to, kas namas yra, 
o apibrėžti, kas yra namas, galite ir neturėdami jokio namų 
statybos pažinimo. 


O tuomet vystymosi tvarka yra atvirkščia tikrajai tvarkai. 
Kas yra vėlesnis pavidalo įgavimo vyksme, yra ankstesnis 
pagal savo prigimtį, ir tai, kas išsipildo vyksmo gale, 


jis ir išsipildo po plytų ir akmens, nėra jų dėlei, o 
jie yra namo dėlei [taigi namas yra "pirmutinis pagal 
prigimtį']. Ir tas pat galioja visų rūšių medžiagoms. 

Kad viskas būtent taip ir yra, paaiškėja apsvarsčius 
pavyzdžius; tačiau tą patį galima įrodyti taip pat ir 
bendru įrodymu. Viskas, kas randasi, randasi iš ko nors 
[medžiaginio] pavirsdamas į ką nors [galutinį produktą 
ar užaugusį gyvūną] ir iš vieno pradmens į kitą, iš 
pirminės judinančios priežasties, jau turinčios tam tikrą 
prigimtį, — į tam tikrą pavidalą ar kitą tokį tikslą. 
Pavyzdžiui, žmogus žmogų ir augalas augalą kiekvienu 
atveju pradeda iš medžiagos, juose glūdinčios. Vadinasi, 
medžiaga ir pavidalo įgavimo vyksmas įvyksta pirmieji 
laiko atžvilgiu, tačiau daikto esmė [ousia] ir pavidalas 
turi būti pirmieji Žogos [aprašymo ar apibrėžimo] atžvilgiu. 
Tai paaiškėja, jei išdėstome vyksmo logos. Pavyzdžiui, 
namų statybos vyksmo logos aprėpia namo logos, o tuo 
tarpu namo logos neaprėpia namo statybos vyksmo logos. 
Ir tai puikiai galioja visais tokiais atvejais. (Apie gyvūnų 
dalis II.1.646a25) 


Toliau Aristotelis mėgina taikyti šią idėją viso gyvūno 
vystymuisi. Gyvūnui beaugant, paprastos dalys buvo pirmiau, 
o didesnio sudėtingumo struktūros radosi vėliau, — tačiau 
būtent jos ir galutinai išsivystęs kūnas yra tai, ko dėlei 
vyko ankstesni procesai. Būtent galutinė turtinga gyvūno 

gyvenimo įvairovė — jo siela — paaiškina jo sudėtingą kūną, 


1r 


būtent galutinis sudėtingas kūnas paaiškina ankstesnius 


palaipsnius augimo ir vystymosi procesus (bei juose 
dalyvavusias konkrečias medžiagas). O dabar pereikime prie 
keleto konkrečių pavyzdžių. Atkreipkite dėmesį į du 
paaiškinimo tipus: paaiškinimą funkcijos arba gėrio terminais, 

kitą — medžiaginio proceso arba būtinumo terminais. 


Žmogaus plaukai. Žmogus iš visų gyvūnų turi plaukuo- 
čiausią galvą. Pirmiausia, taip yra būtina dėl jo smegenų 
takumo ir siūlių jo kaukolėje. Mat tenai, kur daugiausia 
skysčių ir karščio, būtinai turi daugiausia visko augti. 
Antra, taip yra apsaugos dėlei, idant plaukai teiktų 
pastogę ir apsaugą nuo šalčio ir karščio pertekliaus. 
Žmogaus smegenys, iš visų didžiausios ir takiausios, 
reikalingos daugiausia apsaugos, nes kuo takesnis daiktas, 
tuo lengviau jis perkaista arba peršąla. (Apie gyvūnų 
dalis II.14.658b2) 


Antakiai ir blakstienos. Ir antakiai, ir blakstienos yra 
tam, kad apsaugotų akis. Antakiai, kaip ir namo pastogė, 
teikia apsaugą nuo skysčių, tekančių nuo galvos; 
blakstienos, lygiai kaip tvora, kartais tveriama priešais 
aptvertą plotą, yra tam, kad sulaikytų daiktus nuo 
patekimo vidun. Antakiai yra dviejų kaulų susijungimo 
vietoje — štai kodėl senatvėje jie dažnai pasidaro tokie 
tankūs, kad reikia juos apkirpti. Antakiai yra mažyčių 
kraujo indų galuose. Mat šie indai baigiasi tenai, kur 
pasibaigia ir oda. Šiose vietose išsiskirianti drėgmė, 
būdama kūniška, būtinai turi sąlygoti plaukų susidarymą, 
jei ji prigimties nenukreipiama ko kito daryti. (Apie 
gyvūnų dalis II.15.658b14) 


O štai kiti tos pačios rūšies pavyzdžiai. Kad gyvatės gali 
susisukti ir atgręžti savo galvas atgal, yra būtina jų 
struktūros pasekmė (jų stuburo slanksteliai yra kremzliniai 
ir lankstūs), tačiau lygia greta tai teikia ir gėrį, nes leidžia 
gyvatėms apsisaugoti nuo atakų iš užnugario. Plėvėtos 
vandens paukščių kojos yra būtina augimo procesų pasekmė, 
tačiau jiems taip pat yra ir geriau turėti šitokias kojas, 
kurios pasitarnauja įgalindamos juos plaukioti. 

Skaitvdami toliau pateikiamą dramblio straublio aptarimą 
atkreipkite dėmesį, kad nurodoma į gyvūno aplinką: kadangi 
dramblys gyvena pelkėse, jis turi turėti tai ir tai, kad 
galėtų kvėpuoti bei misti. Tat labai artima evoliucionisto 
kalbėjimo būdui: jei dramblys nebūtų turėjęs priemonių 
kvėpavimui ir maitinimuisi pelkėse, jis ten nebūtų išlikęs. 
Taip pat atkreipkite dėmesį į šiame pavyzdyje ryškėjančią 
idėją, kad dalis, būtina vienam tikslui pasiekti, gali 
pasitarnauti ir kitam tikslui. 


Dramblio straublys. Dramblio nosis [jo straublys] ypatinga 
savo išskirtiniu dydžiu ir jėga. Būtent naudodamasis 
straubliu nelyginant ranka dramblys maistą — tiek kietą, 
tiek ir skystą, — patiekia sau į burną. Būtent straubliu, 
apsukdamas juo medžius, dramblys juos išrauna. Iš tiesų 
jis naudojasi straubliu taip, tarsi tai būtų ranka. Mat 
dramblys iš prigimties yra ir sausumos gyvūnas, ir pelkių 
gyventojas. Tad jis turėjo susirasti maisto vandenyje; 
bet, antra vertus, jam reikėjo kvėpuoti (nes jis yra 
sausumos gyvūnas ir turi kraują); tačiau dėl savo 
milžiniško dydžio jis negalėjo greitai persikelti iš vandens 
į sausumą (kaip kad daro nemažas kiekis kraują turinčių 
gyvavedžių gyvūnų, kurie kvėpuoja). Todėl jam buvo 
būtina lygiai gerai jaustis sausumoje, kaip ir vandenyje. 
Toliau, jūrų narai kartais būva aprūpinti kvėpavimo 
įtaisais, per kuriuos jie gali įkvėpti orą, esantį viršum 

paviršiaus, ir taip ilgą laiką pasilikti po vandeniu. Gamta 
tokiu įtaisu — ilgu straubliu - aprūpino dramblį. Eidamas 
giliai po vandeniu, jis iškelia straublį paviršiun ir per 
jį kvėpuoja. Mat, kaip sakėme, dramblio straublys yra 
nosis. 

Toliau. Straubliui būtų neįmanoma būti tuo, kas jis 
yra, jei jis nebūtų minkštas ir lankstus; kitaip patsai 
jo ilgis neleistų gyvūnui pasisiekti maisto (lygiai kaip, 
sakoma, daro vadinamųjų "atbulomis besiganančių' jaučių 
ragai, versdami juos eiti atbulus, kai tie minta). Tad 
straublys yra minkštas ir lankstus. O prigimtis, kaip 
yra papratusi, randa jam dar ir papildomą darbą, - 
darbą, kurį kitiems gyvūnams atlieka priekinės kojos. 
Mat kitiems keturkojams priekinės kojos tarnauja ir 
kaip rankos, ir kaip ramsčiai, tačiau dramblys yra toks 
didelis ir sunkus, kad jo priekinės kojos gali tarnauti 
tiktai kaip ramsčiai; jos niekam kitam netinka, nes juda 
taip lėtai ir negali lengvai lankstytis. 

Taigi dramblio straublys yra pirmiausiai tam, kad 
leistų jam kvėpuoti (kaip ir visiems gyvūnams, turintiems 
plaučius); taip pat jis yra pailgėjęs ir geba apsivyti apie 
daiktus, nes dramblys daug laiko praleidžia vandeny 
ir negali greitai išsigauti į krantą. O kadangi jo kojų 
išgalės yra ribotos, gamta suteikia tolesnį panaudojimo 
būdą straubliui, — leidžia jam teikti pagalbą, kurią būtų 
turėjusios teikti kojos. (Apie gyvūnų dalis II.16.658b33) 


O štai kitas vieno organo su dviem darbais atvejis, bet 
čia vienas darbas yra aukštesnio laipsnio negu kitas: vienas 
padeda gyvūnui išlikti, o kitas didina jo gerovę. 


Lūpos. Visuose gyvūnuose, išskyrus žmogų, lūpos yra 
paprasčiausiai tam, kad išsergėtų ir apsaugotų dantis. 
Žmogaus lūpos yra minkštos bei mėsingos ir gali būti 

atskirtos, ir yra jos ne tik tam, kad apsaugotų dantis, 
bet — ir tai dar svarbiau — kad keltų jo gerovę, kadangi 
jos leidžia žmogui naudotis kalba. Palyginkime būdą, 
kuriuo žmogaus liežuvis, nepanašus į jokio kito gyvūno 
liežuvį, prigimties vartojamas dviems darbams (tai jos 
gudrybė, kurią nesyk esame iškėlę) — ragavimui ir kalbai. 
O kalba susideda iš įvairų garsų derinių,- kai kurie 
iš jų atsiranda per liežuvio veikimą, kai kurie sudedant 
lūpas; ir jeigu lūpos nebūtų standžios arba jeigu liežuvis 
būtų kitoks, negu yra, didžiuma šių garsų apskritai 
negalėtų būti ištarti. (Apie gyvūnų dalis II.16.659b27) 


Kartais, sutinka Aristotelis, gamtiniai procesai turi išdavų, 
kurios netarnauja jokiam tikslui. Stai vienas toksai pavyzdys. 


Tulžis.Atrodo, kad tulžis aplinkui kepenis, kaip ir visur 
kitur kūne, yra tiktai liekana ar atlieka ir netarnauja 
jokiam tikslui. Kartais, tiesa, gamta panaudoja netgi 
liekanas; tačiau tai nereiškia, kad visais atvejais privalu 
ieškoti tikslo. Kadangi esama tam tikro pobūdžio tam 
tikrų sudedamųjų dalių, daugelis kitų yra būtinos kaip 
šito pasekmė. (Apie gyvūnų dalis IV.11.677a13) 


O štai dar vienas, šiek tiek skirtingas pavyzdys. Žinoma, 
jei gyvūnai nori regėti ir išlikti, būtina, kad jie turėtų 
akis, — akys akivaizdžiai yra gėrio "dėlei" Tačiau akių 
spalva neturi jokios reikšmės; konkreti spalva yra fizinių 
augimo procesų šalutinė pasekmė. Spalva, kaip nenaudingas 
dalykas, yra būtinas padarinys be jokio savaiminio 
panaudojimo. 

Paskutinį paminiu dviejų klausimų apie dantų augimą 
aristoteliškojo traktavimo pavyzdį. Kodėl priekiniai dantys 
susiformuoja pirmi, o krūminiai — vėliau? Ir kodėl krūminiai 
dantys neiškrenta, o priekiniai iškrenta, ir užauga nauji? 

Šiuos faktus Aristotelis paaiškina nurodydamas tokio 
patvarkymo funkcinius pranašumus, tuo pat metu 
pateikdamas ir jame dalyvaujančių fizinių priežasčių aprašą. 
Demokritas (apie 460 — 370 pr. Kr.), kietasprandis 
materialistas, kritikuojamas dėl to, kad neigė tikslingumą 
gamtoje ir visa ką redukavo į pliką būtinybę. 


Kalbėti tiktai apie būtinąsias priežastis yra tolygu manyti, 
kad vienintelė priežastis, kodėl vandenlige sergančiam 
ligoniui buvo nuleistas vanduo, buvo lancetas, o ne ligonio 
sveikata, kurios dėlei lancetas atliko įpjovimus. (Apie 
gyvūnų atsiradimą V.8.789b12) 


Galiausiai — dar ir garsusis pasažas, kuriame, ką tik pradėjęs 
savo didžiąją biologijai skirtų paskaitų kursų seriją, Aristotelis 
ragina studentus patirti šios mokslo šakos teikiamą atlygį 
bei patrauklumą. Be abejo, amžini dangiškieji kūnai yra 
tauriausi pažinimo objektai, tačiau jų pažinimą sunku 
pasiekti. Mūsų užimama padėtis daug palankesnė įgyti 
informacijai apie padarus, gyvenančius čia, žemėje, ir jų 
studijavimas turi savo žavesio. 


Dabar lieka kalbėti apie gyvūnus ir jų prigimtį. Mes 
mėginsime nieko nepraleisti, kad ir kaip tai būtų prasta 
ir žema. Mat netgi tyrinėjant gyvūnus, nepatrauklius 
juslėms, jiems pavidalą suteikusi prigimtis teikia 
neišmatuojamų malonumų tiems, kurie gali atskleisti 
pagrindus ir priežastis [aitiai) ir yra tikri išminties 
mylėtojai. Pagaliau mus džiugina gyvūnų panašybių 
tyrimas, nes tuo pat metu tiriame juos sukūrusį (tapytojo 
ar skulptoriaus) meną. Kokia kvailystė ir nesąmonė būtų 
neatrasti dar didesnio malonumo tiriant pačius prigimties 
darbus, jei galime išskirti jų priežastis. Tad žėmesniųjų 
gyvūnų tyrinėjimo neturime imtis su vaikišku 
pasibjaurėjimu; visuose gamtiniuose daiktuose esama šio 
to nuostabaus. Kaip kalbama, taip pasakęs ir Heraklitas 

[V amžius pr. Kr.] svetimšaliams, norėjusiems su juo 
susitikti, kai jau įėję pamatė jį sėdint ant naktipuodžio 
ir sustojo (liepė jiems drąsiai žengti vidun: "Juk ir čia 
laikosi dievai')). Lygiai taip ir mes turėtume imtis 
kiekvienos gyvūnų rūšies tyrimų be jokio bjaurėjimosi, 
žinodami, kad kiekviename iš tų gyvūnų yra šis tas 
prigimtinio ir gražaus. Juk gamtos darbuose galima 
įžvelgti aukščiausio laipsnio tvarkingumą ir tikslą, ir 
atbaiga, kurios dėlei jie susidarė ir atsirado, pati savaime 
yra tam tikras grožis. 

Kiekvienas, kuris mano, kad gyvūnų tyrinėjimas yra 
žemas ir nevertingas užsiėmimas, turėtų prieiti prie 
tos pačios nuomonės apie save. Galų gale niekas be 
geroko pasibjaurėjimo negali žvelgti ir į žmogaus kūno 
sudedamąsias dalis — kraują, mėsą, kaulus, gyslas ir 
kita. 

Kiekvienąsyk aptardami įrengimo dalis ar gabalus 
neturime galvoti, kad tai medžiaga yra tikrasis tyrimo 
dalykas, — greičiau jau tai sąrangos visuma: pavyzdžiui, 
namas, o ne plytos, kalkės ir rąstai. Lygiai taip pat 
turime pripažinti, kad gamtos tyrinėtojui rūpi sandaros 
ir buvimo visuma, o ne dalys, kurios niekad negali 
būti skyrium nuo būtybės, kuriai jos priklauso. (Apie 
gyvūnų dalis I.5.645a5) 


Komentarai 


Anksčiau cituotosios pastraipos suteikė tam tikrą supratimą, 
kaip mokslinio paaiškinimo principus Aristotelis pritaiko 
biologijos srityje. Jis taikosi pateikti teleologinį paaiškinimą 
gėrio, kurį koks nors organas ar procesas teikia gyvūnui 
ar augalui, sąvokomis ir neteleologinį paaiškinimą per 
būtinus judėjimus bei medžiagas, lemiančius tų organų 


! Galimi du Heraklitą mininčio epizodo perskaitymai. Skirtingai nei autorius, 
rinkausi tą, kurio reikalauja Aristotelio teksto vidinė logika (vert. past.). 


83 


arba "procesų atsiradimą. Jis teisus, skirdamas šiuodu 
aprašymo tipus, ir teisus jais abiem domėdamasis. Šiomis 
dienomis medicinos studentas mokysis tiek apie procesus, 
kurie pagal biochemijos dėsnius sukuria tą ar kitą organą 
kūne, tiek ir apie to organo indėlį į deramą kūno 
funkcionavimą. Tačiau teleologiniai Aristotelio įsitikinimai 
siekia gerokai toliau, negu vien tik čia paminėti dalykai, 
— ar bent jau taip atrodo. Mat jis mano, kad lygiai kaip 
dailidės judesiai yra daromo objekto dėlei ir paaiškinami 
per nuorodą į pastarąjį, taip ir gamtiniai judesiai, atbaigiami 
to ar kito organo, to ar kito gyvūno buvimu, yra to organo 
ar gyvūno dėlei, ir todėl gali būti deramai ir pirminiu 
būdu paaiškinami tik per nuorodą į jų "'atbaigą' Tačiau 
sakyti, kad kai kurie gamtiniai procesai yra organo, kurį 
jie sukuria, dėlei, yra daugiau, negu tik sakyti, kad jie 
iš tikrųjų sukuria tą organą, kuris po to tarnauja padėdamas 
organizmui išlikti. Aristotelis mano, kad prigimtis savo 
naudinguosius padarinius pasiekia ne per atsitiktinumą 
ar būtinybę, bet padedama sumanymo. Tie padariniai nėra 
vien tik laiminga fizikocheminių procesų išdava — jie yra 
tai, ko dėlei yra šie procesai, ir jie paaiškina šių procesų 
įvykimą. 

Mokslo filosofai dar tebesiginčija dėl teleologinio paaiški- 
nimo — kaip būtent jį reikėtų analizuoti, ir ar jis vaidina 
nepakeičiamą vaidmenį biologijoje, ar ne. 

Keletas baigiamųjų komentarų. Visų pirma, tezė apie 
būtinybę. Aristotelis atkakliai tvirtina, kad nors tam, kad 
būtų kirvis, turi būti plieno, nėra taip, kad jeigu yra plieno, 
būtinai turi būti kirvis; ir kad todėl būtinybė, kurią tyrinėja 
mokslininkas, yra "sąlyginė būtinybė" Tačiau sakymas, jog 
turi būti plieno, idant būtų kirvis (tai yra, įrankis, tinkamas 
medžių kirtimui) kaip prielaidą turi tai, kad plienui būdingas 
tam tikras pastovus pobūdis 17 tam tikros pastovios galios. 
Juos turėdamas, plienas būtinai veikia ir atsako į veikimą 
apibrėžtais ir išpranašaujamais būdais. Tai nėra vien tik 


84 


sąlyginio pobūdžio būtinybė. Trumpai tariant, apeliavimas 
į sąlyginę būtinybę kaip prielaidą turi tam tikrą besąlygišką 
būtinybę. Žinoma, galima būtų teigti, kad plieno egzistavimas 
gali savo ruožtu būti teleologiškai paaiškintas: tam, kad 
plienas — naudingas ir "geras" junginys — būtų, turėjo 
įvykti tokie ir tokie procesai, kuriuose dalyvautų keturi 
pamatiniai pradai. Tačiau ši mąstymo linija kaip prielaidą 
turi tai, kad patys pradai yra absoliučiai pastovaus ir būtino 
pobūdžio. Tad bent jau dalyje tyrinėjimų mokslininkas 
rūpinsis nesąlyginių būtinybių atskleidimu. 


Teleologija ir artefaktai Kad paaiškintume kirvio 
padarymą, turime paminėti ne tik medžiagą su jos fiksuotu 
ir būtinu pobūdžiu, bet taip pat ir tai, kas skamba kaip 
visiškai skirtingas ir neabejotinai teleologinis faktorius, — 
būtent, įgudusį amatininką, trokštantį padaryti kirvį. Jo 
tikslas, tai, ko jisai siekia, kontroliuoja ir paaiškina jo 
pasirenkamas medžiagas ir vykdomus procesus. Tačiau 
sakykime, kad galime pateikti fizinį arba fiziologinį amatininko 
įgūdžio ir jo troškimo aprašymą (tikriausiai tai būtų tam 
tikros smegenų būsenos). Tuomet būtume pajėgūs pateikti 
ne tik kai kurias medžiagines sąlygas, būtinas kirvio 
pagaminimui, bet medžiaginių sąlygų kompleksą, be abejo, 
labai sudėtingą kompleksą, - į jį įeitų plienas 6zc. ir tokios 
ar kitokios smegenų būsenos bei raumenų padėtys, — ir 
visa tai, kartu paimta, būtų pakankama kirvio padarymui. 
Visas šis medžiaginių sąlygų kompleksas garantuotų kirvio 
pagaminimą pagal neteleologinius dėsnius. Ar tai tikrai 
būtų galutinis viso reikalo paaiškinimas, nepaliekantis 
erdvės jokiam papildomam ar alternatyviam paaiškinimui 
teleologiniais terminais? Ar gal vis dar būtų įmanoma ir 
svarbu pateikti ir tokį kirvio darymo aprašymą, kuris vartotų 
ne fizikos ir chemijos terminologiją, o tokius terminus kaip 
"tikslas", "siekis" ir "gėris? 

Teleologija ir gamtiniai organizmai Ypatingų problemų 
dėl teleologijos iškyla tuomet, kai nuo artefaktų pereiname 
prie gamtinių organizmų. Kirvio atveju lengva pasakyti 
ne tiktai kokie yra kiekvienos kirvio dalies funkcija ir 
tikslas, bet taip pat ir kokie kirvio visumos funkcija ir 
tikslas. Pirmiau, negu amatininkas kirvį suplanavo ir 
padarė, jis tiksliai žinojo, ką nori su juo veikti ir kokį 
"gėrį siekia įgyvendinti. Toliau, gyvūno atveju mes išties 
galime paaiškinti, kaip tam tikras organas palaiko jo gyvybę, 
žinodami aplinką, kurioje tas gyvūnas gyvena, ir kitas 
gyvūnų rūšis, su kuriomis jam tenka varžytis. Esant tokiems 
faktams, drambliui naudinga turėti straublį, ir mes galime 
paaiškinti jo paskirtį dramblio gyvenime. Tačiau ar galime 
pasakyti, kokie yra dramblio visumos funkcija ir tikslas? 
Dalis "tarnauja tikslui" padėdama gyvūnui išlikti; tačiau 
kokiam tikslui tarnaujama paties gyvūno egzistavimu ir 
išlikimu? Kam yra dramblys? Ko dėlei yra žiurkės? Paprastai 
būdavo teigiama, kad visi kiti gyvūnai, lygiai kaip augalai, 
yra žmogaus labui — tuomet tereikėdavo atsakyti į vieną 
klausimą: kodėl Dievas sukūrė žmogų. Šiuolaikinė idėja 
būtų tokia: konkreti gyvūnų rūšis vaidina tam tikrą vaidmenį 
platesnėje ekologinėje sistemoje. Žiurkės sulaiko vystymąsi 
kai kurių kitų rūšių, kurios nekontroliuojamos įsigalėtų; 
jos padeda palaikyti "gamtos balansą“ Tačiau kodėl tuomet 
šios konkrečios rūšys apskritai turėtų egzistuoti, ir kodėl 
šis konkretus gamtos balansas yra geras? Aristotelio laukia 
panašūs klausimai. Jis laikosi nuomonės, kad dramblio 
funkcija yra sukurti kitą dramblį: būtent rūšies, o ne individo 
išlikimas yra gamtos tikslas. Tačiau kokiam gėriui tarnaujama 
dramblių rūšies ir kitų gyvuojančių rūšių egzistavimu? Ar 
jos kuo nors yra geresnės už kitas rūšis, kurios būtų galėję 
egzistuoti? Jei ne, mes galbūt ir galime matyti, kaip gamtiniai 
procesai veikia visuotinio status guo išsaugojimo labui, tačiau 
vargu ar turime teisę teigti, jog gamta veikia gėrio dėlei, 
jog ji kuria geriausią iš visų galimų pasaulių. 

Aristotelio teleologija Skirtingais laikais visa tai buvo 
interpretuojama radikaliai skirtingais būdais. Jam buvo 
priskirta (poetinė ar mistinė) samprata, kad Gamta, lygiai 
kaip ir amatininkas, turi siekius ir tikslus, kad gilės tikrai 
nori ir mėgina tapti ąžuolais. Priešingo (blaivaus proto) 
kraštutinumo stovykloje buvo laikomasi nuomonės, kad 
Aristotelio teleologija yra "tarsi teleologija: neturime manyti, 
kad gamtiniai organizmai tikrai ko nors siekia arba kad 
gamtiniai procesai tikrai yra ko nors dėlei, — tai vien 
tiktai antropomorfinis kalbėjimo būdas, grynas facon de 
parler. Vargu ar toksai teigimas teisingai įvertina svarbą, 
kurią Aristotelis suteikia teleologiniam gamtos reiškinių 
paaiškinimui, arba būdą, kuriuo jo teleologija galiausiai 
susiejama su teologija (puslapiai 203—-205). Be to, tuomet 
dar lieka atsakyti į kertinį klausimą: Kas gamtiniuose 
organizmuose ir sistemose gundo mus kalbėti taip, tarsi 
jie būtų teleologinės sistemos? Anot trečiosios interpretacijos, 
Aristotelio teleologijos pamatas yra įsitikinimas, kad augalų 
ir gyvūnų elgesio neįmanoma numatyti tiesiog pažinus juos 
sudarančius medžiaginius pradmenis ir junginius. Jis 
įsitikinęs, kad įvairiose sudėtingumo ir vystymosi stadijose 
esama "šuolių", kad scenoje pasirodo "netikėtai iškylančios' 
savybės ir galios, kurių pasirodymas negalėjo būti numatytas 
pirm, negu įvyko vystymasis. Anot šio požiūrio, biologiniai 
dėsniai ir faktai nėra redukuojami į chemijos ir fizikos 
dėsnius ir faktus; iš šių pastarųjų jūs netgi iš principo 
negalėtumėte išvesti gyvų padarų veiksenos. Tokių šuolių 
buvimas gamtoje neįrodo, kad paprastesni procesai ir daiktai 
yra sudėtingesnių dėlei. Tačiau idėja, kad sudėtingesni 
daiktai ir procesai, turėdami papildomas galias, yra aukštesni 
ir geresni, yra visai tikėtina. (Mes, kalbėdami apie 
"aukštesniuosius" gyvūnus, taipogi perpiname grynai 
aprašomąjį mąstymą su neabejotinai vertinamuoju.) Dar 
vienas požiūris į Aristotelio teleologiją susitelkia ties skirtingų 
kalbos lygių idėja, — kiekvienas iš jų gali vartoti savo 

sąvokas, negalimas išreikšti kituose lygiuose. Šią idėją 
galima derinti su ankstesniuoju pasiūlymu. Mat jeigu esama 
savybių, kurios yra būdingos išskirtinai gyviesiems 
organizmams ir neišvedamos iš faktų, liečiančių jų medžiagines 
sudedamąsias dalis, (biologinė) kalba, šnekanti apie tokias 
savybes, bus skirtingo lygio ir naudosis skirtingomis 
sąvokomis, negu (fizikinė-cheminė) kalba, gebanti konstatuoti 
tiktai faktus apie sudedamąsias dalis. Šis tas daugiau apie 
tai bus pasakyta kitam skyriui artėjant į pabaigą. 


5 
Proto filosofija 


Pastarieji metai regėjo daug gyvo darbo proto filosofijos 
srityje. Tai apėmė bendrąsias proto prigimties ir jo santykio 
su kūnu teorijas, taip pat konkrečios psichologinės veiklos 
ir tokių sąvokų, kaip noras, suvokimas, mąstymas, analizę. 
Kone kiekvienoje srityje tai, ką savo trumpuose, tačiau 
itin įtakinguose traktatuose turėjo pasakyti Aristotelis, vis 
dar domina ir skatina filosofus. Kadangi jis, kaip paprastai, 
dirba su problemomis, o ne siūlo dailiai įpakuotus sprendimus, 
jo darbe esama įvairių tendencijų ir atšakų, kurios ne 
visuomet gula ta pačia kryptimi. Tad čia, kaip ir visur 
kitur, Aristotelis yra kerintis ir svarbus ne tiek dėl to, 
kad aprūpina teisingais atsakymais, kiek todėl, kad taip 
gerai diagnozuoja fundamentalias problemas ir jas aptaria 
unikaliai derindamas paprastumą ir subtilumą. Tai, ką 
Jis sako, dažnai yra sunku ir kartais neaišku, tačiau visuomet 

meta iššūkį mąstymui; kuo glaudžiau priartėji prie bet 
kurios jo pastabos ar argumento, tuo daugiau juose atrandi 
to, kas žadina filosofinį interesą. 

Šiame skyriuje aš tikiuosi padėti susigaudyti keliuose 
pagrindiniuose Aristotelio proto filosofijos klausimuose ir 
perteikti tam tikrą įspūdį apie plačią jo aptariamų temų 
skalę. Pirmiausia aš apibrėšiu poziciją, kurią apskritai užima 
Aristotelis, oponuodamas savo pirmtakų pažiūroms, ir 
pateiksiu kai kurias citatas iš pirmosios jo darbo "Apie 

sielą" (De anima) knygos jo pozicijai iliustruoti. Toliau eis 
Aristotelio pateikiamo juslumo aprašymo aptarimas, kuris 
bus pavyzdžiu, kaip jis traktuoja konkrečius psichologinius 
gebėjimus. Paskiausiai aš peržiūrėsiu jo siūlomą sielos ir 
sielos santykio su kūnu teoriją. 


Aristotelio požiūris į proto-kūno problemą 


Nuo labai ankstyvų laikų graikai darė tam tikrą perskyrą 
tarp žmogaus kūno ir jo sielos, psychė. Aristotelio laikais 
ši perskyra ir sielos samprata išsivystė tokiu būdu, kad 
problemos, su kuriomis jis susidūrė, nebuvo itin skirtingos 
nuo tų, su kuriomis susiduria šiuolaikinis filosofas, 
svarstydamas "proto-kūno problemą“ bei klausdamas, kaip 
protas santykiauja su kūnu, ir kaip įvairios jo galios bei 
veiksmai santykiauja vieni su kitais ir su kūno įvykiais 
bei būsenomis. Tačiau labai svarbu suvokti, kad žodis psychė 
turi platesnę reikšmę negu '"protas': turėti psychė 
paprasčiausiai reiškia turėti gyvybę. Tad visi gyvi daiktai, 
įskaitant ir augalus, turi sielą, yra 'įsielinti"; jie įdvasinti, 
o ne bedvasiai (animate - inanimate; lotynų anima = graikų 
psyche). Tačiau ne visi gyvi daiktai turi tą pačią gyvybės 
rūšį, tą pačią psyche.. Augaloygyvybė yra tiktai augimas, 
maisto įėmimas ir naujų augalų sėklos gaminimas: augalai 
turi tiktai "'mintančiąją sielą“ Gyvūnams gyvybė yra taip 
pat ir juslumo, norų bei judėjimo teikėja; o žmonės dar 
turi ir mąstymo gebą. Aristotelis buvo biologas, ir gyvenimą 
jis matė kaip tam tikrą kontinuumą nuo žemiausių ir 
paprasčiausių iki aukščiausių ir sudėtingiausių gyvų daiktų. 
Jis anaiptol nebuvo linkęs mąstyti apie sielą kaip apie 
antgamtinę kūno viduje gyvenančią substanciją. Toksai 
požiūris gali būti labai gundantis, jeigu esminiais sielos 
atributais laikomi mąstymas ir sąmonė; tačiau jis kur kas 
mažiau gundo tuomet, kai ir augalams pripažįstama gyvybė, 
taigi — ir sielos turėjimas. 

Psichologiniuose tyrinėjimuose Aristotelis niekad neišleidžia 
iš akių fizinio psichologinės veiklos aspekto. Jis atmeta 
Platono mokyme slypintį sielos ir kūno dualizmą taip tvirtai, 
kaip šiuolaikiniai filosofai nūnai atmeta Renė Descartes'o 
(1596-1650) dualizmą. Asmuo — arba šuva — nėra vienas 
daiktas kitame, kaip dvasia, įkalinta kūne, arba "vaiduoklis 
mašinoje"; tai yra ypatingos rūšies sudėtinga vienybė. Nėra 
siela bei kūnas nė asmens arba gyvūno dalys (nė kiek 
ne labiau, negu pavidalas ir mediena yra stalo dalys). 
Neturime galvoti, kad tai Tomo siela jaučias ištroškus ir 
nori vandens, o tuo metu jo kūnas bėga prie upelio. Tai 
Tomas jaučias ištroškęs ir nori vandens, ir tai Tomas bėga 
prie upelio. Žinoma, gali būti naudinga kai kuriuos Tomą 
liečiančius faktus suklasifikuoti kaip psichologinius, o ki- 
tus — kaip fizinius faktus; tačiau tai nereiškia, kad tuodu 
faktų rinkiniai liečia skirtingus daiktus. Jiedu gali būti 
apie vieną ir tą patį daiktą, analizuojamą skirtingais būdais, 
skirtingais atžvilgiais. (Atminkite žmogų, kuris prarado 
darbą kaip virėjas, tačiau buvo perrinktas vadovu.) Simfonijos 
atlikimą aš galiu aprašyti ir kritikuoti grynai techniniu 
požiūriu arba vėlgi grynai estetiniu ar meniniu požiūriu; 
tai nereiškia, kad tuodu aprašymai yra apie skirtingus 
atlikimus. 

Yra keli būdai, kuriais fiziniai faktai gali būti susiję 
su psichologine veikla. Apsvarstykime emociją, pavyzdžiui, 
"pyktį. Jausmai, mintys ir noras atsikeršyti tikrai įeina 
į pyktį. Esama taip pat ir įvairių fizinio aspekto pavidalų. 
Yra pikto asmens elgesys — tai, ką jisai daro, būdamas 
piktas: meta plytą per langą. Yra kitų regimų kūniškų 
jo emocijos požymių — tai ne dalykai, kuriuos jis daro, 
bet dalykai, kurie jam nutinka: jis parausta, ir venos ant 
kaklo išpampsta. Taip pat yra vidinių fiziologinių pakitimų 
ir procesų, kurie pastebimi nelengvai, jei pastebimi iš viso: 
pokyčiai chėminėje kraujo sudėtyje, elektriniai impulsai 
nervų sistemoje. Kas gi tuomet iš tiesų yra pyktis? Kaip 
įvairūs fiziniai įvykiai įeina į jo aprašymą? Pažvelkime 

kad ir į vidinius fiziologinius pakitimus. Ar jie yra pykčio 
priežastis, ar pykčio padarinys, ar paties pykčio dalis? O 
gal jie netgi yra visa, kas pyktis iš tikrųjų yra: ar pyktis 
tikrai yra niekas kita, kaip tik tam tikrų kūno dalių būsena? 
Žinoma, Aristotelis nebuvo gerai informuotas apie tikruosius 
pyktyje dalyvaujančius fiziologinius procesus. Tačiau. .tai 
nesutrukdė jam turėti prieš akis tą pačią fundamentalią 
filosofinę problemą, kuri iškyla ir mums. Mokslininkui 
didžiausios svarbos klausimas yra tai, ar tam tikri būdingi 
pakitimai, įvykstantys asmeniui esant piktam, įvyksta širdyje, 
ar smegenyse; filosofas šiam klausimui yra beveik indiferen- 
tiškas. Aristotelis, pateikdamas emocijos, juslumo ar atminties 
fiziologijos aprašymą, neabejotinai viliasi pateikiąs teisingą 
aprašymą 1r, kur tik įmanoma, apeliuoja į empirinį liudi- 
jimą,- galų gale jis, kaip turėtumėm dabar sakyti, yra 
ir mokslininkas, ir filosofas. Tačiau jis dažnai pripažįsta 
esmingą savojo šios srities pažinimo ribotumą — daugelis 
klausimų dar tik laukia tolesnių stebėjimų ir liudijimų; 
ir jis dažnai pastebi, kad teoriniams keblumams spręsti 
faktinės detalės nėra svarbios. Šitaip, pavyzdžiui, filosofinėms 
asmens vienybės ir proto santykio su kūnu problemoms 
neturi įtakos klausimas, ar širdis, ar smegenys gauna 
signalus iš juslių organų ir siunčia signalus rankoms ir 
kojoms. Grįžkime prie pykčio. Filosofo klausimai būtų tokie: 
jeigu yra tam tikras fizinis procesas p, visuomet įvykstantis 
asmens kūne, kai jis yra piktas, tai ar jo buvimas piktu 
tapatus p įvykimui? Jeigu netapatus, kaip jis santykiauja 
su p įvykimu? Ar pyktis yra griežtai protinė būsena — 
noras atsikeršyti, - sukeliantis p, ar pyktis yra p sukeliamas; 
o gal pyktis kažin kokiu būdu aprėpia p? 

Dabar panagrinėkime juslumą, fundamentaliausią gyvūnų 
gebėjimą. Kiekviename juslumo epizode yra toks esminis 
elementas: yra kažkas "ten išorėje“, kas sukelia pažįstančiojo 
patyrimą (ar bent jau yra kauzaliai su juo susijęs). Jeigu 
ten iš tikrųjų nieko nėra, tokio atvejo mes nelaikome juslumo 

atveju. Šiuo atžvilgiu juslumas skiriasi nuo pykčio. Pyktis 
tikrai aprėpia įsitikinimą, kad kažkas ten išorėje iš tikrųjų 
yra padaręs kažką užgaulaus. Tačiau aš tikrai galiu būti 
piktas dėl to, kad kas nors ką nors padarė, nors iš tiesų 
būčiau ir apsirikęs manydamas, kad jis tai padarė. Juslumo 
atveju yra kitaip: negaliu tikrai regėti ir liesti katės, jei 
iš tiesų ten jokios katės nėra; tuomet aš tik manau, kad 
regiu katę, man tik atrodo, kad liečiu katę. Todėl deramas 
juslumo aprašymas akivaizdžiai turės paminėti aplinkos 
faktorius greta pažįstančiojo asmens jutimus ir fiziologiją 
liečiančių faktų ir privalės šį tą pasakyti apie priežastinį 
ryšį, turintį būti tarp pažįstamo daikto ir pažinėjo. Tačiau, 
kaip ir pykčio atveju, viena yra pripažinti, kad toksai 
priežastinis ryšys turi būti, o kas kita — galėti pateikti 
teisingą mokslinį jo aprašymą; ir filosofiniai klausimai 
vienodai kyla abiem atvejais — tiek kai įmanoma, tiek 
kai neįmanoma pateikti tokį aprašymą. Kad būtų regėjimas, 
turi būti akys ir vidiniai fiziologiniai procesai; taip pat 
turi būti išoriniai objektai, sąlygojantys pokyčius akyse. 
Tačiau ar regėjimas susideda vien iš šių fizinių ir fiziologinių 
procesų? Ar tai įvykis, įvykstąs kaip visų šių procesų atbaiga, 
galbūt — įsisąmoninimo aktas? Tačiau jeigu regėjimas yra 
tai, ko gero, jis galėtų įvykti netgi kai nėra įprastų 
ankstesniųjų procesų — tokiu atveju rega pagal apibrėžimą 
nereikalautų, kad jokie tokie procesai įvyktų. Tačiau jeigu 
regėjimas susideda iš tų procesų plius įsisąmoninimo akto, 
kaip tuomet procesai ir aktas santykiauja? Vėlgi šioje vietoje 
archaiški ir pasenę dalykai Aristotelio pateikiamame juslumo 
fizikos ir fiziologijos aprašyme nebūtinai turi užgauti jo 
filosofavimo apie juslinio pažinimo problemas vertę ir 
įdomumą. Išsakytas pačiais bendriausiais terminais pagrin- 
dinis klausimas skambėtų taip: koks yra santykis arba 
ryšys tarp psichologinių įvykių, procesų ar būsenų ir fizinių 
ar fiziologinių įvykių, procesų ar būsenų? Šiuolaikinė fizika 
ir fiziologija pasiekė visiškai naują smegenų ir nervų sistemos 
supratimą. Tačiau jei filosofija turi geresnį atsakymą į 


93 


proto-kūno problemą, negu kad turėjo graikai, taip yra 
ne dėl šių mokslo pranašumų, bet dėl padidėjusio sąvokinės 
analizės, kurios problema reikalauja, rafinuotumo ir subtilumo. 
Jokiu būdu nėra tikra, kad mes iš tiesų turime geresnį 
atsakymą: juk dėl to, koksai galėtų būti teisingas atsakymas, 
nesutariama, ir jau graikų filosofijoje galima įžvelgti 
alternatyvių atsakymų — jų esminių apybraižų — pasiūlą. 

Nenorėčiau perdėti apimties, kuria Aristotelio domėjimosi 
objektai sutampa su mūsaisiais. Kai kurie klausimai dabar 
iškyla savaime, kadangi fantastiška medicinos žinių ir 
technikos pažanga paruošia mus rimtai svarstyti galimybes, 
kurios anksčiau būtų atrodę pernelyg makabriškos, kad 
jas apmąstytume. Mes galime rimtai žiūrėti į smegenų 
persodinimo arba smegenų padalijimo idėjas, ir todėl esame 
verčiami klausti, kokias pasekmes tai galėtų turėti juose 
dalyvavusio asmens (asmenų) tapatybei. Jeigu asmens A 
kūnui būtų duotos asmens B smegenys, o B kūnas gautų 
A smegenis, kuris iš dviejų iš ligoninės išėjusių žmonių 
būtų A, o kuris — B? Vėlgi jei A smegenys būtų padalytos, 
ir viena pusė patektų į vieną kūną, o kita pusė — į kitą 
kūną, kuris iš dviejų žmonių, dėl šito atsiradusių, būtų 
A, — o gal dabar du žmonės būtų asmuo A? Galime tikėtis, 
kad bendroji Aristotelio sielos ir kūno teorija pasiūlys tokių 
klausimų sprendimo būdą, tačiau būtų absurdiška tikėtis, 
kad jis jas tiesiogiai aptarinėtų. (Tiesą sakant, jis daro 
keletą pastabų, kurios visiškai prie šių klausimų priartėja. 
Jo komentarai apie širdies kaip "gyvybės buveinės“ 
kontroliuojantį vaidmenį pranašauja idėją, kad smegenys 
yra asmeninės tapatybės saugykla — tad persodinimo pavyzdyje 
būtent kūnas su asmens A smegenimis bus A. Aristotelio 
aliuzija į faktą, kad, perpjovus kirminą pusiau, abi jo dalys 
gyvuoja nepriklausomai, iškelia problemą, primenančią 
smegenų padalijimo problemą.) 

Tam tikrų kitų problemų, gausiai šiuolaikinės filosofijos 
aptarinėjamų, iškilimas sąlygotas idėjos, kad protinis 
gyvenimas yra privatus, asmeninis. Jeigu jausmai, norai, 

juslumas ir mintys yra iš esmės asmeniniai įvykiai, kurių 
tiesioginis įsisąmoninimas įmanomas tik jų savininkui, kaip 
aš galiu žinoti — 4r netgi turėti bent menkiausio pagrindo 
tikėti —- kad kiti apskritai turi protą? Ir darydamas prielaidą, 
kad jie turi protus, kaip aš galiu žinoti, kas juose dedasi? 
Kokiu pagrindu aš galiu tikėti, kad kai tu rėki ir rausti, 
jauti tokį pat asmeninį pykčio jausmą, kokį aš jaučiu 
panašiomis progomis? Toksai skepticizmas dėl kitų protų 
egzistavimo, kaip ir skeptiški klausimai apie kitų žmonių 
minčių ir jausmų pažinimą Aristotelio nejaudina. Čia (kaip 
ir visur kitur) jis laiko savaime suprantamais dalykus, 
kurių nė mes visi negalime laikyti kitokiais; jisai nebando 
įrodyti ar pateisinti akivaizdybės. Galima manyti, kad jo 
proto filosofijoje didžiulė spraga yra tai, jog jis nekreipia 
rimtesnio dėmesio į tokius fenomenus, kaip nuslėpimas 
bei apgavystė, minčių ir jausmų laikymas slaptoje. Antra 
vertus, susidomėjimo šiais slaptumo (privacy) atžvilgiais 
stoka jį išgelbėjo nuo kai kurių ganėtinai bergždžių painiavų. 
Nuslėpimas ir apgaulė neišvengiamai yra nenormalūs ir 
gali būti paaiškinti bei suprasti tik kaip nukrypimai nuo 
normos; ir todėl svarbu, kad teoretikas pirmiausiai ir 
labiausiai tirtų ir aiškintų tai, kas įprasta, sąžiningus proto 
veikimus. 


Keletas iliustruojančių tekstų 


Kelios pastraipos iš pirmosios De anima knygos pailiustruos 
kai kurias iš ką tik išsakytų tezių. Ši knyga labiausiai 
rūpinasi sukritikuoti Aristotelio pirmtakus ir ypač dualiz- 
mą — idėją, kad siela yra tam tikras kūno viduje gyvenantis 
daiktas ('substancija'). Aristotelis atkakliai tvirtina, kad 
psichologiniai gebėjimai, išskyrus vieną ypatingą atvejį, yra 
galios, priklausančios kūnams ir veikiančios kūnuose, ir 
kad tai, kas minta, junta, nori ir juda yra "įsielintas“ 
(1.e. gyvenąs) kūnas: žmogus, gyvūnas arba augalas. Kalbėti 

apie sielą reiškia kalbėti apie "kažką, kas priklauso" augalui 
arba gyvūnui, kalbėti apie gyvūną ar augalą gua gyvenantį, 
o ne apie kažkokį daiktą augale arba gyvūne. 

Esama problemos dėl sielos kesmų: ar jie visi taip pat 
priklauso ir tam, kas turi sielą, ar esama ir tokių, 
kurie priklauso tiktai pačiai sielai? Tai nelengvas klausimas, 
tačiau į jį reikia atsakyti. Daugeliu atvejų atrodo, kad 
siela nepatiria kesmų be kūno ir nieko be jo neda- 
ro — pavyzdžiui, tokie yra buvimas piktu, pasitikėjimo 
jausmas, noras ir juslinis suvokimas apskritai. Labiausiai 
atrodo priklausąs tik sielai mąstymas [kadangi jokie 
kūniški procesai mąstyme akivaizdžiai nedalyvauja]; tačiau 
jei Mąstymas yra arba tam tikra vaizduotės rūšis, arba 
yra neįmanomas be vaizduotės, tuomet ir mąstymas be 
kūno apskritai negalėtų vykti [kadangi vaizduotė 
priklausoma nuo ankstesnio juslumo, o juslume dalyvauja 
kūnas]. 

O jeigu yra kas nors tokio, ką siela veikia arba patiria, 
ir kas priklauso tiktai jai, tuomet siela galėtų būti atskirta 
nuo kūno. Jeigu tokio dalyko nėra, ji skyrium būti 
negalėtų, bet [su siela] bus panašiai, kaip su buvimu 
tiesiu, — tiesus dalykas turi daug savybių savo buvimo 
tiesiu dėka [t.y. kaip tiesus], pavyzdžiui, gali liestis su 
bronziniu rutuliu viename taške, nors pats [to dalyko) 
buvimas tiesiu nieko šitaip paliesti negali: tiesumas negali 
būti atskirai, kadangi jis visuomet su tam tikru kūnu. 
[Tai, ką tiesi liniuotė gali atlikti gua tiesi, panašu į 
tai, ką gyvas kūnas gali atlikti gua gyvas. Nei liniuotės 
tiesumas, nei augalo ar gyvūno gyvybė nėra atskiras 
daiktas.] Atrodo, kad ir visi sielos kęsmai vyksta. kūnui 
dalyvaujant — pyktis, ramybė, baimė, gailestis, pasitikėji- 
mas, džiaugsmas, meilė ir neapykanta: kartu su jais 
kažin kokiu būdu kęsmus patiria ir kūnas. Atkreipkite 
dėmesį į tai, kad kartais patiriame stiprius ir ryškius 


įspūdžius ir nebūdami susijaudinę ar nejausdami baimės, 
o kitąkart, žiūrėk, mus sujaudina silpni ir blankūs 
įspūdžiai, — taip būna tada, kai kūnas yra sužadintas; 
jo būsena panaši į tą, kai kas nors būva apimtas pykčio. 
Netgi kai visiškai nieko bauginančio nevyksta, žmonės 
gali pasijusti patirią tą pat, ką ir išgąsdintas žmogus. 
(De anima I.1.403a3) 


Šitokio kūno dalyvavimo "sielos kęsmuose" perspektyvoje 
psichologas bus priverstas pateikti tai, ką mes vadintume 
psichofiziniu tyrinėjamos veiklos ir gebų aprašymu. Lygiai 
taip prieš tai regėjome, jog gamtos apskritai tyrinėtojas 
turi užsiimti ir pavidalu, ir medžiaga. 


Todėl jų apibrėžimai turi būti tokie: buvimas piktu yra 
tam tikras to ir to kūno (arba kūno dalies ar gebėjimo) 
pakitimas, sąlygotas vieno ar kito dalyko ir skirtas vienam 
ar kitam tikslui. Mokslininkas sielos patiriamą kęsmą 
apibrėžtų skirtingai negu dialektikas: pastarasis pyktį 
apibrėžtų kaip norą atsikeršyti ar kaip nors panašiai, 
o pirmasis galėtų jį apibrėžti kaip kraujo ar karštos 
medžiagos, esančios apie širdį, užvirimą. Vienas iš jų 
pateikia medžiagą, kitas pavidalą ir esminį aprašymą 
[logos] — mat jisai pateikė esminį daikto aprašymą, nors 
tam, kad taip būtų, turi būti ir tam tikros rūšies medžiaga. 
Tad esminis namo aprašymas, sakykime, yra toks: namas 
esąs priedanga nuo vėjo, lietaus ir karščio daromos žalos. 
Vienas žmogus galbūt aprašytų namą kaip akmenis, 
plytas ir rąstus, o kitas sakys, kad namas yra pavidalas, 
esantis pastaruosiuose to ir to dėlei. [Pastarasis namą 
apibrėš kaip tam tikros rūšies struktūrą, suplanuotą 
tam tikram tikslui pasiekti.) Kuris iš jų tuomet yra 
gamtos mokslininkas? Tas, kuriam rūpi medžiaga, ir 
kuris nenusimano apie esminį aprašymą, ar tas, kuris 
rūpinasi vien tik esminiu aprašymu? O galbūt tas, kuris 
derina abi galimybes? (De anima I.1.403a25) 


7. 1140 97 


Aristotelis kritikuoja filosofų nesiskaitymą su niekuo, kai 
jie kalba apie sielas, kaip esančias kūnuose, ir neatsižvelgdami 
į faktą, kad įvairi sielos — gyvybės — veikla ir įvairūs 
jos gebėjimai reikalingi atitinkamų kūno organų. Esama 
gyvybės forma reikalauja tam tikros apibrėžtos rūšies kūno. 
Negalite lavinti spausdinimo įgūdžio, jei neturite spausdi- 
namosios mašinėlės, o regėjimo galią įmanoma lavinti tik 
akimis. 


Daugumoje sielos teorijų yra šis tas keista. Jos pritvirtina 
sielą prie kūno - arba įdeda ją kūnan, - tačiau nepaaiškina, 
kodėl ji yra kūne, nei nesako, kokioje būsenoje turi 
būti kūnas. Betgi tai tikrai yra būtina. Mat dėl jų 
[sielos 17 kūno] susijungimo vienas veikia, o kitas yra 
veikiamas, ir vienas yra kito judinamas; o tokia sąveikos 
rūšis nėra būdinga bet kokiai atsitiktinai paimtų daiktų 
porai. Tačiau jie imasi tiktai nusakyti, kokios rūšies 
daiktas yra siela, ir neprideda jokio ją priimančio kūno 
aprašymo, - nelyginant būtų įmanoma (kaip kad pitagorikų 
istorijose), kad apskritai bet kuri siela įeitų į visiškai 
bet kurį kūną. Tačiau, tiesą sakant, atrodo, kad kiekvienas 
kūnas turi jam būdingą pavidalą ir formą. Lygiai taip 
pat sėkmingai būtų galima kalbėti apie dailidžiavimo 
meno įėjimą į fleitas: menas turi naudotis savais įran- 
kiais — ir siela turi naudotis savo kūnu. (De anima 
I.3.407b13) 


Mes dažnai kalbame taip, tarytum siela būtų tokios rūšies 
daiktas, kuris pats kinta ir daro įvairius dalykus. Tačiau 
iš tikrųjų tai asmuo arba gyvūnas — gyvas kūnas — kinta 
ir daro įvairius dalykus. 


Mes sakome, jog siela patiria sielvartą arba džiaugsmą, 
pasitiki savimi arba bijo, arba pyksta, arba junta, arba 
mąsto. Visi šie dalykai rodosi esą kitimai, ir galima 
būtų daryti išvadą, kad pati siela kinta. Tačiau nebūtinai 

taip ir yra. Galime sutikti, kad sielvarto arba džiaugsmo 
patyrimas arba mąstymas yra kitimai ir kad kitimai 
vyksta sielos dėka. (Galime manyti, pavyzdžiui, kad 
buvimas piktu ar išsigandusiu yra širdies pakitimas tam 
tikru būdu ir kad mąstymas taip pat yra kitimas šioje 
ar kokioje kitoje kūno dalyje — šiuo metu kitimų 
smulkmenos nėra taip jau reikšmingos.) Tačiau sakyti, 
kad tai siela yra pikta, būtų tas pat, kaip kad sakyti, 
jog tai siela audžia arba stato. Neabejotinai geriau yra 
sakyti ne kad siela gailisi ar mokosi, ar mąsto, bet 
kad žmogus tai daro savo sielos padedamas. Kitimas 
ne yra sieloje, bet kartais pasiekia net ir sielą, o kartais 
nuo jos prasideda. Pavyzdžiui, juslumas nuo tam tikrų 
dalykų ateina į sielą, o atmintis prasideda nuo sielos 
ir išsiplečia iki judėjimų ar pėdsakų jusliuosiuose kūno 
sąnariuose. (De anima I.4.408b1) 


Dviejose anksčiau pateiktose ištraukose Aristotelis pasakė, 
kad siela naudojasi kūnu ir kad žmogus tam tikrus dalykus 
daro savo sielos padedamas. Tačiau šioms pastaboms reikia 
interpretacijos. Siela naudojasi kūnu ne taip, kaip amatininkas 
naudojasi įrankiais, bet greičiau jau taip, kaip galima 
pasakyti apie amatą (kaip kad dailidės įgūdžiai), jog jis 
naudojasi įrankiais, nes amatas reikiamai lavinamas ir 
pasireiškia per įrankių judėjimą. Gyviems padarams būdingos 
galios pasireiškia ir yra vykdomos jų kūnų judesiais. Ir 
lygiai kaip įrankiai yra amato ar įgūdžio dėlei, o ne 
atvirkščiai, taip ir kūno organai yra jų funkcijų dėlei, ne 
atvirkščiai: akys yra regėjimo dėlei. Antroji frazė: "žmogus 
daro dalykus savo sielos padedamas“, — taip pat yra 
analogiška ne frazei "amatininkas daro daiktus savo įrankiais", 
bet greičiau jau frazei "amatininkas daro daiktus savo įgūdžio 
padedamas“. Gyvūnas maitinasi ir nori, turėdamas maitinimosi 
bei norėjimo gebėjimus, būtent savo gyvybės dėka; kitais 
žodžiais tariant, gyvūnas minta ir nori "savo sielos padedamas' 
Ganėtinai akivaizdu, kad pyktis ir juslumas turi fizinių 

aspektų. O kaip bus mąstymo atveju? Aristotelis įsitikinęs, 
kad įprastinis kasdienis mąstymas apima įvaizdžių naudojimą, 


a 
“70 9 se 


mąstymas yra "bendras" sielai ir kūnui. Tačiau jisai sutinka 
ir su tuo, kad gali egzistuoti grynasis mąstymas —- intelektas 
(nous), galįs suvokti grynąsias formas betarpiškai ir be 
įvaizdžių pagalbos. Jis mano, kad toksai intelektas galėtų 
būti visiškai nuo kūno "atskiriamas" 

Šį tvirtinimą galima suprasti dvejopai. Galima jį suprasti 
paprasčiausiai kaip tvirtinimą, kad žmogus galėtų mąstyti 
abstrakčiomis temomis nepatirdamas jokių su tuo susijusių 
kūno kitimų. O galima jį suprasti ir kaip daug radikalesnį 
tvirtinimą, jog toksai mąstymas galėtų vykti ir mąstytojui 
visai neturint kūno; ir, atrodo, Aristotelis turi omeny būtent 
tai. Grynojo, atskiriamo nuo kūno (pažodine prasme) intelekto 
idėją „suprasti „sunku, ir sunku ją sutaikyti su likusiąja 
Aristotelio proto filosofijos dalimi. Ją galima sutikti ne 
tiktai veikale De anima, bet taipogi ir Metafizikoje (kur, 
kaip pamatysime, Dievas sutapatinamas su grynuoju 
mąstymu) bei traktate apie gyvūnų rastį: 


Pradmenys, kurių veikla yra kūniška, akivaizdžiai negali 
buvoti be kūno, kaip kad neįmanoma vaikščioti be kojų. 
Tad jie [gebėjimai, kaip kad maitinimosi ir juslumo) 
negali įeiti į kūną iš išorės jie negali būti skyrium... 
Belieka, kad vien tiktai protas [nous] įeina iš išorės 
ir vien tiktai protas yra dieviškas. Mat jo veikla nėra 
susijusi su jokia kūniška veikla. (De generatione animalium 
II.3.736b22) 


Juslumas ir kitos gebos 
Prie bendrosios proto-kūno problemos mes grįšime kitame 


poskyryje, kur svarstysime sielos apibrėžimą, Aristotelio 
pateikiamą II De anima knygos pradžioje. Tačiau pirmiausia 

bus naudinga išryškinti kai kurių konkrečias psichologines 
galias ir jų tarpusavio ryšius liečiančių Aristotelio idėjų 
apybraižas. 

Augaluose pasireiškia žemiausios ir paprasčiausios gyvybės 
formos; jie turi tiktai "'mintančią sielą" Jie gali įimti maistą, 
augti ir gaminti sėklas, iš kurių išsivysto nauji augalai. 
Gyvūnai taip pat turi maitinimosi ir generavimo galias, 
tačiau nuo augalų jie skiriasi dar ir juslumo turėjimu. 
Sykiu su juslumu atsiranda vaizduotė (suprastėjęs juslumas), 
noras (skatinamas juslumo arba vaizduotės) ir judėjimas 
(sąlygojamas noro). Šios galios yra viena su kita susijusios; 
jų sąsaja yra sąvokinė. Pavyzdžiui, negalėtumėte paaiškinti, 
kas yra noras, nepasitelkdami noro objekto (ko nors, kas 
juntama ar bent jau į ką atsižvelgiama) idėjos, kaip ir 
idėjos apie to objekto siekimą. Šią tezę Aristotelis išsako 
labai radikaliai: "noras — aktyvus noras — yra tas pat, 
kas siekimas [arba vengimas], o noro ir siekimo [arba 
vengimo] gebos nesiskiria viena nuo kitos arba nuo juslumo 
gebos. Tačiau nėra ta pati jų būtis [apie šią frazę žr. 
psl. 20 ir 63-64]. Kalbamosios gebos negali būti viena 
nuo kitos atskirtos aktualiai; perskyra galima tik mąstyme. 
Kalbėti apie — sakykime — norą reiškia kalbėti apie vieną 
visuminės situacijos atžvilgį, kuris būtinai aprėpia kitus 
atžvilgius: noro objekto nustatymą juslumo arba vaizduotės 
dėka ir polinkį jo siekti. 

Šalia gyvūnų galių sąvokinio ryšio egzistuoja teleologinis 
ryšys, kurį Aristotelis dažnai pabrėžia. Ne tik negalėtų 
būti noro, jei nebūtų juslumo, pateikiančio noro objektą, 
bet ir juslumo galia būtų beprasmė, jei nebūtų taip pat 
ir galios norėti. O noras savo ruožtu neturėtų prasmės, 
jei gyvūnas negalėtų siekti to, ko nori. Visos šios gebos 
veikia išvien, idant leistų gyvūnui išlikti pavojingame 
pasaulyje ir reaguoti į aplinką, ieškotis maisto, kuris jį 
palaiko (ir yra jam malonus) bei vengti to, kas jam kenkia 
ir jį žeidžia. Būtų nenaudinga ir todėl priešinga prigimčiai, 

jei koksai padaras gebėtų pažinti gresiantį pavojų, 
neturėdamas priemonių jo išvengti; būtų beprasmiška turėti 
judėjimo priemones, nepajėgiant skirti aplinkos bruožų. Štai 
trumpa pastraipa, iliustruojanti Aristotelio nuostatą. 


Gyvūnas turi turėti juslumą, ir negali būti gyvūno, kuris 
šios gebos neturėtų, jeigu prigimtis nedaro nieko 
beprasmiška. Mat viskas, kas yra pagal prigimtį, yra 
ko nors dėlei (arba bus nustatyta, jog tai yra atsitiktinė 
daiktų, esančių ko nors dėlei, lydinti aplinkybė). Toliau, 
kiekvienas vaikščioti gebantis kūnas, jeigu stokotų juslumo, 
būtų sunaikintas ir neįvykdytų savo tikslo, kuris yra 
jo prigimtinis darbas. Mat kaipgi jis pats galėtų misti? 
Iš to plaukia, kad nėra tokio sielą turinčio kūno, kuris 
geba judėti, bet negeba justi. (De anima III.12.434a30) 


O štai pastraipa iš Aristotelio monografijos apie juslumą, 
pateikianti keletą tezių apie konkrečių skirtingų juslių 
vaidmenį ir jų tarpusavio ryšius. 


Ėmesi įvairių atskirų juslių, matome, kad lytėjimą ir 
skonį būtinai turi turėti visi gyvūnai, — lytėjimą dėl 
priežasties, pateiktos knygoje Apie sielą [kadangi gyvūnas 
yra gyvas kūnas, o kiekvienas kūnas yra apčiuopiamas, 
gyvūno kūnas turi turėti lytėjimo juslę, kad gyvūnas 
galėtų išlikti... Neturėdamas lytėjimo, gyvūnas negalėtų 
paliestas vienų dalykų vengti, o kitų — imti'], o sko- 
nį — dėl maitinimosi. Mat būtent skoniu gyvūnas atskiria, 
kas malonu ir nemalonu maiste, kad galėtų vieno siekti, 


o kito vengti. 
Juslės, veikiančios tarpininkaujant išorinei aplinkai — 
uoslė, klausa ir rega — būdingos galintiems judėti 


gyvūnams. Jų visų juslės yra tam, kad juos išsaugo- 
tų — tam, kad gyvūnai galėtų iš anksto justi siektiną 
maistą ir vengtinus blogus ir žalingus dalykus; tačiau 
tų, kurie turi dar ir protą, juslės yra [ne vien jų buvimo, 

bet ir] jų gerovės dėlei. Juslės suteikia jiems žinias 
apie daugybę ybę skirtybių, o iš jų išsivysto tiek teorinis, 
tiek ir praktinis protas. 

Gyvenimo poreikių atžvilgiu iš visų juslių savaime 
pranašiausia yra rega, bet pažinimui per atsitiktinumą 
reikšmingesnė klausa. Regėjimo geba praneša daug ir 
įvairių skirtybių, nes visi kūnai yra spalvoti - tad 
"bendrieji jusliniai duomenys" (pavidalas, dydis, judėjimas, 
skaičius) taip pat juntami labiausiai šios juslės dėka. 
O klausa praneša tik apie garso skirtybes, be to — tik 
keliems balsą turintiems gyvūnams. Tačiau atsitiktinumo 
dėka klausa daugiausiai prisideda prie supratimo, kadangi 
nuo kalbos, kuri girdima, priklauso mokymasis, — ne 
savaime, bet atsitiktinai: kalba sudėta iš žodžių, ir 
kiekvienas žodis yra ženklas. Štai kodėl iš tų žmonių, 
kuriems nuo gimimo stinga vienos ar kitos juslės, aklieji 
protingesni negu kurtieji ir nebyliai. (De sensu 1.436b12) 


Lygiai kaip gyvūno juslumo etc. galios paveikia jo maitinimosi 
bei prokreatyvinę veiklą, įvesdamos galimybes ir sudėtingybes, 
kurioms augalai nepajėgūs, — taip ir žmogaus mąstymo 
galia fundamentaliai veikia jo juslumo ir norų reiškimosi 
būdą. Žmogus gali išsakyti ir aprašyti tai, ką junta, jis 
gali formuluoti ir komunikuoti toli siekiančius norus ir 
suplanuoti būdus jiems patenkinti, jis gali išvystyti socialinius 
patvarkymus ir institucijas, priklausančias nuo taisyklių 
ir idėjų, suprantamų tik kalbos vartotojams. Tad žmogus 
turi geresnes galimybes sąveikauti su aplinka ir išlikti, 
taip pat ir jo gyvenimo forma yra įvairesnė, turtingesnė, 
"aukštesnė", negu tos formos, kurios būdingos mąstymo 
galios stokojantiems gyviems padarams. 

Juslumas neabejotinai gali teikti malonumą dėl paties 
juslumo, netgi nebūdamas susijęs su jokiais praktiniais 
klausimais. Tuo labiau teikti malonumą gali ir mąstymas 
dėl mąstymo. Troškimas pažinti toli pranoksta norą žinoti 

tai, kas turi ar gali turėti praktinės svarbos. Čia, sykiu 
su "teoriniu" mąstymu ir jo pasiekiamu pažinimu, mes 
pasiekiame aukščiausią veiklą, prieinamą gyvam padarui — 
veiklą, kuri, regisi, nebereikalauja ir nebeapima kūno 
procesų ir reikmių. 

Aristotelio svarstymų apie visas gyvų padarų galias ir 
veiklą išnagrinėti nepavyks. Kaip pavyzdį aš nurodysiu 
tik pagrindines jo juslumo teorijos kryptis. Tikiuosi pasakysiąs 
užtektinai, kad perteikčiau Aristotelio argumentavimo 
prieskonį ir parodyčiau, kaip glaudžiai jo samprata priartėja 
prie dabartinės problematikos. Štai trumpa pastraipa, 
apibendrinanti jo požiūrį, kad juslumas yra "pavidalo be 
medžiagos pagava“, ir turinti savy pribloškiantį komentarą 
apie kūno organų santykį su psichologinėmis gebomis. 


O juslumo apskritai klausimu turi būti suprasta, kad 
juslumo geba yra pajėgumas pagauti juntamus pavidalus 
be medžiagos, kaip kad vaškas įgauna žiedo antspaudo 
raižinį be jo geležies ar aukso: vaškas perima auksinį 
ar varinį antspaudą, tačiau ne kaip auksą ar varį. Panašiai 
ir ko nors jutimas yra poveikis dalyko, turinčio spalvą, 
skonį ar garsą, bet ne tiek dėl to, dėl ko jis vadinamas 
būtent tuo daiktu, kiek dėl to, kad jis turi tam tikras 
savybes, t.y. dėl jo pobūdžio. 

Pirminis juslumo organas yra tai, kame glūdi minėtoji 
galia. Jis iš tikrųjų yra tas pat [kaip ir galia], tačiau 
jo buvimas [tai, kas jis yra) yra skirtingas. Mat tai, 
kas junta, turi būti tam tikras dydis, tuo tarpu pajėgumas 
justi, juslumo gebėjimas, akivaizdžiai nėra dydis, bet 
tam tikras esmingas pobūdis, organo galia. (De anima 
II.12.424a17) 


Ką gali turėti omeny Aristotelis, sakydamas, kad juslumo 


geba yra galia pagauti pavidalus be medžiagos? Jis tikriausiai 
neteigia, kad juslumas yra tam tikra telepatijos forma, 

kadangi visuomet atkakliai tvirtina, jog fiziniai ir fiziologiniai 
procesai esmingi juslumui. Tačiau jis vargu ar imasi teigti 
ir tai, kad man regint obuolį, nė kiek jo man į akį nepatenka. 
Jeigu tai būtų kertinis argumentavimo punktas, reikėtų 
pripažinti, kad obuolius regi veidrodžiai, kadangi veidrodis 
tikrai prisiima atspindimo obuolio ypatybes, o jokia obuolio 
dalelė į jį nepatenka. Galbūt Aristotelio požiūris toks: ko 
nors jutimas yra to dalyko įsisąmoninimas, o tas įsisąmo- 
ninimas yra nefizinis įvykis, įvykstantis fizinių ir fiziologinių 
procesų grandinės gale. Tačiau tiesioginių liudijimų šiai 
interpretacijai paremti nėra daug. Idant priartėtume prie 
to, ką turi galvoje Aristotelis, trumpai paanalizuokime jo 
pateikiamą juslumo procesų ir tikslų aprašymą. 
Aristotelis mano, kad tam tikros rūšies kitimai mūsų 
juslių organams perteikiami įtarpintai — per orą ar vandenį 
regos, klausos ir uoslės atvejais; tuomet jie toliau perduodami 
į centrą, 'ar širdį, ar smegenis — nėra jokio skirtumo“ 
Patsai šis centras, griežtai šnekant, yra pirminis juslumo 
organas. (Kad regėjimas priklauso ne tiktai nuo deramo 
akies funkcionavimo, parodo faktas, jog žmogui regėjimo 
galią gali atimti ir ne akyje įvykęs pakenkimas.) Neaiški 
tiksli prigimtis kitimų, kuriuos Aristotelis mano vykstant. 
Išsamiausią aptarimą jis pateikia regos atveju, tačiau spalvos 
perdavimo nuo išorinio objekto į akį aprašymą labai sunku 
suprasti. Apie kitimus kūno viduje kartais kalbama taip, 
tarsi jie būtų kraujo judėjimai, kartais — it jie būtų kraujyje 
vykstantys judėjimai, kartais - nelyginant jie būtų kokybiniai 
pakitimai. Realūs faktai, be abejonės, yra anapus Aristotelio 
akiračio ribos. Du kertiniai punktai, kuriuos jis įrodinėja, 
yra šie: jusliniame pažinime turi būti fizinė ir fiziologinė 
priežastingumo grandinė, nuo objekto besidriekianti prie 
pirminio juslių organo; pakitimas grandinės gale turi panėšėti 
ir tam tikru būdu atitikti kitimus ankstesnėse stadijose 
ir pradžioje. Šis antrasis reikalavimas akivaizdžiai skirtas 
tam, kad padėtų paaiškinti, kodėl mėlyno trikampio regėjime 

dalyvaujančių procesų išdava turėtų būti mėlyno trikampio 
regėjimas. Tai reikalavimas, kurį galima aiškinti grubiai, 
o galima pateikti ir visiškai mokslingą interpretaciją. Tai 
priklausys nuo to, kokios rūšies panašumą ar atitikimą 
manysime esant būtiną. Elektriniai impulsai, lekiantys 
telefono laidais, ne pernelyg panašūs į jų perteikiamus 
girdimus garsus, tačiau tie impulsai tam tikru būdu garsus 
atitinka. Vėlgi koduoti pranešimai ir vertimai gali būti 
visiškai nepanašūs į savo originalus, tačiau jie perteikia 
tą patį turinį. Taškų ir brūkšnių seka Morzės abėcėlėje 
sako tą patį, kaip ir sakinys angliškai, ir įvairūs sekos 
gabalai atitinka įvairius sakinio gabalus. Dabar pažįstama 
ir idėja, kad juslinio pažinimo metu kitimai, einantys per 
užkoduotas juntamų objektų ypatybes, — pranešimus, kuriuos 
smegenys atkoduoja. Tai galima laikyti rafinuota Aristotelio 
pateikto aprašymo versija. 

Kad paaiškintų vaizduotę, atmintį ir sapnus, Aristotelis 
daro prielaidą, kad juslinio pažinimo metu širdį pasiekiantys 
judėjimai išlieka toje srityje. Jie yra fiziniai pėdsakai, 
paprastai pasiliekantys nugrimzdę, neveiksmingi, nepastebimi, 
tačiau tam tikromis palankiomis aplinkybės vėl būva 
paleidžiami veikti (arba iškyla paviršiun, vartojant Aristotelio 
metaforą); tuomet jie pasirodo mums kaip vaizdiniai. Nuo 
kitų veiksnių — stimulo prigimties, asmens būsenos ir 
įsitikinimų — priklausys, ar tokio įvaizdžio turėjimas yra 
(taip pat) atminties ar sapnavimo atvejis. Pagrindinis 
punktas yra tas, kad vaizduotė ir atmintis negali būti 
paiškintos be tam tikrų prielaidų apie fizinius pėdsakus. 
Kokie būtent jie gali būti (elektriniai? cheminiai?) ir kur 
jie gali būti (širdyje ar smegenyse), yra svarbūs, bet antriniai 
klausimai. Filosofui pirmas ir esminis dalykas yra tai, kad 
turi būti tam tikri pėdsakai, kuriuos būtų galima vėl paleisti 
veikti. Mat tai implikuoja pačios vaizduotės ir atminties 
sąvokos, nors tikrųjų saugojimo ir pakartotinio ištraukimo 
procesų mes galime visiškai nežinoti. 

Kad gyvūnas galėtų diferencijuotai reaguoti į savo aplinką, 
judėdamas pasiekti maistą ir išvengti žalos (tai juslumo 
prasmė ir tikslas), informacija apie jo aplinką turi būti 
perteikiama į vieningą centrą, kuris galėtų gauti ir koordinuoti 
skirtingų juslių įvedamus duomenis ir kuris galėtų inicijuoti 
būtinus atsakomuosius judesius. Aristotelis įtikinamai 
argumentuoja, kad pati gyvūno sąvoka —- atskiras ir vieningas, 
uždaras savy, mobilus organizmas — reikalauja, kad būtų 
toksai vieningas centras (jis mano, kad tai širdis), kuriame 
baigiasi visos juslinio pažinimo grandinės ir prasideda visos 
atsakomųjų veiksmų grandinės. Žinoma, jis neteigia, kad 
tai širdis junta obuolį ar yra jo traukiama. Juntantysis 
yra gyvūnas — tačiau taip yra dėl to, kad jis turi širdį 
bei sudėtingą sandarą, reikalingą, kad širdis funkcionuotų, 
gaudama informaciją iš aplinkos ir inicijuodama gyvūno 
judėjimą. 

Išorinių objektų ypatumai fizinių ir fiziologinių procesų 
nugabenami į gyvūno kūne esantį centrą, iš kurio prasideda 
atsakomieji judesiai, skirti pasiekti ir apsaugoti tai, kas 
teikia gėrį, ir išvengti to, kas gyvūnui žalinga. Tai neabejotinai 
yra didžioji Aristotelio juslumo sampratos dalis, ir mes 
galime nesunkiai pamatyti, kodėl jis nesiimtų teigti, jog 
veidrodis junta atspindimą obuolį ar netgi jog magnetas 
junta savo traukiamas geležies drožles. Ar galime mes iš 
anksčiau išdėstyto požiūrio išvesdinti ir būdą interpretuoti 
teiginiui, jog juslinis pažinimas yra pavidalo be medžiagos 
pagava? Judėjimas, juslinio pažinimo metu pasiekiantis širdį, 
nešasi išorinio daikto pobūdį (formą), o ne patį daiktą. 
Tasai pobūdis pagaunamas jam pasiekus centrą, iš kurio 
prasideda atsakomieji veiksmai, kuriuos galima paaiškinti 
kaip judesius, skirtus pasiekti tą daiktą ar jo išvengti 
priklausomai būtent nuo jo pobūdžio. Būtų galima sakyti, 
kad gyvūnas įtraukia savo aplinkos ypatybes; nes jisai 
reaguoja į jas būdais, kuriuos galime suprasti teleologiškai, 
reaguoja beveik taip, tarsi turėtų protą ir galėtų suprasti, 

kas jam bus gerai. Šia prasme veidrodis neįtraukia savin 
ypatybių, kurias jis 'užsitraukia' 

Aristotelio pateikiamas grynai biologinis juslumo ir būtinų 
jo ryšių su noru bei judėjimu aprašymas nepabrėžia asmeninių 
įsisąmoninimo aktų. Kiekvienam, manančiam, kad tokie 
sąmonės aktai yra pati juslinio pažinimo esmė, Aristotelio 
samprata turi atrodyti juokingai neadekvati. Tačiau jei 
pripažįstama, kad gyvūnai, net ir patys žemiausieji, gali 
justi, — tuomet jo paaiškinimas gali atrodyti sugriebiąs 
tai, kas esmingiausia. Nereikėtų manyti, jog Aristotelis 
gyvūnus paverčia tiktai mašinomis vien todėl, kad jis 
nepriskiria jiems asmeninio įsisąmoninimo akto. Juk gyvūnus 
nuo mašinų skiria — ir daro juos nuostabius — sudėtingos 
galios, o ne privačių proto aktų vyksmas juose. Nėra taip, 
kad Aristotelio samprata verstų atmesti įsisąmoninimo 
aktus. Žmonių (ir kai kurių kitų "aukštesniųjų" gyvūnų) 
atveju jis galėtų puikiausiai sutikti, kad pamatinį juslumą 
sudarančius procesus praturtina dar ir tolesnis procesas, 
sudarąs pamatinio juslinio pažinimo įsisąmoninimą. 

Mano anksčiau cituotos pastraipos antrajame paragrafe 
Aristotelis pirminį juslumo organą sutapatina su juslumo 
galia, taigi su jusliąja siela“ Kaip kūno organas (ar kūnas 
apskritai) gali būti tapatus jusliajai sielai (ar sielai apskritai)? 
Aristotelis sutinka, kad "jų buvimas skirtingas“: būti kūnu 
yra ne tas pat, kaip būti siela, nors tai vienas ir tas 
pat daiktas yra kūnas ir siela. Ši tamsi ištara veda prie 
kito poskyrio temos. 


Aristoteliškasis sielos aprašymas 


Šiame poskyryje aš pateiksiu De anima II knygos pirmojo 
skyriaus vertimą. Labai bendras sielos aprašymas, kurį 
Aristotelis čia pateikia, yra sunkus. Aristotelis jame 
pasinaudoja idėjomis, išsamiau išplėtotomis kitose vietose, 

tarpe jų ir Fizikos knygomis, kurių metmenys apmesti 
anksčiau. Mėginsiu skaitytojui padėti savo nuožiūra 
prikaišiodamas komentarų. 


Tai tiek apie mūsų pirmtakų požiūrius sielos klausimu. 
Dabar palikime juos ir pradėkime iš naujo. Turime bandyti 
nustatyti, kas yra siela, koksai būtų pats bendriausias 
jos aprašymas. 

Substancija [ousia| mes yadiname tam tikrą vieną 
būtybės „rūšį ir kalbame apie substanciją kaip (i) apie 
medžiagą, — tai, kas savaime nėra "tas" [medžiaga, o 
ne bet kokios apibrėžtos rūšies individualus daiktas,- 
pvz., mediena]; ir kaip (ii) apie pavidalą ar formą,- 
tai, dėl ko daiktas vadinamas "tuo" [pavidalas ir struktūra, 
dėl kurių tam tikra medžiaga, kaip kad mediena, yra 
apibrėžtas daiktas, kaip kad stalas]; ir galiausiai kaip 
(1) apie medžiagos ir pavidalo junginį [pvz., medinis 
stalas]. Toliau, medžiaga yra potencija, a .pavidalas yra 
aktualybė — o tai galima dviem būdais: (a) pažinimas 
[galios S turėjimas) yra vienas aktualybės tipas, (b) pažinimo 
naudojimas yra kitas. [Mediena yra stalas tik potencialiai; 
suteikus jai pavidalą ir struktūrą, tai jau yra stalas 
aktualiai, nors dar nenaudojamas kaip stalas; panaudotas 
jis visiškai aktualizuoja savo potencialą. Vaikas yra 
matematikas potencialiai, yra pajėgus įgyti pažinimą; 
išmokytas jis yra matematikas, turi pažinimą; kai jis 
tuomet užsiima matematika, naudoja turimą pažinimą. 
Abiejuose pavyzdžiuose pirmasis judesys yra nuo potencijos 
prie "pirmosios aktualybės“, antrasis — nuo pirmosios 
aktualybės prie antrosios aktualybės.) 

Dabar Aristotelis šias idėjas pritaiko specialiam — gyvo 
kūno — Atvejui. Siela yra substancija (ii), pavidalo, prasme; 
taip pat ji yra (a) tipo pavidalas ar aktualybė, pirmoji 
aktualybė. 

Labiau už viską substancijomis laikomi kūnai, o ypač 
gamtiniai kūnai, kadangi jie yra kitų kūnų „pradmenys. 
Kai kurie gamtiniai kūnai turi gyvybę, o kiti neturi,- 
gyvybe mes vadiname maitinimąsi ir augimą (bei 
atitinkamai nyksmą). Taigi kiekvienas gamtinis kūnas, 
kuris turi gyvybę, turi būti substancija, — būtent sudėtinio 
tipo substancija [tai yra substancija (iii) prasme, kaip 
kad nurodyta anksčiau. 

Tačiau kadangi tai yra tam tikro pobūdžio kūnas — 
būtent gyvybę turįs kūnas, — jis pats savaime negali 
būti siela [t.y. gyvybė]; kūnas nepriskiriamas subjektui, 
bet greičiau jau pats yra subjektas ir medžiaga. [Teiginys 
"Kūnas turi gyvybę" primena "Mediena turi pavidalą '.) 
Todėl siela turi būti substancija kaip gamtinio kūno 
pavidalas, potencialiai turintis gyvybę. Tačiau substancija 
yra aktualybė, tad ir siela yra tos rūšies kūno aktualybė. 
Apie aktualybę kalbame dviem būdais: pažinimas 
[=pažinimo galios turėjimas čia ir toliau. Žr. anksč.) 
yra vienas aktualybės tipas, o pažinimo naudojimas yra 
kitas. Siela akivaizdžiai yra kaip pažinimas. Mat ir 
miegantysis, ir nubudusysis priklausomi nuo sielos buvimo, 
ir nubudimas atitinka pažinimo naudojimą, o miegas 
pažinimo turėjimą jo nenaudojant; o ir kiekviename 
atskirame žmoguje pažinimas būva pirmesnis. Todėl siela 
yra pirmoji gamtinio kūno, potencialiai turinčio gyvybę, 
aktualybė. 


Anot Aristotelio, sakyti, kad kūnas yra gyvas, tolygu 
sakymui, kad jis turi tam tikros rūšies galias — tokias, 
kurios gyvus padarus skiria nuo kitų daiktų, — o ne kad 
šiuo momentu tas kūnas būtinai kurią nors iš tų galių 
naudoja. Ganėtinai abejotina, ar šis teiginys teisingas: 
miegantis ir netgi netekęs sąmonės gyvūnas neabejotinai 
naudoja bent tam tikras gyvybines galias — pavyzdžiui, 
kvėpuoja. 

Toliau Aristotelis klausia, kokia gamtinio kūno rūšis turi 
gyvybę potencialiai, ir įtaigoja, kad tai toji rūšis, kuri turi 

organus. Organai apibrėžiami per nuorodą į jų funkcijas, 
o gamtiniai kūnai, turintys taip apibrėžiamas dalis, yra 
gyvi. 


Šiai rūšiai priklauso kiekvienas organus turintis kūnas. 
Netgi augalų dalys yra organai, nors itin paprasti. 
Pavyzdžiui, lapas yra priedanga ankščiai, ankštis vaisiui; 
o augalų šaknys tolygios burnai, kadangi abejos ima 
savin maistą. Taigi jei turime pasakyti kažką tokio, 
kas būtų pritaikoma kiekvienai sielos rūšiai, turime 
sakyti, kad siela yra pirmoji organus turinčio gamtinio 
kūno aktualybė. 

"Tai nustatę, neturime tirti, ar siela ir kūnas yra viena,- 
nė kiek ne labiau, nei tiriame, ar viena yra vaškas ir jo 
pavidalas arba apskritai — ar viena yra medžiaga ir tai, 
ko medžiaga ji yra. Mat "viena" (kaip ir 'yra") vartojama 
įvairiais būdais, tačiau aktualybė yra tai, kas yra viena 
griežčiausia prasme. 


Tuomet kalbėti apie sielą yra kalbėti apie gebėjimą daryti 
tam tikrus dalykus, — dalykus, kurie gyvus daiktus skiria 
nuo negyvų. Tai yra tam tikros rūšies sielos — mintančiosios, 
jusliosios etc. —- turėjimas, ką nors padarantis augalu, gyvūnu 
arba žmogumi. Sielos turėjimas yra būtent tai, kas šį mėsos, 
kaulų etc. rinkinį padaro gyvūnu — vienu gyvūnu, — lygiai 
kaip pavidalas ir struktūra yra tai, kas tam tikrą medieną 
padaro vienu daiktu, būtent stalu. Neturime klausti, kaip 
pavidalas ir mediena gali būti viena. Stalas, įpavidalinta 
mediena, yra vienas daiktas. Pavidalas ir medžiaga nėra 
vienas kitam identiški; greičiau jau medžiagą įmanoma 
identifikuoti tik kaip, pvz., stalą, tik kaip turinčią pavidalą. 
Medžiaga padaroma vienu daiktu tokio ar kitokio pavidalo 
turėjimu. 

Paskui Aristotelis toliau aiškina, ką pasakęs, per analogijas. 

Dabar mes pasakėme, kas apskritai yra siela: tai substancija 
kaip apibrėžiančioji esmė [logos]. O tai tam tikro kūno 
atžvilgiu yra "tai, kas yra būti“ tokiu ir tokiu kūnu. 
[Kas tam tikrai medienai yra būti stalu? Jai tai yra 
būti įpavidalintai ir sudėtai į daiktą tam tikru būdu. 
Pavidalas ir struktūra yra stalo "esmė" ir "tai, kas yra 
būti" juo.) 

Tarkime, kad koks nors įrankis, sakykime, kirvis, 
yra gamtinis kūnas. Jo esmė būtų tai, kas yra būti 
kirviu, ir tai būtų jo siela. Jei tai būtų iš jo atimta, 
jis daugiau nebebūtų kirvis niekuo, nebent tik vardu. 
(Iš tiesų, žinoma, tai ir yra tiktai kirvis. Siela yra ne 
tokios rūšies kūno, o tam tikro tipo gamtinio kūno esmė 
ir "tai, kas yra juo būti“, turintys savy kitimo ir rimties 
šaltinį.) 

Tas pat pritaikoma ir nagrinėjant kūno dalis. Antai 
jei akis būtų gyvūnas, rega būtų jo siela, nes ji yra 
akies apibrėžiančioji esmė. Akis yra medžiaga regai, ir 
jeigu rega akį palieka, ji jau nebėra akis niekuo, nebent 
tik vardu, kaip kad statulos ar paveikslo akis. 

Tačiau tai, kas teisinga dalies atžvilgiu, turi būti 
pritaikyta gyvo kūno visumai. Mat juslumo visuma su 
kūno, gebančio justi, visuma santykiauja tuo pačiu būdu, 
kaip dalis [atskira juslė, kaip kad rega] santykiauja 
su dalimi [atskiru juslumo organu, kaip kad akimi). 

Lygiai kaip kirtimas ir regėjimas yra aktualybės, taip 
ir budėjimas [tai antrosios aktualybės]; tačiau kaip yra 
rega ir įrankio galia, taip yra siela [jie yra pirmosios 
aktualybės]; o kūnas tuo metu yra tai, kas yra potencialiai 
[kūnas yra gyvūnas tik sielos turėjimo dėka. 


Dabar Aristotelis išveda savo svarbiąją išvadą. Gyvybė (t.y. 
siela) savo įvairiais pavidalais skyrium nuo gyvų- kūnų 
gali egzistuoti ne daugiau, negu rega skyrium nuo reginčių 
akių arba kirtimas skyrium nuo kertančių įrankių. Nebent 

išties būtų tam tikra gyvybinė galia, kuri nėra jokio kūno 
galia — tai aliuzija į nous (žr. psl. 99-100). 


Tuomet akivaizdu, kad siela yra neatskiriama nuo kūno 

— ar bent jau kad tokios yra tam tikros jos dalys, jei 

tik ji iš tiesų turi dalis. Mat tam tikrais atvejais aktualybė 

yra toji pačių dalių aktualybė. Tačiau niekas negali 
sulaikyti kai kurių dalių nuo buvimo atskiriamomis [nuo 
kūno] dėl jų buvimo ne kūno aktualybėmis. Tiek turi 
pakakti mūsų apybraižoms apie sielą. 
Aristotelio sielos ir jos santykio su kūnu teorija kartais 
yra vadinama "hylemorfizmu", iš žodžių hylė (medžiaga) 
ir morphė (pavidalas). Pastaraisiais metais gyvai ginčijamasi 
dviem klausimais, kylančiais dėl šios teorijos. Pirmas: ar 
kai kuriuose Aristotelio veikaluose esama požiūrio į sielą 
ir kūną, skirtingo nuo hylemorfinės teorijos? Ir jeigu taip, 
ką tai reiškia mūsų turimam Aristotelio intelektualinės 
raidos vaizdui bei jo raštų chronologijai? Antras: ką 
hylemorfinė teorija iš tikrųjų sako, koks jos santykis su 
žinomais šiuolaikiniais atsakymais į proto-kūno problemą, 
ir kokie jos pranašumai bei silpnybės? Aš labai trumpai 
pranešiu apie pirmojo klausimo atžvilgiu stojusią padėtį 
ir tuomet atversiu kai kurias problemas, kurias kelia antras 
— griežtai filosofinis — klausimas. 

1948 metais paskelbtoje knygoje olandų mokslininkas 
F.Nuyensas argumentavo, kad Aristotelio raštuose galima 
rasti tris skirtingas ir nesuderinamas sielos teorijas, ir 
kad galime pasakyti, kuri iš jų jo mąstymo raidoje buvo 
pirmoji, kuri — antroji, ir kuri trečioji. Tos trys teorijos 
yra (i) "dualizmas, — pažiūra, kad siela ir kūnas yra 
nepriklausomos substancijos, kiekviena pajėgi egzistuoti 
skyrium nuo kitos; (ii) instrumentalizmas, — pažiūra, kad 
kūnas yra sielos instrumentas, ir kad siela (patalpinta 
kažkur kūne) naudoja kūną savo veiklai įgyvendinti; 

(111) hylemorfizmas, — pažiūra, kad siela yra gyvo padaro 
pavidalas, o kūnas — medžiaga. Nuyenso pažiūros bendrais 
bruožais buvo tokios. Dualizmą galima įžvelgti bent viename 
labai ankstyvame Aristotelio veikale, parašytame, kai jis 
dar buvo Platono Akademijos mokinys. Dualizmas buvo 
mokymas, dėstomas tokiuose garsiuose Platono dialoguose, 
kaip Faidonas ir Valstybė; o Aristotelio veikaluose jis 
reprezentuoja ankstyvąją, platoniškąją fazę. Antra vertus, 
hylemorfizmas yra vėliausia ir būdingiausiai aristoteliška 
teorija, dominuojanti veikaluose (tokiuose kaip De anima), 
kuriuos dėl kitų priežasčių tikima esant vėlesnius. Instrumen- 
talizmas yra tam tikra pereinamoji teorija: jis sielą 
traktuoja kaip labiau nepriklausomą dalyką negu 
hylemorfizmas, tačiau sielą ir kūną susieja glaudžiau negu 
dualizmas. Tad veikalai, kuriuose sutinkamas 
instrumentalizmas, turėsią būti parašyti po dualizmą 
dėstančių veikalų, bet anksčiau už pateikiančius mokymą 
apie hylemorfizmą veikalus. 

Dalykai ne tokie paprasti, kaip sugestijuoja ši glausta 
santrauka. Pirmiausia, dažnai esti diskutuotina, ar tam 
tikra frazė ar pastraipa iš tiesų pateikia ar implikuoja 
vieną teoriją labiau negu kitą. Gan rizikinga frazėse, progai 
pasitaikius panaudotose aptariant visiškai kitas temas, 
išskaityti jų galutines teorines implikacijas. Iš kasdienio 
šnekėjimo pažįstami įvairūs kalbėjimo apie sielą ir kūną 
būdai, ir nedera tikėtis, kad filosofas visados vengs tokių 
būdų vien todėl, kad, pažodžiui suprasti, jie galėtų įtaigoti 
kitą požiūrį į protą ir kūną, negu pateikia jo paties oficiali 
teorija. Prie to pridėkime faktą, kad kuris nors veikalas 
gali atrodyti vienoje vietoje pateikiąs vieną, o kitoje — 
kitą teoriją, ir tampa aišku, kad įžvelgti tris teorijas 
ir nustatyti veikalų (ar veikalų dalių) chronologiją nurodant 
į Jų pateikiamas teorijas turi būti labai sunkus ir keblus 
uždavinys, ir nepanašu, kad jis patiektų aiškius ir visuotinai 
priimtinus rezultatus. 

Antra, gan aiškų, kad pats Aristotelis nemanė, jog 
instrumentalistinis kalbėjimas yra nesuderinamas su 

hylemorfizmu. Mat jisai vienu ypu pasirengęs sakyti, kad 
siela yra kūno "pavidalas ir kad siela yra "sirdyje" ir 
"naudojasi" kūnu — nors sielos patalpinimą konkrečiame 
organe ir "naudojimo" terminologiją /Nuyensas ir laiko 
lemiamu liudijimu instrumentalistinio požiūrio naudai. Tad 
galbūt hylemorfizmas, deramai suprastas, yra visiškai 
suderinamas su instrumentalizmui būdinga šnekėsena. 
Žinoma, idėja, kad siela naudoja kūną, atrodo totaliai 
skirtinga nuo idėjos, kad siela yra kūno pavidalas, jei kaip 
standartinį formos ir medžiagos pavyzdį turime omeny, 
sakykime, stalo pavidalą ir medžiagą. Apie stalo pavidalą 
negalima pasakyti, kad jis naudoja medieną. Tačiau jeigu 
mes, sakykime, sutapatintume artefakto — stalo arba radijo 
imtuvo — pavidalą ne su išoriniu pavidalu, o su jo funkcija, 
su jo galia atlikti darbą, kurį stalas arba radijo imtuvas 
turi (pagal apibrėžimą) būti pajėgūs atlikti, tuomet galime 
sakyti dalykus, kurie labai glaudžiai priartėja prie 
instrumentalistinės šnekėsenos apie sielą. Medžiaginės stalo 
arba radijo imtuvo dalys yra tam, kad tarnautų daikto 
tikslui, kad įgalintų stalą išlaikyti kietus objektus arba 
kad įgalintų radijo imtuvą priimti laidas; jeigu apie bet 
kurią jo dalį paklausime: "Kokia to nauda?“, — gausime 
atsakymą, nurodantį į viso daikto darbą ar funkciją. 
Kaipgi tuomet reikia suprasti Aristotelio hylemorfizmą? 
Arjis išsprendžia proto-kūno problemą? Šiuolaikiniai filosofai, 
kaip ir „Aristotelis, atmeta idėją, kad kūnas ir siela yra 
du daiktai, ir. toliau diskutuoja apie santykį tarp dviejų 
įvykių rinkinių — psichologinių arba proto įvykių bei 
fiziologinių a arba fizinių įvykių. Ar kūno įvykiai yra proto 
įvykių priežastys, ar padariniai? Ar gal yra du nepriklausomi, 
bet tobulai koreliuoti įvykių rinkiniai? Ar gal proto įvykiai 
iš tikrųjų yra tapatūs fiziniams įvykiams — gal mano mintis 
yra tik pakitimas mano smegenyse? Tačiau jei norime 
sužinoti, kaip į šias problemas žiūri Aristotelis, esame 
nubloškiami neviltin fakto, kad jis neišsako savo teorijos 

kūno ir proto įvykių bei jų tarpusavio ryšio terminais ir 
kad nėra lengva išvysti, kaip bendroji pavidalo ir medžiagos 
idėja (arba lygiagreti aktualybės ir potencijos idėja) gali 
būti interpretuotos tokiu būdu, kad galėtų būti pritaikomos 
įvykių rinkiniams. Grįžkime prie stalo. Perskyrą tarp to, 
iš ko jis padarytas (jo medžiagos) ir jo formos bei funkcijos 
(jo pavidalo) sunku suvokti kaip perskyrą tarp dviejų įvykių 
rinkinių. Neabejotinai kai kurie dalykai stalo atžvilgiu 
teisingi dėl jo pavidalo (nes jo toks pavidalas), o kai kurie 
kiti dalykai teisingi jo medžiagos dėka (nes jis padarytas 
iš tos medžiagos): stalas degus, kadangi padarytas iš medžio, 
ir stabilus, nes turi keturias kojas. Tačiau ši perskyra 
lyg ir nepateikia mums dviejų įvykių rinkinių. Kaip nepateikia 
paprastas stalo atvejis nė jokios akivaizdžiai tikėtinos 
interpretacijos tezei, kad siela yra kūno pavidalas. "Stalas 
padarytas iš medžio ir turi plokščią viršų, galintį išlaikyti 
daiktus" yra labai jau toli nuo teiginio "Asmuo yra mėsa 
ir kaulai, organizuoti tokiu būdu, kuris įgalina jį justi 
ir norėti. Mat stalo geba palaikyti daiktus yra tik dar 
vienas medžiagos, bedvasio pasaulio faktas; o tuo tarpu 
asmens daiktų jutimas yra gyvojo pasaulio faktas. Pati 
perskyros tarp gyvumo ir negyvumo svarba užtikrina 
sunkumą, neišvengiamai turintį iškilti, jei priimame idėją, 
įvestą bei paaiškintą per nuorodą į negyvus daiktus, ir 
be jokių tolesnių rūpesčių pritaikome ją gyviesiems. 
Ne kažin ką padės mums ir atsigręžimas nuo itin bendrų 
ir abstrakčių Aristotelio formuluočių apie sielą prie konkrečių 
gyvų padarų gebų ir funkcijų aptarimo. Pavyzdžiui, 
kalbėdamas apie juslumą jis detaliai aprašo fizinius procesus 
kūno išorėje ir viduje bei susieja juos su mūsų rega, klausa 
ir taip toliau. Tačiau Aristotelis nepaaiškina, kaip hylemorfinė 
teorija veikia šiuo atveju. Jis nesako, kad regėjimas etc. 
su fiziniais procesais susiję taip, kaip pavidalas su medžiaga, 
jau nekalbant apie tai, kad paaiškintų, ką tai galėtų reikšti. 
Tiesa ir tai, kad vienoje svarbioje pastraipoje apie pyktį 

(cituotoje psl. 97 anksčiau) jis patikslina, kas šiuo atveju 
yra pavidalas ir medžiaga: noras atkeršyti bei kraujo 
užvirimas. Tačiau ką iš tiesų reiškia sakyti, jog noras yra 
pavidalas, o kraujo virimas yra medžiaga, — tai tebelieka 
neaišku. Nesvarbu, ar noras mąstomas kaip psichologinis 
epizodas arba nuostata, ar kaip tendencija elgtis tam tikru 
būdu, — nepaisant to, tvirtinimą, kad noras bei kraujo 
užvirimas kažin kaip sudaro pyktį tuo pačiu būdu, kaip 
kad pavidalas ir medžiaga sudaro daiktą, suvokti anaiptol 
nėra lengva. 

Kodėl Aristotelis į proto-kūno problemą nežiūri kaip 
į santykio tarp dviejų įvykių rinkinių, problemą? Viena 
priežastis greičiausiai yra ta, kadį jam rūpi visi gyvi padarai; 
gyvūnai ir augalai, lygiai kaip žmonės, turi psychė. Jis 
nejaučia jokios pagundos su "psichologiniais" tapatinti tiktai 
tuos įvykius, kuriuose dalyvauja sąmonė, o apie visus kitus 
įvykius manyti, kad siela juose nedalyvauja. Tačiau būtent 
tuo atveju, kai telkiamasi ties privačiu sąmonės turiniu, 
ypač linkstama sudaryti sąrašą tokių įvykių, kaip jautimas, 
jutimas ir mąstymas, bei viešųjų ir fizinių įvykių, kaip 
kad kvėpavimas, vaikščiojimas ir valgymas, sąrašą. Sudarius 
du tokius sąrašus, visiškai natūralu kelti klausimus dėl 
to, kaip vienas įvykių rinkinys (mentalinis) susijęs su kitu 
(elgesio ir fiziniu). Viena vertus, jei jūsų idėja apie tai, 
kas turi sielą, aprėpia ir gyvūnus bei augalus (kadangi 
siela yra gyvybė), tai kvėpavimą, vaikščiojimą ir valgymą 
sykiu su jautimu etc. klasifikuosite kaip psichologinius 
įvykius. Tuomet kils klausimas, kokiu būtent būdu įvairių 
rūšių fiziniai ir fiziologiniai kitimai susiję su, sakykime, 
mąstymu. Tačiau tai nebeatrodo kaip klausimas apie du 
radikaliai skirtingus įvykių arba procesų rinkinius —- 
nelyginant kvėpavimas būtų įvykis arba procesas, visiškai 
skirtingas nuo nosyje, gerklėje bei plaučiuose vykstančių 
įvykių ar procesų (net jeigu ir kauzaliai su jais susijęs). 
Natūraliau būtų teigti, kad kvėpavimas tiesiog yra tie 


117 


pastarieji įvykiai ir procesai, tačiau aprašyti, kas vyksta 
kaip kvėpavimas, reiškia labai bendrai nurodyti įvykių ir 
procesų reikšmę platesniame gyvūno gyvenimo kontekste. 
Tam tikra teorija, naudojanti vieno ir to paties įvykių 
rinkinio dviejų aprašymo lygių idėją, atrodo tinkamesnė, 
negu teorija, ieškanti, kokiu santykiu jai susieti du visiškai 
atskirus įvykių rinkinius. 

Grįžkime prie tokio medžiagos-pavidalo junginio, kuris, 
kaip atrodė, nekėlė jokių sunkumų, - prie lengvo pavyzdžio 
apie stalą arba namą, kur perskyra tarp to, iš ko daiktas 
padarytas, ir jo pavidalo ar struktūros yra pakankamai 
aiški. Kaip matėme, Aristotelis netrukus pereina nuo pavidalo 
kaip formos ar struktūros idėjos prie pavidalo kaip gebėjimo 
atlikti darbą ar funkciją idėjos: namas yra priedanga, 
padaryta iš tam tikrų medžiagų. O darbas ar funkcija 
yra kažkas tokio, kas atliekama per laiko tarpą, - gebėjimas, 
aktualizuojamas konkrečiomis atliktimis. Tad, kol kas dar 
nepereidami prie gyvų padarų problemos, galime klausti, 
kaip medžiagos-pavidalo analizė veiks, jei mes nagrinėsime, 
tarkim, namą per tam tikrą laiko tarpą, jei žiūrėsime į 
įvykius ir procesus, iš kurių susideda istorija. Ar istorijoje 
glūdi tam tikri "formalūs" ir tam tikri "medžiaginiai" 
komponentai? Jei taip, koks jų ryšys? 

Namas iš esmės yra priedanga. Jis sudarytas iš plytų 
etc., sudėtų į daiktą tam tikru būdu, kadangi tik tuo atveju, 
jei būtent tokios medžiagos yra būtent taip organizuotos, 
ir tegalima padaryti priedangą. Namo gebėjimas teikti 
priedangą apibrėžia, kas tai per daiktas — daro jį namu,- 
ir paaiškina bei leidžia suvokti jo padarytumą iš tokiu 
būdu organizuotų plytų etc. Tad dalykai, sakomi apie namo 
sugebėjimą teikti priedangą neabejotinai bus jo pavidalą 
liečiantys dalykai, tai yra dalykai apie jį kaip priedangą; 
o tuomet dalykai, sakomi apie jo statybines žaliavas, bus 
sakomi apie jo medžiagą. Sakyti, kad namas apsaugo nuo 
sniego arba kad jo portikas gina lankytojus nuo vėjo, reiškia 
komentuoti jo sugebėjimą teikti priedangą, — sugebėjimą, 

kuris daro šį namą namu ir yra pagrindas, dėl kurio jis 
buvo pastatytas; sakyti, kad jis padarytas iš sienojų bei 
plytų, reiškia kalbėti apie jo žaliavą — apie tai, iš ko jis 
yra pastatytas, o ne ko dėlei jis pastatytas. O dabar 
apsvarstykime mūsų namo istoriją. Dalys atlieka savo 
funkcijas arba ne; jos susidėvi ir būva reikalingos pataisymo. 
Medžiagų struktūroje ir jų cheminėje sudėty įvyksta pakitimų. 
Stogas sulaikydavo lietų per žiemą — nors čerpės nejučia 
dėvėdavosi; fasadinės durys dažnai būdavo atidaromos ir 
uždaromos, įleisdavo žmones ir juos išleisdavo, — tačiau 
viršutinis vyris pamažu išsiklibino. Nenusimanąs namų 
šeimininkas žino ir kalba tik apie tai, kaip namas (ir 
jo portikas, stogas etc.) funkcionuoja, sulaikydamas sniegą 
etc., arba kaip iškyla kai kurių defektų (stogas pradeda 
leisti). Patyręs statybininkas gali detaliai moksliškai aprašyti, 
kokie tiksliai fiziniai pakitimai ir procesai vyksta, kai namas 
funkcionuoja gerai, ar vėlgi kuomet kai kurios namo dalys 
ima nykti. Trumpai tariant, namo istoriją — namo "gyvenimą — 
galima aprašyti dviem būdais: taip, kaip jį aprašo namų 
šeimininkas ir statybininkas. Niekas nenorės sakyti, kad 
namas turi dvi atskiras istorijas ar du gyvenimus. 
Kitu pavyzdžiu paimkime radiją. Esama stulbinančio 
skirtumo tarp aprašymų to, kas su radiju vyksta, kai jis 
dirba arba kai sugenda, jei vieną aprašymą pateikia paprastas 
vartotojas, o kitą — techninis ekspertas. Du aprašymai 
skiriasi savo tipais, ne tik detalėmis; jie vartoja visiškai 
skirtingas sąvokas ir siekia labai skirtingų tikslų. Mokslininko 
istorija tam tikra prasme paaiškina vartotojo istoriją, kadangi 
ji gali padaryti, kad mes suprastume, kaip radijas dirba 
ir kodėl jisai sugedo. Tačiau kitu atžvilgiu pamatinė yra 
vartotojo istorija ir terminologija, ir svarbesnis yra jo požiūrio 
taškas, kadangi tokie daiktai apskritai planuojami ir daromi 
vien tarnauti vartotojo tikslams, ir todėl tik per nuorodą 
į vartotojus galima paaiškinti, kas yra radijas. Vartotojo 
aprašymas atveria radijo aparatų formaliąją ir tikslo 
"priežastis (paaiškinimą "gėrio" terminais); techninė istorija 

pateikia medžiaginę "priežastį" (paaiškinimą "būtinumo" 
terminais). 

Bendroji idėja, kurią galime tikėtis būsiant naudinga 
interpretuojant Aristotelio sielos ir kūno teoriją, yra ta, 
kad galimi du vieno " daikto istorijos aprašymo lygiai. Vienas 
aprašymas gali būti bendresnis negu kitas, jie gali vartoti 
skirtingas sąvokas, grupuoti įvykius pagal skirtingas taisykles 
ir siekdami skirtingų tikslų. Kaip rodo mano pavyzdžiai, 
vieno lygio santykis su kitu dažnai gali atitikti ar būti 
panašus į santykį tarp pavidalo ir medžiagos — vienam 
rūpi daikto kaip visumos funkcionavimas, kitam —- detalūs 
fiziniai procesai įvairiose jo dalyse. Taip sakydami, mes 
truputį, bet tiktai truputį, išeiname už eksplicitiškų Aristotelio 
teiginių. Jeigu aristoteliškasis pirminis pavidalo ir medžiagos 
aprašymas sujungiamas su jo pateiktąja paaiškinimo tipų 
analize (keturiomis priežastimis), taip pat jei priimama 
domėn nuolat atsikartojanti jo idėja, kad kalbame apie 
daiktus "kaip apie tokius ir tokius“ (tai yra, kalbame apie 
daiktus vienu atžvilgiu ar iš vieno požiūrio taško), — tuomet 
anksčiau pateiktosios įtaigos išplaukia beveik neišvengiamai. 

Dabar panagrinėkime augalo gyvenimą. Jis įima maistą, 
auga, išleidžia žiedus ir sėklas ir žūva. Štai tai, kas yra 
būti augalu; štai funkcijos, kuriomis augalas apibrėžiamas. 
Be abejo, šios funkcijos atliekamos vykstant nematomiems 
cheminiams procesams. Jos negalėtų būti vykdomos, jei 
nevyktų tam tikri cheminiai pakitimai. Tokie pakitimai 
įkūnija mokslinius dėsnius, veikiančius visur; tačiau 
dabartiniame kontekste kalbamieji pakitimai tarnauja 
konkrečios rūšies augalo sukūrimo bei palaikymo tikslui. 
Esama šiokios tokios analogijos su anksčiau aptartais 
artefaktų pavyzdžiais. Pateikdami platų biologinį augalo 
gyvybinio ciklo ir pagrindinių jo funkcijų aprašymą, išdėstome 
jo pavidalą (ir tikslo priežastį); nusileisdami į cheminį 
mikroskopinių procesų, dalyvaujančių augalui funkcionuojant, 
aprašymą, pateikiame medžiaginę augalo istorijos pusę. 

Mums pereinant tolyn ir aukštyn — prie gyvūno su jo 
juslumu, troškimais ir judėjimu, analogija silpnėja. Judėjimo, 
tokio kaip vaikščiojimas, atveju nesunku manyti, kad yra 
galimi du aprašymai, santykiaujantys tokiu būdu, kurį mes 
aptarėme. Tai, kas kasdienio gyvenimo lygyje regima kaip 
nuėjimas iki pašto dėžutės, pateikus mikroskopinį mokslinį 
aprašymą yra nesuskaičiuojamų cheminių ir fizinių pakitimų 
seka. Įvykiai, pasireiškiantys kaip vaikščiojimas, sudaro 
dalį asmens kaip asmens istorijos; pasireiškiantys kaip toji 
pakitimų seka, jie sudaro asmens, kaip medžiaginio kūno, 
pavaldaus fizikos ir chemijos dėsniams, istorijos dalį. Tačiau 
juslumui ir norui analogiją pritaikyti sunkiau. Fiziniai ir 
fiziologiniai kitimai, vykstantys žmogui regint, atsimenant 
ar norint, neatrodo santykiaują su jo regėjimu, atsiminimu 
ir norėjimu tuo būdu, kuriuo fiziniai ir fiziologiniai kitimai 
santykiauja su jo vaikščiojimu. Kodėl taip? Tikriausiai todėl, 
kad mes manome, jog jutimas, norėjimas ir taip toliau 
yra asmeniški sąmonės aktai (tikriausiai galintys būti fizinių 
kitimų priežastimis ir išdavomis, bet patys tikrai ne fiziniai). 
Jeigu esame pasirengę laikinai atidėti šią prielaidą, — kaip 
kad gali reikėti, jei mūsų dėmesio objektas bus žemesnieji 
gyvūnai, — ir jeigu mąstome apie biologinius poreikius ir 
socialinius kontekstus, galiausiai galbūt atrodys tikėtina 
teigti, kad jutimas ir noras yra sąvokos, kurias vartoja- 
me — kaip ir kvėpavimo bei vaikščiojimo sąvokas — atviro 
elgesio ir fiziologinio kitimo modeliams aprašyti ir 
interpretuoti. Šiomis sąvokomis mes patogiai apibendriname, 
kaip gyvūnai reaguoja į aplinką ir ją veikia. Žiurkė, sakome 
mes, mato mėsos gabalėlį, nori jo ir bando jį pasiekti. 
Taip sakyti nebūtinai reiškia priskirti žiurkei asmeniškus 
protinius patyrimus arba tvirtinti, kad apskritai vyksta 
kažkas kita, negu įprastiniai fiziniai ir fiziologiniai procesai. 
Tiesiog mes iškeliame paviršiun tam tikrus suvokiamus 
modelius labai sudėtingoje įvykių ir procesų sekoje. Visiškai 
taip pat galime kalbėti apie tai, kad raketa "regi" taikinį 

ir "nutupia" jame. Pagrindas, kodėl mes nepriskiriame 
raketai tikro regėjimo, yra tas, kad jai stinga kitų biologinių 
galių: raketos (tiesa, laimei) negimdo raketų. 

Tačiau kaip bus su "aukštesniaisiais" gyvūnais, ir pirmiausia 
su žmonėmis, kurie gali turėti jausmus jų neparodydami, 
gali slėpti savo norus, gali regėti ir mąstyti neatlikdami 
jokio judesio? Čia mes akivaizdžiai kalbame ne tik apie 
pastebimus elgesio ar fizinio kitimo modelius. Viena idėja 
būtų ta, kad šie jausmo, jutimo ir noro atvejai — santykinai 
specialiose ir įmantriose situacijose — būtinai yra antriniai 
palyginti su aiškiais tiesmukais atvejais, kuriuose identi- 
fikuojami ir paaiškinami atviro elgesio modeliai. Tačiau 
jeigu taip, reikia, kad mums būtų paaiškinta, kaip ir kodėl 
ši antrinė vartosena galėjo tapti priimta ir suprantama. 
Kaip galėjo būti atliktas žingsnis nuo šnekėjimo apie 
įprastus, viešus epizodus, kuriuose dalyvauja jutimas, 
mąstymas ir noras, prie šnekos apie asmeniškas, paslėptas 
patirtis? Šis klausimas ganėtinai panašus į tą, su kuriuo 
susiduria psichologas, norėdamas išplėsti pažįstamą noro 
sąvoką ir kalbėti apie nesąmoningus norus. Jis turi paaiškinti 
šią išplėstą sąvoką ir nurodyti, kaip mums ją vartoti, — 
kaip mes turėtume nesąmoningus norus identifikuoti bei 
nuspręsti, ar tam tikrame asmenyje esama nesąmoningo 
noro, ar ne. 

Bet kuriuo atveju, mes, žinoma, susiduriame ne tik su 
kalbiniu klausimu apie tai, kaip derėtų suprasti tam tikrą 
antrinę psichologinių terminų vartoseną, bet ir su neparankiu 
bei prikaustančiu dėmesį faktu: visi mes esame individualiai 
įsisąmoninę, kad turime mūsų pačių asmeniškas patirtis, 
dažnai ir kai niekas kitas to nė neįtaria. Jokia šneka 
apie elgsenos modelius arba antrines žodžių vartosenas 
negali pagauti — nei išginti iš egzistencijos - mūsų asmeniškų 
minčių ir jausmų. Mes galime pripažinti, kad kiekvieną 
tokį patyrimą atitinka tam tikras fiziologinis įvykis ar 
procesas, tačiau santykio tarp patirties ir įvykio ar proceso 
prigimtis tebeveda mus į visišką aklavietę. 


122 


Pats Aristotelis nesirūpina dėl keblumų, iškylančių 
asmeniškumo ir mūsų galimybės pažinti kitus protus atžvil- 
giu, — bent jau rūpinasi ne labiau, negu apskritai leidžiasi 
persekiojamas skeptiškų abejonių dėl to, kaip mes iš viso 
galime ką nors pažinti. Taigi nuo jo išsisuka pagrindinė 
šiuolaikinės kontroversijos tema. Tačiau, kaip mes matėme, 
jo visaapimančioje teorijoje glūdi vienas labai sunkus keblumas, 
apie kurį jisai nutuokia, — ne asmeniško patyrimo, bet 
grynojo mąstymo problema. Manydamas, kad grynasis 
mąstymas nereikalauja jokio fizinio organo ar fiziologinio 
koreliato, Aristotelis turi pripažinti, kad ši sielos rūšis, 
nous, gali egzistuoti skyrium nuo kūno; tačiau jam regisi 
sunku pasakyti daug ką aiškaus ir naudingo apie šią veiklą 
be veikėjo, šį pavidalą be medžiagos. 


6 
Logika 


Šiame ir kituose dviejuose skyriuose žvelgsime į Aristotelio 
veikalų dalį, paprastai vadinamą Organonu. Kalbamieji 
traktatai yra loginiai (plačiąja žodžio prasme), ir buvo 
pavadinti Organonu — įrankiu ar instrumentu — kadangi 
apie logiką manyta, jog ji esanti ne viena iš esminių filosofijos 
dalių, kaip kad metafizika, gamtos filosofija ar etika, bet 
greičiau jau metodas ar disciplina, kaip įrankis naudinga 
visuose tyrimuose, kad ir koks būtų jų turinys. Štai kodėl 
tradiciniame Aristotelio veikalų sudėstyme Organonas eina 
pirmas. 

Organono viduje pirmi yra Kategorijos ir De interpretatione, 
po kurių eina Analitikos. (Taip yra todėl, kad Kategorijos 
užsiima terminais, teiginių sudedamosiomis dalimis, De 
interpretatione nagrinėja teiginius, silogizmų sudedamąsias 
dalis, o Analitikos tvarkosi su silogizmais.) Kategorijos apima 
kategorijų teoriją su susijusia predikacijos teorija bei 
substancijos, kiekybės, santykio ir kokybės kategorijų 
aprašymą. Visi šie dalykai, išplėtoti ir rafinuoti, vėl iškyla 
kituose Aristotelio veikaluose. Pirmasis De interpretatione 
skyrius apibrėžia terminus "vardas", veiksmažodis, 'sakinys", 
"teiginys", "tvirtinimas" ir "neigimas" (vaisinga vėlesnių 
gramatikos ir reikšmės teorijų sėkla). Pagrindinė veikalo 
dalis aptaria įvairias teiginių rūšis bei tam tikras jų logines 

savybes ir santykius. Du skyriai yra ankstyva modaliosios 
logikos - teiginių, apimančių būtinybę arba galimybę, logikos 
studija. De interpretatione svarstomos temos pastūmimos 
toliau kitur, ypač Pirmojoje Analitikoje, kuri perima ir 
išrutulioja kai kurias De interpretatione išdėstytas idėjas, 
tuo pat metu pataisydama kitas. 

Dvi pirmosios Analitikų knygos, Pirmoji Analitika, 
studijuoja teisingos dedukcijos ir ypač silogizmo sąlygas. 
(Tai - formalioji Aristotelio logika — bus pagrindinis dabartinio 
skyriaus dalykas.) Dvi paskutinės knygos, Antroji Analitika, 
tiria specialų silogizmo tipą, įrodomąjį silogizmą — formą, 
kuria idealiu atveju turėtų būti išreiškiami mokslai (žr. 
7 skyrių). 

Organono likutis susideda iš Topikos ir Sophistici elenchi. 
Topika yra išsamus dialektinių įrodymų tyrinėjimas. 
Svarstoma ir — būdinga Aristoteliui maniera — sisteminama 
plati tiek formalių, tiek ir neformalių įrodymų tipų skalė. 
(Šis tas apie tai bus pasakyta 8 skyriuje.) Trumpas Sophistici 
elenchi yra veikalas, kuris, panašiai kaip Analitikos, per 
amžius išliko autoritetingų vadovėliu. Tai daugelio 
pavadinimų, dar dabar tebevartojamų loginėms klaidoms 
įvardyti, šaltinis — tai blogų įrodymų žinynas. 

Sophistici elenchi gale pasirodo pastraipa, kuri kartu 
yra ir epilogas kitiems loginiams veikalams. Ji nuskamba 
neįprastai asmeniška gaida, ir pateisinamas išdidumas joje 
sumyšta su maloniu kuklumu. Aristotelis pastebi, kad 
kiekviename dalyke pirmieji žingsniai visuomet sunkiausi 
ir kad didžiuma šiuolaikinių pažinimo šakų yra statyba 
ant praeities kartų nuveikto darbo pamatų. 


Tačiau apie mūsų dabartinį dalyką nėra teisinga sakyti, 
kad dalis jo jau buvo nudirbta anksčiau, o dalis nebuvo: 
jo nebuvo visiškai. Mat parengimas, suteikiamas apmokamų 
įrodymo mokytojų, buvo ganėtinai panašus į Gorgijo 
metodą. Kai kurie priversdavo savo mokinius retorines 

kalbas išmokti atmintinai, kiti mokydavo kalbų, 
susidedančių iš klausimų ir atsakymų, manydami, kad 
yra įtraukę daugumą įrodymų už ir prieš. Štai kodėl 
mokslas, kurį jie perteikdavo savo mokiniams, buvo 
spartus — tačiau nemokšiškas. Jie suteikdavo savo 
mokiniams ne įgūdį, bet įgūdžio išdavas, nors ir tvirtino, 
kad juos lavina. Tai nelyginant jei kas tvirtintų, kad 
suteiks žinių, kaip numalšinti skausmą kojoje, ir tuomet 
nemokytų batsiuvio amato nei priemonių, kaip parūpinti 
tinkamą apavą, bet perduotų [mokiniui] įvairių rūšių 
batų: toksai padėjo patenkinti žmogaus poreikį, tačiau 
nesuteikė jam įgūdžio. Maža to, retorikos klausimu 
anksčiau yra buvę pasakyta daug dalykų, o tuo tarpu 
kalbėdami apie samprotavimą neturėjome nieko ankstesnio, 
kuo būtume galėję pasiremti; teko viską per ilgą laiką 
nudirbti bemėginant ir beklystant. Tad jeigu jums į 
jį žvelgiant šis mokslas jums pasirodys visai gero pavidalo 
(turint omeny pirmines sąlygas) palyginti su kitais 
dalykais, kurie esti išaugę per daugelį kartų, — tuomet 
vienintelis dalykas, kuris jums visiems, sekusiems 
paskaitas, lieka, yra atleisti bet kokias spragas — ir 
būti nuoširdžiai dėkingiems dėl to, kas buvo atrasta. 
(Sophistici elenchi 183b34) 


Formalioji logika: Aristotelio silogistika 


Aristotelis žymus tuo, kad išrado ar atrado silogizmą, tuo 
sukurdamas formaliąją logiką. Filosofai dėl šio pasiekimo 
laikėsi skirtingų nuomonių. Johnas Locke'as iš jo šaipėsi, 
nes manė, jog silogizmas nebuvo "didis proto instrumentas": 
"Jeigu silogizmus reikia laikyti vieninteliu deramu proto 
įrankiu ir pažinimo priemone, tai iš to plauks, kad prieš 
Aristotelį nebuvo nė vieno žmogaus, kuris pažino ar galėjo 
pažinti ką nors proto padedamas ir kad nuo silogizmų 


126 


išradimo yra buvę ne viena dešimtis tūkstančių tokių, kurie 
pažino. Tačiau Dievas nebuvo žmonėms toks šykštus, kad 
sukurtų juos vien tiktai dvikojais padarais, ir paliktų 
Aristoteliui padaryti juos racionalius. Antra vertus, filosofas 
Kantas, ieškodamas filosofijai saugaus kelio, 1787 metais 
pažymėjo: "Kad logika šiuo patikimu taku žengė jau nuo 
pat ankstyviausių laikų, liudija faktas, kad nuo Aristotelio 
ji nereikalavo grįžti nė vieno nužengto žingsnio, nebent 
tuo atveju, jei mums išties rūpi prie patobulinimų priskaičiuoti 
tam tikrų bereikalingų subtilumų pašalinimą ar aiškesnį 
jos pripažinto mokymo išdėstymą, — bruožus, kurie liečia 
greičiau jau eleganciją, negu mokslo tikrumą. Taip pat 
pažymėtina, kad iki šios dienos ši logika negalėjo žengti 
į priekį nė vieno žingsnio, ir todėl visais atžvilgiais kuria 
uždaro ir išbaigto mokymo regimybę. Komentatoriai taip 
pat yra pasidaliję į dvi stovyklas. Kai kuriems padarė 
įspūdį Aristotelio silogistikos galia ir visapusiškumas; tuo 
tarpu kiti ją atmetė kaip viso labo menką bei nesvarbų 
formaliosios logikos fragmentą. Treti vėlgi stačiai pasmerkė 
silogizmą kaip dirbtinius tramdomuosius marškinius 
mąstymui, kaip pedantišką konstrukciją, neturinčią visiškai 
jokio ryšio su proto veikimo būdais. 

Išvydę, kas iš tiesų yra Aristotelio silogizmo teorija, galime 
prie šių įvertinimų sugrįžti ir juos pakomentuoti. Dabar 
mūsų užimama padėtis ypač gera, idant tai išvystume. 
Dabartinė situacija tiek moksliniuose tyrimuose, tiek ir 
logikoje leidžia mums išvengti didžiųjų nesusipratimų, 
kartais įvykdavusių praeityje. Mokslininkai galiausiai suprato, 
kad gali žiojėti didžiulis skirtumas tarp Aristotelio ir jo 
paties žodžių iš vienos pusės, ir aristotelizmo bei ilgaamžės 
tradicijos — iš kitos. Todėl mes Aristotelio veikalus turime 
studijuoti neleisdami savo supratimo paveikti tam, kas buvo 
pasakyta vėliau, — pasakyta žmonių, kurie dažnai turėjo 
kitus interesus ir mažiau sugebėjimų negu Aristotelis ir 
kurie dažnai naudojosi prastais jo veikalų tekstais bei 

varganais filologiniais ištekliais. O logikos pusėje — 
matematikoje ir matematinėje logikoje — nuo Kanto laikų 
buvo atlikti milžiniški šuoliai. Dabar Aristotelio logikos 
vietą galime nustatinėti naudodamiesi didesniu žemėlapiu, 
ir turime tikslius bei griežtus kriterijus, kuriais galime 
teisingai įvertinti jo logikos stiprybę (ar silpnumą) bei jos 
ribotumus. Tolesniame tekste netaikysiu išsamiai ar visiškai 
rigoristiškai aprašyti Aristotelio silogistiką. Aš tenoriu suteikti 
tam tikrą supratimą, kas jam rūpi, ir nurodyti, kodėl jo 
darbas šioje srityje yra svarbus ir nepaprastas. 

Silogizmą Aristotelis apibrėžia taip: "Silogizmas yra 
įrodymas, kuriame, priėmus tam tikrus dalykus, iš jų buvimo 
tuo būdu būtinai plaukia kažkas kita, negu priimtieji 
dalykai. Tiesą sakant, tai gan geras galiojančio įrodymo 
aprašymas. Tačiau oficialioji jo silogizmo teorija nenagrinėja 
kiekvienos įrodymo, kuris patenkintų šį apibrėžimą, rūšies. 
Kol kas dar neklausdami, ką ši teorija palieka nuošaly — 
ir ar Aristotelis supranta, kad jis palieka nuošaly kai kuriuos 
galiojančius įrodymus, — išsiaiškinkime, kokius įrodymus 
ji aprėpia. Visi silogizmuose pasitaikantys teiginiai turi 
subjekto—predikato (S-P) pavidalą ir yra keturių tipų: jie 
yra arba teigiantieji, arba neigiantieji, ir arba bendrieji, 
arba daliniai. Neformalūs šių keturių tipų pavyzdžiai būtų 
tokie: 


Kiekvienas žmogus yra mirtingas — bendrasis teigiantysis 
(tradiciškai vadinamas a teiginiu) 

Joks žmogus nėra mirtingas — bendrasis neigiantysis (e) 
Tam tikras žmogus yra mirtingas — dalinis teigiantysis (i) 
Tam tikras žmogus nėra mirtingas — dalinis neigiantysis (0) 


Aš vadinu šiuos pavyzdžius neformaliais, kadangi griežtoje 
teorijos formuluotėje Aristotelis šiuos teiginius išreiškia kitu 
būdu, predikato sąvoką rašydamas prieš subjekto sąvoką. 
Pavyzdžiui, a teiginys formuluojamas "Mirtingumas priklauso 

kiekvienam žmogui“, arba, apibendrinant, "P. priklauso 
kiekvienam S" Šis techninis fomulavimo stilius turi tam 
tikrų pranašumų, ypač graikų kalboje, ir jis bus priimtas 
likusioje skyriaus dalyje. Taigi keturi teiginio tipai bus 
simboliškai rašomi šitaip: Pa S (pvz., "Mirtingumas priklauso 
kiekvienam žmogui“), Pe S, P: S, Po S. (Mąstant apie 
pavyzdžius įprastine lietuvių kalba būtina atminti pakeisti 
sąvokų tvarką: įprastinė mūsojo P a S versija, žinoma, 
yra "Kiekvienas žmogus yra mirtingas" — P simbolizuojama 
sąvoka eina antrąja.) 

Silogizmas apima dvi prielaidas ir išvadą. Kad du teiginiai 
(priklausantys ką tik paminėtoms rūšims) galėtų tikėtis 
atnešti išvadą, jie turi turėti bendrą sandą, vadinamą 
"viduriniąja sąvoka" (simbolizuojamą M), o iš trijų prielaidose 
glūdinčių sąvokų dvi kitos sudarys išvadą. Kadangi vidurinioji 
sąvoka gali būti subjektas abiejose prielaidose, predikatas 
abiejose prielaidose arba subjektas vienoje ir predikatas 
kitoje, silogizmas paklius į vieną iš trijų tolesnių "figūrų *: 


I II III 
P M M P P M 
M S M S s M 
PS PS PS 


Pirmoji prielaida I figūros silogizme, be abejo, gali būti 
a, e, i arba o teiginys: P a M, arba P e M, arba P 
i M, arba P o M; o antroji panašiai gali būti M a S, 
arba M e S, arba M i S, arba M o S. Taigi šioje ir 
kiekvienoje iš trijų figūrų yra šešiolika galimų prielaidų 
porų. Tačiau tiktai kai kurios iš šių prielaidų porų atneša 
išvadą (t.y. logiškai implikuoja trečią teiginį) Jeigu P 

priklauso kiekvienam M ir M priklauso kiekvienam S, 
iš to plaukia, kad P priklauso kiekvienam S; todėl šitai 
(PaM, MasS —- Pa S) apibūdinama kaip silogizmas. 
(Tai silogizmas, kuriam tradiciškai lipdoma etiketė "Bar- 
bara“, nes jis susideda iš trijų a teiginių. Įprastine lietuvių 
kalba perteiktas jo pavyzdys būtų toks: "Kiekviena katė 
yra gyvūnas, ir kiekvienas gyvūnas yra mirtingas, tad 
kiekviena katė yra mirtinga.) Tačiau jeigu P priklauso 
kiekvienam M ir M priklauso kai kuriems S, iš to neplaukia, 
kad P priklauso kiekvienam S; todėl šitai (P a M, M 
i S — P a S) nėra silogizmas. Tačiau ar ši prielaidų 
pora atneša kokią kitą išvadą? Taip. Mat jeigu P priklauso 
kiekvienam M ir M priklauso kai kuriems S, iš to plaukia, 
kad P priklauso kai kuriems S. Vadinasi, P a M, Mi 
S Pi S yra silogizmas. Aristotelis sistemingai pereina 
per visas įmanomas prielaidų poras kiekvienoje figūroje 
ir ištiria kiekvieną porą, ar ji atneša kokią išvadą, ar 
ne. Kaip jis išsprendžią šį klausimą? Jis įsitikinęs, kad 
keli "modusai" (i.e. prielaidų poros sykiu su išvadomis) 
yra akivaizdžiai galiojantys, ir pateikia kitų galiojančių 
modusų galiojimo įrodymus. Akivaizdžiai galiojančiais jis 
laiko keturis pirmos figūros galiojančius modusus; jis parodo, 
kad galiojantys kitų figūrų modusai gali būti iš jų išvesti. 
Savaip išdėstydami dalyką, galime sakyti, kad keturis 
pirmosios figūros silogizmus jis priima kaip sistemos aksiomas, 
o visus kitus silogizmus išveda kaip teoremas. (Tiesą sakant, 
vėliau jis parodo, kad visi kiti silogizmai gali būti išvesti 
tiktai iš dviejų pirmosios figūros silogizmų.) 

Kaip Aristotelis įrodo, kad galioja tie kiti galiojantys 
modusai? Kaip jis juos išveda iš galiojančių modusų, kuriuos 
priima kaip aksiomas? Jis naudoja kelis metodus, visi iš 
jų įdomūs logikos požiūriu, tačiau svarbiausias yra "redukcijos" 
metodas. Dabartinio mano tikslo labui pakaks, jei pateiksiu 
porą pavyzdžių. Pirmiausia tiesioginė citata — kuri taipogi 
pasitarnaus tam, kad pailiustruotų itin suspaustą formą, 

kuria Aristotelis dėsto savo pasiekimus. Prasiskverbęs per 
pirmosios figūros prielaidų poras ir surankiojęs tas, kurios 
atneša išvadą, jis pereina prie antros figūros: 


Kai prielaidos yra bendros, silogizmas bus visuomet, 
kai tik vidurinė sąvoka (i) nepriklausys jokiam P ir 
priklausys kiekvienam S arba (ii) priklausys kiekvienam 
P ir nepriklausys jokiam S; kitais atvejais jo nebus. 
[(i) įrodymas:] Tegu M nebus predikuojama jokiam P, 
tačiau predikuojama kiekvienam S. Kadangi neiginys 
apverčiamas, P nepriklausys jokiam M. Tačiau M priklausė 
kiekvienam S. Taigi P nepriklausys jokiam S. Juk tai 
jau yra įrodyta. [(ii) įrodymas:] Vėlgi jei M priklauso 
kiekvienam P ir nepriklauso jokiam S, P nepriklausys 
jokiam S. Mat jeigu M nepriklauso jokiam S, tai ir 
S jokiam M; bet M priklausė kiekvienam P. Todėl S 
nepriklausys jokiam P. Juk ir vėl buvo pasiekta pirmoji 
figūra. (Pirmoji Analitika I.5.27a3) 


Savo ruožtu paimkime tuodu įrodymus. Pirmajame Aristotelis 
nori parodyti, kad toliau pateikiamas modusas yra galiojantis, 
ie. tikras silogizmas: 


M nepriklauso jokiam P (M e P) 
M priklauso kiekvienam S (M a S) 
P nepriklauso jokiam S (Pe S) 


Jis nurodo, kad Me P apima Pe M: "neiginys apverčiamas' 
(Galite sukeisti — "apversti — narių tvarką e teiginyje 
nepakeisdami jo tiesos vertės.) Taigi aiškiai M e P ir M 
a S kartu reikalauja to, ko kartu reikalauja P e M ir 
Ma S. Tačiau jau pirmosios figūros analizėje buvo nustatyta, 
kad Pe Mir Ma S sykiu reikalauja Pe S. Todėl akivaizdžiai 
Me Pir MasS kartu reikalauja P e S. 

Šis įrodymas gali būti pavaizduotas toliau pateikiamu 
būdu, kur strėlė atitinka reikalavimo ar loginės išvados 


santykį: 


I II 


Pe M — MeP 


Mas Mas 
Pes Pes 


Antrasis pavyzdys sudėtingesnis. Čia Aristotelis nori 
parodyti, kad galioja tai: 


MaP 
Mes 
PesS 


Jau buvo nustatyta, kad galioja toksai pirmosios figūros 


modusas: 
Se M 
MaP 
S e P 
Tačiau prielaidų pora M a Pir Me S reikalauja poros 
S e Mir Ma P (kadangi M e S reikalauja S e M — 
tas pats ėjimas kaip ankstesniame pavyzdyje — ir prielaidų 


tvarka visai nesvarbi). Taigi, ko tiktai kartu reikalauja 
S e Mir Ma P, turi reikalauti ir Ma P bei Me S. 

Taigi šie pastarieji reikalauja S e P. Tačiau tai reikalauja 
Pe S (vėlgi tas pats apvertimas). 
Įrodymas gali būti pavaizduotas tokiu būdu: 


I II 
S e M ai M aP 
MaP Mes 
S eP — Pes 
II figūros įrodymo prielaidos reikalauja I figūros įrodymo 
prielaidų, ir I figūros įrodymo išvada reikalauja II figūros 
įrodymo išvados. Todėl jeigu I figūros įrodymas galioja, 
tai galioja ir II figūros įrodymas. 
Kitas būdas, kuriuo galima išreikšti samprotavimą, yra 


toks. Aristotelis turi įrodyti: 


(1) Jaagu Ma PirMesS, Pes5S (antrosios figūros 
silogizmas). 


Jis jau turi: 


(1) Jeigu S e Mir Ma P, S e P (pirmosios figūros 
silogizmas, pripažįstamas galiojančiu). 


Galiausiai jis argumentuoja: 


(ii) Jaagau Ma Pir Mes, Ma Pir S e M (per 
e-teiginio apvertimą). 


(1v) Jeigu Ma Pir Se M, Se Mir Ma P (teiginių 
tvarkos sukeitimas). 

(v) Taigi ji Ma Pir MesS, Se Mir Ma P (iš 
ii ir iv). 


(vi) Taigi ji Ma Pir Mes, Se P(išš i ir v). 
(vii) Jeigu S e P, P e S (per e-teiginio apvertimą). 
(1) Taigi ji Ma Pir Mes, PeS (Gš vi ir vii). 


"Tiesioginė redukcija“ įrodo, kad tam tikri kitų figūrų 
modusai galioja tuo atveju, jei mes jau priimame kaip 
galiojančius tam tikrus pirmosios figūros modusus. Įrodymai 
— kaip bus parodę mano pavyzdžiai — priklauso nuo keleto 
loginių tiesų. Pirmiausia, esama '"apvertimo taisyklių“ 
Aukščiau mes naudojomės taisykle, kad bendrieji neiginiai 
yra apverčiami, i.e. kad A e B reikalauja B e A. Kitose 
redukcijose Aristotelis naudojasi dviem kitomis apvertimo 
taisyklėmis: 


Jeigu A a B, tuomet B i: A 
Jeigu A i B, tuomet B i A 


(Žinoma, nėra taip, kad jeigu A o B, tuomet B o A: 
kai kurie gyvūnai nėra katės, tačiau iš to jokiu būdu 
neplaukia, kad kai kurios katės nėra gyvūnai.) Aristotelis 
yra puikiausiai įsisąmoninęs, kad jam reikia remtis šiomis 
taisyklėmis, ir prieš silogistinių modusų nagrinėjimą įterpia 
poskyrį apie apvertimus. 


[1] Jeigu A nepriklauso jokiam B, B nepriklausys jokiam 
A[A2eB — Be Al. Mat jeigu B kokiam nors [A], 
sakykime ČC, priklausys, nebus teisinga, kad A nepriklauso 
jokiam B — nes C yra tam tikras B. 


[2] Tačiau jeigu A priklausys kiekvienam B, B priklausys 
kai kuriems A [A a B —- B: Al. Mat jeigu nepriklausys 

jokiam, tai ir A nepriklausys jokiam B, tačiau buvo 
nustatyta, kad jis priklauso kiekvienam B. 


[3] Jeigu A priklauso kai kuriems B, būtina, kad B 
priklausytų kai kuriems A [A : B —- B; A]. Mat jeigu 
jokiam, A nepriklausys jokiam B. 


[4] Tačiau jeigu A nepriklauso kai kuriems B, nėra 
būtina, kad B nepriklausytų kai kuriems A [ne: A o 
B —> Bo Al. Pavyzdžiui, jeigu B yra gyvūnas ir A 
yra žmogus: "žmogus" nepriklauso kiekvienam gyvūnui, 
tačiau "gyvūnas" priklauso kiekvienam žmogui [i.e. ne 
kiekvienas gyvūnas yra žmogus, tačiau kiekvienas žmogus 
yra gyvūnas). (Pirmoji Analitika I.2.25a15) 


Matysime, kad Aristotelis mėgina įrodyti taisykles [2] ir 
[3] apeliuodamas į [1] ("Jeigu jokiam, A nepriklausys jokiam 
B" yra taisyklė e-teiginių apvertimui, B e A  Ae B). 
Taigi, kaip ir silogizmo teorijoje, jis siekia daryti kuo mažiau 
prielaidų ir išvesti kiek galima daugiau. Tačiau jo išvedimams 
reikalinga daugiau negu patsai [1]. Pavyzdžiui, [2] ir [3] 
įrodymai kaip duotybę priima tai, kad Bi Air Be A 
yra prieštaraujantys (tad prielaida, kad B i A klaidingas, 
tolygu prielaidai, kad B e A yra teisingas). Aristotelis iš 
tiesų kaip aksiomas priima keletą loginių tiesų, "betarpiškos 
išvados" taisykles, liečiančias a, e, i ir o teiginių tarpusavio 
santykius: kad a ir o teiginiai yra prieštaraujantys, kad 
prieštaraujantys yra e ir i teiginiai, kad A a B reikalauja 
A i B, ir taip toliau. Šie tarpusavio santykiai tyrinėjami 
ir išguldomi (vadinamajame "loginiame kvadrate“) knygoje 
De interpretatione. 

Kol kas mes matėme, kaip savo silogistiką Aristotelis 
išvedinėja iš kelių silogizmų, priimtų kaip aksiomos, bei 
kelių apvertimo taisyklių, iš kurių dvi išvestos iš pirmosios 
pasitelkus tam tikras prielaidas, liečiančias prieštaravimą. 
Tačiau jo įrodymai taip pat remiasi visiškai kitokio pobūdžio 

loginiais dėsniais — pavyzdžiui, kad jeigu p reikalauja 4, 
o g ir r reikalauja s, tuomet p ir r reikalauja s. Tai 
teiginių logikos dėsniai; raidės atitinka pilnus teiginius, 
o ne (kaip kad A, B, S, P, M etc. Aristotelio silogistikoje) 
teiginių sąvokas. Aristotelis savo redukcijose šiuos dėsnius 
vartoja lengvai ir meistriškai. Pavyzdžiui, pasvarstykite 
žingsnį prie (v) (psl: 134 anksčiau) nuo (ii) ir (iv). Jis 
remiasi tokia teiginių logikos tiesa: Jeigu (p ir ą) reikalauja 
(p ir r), o (p ir r) reikalauja (r ir p), tuomet (p ir ą) 
reikalauja (r ir p). Taipogi pasvarstykite perėjimą nuo (ii) 
ir (v) prie (vi) (žr. anksčiau). Tačiau Aristotelis šių logikos 
tiesų eksplicitiškai netvirtina ir netyrinėja, ir taip yra todėl, 
kad jo silogistika yra tiktai formaliosios logikos dalis (ir, 
kaip dabar būtų manoma, mažesnioji dalis). Teiginių logika 
antikoje buvo atrasta ir išplėtota stoikų, ir tarp aristotelininkų 
bei stoikų kilo mūšis dėl to, kurios "mokyklos" logika buvo 
teisinga. Aristotelininkai laimėjo, ir teiginių logiką vėl reikėjo 
atrasti po Kanto. 

Prieš bandydamas įvertinti Aristotelio pasiekimus, 
pasakysiu tiktai dar truputį daugiau apie tai, ką jis daro 
Pirmojoje Analitikoje. Šalia anksčiau aprašytosios tiesioginės 
redukcijos jis naudojasi kai kuriais kitais metodais galiojimui 
pagrįsti — pažymėtina yra tam tikra reductio ad absurdum 
argumento atmaina: Aristotelis parodo, kad dvi prielaidos 
reikalauja išvados, apeliuodamas į (jau nustatytą) faktą, 
kad šiai išvadai prieštaraujanti išvada, paimta su viena 
iš prielaidų, reikalauja prieštaraujančios antrajai prielaidos. 
Jis remiasi logine tiesa, kad jeigu p ir ne-r reikalauja 
ne-ą, tuomet p ir g reikalauja r. Kad parodytų, jog modusai 
yra negaliojantys, Aristotelis paprastai stengiasi pateikti 
priešingus pavyzdžius. Išties galima parodyti, kad įrodymo 
pavidalas negalioja, pateikiant to pavidalo įrodymo pavyzdį, 
apie kurį žinoma, kad prielaidos yra teisingos, o išvada 
klaidinga. Tačiau logikui tai iš tikrųjų nėra patenkinama 

"atmetimo procedūra“; jis norėtų, turėdamas tam tikras 
aksiomas, įrodyti, kad tokie ir tokie modusai negalioja. 

Likusi Pirmosios Analitikos dalis aprėpia daugelį ką tik 
apibrėžtosios struktūros išplėtojimų. Aristotelis nenuilstamai 
tyrinėja visokiausių rūšių tarpusavio santykius tarp prielaidų, 
prielaidų porų bei modusų. Kadangi savo logiką jis skiria 
praktinei vartosenai, tai nusako, kokios rūšies teiginio reikia 
ieškoti, jeigu taikomasi pasiekti tam tikros konkrečios rūšies 
išvadą. Aristotelis parengia kiekybės ir kokybės taisykles 
(1.e. taisykles, liečiančias tai, ar prielaidos turi būti bendrosios 
ar dalinės, teigiančiosios ar neigiančiosios), tokias taisykles, 
kurias patenkinantys visi modusai ir tik jie yra galiojantys, 
i.e. yra silogizmai griežtąja prasme. Pavyzdžiui, bent viena 
prielaida turi būti bendra, ir bent viena prielaida turi 
būti teigiančioji; o tam, kad išvada būtų neiginys, neiginys 
turi būti viena prielaida. Aristotelis parodo, kaip silogistine 
forma neaptaisyti įrodymai gali būti šia forma per nauja 
išreikšti, 17 pateikia taisykles teisingam teiginių formulavimui-— 
didžios įprastinių išraiškos būdų įvairovės suvedimui į 
kanonines formas P a S, PeS, P: S, Po S. Toliau 
jis pakartoja savo tyrimus modalinių prielaidų atžvilgiu,- 
t.y. prielaidų, sakančių ne kad P priklauso (ar nepriklauso) 
tam tikram (ar kiekvienam) S, bet kad jis priklauso (ar 
nepriklauso) arba būtinai, arba galimai, arba negalimai. 
Toks išplėtojimas užsitraukia nežmoniškas komplikacijas, 
ir šia logikos atšaka (dėl kurios vis dar tebesiginčijama) 
jis vaikšto be tokio pasitikėjimo savimi ir ne taip 
nepriekaištingai, kaip savo "tvirtinančiojoje" silogistikoje. 


Aristotelio pasiekimai formaliojoje logikoje 


Pirmiausia turime atkreipti dėmesį į Aristotelio pasiekimų 
ribotumus. Jo silogistikos akiratis yra griežtai apribotas. 

Ji svarsto tiktai subjekto-predikato teiginius, ir tiktai 
keturių tipų — a, e, i ir 0 — subjekto-predikato teiginius. 
(Išvados, iškrentančios už šios silogistikos akiračio, pavyzdys 
būtų: Tomas aukštesnis už Mariją, o Marija aukštesnė 
negu Suzana, taigi Tomas aukštesnis negu Suzana.) Netgi 
dar rimtesnis, nei šis ribotumas, yra faktas, kad tai yra 
išimtinai sąvokų logika. Pilna formalioji logika reikalauja 
abiejų: tiek sąvokų logikos, tiek ir teiginių logikos, — ir 
iš tiesų jųdviejų pastaroji yra fundamentalesnė. Ji bendresnė, 
nes svarsto loginius santykius tarp bet kokių pavidalų 
teiginių. Taip pat ji yra ir labiau pamatinė, nes sąvokų 
logika jos reikalauja kaip prielaidos. Kaip matėme, 
parengdamas savo silogistiką Aristotelis remiasi (ir privalo 
remtis) tezėmis, kurios priklauso teiginių logikai ypač 
tuomet, kai iš modusų, priimtų kaip aksiomos, išvedinėja 
kitus galiojančius modusus. Todėl turi būti pripažįstama, 
kad jo pasiekimai formaliojoje logikoje apsiriboja viena 
sąvokų logikos dalimi, o sąvokų logika pati yra viena — 
ir mažiau fundamentali — logikos dalis. 

Tačiau šiose ribose Aristotelio žygis kelia susižavėjimą 
dalykais, kuriuos aš mėginau nurodyti. Trumpai tariant, 
savo tyrinėjamoje srityje jis užsimoja pasiekti ir pasiekia 
aukštą sistemingumo ir preciziškumo, abstraktumo ir 
griežtumo laipsnį. Pati šitokio logikos mokslo idėja, — idėja, 
kuri dabar atrodo tokia akivaizdi, — tuomet buvo genijaus 
mostas. Platonas, buvęs lygiai didis filosofas ir mąstytojas, 
kaip ir Aristotelis, ir didžiai vertinęs matematiką dėl jos 
sisteminio griežtumo, nerodė dėmesio kasdienėje kalboje 
ir moksle atliekamų įrodymų ir išvedimų fomalizavimui 
ir atidų dėmesį terminologijos detalėms neabejotinai buvo 
linkęs laikyti pedantiškais nukrypimais nuo rimto mąstymo. 
Formalioji logika negalėjo iš tikrųjų prasidėti tol, kol nebuvo 
užsimota pritaikyti matematinius tikslumo ir griežtumo 
standartus sudėstant plikus dedukcinio įrodymo griaučius. 

Įstabu tai, kaip labai Aristotelis priartėja prie savojo 
tikslo pasiekimo. Ypač reikia pabrėžti tris punktus. (i) Jis 

vartoja raides teiginių nariams žymėti, šitaip savo formaliame 
dėstyme visiškai abstrahuodamasis nuo aktualaus konkrečių 
argumentų turinio. (ii) Sistemingam savajam silogizmų 
svarstymui jis sudaro nuoseklų techninį žodyną. Iš turtingos 
įprastinės kalbos įvairovės jis nusišalina į labai ribotą, 
bet tikslią ir griežtą išraiškos formą. Formaliosios logikos 
vystymuisi kertinės svarbos dalykas yra tai, kad turėtų 
būti siekiama —ir nelaikoma tiktai pedantiškumu- absoliutaus 
terminologijos ir išraiškos teisingumo bei nuoseklumo. (iii) 
Su didžiulėmis pastangomis Aristotelis mėgina patenkinti 
savąjį logikos idealą — paversti ją aksiomine sistema, kaip 
kad geometrija. Jo genijus pasirodo didžiumą galiojančių 
modusų išvedant iš kelių, paimtų kaip pamatiniai; kartu 
jis atveria daug fudamentalių logikos tiesų, kuriomis remiasi 
jo išvedimai. Praeitame amžiuje kai kurie įtakingi filosofai 
manė, kad logika yra mąstymo dėsnių tyrinėjimas, ir 
galiausiai todėl pamatė Aristotelio silogistiką esant bergždžią 
ir dirbtinę: gyvas mąstymas nesirengia tokiais tramdomaisiais 
marškiniais. Nūnai mes pripažįstame, kad formalioji logika 
greičiau jau gimininga matematikai, negu psichologijai; ir 
tasai faktas, kad Aristotelis "nepsichologizuoja' logikos, o 
greičiau jau ją "/matematizuoja", tapo pagrindu žavėjimuisi. 


Kai kurios problemos 


Anksčiau pateikiamas labai supaprastintas aprašymas 
skiriamas suteikti įspūdį apie Aristotelio formaliąją logiką 
tokią, kokią ją mes galime suprasti dabar. Mokslinis teksto 
apdorojimas atskleidė, kaip didžiai Aristotelis rūpinosi savo 
terminologija ir formuluotėmis, kad pasiektų griežtumo, 
tikslumo ir sistemingumo; o logikos pažanga įgalina mus 
deramai įvertinti šias jo savybes kaip esmines logiko dorybes. 
Turbūt nė nereikia sakyti, kad studijuojančiojo Pirmąją 
Analitiką dar tyko daug problemų. Kai kurios iš jų yra 
visiškai bendro pobūdžio filosofinės problemos. Pavyzdžiui, 
kokie yra teiginio sąvokų prigimtis ir statusas? Ar jie yra 


139 


klasės, ar sąvokos, ar universalijos, ar kas? (O kas yra 
klasės, sąvokos, universalijos?) Kiti sunkūs klausimai liečia 
galimybę ir būtinybę bei perskyrą — jei tokia yra — tarp 
loginės ar sąvokinės būtinybės iš vienos pusės, ir faktinės 
ar gamtinės būtinybės — iš kitos. Likusioje skyriaus dalyje 
apsiribosiu tepaminėdamas dvi mažiau bendras ir labiau 
technines problemas, iškeliamas Aristotelio silogistikos. 
Pirmiausia — tradicinis keblumas: kodėl Aristotelis 
nepripažįsta ketvirtosios figūros? Ši figūra būtų tokio pavida- 
lo — skirtingo nuo trijų kitų, išdėstytų anksčiau (psl. 129): 


M P 
S M 
PS 


Nėra jokios abejonės, kad šioje figūroje esama galiojančių 
modusų, pavyzdžiui, jeigu Ma Pir Sa M, Pi S. Neformalus 
pavyzdys: Jeigu visi rainiai (P) yra katinai (M), o visi 
katinai yra gyvūnai (S), kai kurie gyvūnai yra rainiai. 
Aristotelis iš tiesų pripažįsta tokius modusus galiojančiais. 
Jo įpėdiniai, nekurdami jokių papildomų sunkumų, 
paprasčiausiai pridėjo prie silogistinės sistemos ketvirtąją 
figūrą. Tad kodėl gi jisai pats pripažino tiktai tris figūras? 
Vienas tradicinis paaiškinimas buvo psichologinis: buvo 
argumentuojama, kad ketvirtosios figūros modusai, nors, 
be abejo, galiojantys žvelgiant logikos požiūriu, nėra būdai, 
kuriais mes iš tikro mąstome ar protaujame. Iš dviejų 
anksčiau išdėstytų prielaidų protas "natūraliai" daro išvadą 
ne kad kai kurie gyvūnai yra rainiai, bet kad visi rainiai 
yra gyvūnai, - o šis įrodymas yra pirmosios figūros įrodymas. 
"Atsakymas [į klausimą, kodėl Aristotelis nepripažįsta 
ketvirtosios figūros] yra toksai, kad jo silogizmo aprašymas 
yra išvestas ne iš formalaus visų įmanomų viduriniosios 
sąvokos padėčių apsvarstymo, bet iš kelio, kuriuo iš tiesų 

žengia mąstymas, studijavimo, ir kad realiai mąstydami 
mes niekuomet neprotaujame ketvirtojoje figūroje aprašytu 
būdu“ (W.D.Ross). 

Alternatyvinis atsakymas į tą patį klausimą apsiriboja 
loginiais ir formaliais pasvarstymais. Įvesdamas savąsias 
tris figūras Aristotelis teisingai argumentuoja, kad yra tiktai 
trys būdai, kuriais trys sąvokos gali būti sujungtos į du 
teiginius. "Turi būti abiems prielaidoms bendra sąvoka, 
ir yra trys galimi būdai. A gali būti predikuojama apie 
C, o C — apie B, arba C gali būti predikuojama tiek 
apie A, tiek ir apie B, arba ir A, ir B gali būti predikuojama 
apie C. Kadangi tai yra mūsų anksčiau minėtosios trys 
figūros, aišku, kad kiekvienas silogizmas turi patekti į 
vieną iš šių figūrų" (Pirmoji Analitika I.23.41a13). Pagal 
šį trigubą visų įmanomų modusų padalijimą, visi modusai, 
turintys prielaidų porą, kurioje vidurinioji sąvoka vienoje 
prielaidoje užima subjekto vietą, o kitoje — predikato vietą, 
patenka į tą pačią grupę; į šią vieną grupę sukrenta tradicinės 
pirmoji ir ketvirtoji figūros. Tačiau kai Aristotelis imasi 
svarstyti iš prielaidų porų plaukiančias galimas išvadas 
ir perguldyti kiekvieną silogizmą į griežtą 'kanoninę" formą, 
jis priima taisyklę, kad pirmojoje prielaidoje pasitaikanti 
sąvoka, nesanti viduriniąja sąvoka, bus pirmoji sąvoka (t.y. 
predikato sąvoka) išvadoje. Kitaip tariant, jeigu silogizmo 
išvados pirmoji sąvoka yra X, Aristotelis rašo X-prielaidą 
pirmąja. O šios taisyklės, skirtos neabejotinai tam, kad 
dėstymui suteiktų tvarkos ir dėsningumo, pasekmė yra 
vienos modusų grupės perskėlimas į dvi skirtingas figūras: 


I IV 
P M M P 
M S s M 
P S PS 

Jeigu prielaidų tvarka nebūtų nužymėta (taisykle, susiejančia 
ją su sąvokų tvarka išvadoje), keturių figūrų nereikėtų: 
I ir IV taptų neatskiriamos. 

Tad atrodo, kad Aristotelio ketvirtosios figūros praleidimas 
formaliais sumetimais gali būti paaiškintas geriau, negu 
nurodant į tai, kas protavime yra natūralu ar nenatūralu. 
Tam tikra prasme Aristotelis šauna du zuikius ir nė į 
vieną nepataiko. Jis teisingai padalina visas įmanomas 
prielaidų poras tris grupes ir imasi kiekvieną paeiliui 
analizuoti. Tačiau priimdamas taisyklę, prielaidų tvarką 
susiejančią su sąvokų padėtimi išvadoje — savaime tai visai 
protingas sumanymas, — jis sukuria keturgubo silogizmų 
padalijimo poreikį, tačiau jam nepavyksta jo įgyvendinti. 
Jei iš tikrųjų buvo kažkas panašaus, kaip čia aprašyta, 
tuomet privaloma Aristotelio formaliojoje logikoje atrasti 
techninę klaidą, tačiau neturime kaltinti jo sunkesne nuodė- 
me — psichologinio ir loginio tyrimų supainiojimu. 

Tiek apie ketvirtosios figūros modusų praleidimus 
sisteminiame dėstyme. Kita modusų grupė, kurios Aristotelis 
neišvardija, yra vadinamieji "silpnesnieji' modusai. Tai 
silogizmai, kuriucse išvedama silpnesnė išvada, negu galėtų 
būti išvesta. Iš prielaidų poros P a Mir Ma S galima 
išvesti išvadą P a S; ir tai yra pripažintas pirmosios figūros 
silogizmas. Tačiai taip pat yra teisinga ir tai, kad galima 
išvesti išvadą P i S, silpnesnę išvadą, negu P a S. Tad 
ar neturėtų kaip dar vienas pirmosios figūros modusas 
būti priimta ir tai: Jeigu P a Mir Mas, Pi S? Čia 
vėlgi paaiškinimo galima ieškoti viena iš dviejų krypčių. 
Galima sakyti, kad praktiniais sumetimais — įrodymuose, 
argumentuose bei pokalbiuose — niekas niekad nenori 
silpnesnės išvados ten, kur galima būtų pasiekti stipresnę. 
Kita vertus, galima būtų manyti, kad būtent siekdamas 
grynai loginės ekonomijos Aristotelis išskiria tokius tolesnius 
galiojančius argumentus, kuriuos galima išvesti iš jo 
pateikiamo silogizmo paprasčiausiai pritaikius betarpiško 

išvados išvedimo taisykles. (Anksčiau pateiktas silpnesnysis 
modusas išvedamas iš stipriojo naudojant "P a S — P 
i S") Dauguma jo pateikiamų modusų, kaip matėme, patys 
yra išvedami iš pirmosios figūros modusų — tačiau šie 
išvedimai atliekami tiesioginės ir netiesioginės redukcijos 
metodais, o ne vien tik pritaikius betarpiško išvados išvedimo 
taisyklę. 

Galiausiai imuosi klausimo, pastaruoju metu sukėlusio 
tam tikrą susidomėjimą, —- klausimo dėl bendrųjų teiginių 
"egzistencinės reikšmės" Šiuolaikinėje logikoje bendrasis 
teiginys ekvivalentiškas egzistencinio teiginio nuneigimui: 
"Bet kas, kas yra A, yra B" reiškia tą patį, kaip ir Nėra 
taip, kad būtų tam tikri A, kurie nėra B“ Tačiau šis 
pastarasis teiginys akivaizdžiai yra teisingas tuomet, jei 
išvis nėra jokių A. Taigi bendrasis teiginys "Kas tik yra 
A, yra B" savaime yra teisingas, jeigu apskritai nėra jokių 
A. (Panašiai su bendruoju neiginiu: "Niekas, kas yra A, 
nėra B" yra teisingas, jeigu iš viso nėra jokių A.) Šitaip 
interpretuojamas bendrasis teiginys neturi "egzistencinės 
reikšmės" Taigi šitoks teiginys toli gražu nėra teisingas, 
kai implikuojama, kad yra tam tikri A,- jo tiesą garantuoja 
jokių A nebuvimas iš tikrųjų. 

Aristotelio mokyme viskas yra visiškai kitaip. Kaip 
matėme, tarp betarpiško išvados išvedimo taisyklių, kurias 
priima ir naudoja jo silogistika, yra: (i) jaigu A a B, A 
i B, arba, neformalizuotai tariant, jeigu visi B yra A, tai 
kai kurie B yra A; ir (i) jeigu A e B, A o B, arba, 
neformalizuotai tariant, jeigu jokie B nėra A, kai kurie 
B nėra A. O kadangi akivaizdu, kad "Kai kurie B yra 
A" ir "Kai kurie B nėra A“ gali būti teisingi tik tuomet, 
jeigu yra tam tikri B, iš to plaukia, kad bendrieji teigiantieji 
ir neigiantieji teiginiai, kurie jų reikalauja, patys gali būti 
teisingi tik tuomet, jeigu esama tam tikrų B. Taigi betarpiško 
išvados išvedimo taisyklės reiškia, kad bendrieji teiginiai 
silogistikoje turi egzistencinę reikšmę. 

Klausti, kuri bendrojo teiginio interpretacija yra teisinga, 
gali būti nederama, kadangi kiekviena sistema gali būti 
vidujai nuosekli ir logiškai nepriekaištinga. Be abejo, galima 
klausti, kuri interpretacija glaudžiau priartėja prie reikšmės, 
pasirodančios įprastinėje "Visi A yra B" ir "Jokie A nėra 
B“ formos teiginių vartosenoje. Atsakymas nėra visiškai 
paprastas. "Visi pažeidėjai bus nubausti" tikrai gali būti 
teisingas teiginys, net jeigu iš tiesų niekas nieko niekad 
nepažeis. Taigi jis neturi jokios egzistencinės reikšmės. 
Tačiau tai, kad pažeidėjų nebus, neabejotinai nėra pakankama 
teiginio "Visi pažeidėjai bus nubausti“ tiesai garantuoti. 
Taigi šis teiginys galų gale nėra ekvivalentiškas teiginiui 
"Niekas nėra kartu ir pažeidėjas, ir nenubaustas' 
Kontekstuose, artimesniuose šnekamiesiems, bendrieji 
teiginiai paprastai, atrodo, turi egzistencinių implikacijų. 
"Visi mano kopūstai yra kalafiorai“ yra tokia pastaba, po 
kurios vargiai gali sekti 'Kopūstų aš neturiu“. Antra vertus, 
gali pasirodyti keista pakišinėti mintį, jog teiginys "Visi 
mano kopūstai yra kalafiorai“ iš tiesų yra dviejų skirtingų 
teiginių — "Aš turiu kopūstų“ ir "Visi jie yra kalafiorai“ — 
junginys. Kopūstų turėjimas greičiau yra kažkas tokio, ką 
aš priimu kaip duotybę ar prielaidą, ką aš išsakydamas 
savo pastabą implikuoju, negu tai, ką aš tokią pastabą 
sakydamas iš tikrųjų tvirtinu. 

Klausimas, ar aristoteliškasis bendrųjų teiginių traktavimo 
būdas atitinka įprastą šnekamąją vartoseną, įdomus, tačiau 
reikia atkreipti dėmesį taip pat ir į rimtą vidinį jo sistemos 
kliuvinį. Trumpai sakant, jis toks. Idant užtikrintume 
betarpišką išvados išvedimą P a S —- Pi S, turime daryti 
prielaidą, kad P a S (kaip ir P i S) reiškia, jog egzistuoja 
tam tikri S. Tačiau jei šis teiginys tai reiškia, tuomet 
jis nėra prieštaraujantis teiginiui P o S. Mat ir Pa S, 
ir P o S bus klaidingi, jeigu nėra jokių S. Tačiau mes 
matėme, kad atlikinėdamas redukcijas Aristotelis naudojasi 
prielaida, jog a ir o yra prieštaraujantys. Taigi skirtingose 

savo sistemos vietose — savuosiuose galiojančių modusų 
išvedimuose iš aksiominių pirmosios figūros modusų - 
Aristotelis reikalauja dviejų nesuderinamų tezių: 


()PaS—>PiS. 


(11) P a S prieštarauja P o S, ie. jei P a S yra teisinga, 
P o S klaidinga, ir jeigu P a S yra klaidinga, P o 
S teisinga. 


Daugiausiai žadančią išeitį iš šio keblumo rodo jau paliesta 
perskyra tarp to, kas tvirtinama ir kas priimama kaip 
prielaida. Kai sakau "Visi mano kopūstai yra kalafiorai', 
priimu kaip prielaidą, o ne tvirtinu tai, kad klasė "mano 
kopūstai' turi narių, kad tai nėra "tuščia" klasė. Silogistinė 
sistema kaip visuma kaip duotybę priima tai, kad jokia 
iš jos nurodomų klasių nėra tuščia, kad daiktų ir savybių 
rūšys, kurias ji nagrinėja, iš tikrųjų egzistuoja. Priėmus 
prielaidą, kad yra tam tikri S ir yra tam tikri P, P a 
S galiausiai prieštarauja P o S: arba kiekvienas S yra 
P, arba kai kurie S nėra P. 


7 
Mokslo filosofija 


Kaip matėme, Aristotelio atliekamą silogistikos parengimą 
motyvuoja noras susisteminti logiką ir paaiškinti jos struktūrą. 
Jis parodo, kaip priėmus kelių modusų galiojimą galima 
įrodyti daugelio kitų galiojimą naudojant tik kelis logikos 
z1etodus. Tačiau jis eksplicitiškai neaptarinėja projekto 
suformuoti logiką į griežtą dedukcinę struktūrą, panašią 
į Euklido geometriją. Save jis mato kaip sistemos, kuri 
bus įrankiu mokslui, plėtotoją, o ne kaip tos sistemos 
teoretiką. Pirmojoje Analitikoje Aristotelis labiau užsiima 
logika, o ne logikos filosofija. 

Antra vertus, Antrojoje Analitikoje Aristotelis užsiima 
ne mokslu, bet mokslo filosofija. Jo darbo tikslas yra 
išanalizuoti mokslų sąvokas ir struktūras, — mokslų, kurie 
patys yra pastūmėjami pirmyn kituose, ypač biologiniuose 
veikaluose. I knyga yra apie įrodymą ir įrodomąjį silogizmą, 
tai yra, apie argumento ar paaiškinimo rūšį, kuri suteikia 
mokslinį pažinimą ar supratimą. II knyga svarsto problemas, 
iškylančias dėl apibrėžimų, jų prigimties, jų vaidmens 
įrodyme ir nagrinėja, kaip jie turi būti nustatomi. 


Įrodymas ir mokslinis pažinimas 


Kiekvienas mokslas, anot Aristotelio, turės tam tikrus išeities 
taškus: apibrėžimus, teiginius apie egzistenciją ir bendrąsias 


146 


logines tiesas. (Palyginkite Euklido geometrijos išeities 
taškus: apibrėžimus, pradines sąlygas/postulatus ir 
"bendruosius principus“.) Nė vienas iš šių išeities taškų 
pats nebus įrodomas; jie turi būti suvokti kažkokiu kitu 
būdu. Apibrėžimai bus "tikri" apibrėžimai, o ne tik verbaliniai: 
jie perteiks tų gamtinių rūšių, kuriomis mokslas užsiima, 
vidinę ir esminę prigimtį. Iš jų galiojančiais silogizmais 
bus išvestos tolesnės ypatybės, kurias tų rūšių daiktai būtinai 
turi dėl savo esminės prigimties. Taip sakant, išeities taškai 
yra mokslo aksiomos, o įrodomos tiesos yra jo teoremos. 
Įgyti tam tikro teiginio mokslinį pažinimą ar supratimą 
reiškia jį įrodyti, tai yra, galiojančiu būdu išvesti jį iš 
prielaidų, kurios yra teisingos ir būtinos ir kurios yra 
kalbamosios išvados tikrosios "priežastys" (i.e. iš tikrųjų 
ją paaiškina). 


Mes manome, kad turime ko nors mokslinį pažinimą 
[epistėmė] tuomet, kai manome, kad žinome, jog kalbamąjį 
dalyką paaiškinanti priežastis yra jo priežastis ir kad 
negali būti kitaip. Taigi aišku, kad mokslinio pažinimo 
turėjimas yra buvimas tokioje būsenoje. Manantieji turį 
mokslinį pažinimą mano, kad jie patys yra šioje būsenoje, 
o tuo tarpu iš tikrųjų joje yra tie, kurie jį turi. Iš 
to plaukia, kad su niekuo, ką tik įmanoma moksliškai 
pažinti, kitaip būti negali. 

O ar yra taip pat ir kitas pažinimo tipas, pasakysime 
vėliau. [Turi būti, jeigu pažinūs yra patys išeities taškai, 
ir yra — nous: tai nous suvokia neįrodomus įrodymo 
išeities taškus.] Tačiau dabar bet kuriuo atveju galime 
sakyti, kad esama pažinimo, pasiekiamo įrodymu. 
Sakydamas "įrodymas", turiu omeny mokslinį silogizmą, 
t.y. tokį silogizmą, kurį atlikus turimas mokslinis ko 
nors pažinimas. 

Tuomet, jeigu mokslinis pažinimas yra toksai, kaip 
mes sakėme, būtina, kad įrodomasis pažinimas priklausytų 

nuo prielaidų, kurios yra teisingos, visiškai paprastos 
ir betarpiškos, labiau pažįstamos ir pirminės negu išvada 
ir yra jos priežastys... Be tokių prielaidų visiškai gali 
būti silogizmas, tačiau nebus įrodymo, nes [toks silogizmas] 
neteiks mokslinio pažinimo. (Antroji Analitika I.2.71b9) 


"Išvados priežastys“: prielaidos turi suteikti realų išvadoje 
minimo fakto paaiškinimą. Neužtenka, kad jos būtų teisingos 
ir kad išvados iš jų plauktų. Štai vienas iš Aristotelio 
pavyzdžių. Sakykime, kad tai planetų artumas paaiškina, 
kodėl jos nemirguliuoja. Toliau, iš prielaidų — teisingų 
prielaidų, — kad planetos nemirguliuoja ir kad nemirgu- 
liuojantys kūnai yra arti, galime galiojančiu būdu išvesti, 
kad planetos yra arti. Tačiau taip padarę mes nieko 
nepaaiškiname ir neįrodome; mat mūsų prielaidos nepateikia 
išvados "priežasčių" Tai, ką mes gauname, yra vien tik 
"kad-silogizmas" Išvada apie faktą, kad planetos yra arti, 
pasiekiama teisingai, tačiau jos nepaaiškina faktai, iš kurių 
ji išvedama. Teisinga ir paaiškinamoji tvarka yra atvirkščia: 
kadangi planetos yra arti, o arti esantys dangaus kūnai 
nemirguliuoja, tai ir planetos nemirguliuoja. Tai yra 
"kadangi-silogizmas" Faktas, kad planetos nemirguliuoja, 
paaiškinamas faktų, remiantis kuriais jis pasiekiamas kaip 
išvada. 

Aristotelis argumentuoja, kad įrodymo išeities taškai turi 
būti būtini. Gali būti, kad tokiose pastraipose, kaip kad 
pateikiamosios toliau, jis nusideda sukeldamas tam tikrą 
painiavą. Žinoma, įrodytos tiesos yra būtinai teisingos, nes 
jos būtinai plaukia iš teisingų prielaidų. Tačiau ar yra 
aišku, kad pačios teisingosios prielaidos, tie išeities taškai, 
yra būtinai teisingos? Ką reiškia šis tvirtinimas jų atveju 
— jeigu jis negali reikšti, kad jos būtinai plaukia iš dar 
kitų prielaidų? 


Kadangi neįmanoma, kad to, ką galima moksliškai pažinti, 
atveju būtų kitaip, tai tie dalykai, kurie pažįstami 

įrodomojo pažinimo dėka, turi būti būtini. Įrodomasis 
pažinimas yra pažinimas, kurį įgyjame įrodydami. Todėl 
įrodymas yra išprotavimas [syllogismos] iš būtinų prielaidų. 
(Antroji Analitika I.4.73a21) 


Įrodomasis pažinimas kyla iš būtinų išeities taškų — 
mat pažįstamų dalykų atveju kitaip būti nė negali. 
(Antroji Analitika I.6.74b5) 


Aristotelis visaip stengiasi išrūšiuoti įvairius išeities taškus, 
kurių reikalingas įrodomasis mokslas. Stai viena tokia 
pastanga. 


Kai kurie betarpiški išprotavimo išeities taškai, kurie 
negali būti įrodyti, nė neturi būti niekieno, kas ruošiasi 
ką nors sužinoti, suvokti; juos aš vadinu tezėmis. Kitus, 
kuriuos būtina suvokti kiekvienam, kas tik ruošiasi ką 
nors sužinoti, juk esama tam tikrų tokių dalykų, — 
aš vadinu aksiomomis, nes tai vardas, kurį mes paprastai 
būtent jiems taikome. Tezė, kuria daroma prielaida, kad 
kažkas yra arba kad kažko nėra, yra hipotezė; be šitokios 
prielaidos ji yra apibrėžimas. Mat apibrėžimas yra tezė 
[gr. thesis — "padėjimas, nustatymas'] — aritmetikai 
nustato, kad vienetas yra tai, kas kiekybiškai nedalu,- 
bet ne hipotezė: kas vienetas yra ir kad vienetas yra, 
yra ne tas pat. (Antroji Analitika I.2.72a14) 


Vienas punktas, kurį Aristotelis ypač pabrėžia, yra tas, 
kad skirtingi mokslai reikalingi skirtingų išeities taškų, 
nes skiriasi jų turinys. Jis atmeta idėją, kurią pats priskiria 
Platonui, apie vienatinio visaapimančio mokslo galimybę. 
Kitose nei mokslas srityse jis taip pat atkakliai reikalauja 
naudoti prielaidas ir metodus, priderančius aptariamo 
klausimo tipui. 

Negalima nieko įrodyti peršokus į kitos rūšies daly- 

ką — pavyzdžiui, ką nors geometrinio įrodyti pasitelkus 

aritmetiką. Mat įrodymuose yra trys dalykai: (i) tai, 
kas įrodoma, išvada, — kad tam tikri požymiai priklauso 
tam tikrai dalyko rūšiai; (ii) aksiomos - tai, iš ko išvedami 
įrodymai; (ii) turinys, tai yra, dalyko rūšis, kurios 
ypatybės ir esminiai požymiai atskleidžiami įrodymu. 
(Antroji Analitika I.7.75a38) 


Griežti Aristotelio reikalavimai įrodymo prielaidoms, atrodo, 
turi nepriimtiną pasekmę. Mat kaipgi būtinų tiesų rinkinys 
gali apskritai pateikti adekvatų paaiškinimą tam, kas 
pasaulyje iš tikrųjų vyksta? Kaip iš jų mes galėtume išvesti 
bet kokį konkrečių įvykių ir daiktų supratimą ar pažinimą? 
Kitais žodžiais tariant, vien tik moksliniai dėsniai negali 
nė tikėtis pateikti galutinio individualių įvykių ar daiktų 
paaiškinimo, nes bet kokiame galutiniame paaiškinime turi 
dalyvauti šio konkretaus atvejo aplinką ir ankstesnes 
būsenas liečiančių faktų — ne dėsnių — paminėjimas. 
Aristotelis jaučią šį sunkumą, tačiau jo siūlomas sprendimas, 
išdėstomas tolesnėje pastraipoje, yra ganėtinai miglotas. 
Mat jis nenori tvirtinti, jog yra galimas konkrečių įvykių 
ar daiktų mokslinis pažinimas ar supratimas; toksai pažinimas 
įmanomas tiktai įvykių ar daiktų rūšių atžvilgiu. 


Akivaizdu, kad jeigu teiginiai, iš kurių išvedamas 
silogizmas, yra visuotiniai, tai tokio įrodymo — įrodymo 
tikrąja prasme — išvada pati taip pat turi būti amžinoji 
tiesa. Taigi negali būti nei nykstančiųjų daiktų įrodymo, 
nei, griežtai kalbant, jų mokslinio pažinimo, nes požymiai 
daiktui galioja ne visuotinai, bet tam tikru metu ir 
tam tikru būdu... Dažnai įvykstančių dalykų, tokių kaip 
užtemimai, įrodymai ir pažinimas akivaizdžiai visą laiką 
galioja todėl, kad jie yra tam tikro tipo dalyko įrodymas 
ir pažinimas, tačiau kadangi jie galioja ne visuomet, 
tai yra [ne visuotiniai, o tiktai] daliniai. Kaip yra su 
užtemimais, taip ir kitais atvejais. (Antroji Analitika 
I.8.75b21) 

Toksai, bendrais bruožais, yra Aristotelio mokslinio pažinimo 
aprašymas, jo mokslo filosofija. Galima būtų manyti, kad 
dabar jis nekelia jokio, išskyrus muziejinį, intereso. Juk 
(1) mokslas, su kuriuo jis buvo susipažinęs ir kurį praktikavo, 
buvo nepalyginamai menkesnės galios ir rafinuotumo, negu 
dabartinis; jam stokojo daugumos šiuolaikinių mokslų 
pamatinių idėjų ir kone visų dabar jų turimų kiekybinių 
metodų. Be to, (ii) netgi santykinai primityvus mokslas, 
pavyzdžiui, mokslas, pažįstamas mėgėjui iki Newtono laikų, 
tikrai negalėtų būti perteiktas nei kaip įrodomoji silogizmų 
sistema, nei kaip sistema, pagrįsta apibrėžimų rinkiniu. 
Toks dalykas išrodo kaip kokie absurdiški antikiniai 
tramdomieji marškiniai. 

(1) Kad esama ribų tam, ką Aristotelis galėtų pasakyti 
mokslo filosofijos srityje, akivaizdu. Neturėdamas nė 
menkiausio supratimo apie reliatyvumo teoriją ar šiuolaikinę 
genetiką, jis negalėjo ištyrinėti specialių jose vartojamų 
sąvokų; taip pat jis negalėjo suprasti nė mokslinių teorijų, 
pagrįstų ir dažniausiai išreikštų išvystytos matematikos 
priemonėmis, prigimties bei struktūros. Tačiau šie praleidimai 
nėra fatališki filosofiniams jo darbo teiginiams. Mat, kaip 
ir kitose srityse, čia į beviltiškiausią padėtį dažnai stato 
ir yra sunkiausiai pateisinamos būtent paprastos ir 
fundamentalios idėjos ar prielaidos. Antai, pavyzdžiui, kol 
tikimybių teorijos specialistas, naudodamasis itin rafinuotomis 
technikomis, stumia pirmyn šios srities frontą, tikimybių 
filosofas didžiumą laiko vis dar tebesirūpina didžiuliais 
pamatiniais keblumais, kylančiais dėl tikėtinumo, raciona- 
lumo, dažnumo ir atsitiktinumo. Šiuo atžvilgiu mokslo 
filosofija panašesnė į meną, negu į mokslą. Sofoklio dramoje 
figūruojančios idėjos tam tikra prasme yra labai paprastos 
ir netechniškos, tačiau jos vis dar išlieka be galo įdomios 
ir apšviečiančios, ir nei progresas empirinėje psichologijoje, 
nei draminių metodų pažanga jų nepasendino. 

(11) Samprata, kad mokslininkai užsiima apibrėžimais 
pagrįstų įrodomųjų silogizmų plėtojimu, išties pajuoktina. 

Užtenka žvilgtelėti į paties Aristotelio mokslinius traktatus, 
kad pamatytume, jog tokio pavidalo tikrai neturi nė jo 
paties mokslinis darbas. Šitokią sampratą gal ir galėjo 
nuryti kuris iš jo sekėjų, tačiau jei atsigrešime į patį 
Aristotelį, įsitikinsim, kad šis absurdas išgaruoja. Mat jis 
nesiūlo priimti įrodymo teoriją kaip aprašymą ar teoriją, 
atskleidžiančią, kaip mokslininkai savajame darbe iš tikrųjų 
atlikinėja tyrimus, bet greičiau jau siūlo ją priimti kaip 
galutinio pažinimo, kurio jis siekia, idealo apybraižas. Nėra 
jokių abejonių, kad jo siūloma įrodymo struktūra pernelyg 
ribojanti. Tačiau vertinga yra idėja, kad mokslas siekia 
įgyti kuo paprastesnę teoriją, iš kurios bus galima išvesti 
kiek įmanoma daugiau išvadų. Ir įkūnydamas tokį požiūrį 
į išbaigto mokslo prigimtį, Aristotelio pateikiamasis įrodymo 
aprašymas nusipelno pagarbos. Ganėtinai ironiška, bet šis 
išvedamumo idealas artimesnis griežtai matematinėms 
teorijoms, kurių Aristotelis nežinojo, negu labiau "naminėms" 
ir mažiau kiekybinėms teorijoms, kurios buvo prieinamos 
jo laikais. 

Dabar kritikas gali pasakyti: "Sutinku, kad Aristotelis 
kūrė mokslo idealo apybraižas — švyturį tamsoje; taip pat 
pripažįstu, kad jo idėjų ir jo formaliosios logikos paprastumas 
savaime neturėtų sutrukdyti jo sukurtoms apybraižoms vis 
dar žadinti tam tikrą interesą. Tačiau yra ir svarbesnis 
atžvilgis, kuriuo jo samprata yra tokia archaiška, kad visą 
jo darbą šioje srityje daro bevertį. Mat mes visi pripažįstame, 
kad mokslas yra ir yra priverstas pasilikti empirinis; kad 
mokslo išeities taškai ir išvados nėra būtinos tiesos (kaip 
kad logikos ir matematikos tiesos), bet tiesiog teisingos 
kaip fakto dalykas ir kad bet kokie apibrėžimai, kuriais 
mokslas remiasi, nėra "tikrieji" apibrėžimai, bet paprasčiausiai 
sutartiniai kalbiniai patogumai. Tačiau Aristotelis, sekamas 
ir daugelio kitų po jo, laikėsi idėjos, kad žmogaus protas 
(per nous) gali "regėti tam tikrų pamatinių tiesų būtinybę 
ir gali suvokti realią, nesutartinę tam tikrų apibrėžimų 

tiesą. Šis absurdiškas racionalizmas yra lemtinga spraga 
jo pateikiamame mokslo prigimties ir struktūros aprašyme." 

Kai kas tokioje kritikoje yra teisinga, o kai kas ne taip 
jau labai. Prie apibrėžimų aš grįšiu po minutės. Tezė, kurią 
noriu čia išsakyti, yra ta, kad anksčiau pateiktosios pastabos 
būtų kur kas akivaizdžiau teisingai ir ryžtingai skambėję 
prieš trisdešimtį metų, negu kad skamba dabar. Mat dabar 
jau nebemadinga daryti paprastą ir griežtą perskyrą tarp 
to, kas analitiška ir sintetiška, tarp būtina ir atsitiktina, 
tarp sąvokinių tiesų ir fakto dalykų. Guine'o ir kitų mūsų 
amžininkų darbai parodė, kad šie kontrastai yra iš esmės 
nebrandūs. Taigi, jeigu šiuolaikinis filosofas ir bus neabejotinai 
jautresnis alternatyvių teorijų ar sąvokinių schemų galimybei, 
negu buvo Aristotelis, tai tuo pagrindu jis anaiptol nenorės 
itin bendros mokslinės teorijos laikyti arba tik empirine 
hipoteze, arba ti4 sutartiniu pasiūlymu. Nuo savo jaunystės 
laikų loginis pozityvizmas jau yra gerokai išsiklibinęs, ir 
Aristotelyje sutinkamos idėjos bei klausimai vėl yra priimtini. 
Esmės, tikrojo apibrėžimo ir prigimtinių rūšių idėjos tapo 
labiau gerbiamos ir vis labiau žavi, o kai kurios senos 
pažiūros šiuo metu yra reabilituojamos. 

Tad galų gale Aristotelio pateiktą galutinės mokslo 
struktūros idealo formuluotę galima regėti greičiau kaip 
stulbinančią nuojautą, o ne kaip archaizmą. 


Apibrėžimai moksle 


Antrajai Antrosios Analitikos knygai rūpi apibrėžimas; o 
kadangi, kaip matėme, prigimtinių rūšių apibrėžimai priklauso 
mokslų išeities taškams, galime tikėtis, kad dabar apie 
tokius pamatinius apibrėžimus Aristotelis mums pasakys 
daugiau — kaip juos atrasti ir išvesti iš jų svarbias mokslines 
tiesas. Tačiau iš tiesų jis apsistoja ne tiek ties fundamentalių 
daikto rūšių, o ties įvykio tipų, kaip kad užtemimas ar 

griaustinis, moksliniais apibrėžimais. Kuo paprasto žmogaus 
užtemimo supratimas skiriasi nuo mokslininko apibrėžimo? 
Aristotelis siekia atskleisti mokslinių apibrėžimų struktūrą 
parodydamas, kad jie, nors patys ir neįrodomi, bet tam 
tikru būdu su įrodymais santykiauja. Jo aptarimas glaustas 
ir sunkus, tačiau jis iškelia keletą įdomių tezių, kurios 
nusipelno paminėjimo. Nors jo pavyzdžiai ir archaiški, 
įsitikinsime, kad kai kurios jo idėjos įstabiai šiuolaikiškos. 
Susitelkime prie griaustinio pavyzdžio. Aristotelis mano, 
kad griaustinis yra triukšmas debesyse, sukeliamas ugnies 
nuslopimo juose. Tai yra pilnas, mokslinis apibrėžimas, 
apimantis žinomo fenomeno (triukšmas debesyse) paaiškinimą 
(ugnies nuslopimas). Jį atitinka įrodomasis silogizmas, 
kuriame vidurinioji sąvoka yra ugnies nuslopimas. Greičiausiai 
Aristotelis turi omeny kažką panašaus į tai: 


Triukšmas yra (sukeliamas ko) ugnies nuslopimas. 
Ugnies nuslopimas yra (įvyksta) debesyse. 
Triukšmas yra (įvyksta) debesyse. 


Dvi išvados sąvokos nurodo tiktai nominalų griaustinio 
apibrėžimą — "triukšmas, įvykstantis debesyse" Tačiau trys 
silogizmo sąvokos, tinkamai sudėtos į daiktą, suteikia jums 
"tikrąjį", arba mokslinį, apibrėžimą — "triukšmas debesyse, 
sukeliamas ugnies nuslopimo juose". Kadangi šiame silogizme 
vidurinioji sąvoka yra ryšio tarp triukšmo ir debesų 
paaiškinimas, kuris teigiamas išvadoje, tai šis silogizmas 
yra "kodėl-silogizmas' Atkreipkite dėmesį, kad '"kodėl- 
silogizmas“, ką nors pagrindžiantis, pagrindą ne pasiekia 
kaip išvadą, bet turi kaip savo viduriniąją sąvoką. Kaip 
išvada figūruoja faktas, kuris aiškinamas. "Kad-silogizmas" 
yra toks, kuris iš vieno fakto daro išvadą apie kitą faktą, 
tačiau pastarasis nėra pirmojo paaiškinimas. Palyginkite 
pavyzdžius apie žvaigždžių nemirguliavimą (psl. 148). 

Mokslinis tyrimas 


Prieš pradėdamas aprašinėti mokslinį apibrėžimą, Aristotelis 
analizuoja įvairius klausimus, kuriuos tyrėjas gali sau iškelti, 
ir mums bus paranku mūsų aptarimą grįsti šių klausimų 
analize, o ne labai jau glaustu baigiamuoju aprašymu. Štai 
kertinės pastraipos. 


Dalykų, kurių ieškome, yra tiek pat, kaip ir tų, kuriuos 
žinome. O ieškome mes keturių dalykų: "kad"; "kodėl"; 
ar kas nors yra; kas tai yra. (Antroji Analitika II.1.89b23) 


O tai, ko mes ieškome — ir ką žinome suradę — yra 
štai kas. Kai tik ieškome to, "kad", arba ar kas nors 
yra, ieškome, ar yra tam dalykui vidurinioji sąvoka, 
ar jos nėra; o kai tik, įsitikinę arba tuo, "kad", arba 
ar kas nors yra, ieškome pagrindo, kodėl, arba kas 
tai yra, tuomet ieškome, kokia yra vidurinioji sąvoka... 
Todėl visose mūsų paieškose mes ieškome arba ar yra 
vidurinioji sąvoka, arba kokia yra vidurinioji sąvoka. 
Juk vidurinioji sąvoka yra priežastis, o būtent priežasties 
mes visais atvejais ir ieškome. (Antroji Analitika II.2.89b36) 


Galite pažinti, ar X yra (ar tam tikra daikto rūšis egzistuoja), 
kas X yra, kad p (ie. kad tam tikras S yra P formos 
teiginys yra teisingas), kodėl p; ir yra keturi atitinkami 
klausimai. Klausimas "Kas yra X?" kaip prielaidą priima, 
kad X yra; o klausimas "Kodėl p?“ kaip prielaidą priima, 
kad p. Visais keturiais atvejais klausiama apie "priežastį", 
paaiškinimą, viduriniąją sąvoką. Juk paklausti, ar S yra 
P, reiškia paklausti, ar yra tokia sąvoka M, kad S būtų 
P, kadangi yra M; o toliau klausti, kodėl S yra P, reiškia 
klausti, kokia yra ta sąvoka M. Nors ir reikalingas tolesnis 
paaiškinimas, bet panašiai yra ir su klausimu, ar yra toksai 
daiktas, kaip X, bei klausimu, kas tas daiktas yra. 

Čia išlenda keli keblumai. Pirmiausia, kodėl pažinimas, 
kad, turi būti pirmesnis, negu teiravimasis, kodėl, — ir 
kaip taip gali būti, jeigu teiginio, kuris yra įrodomas, 
pažinimas aprėpia ir jo įrodymo pažinimą? Akivaizdus 
sprendimas būtų atlikti perskyrą tarp dviejų pažinimo tipų 
ar dviejų prasmių, kuriomis teiginys gali būti "pažintas": 
pažinimas, priimamas kaip prielaida teiraujantis "kodėl", 
yra tiktai "silpnasis“ pažinimas, bendras ar "naminis" 
pažinimas nereiklia kasdiene prasme; o tuo tarpu "kodėl" 
atradimo metu įgyjamas pažinimas yra "stiprusis" pažinimas, 
mokslinis pažinimas, pagrįstas tikru supratimu. Kelti klausimą 
"Kodėl p?' reiškia kaip duotybę priimti, kad p; ir toliau, 
jeigu tyrimas "Kodėl p?“ nori turėti sėkmės galimybę, iš 
tiesų turi būti taip, kad p, — kitu atveju į šį klausimą 
negali būti atsakymo. Taigi atliekant "kodėl p?“ pavidalo 
tyrimą ir norint, kad jis pavyktų, būtina sąlyga yra tai, 
kad tyrėjas manytų, jog p, ir kad jis būtų teisus, manydamas, 
jog p. Tai reikalavimai, kurių Aristotelis atkakliai laikosi. 
Jis netvirtina, ir, žinoma, nė neturi tvirtinti, kad griežtas. 
(mokslinis) p pažinimas turi būti ankstesnis, negu p 
paaiškinimo atradimas. Tyrinėtojas pradeda nuo teisingo 
įsitikinimo (arba, negriežtai sakant, nuo pažinimo), kad 
p; jis baigia p pažinimu, kuris kyla iš supratimo, kodėl 
p turi būti teisingas, — jis baigia pažinimu, kad p, nes 
g. 
Antras klausimas: Kodėl pažinimas, kad yra X (i.e. kad 
yra toks daiktas, kaip X, kad tikrai esama tam tikrų X) 
turi būti pirmesnis, negu tyrinėjimas, kas X yra, —- ir 
kaip tai gali būti, nes neabejotinai reikia žinoti, ko ieškoma, 
kad būtų galima ieškoti? Kaip ir ankstesnio klausimo atveju, 
prieštaravimo regimybę pašalintų perskyra tarp dviejų 
pažinimo tipų ar pakopų. Tačiau labiau nušviečiantis dalykas 
būtų pasvarstyti, kas galėtų būti turima omeny sakant, 
"kas X yra' Mums reikia vienos teiginio, "kas X yra', 
sampratos, kuri jo pažinimą daro mokslinio pažinimo įgijimo 

išankstine sąlyga, ir kitokios sampratos, padarančios jį 
aktualiu mokslinio pažinimo turiniu. Vienas akivaizdus 
pasiūlymas yra toks: pradžioje reikalingas pažinimas iš 
tiesų yra pažinimas to, ką žodis "X" žymi, i.e. tai grynai 
žodinis pažinimas. Šis pasiūlymas yra ganėtinai protingas 
mokymo ir mokymosi kontekste. Besimokančiam žmogui 
pradžioje galima ir reikia pasakyti, ką įvairūs žodžiai reiškia: 
"X" žymi "Y, esantį Z viduje" ('griaustinis" reiškia "triukšmas 
debesyse"). Tačiau kad tam tikri x iš tikrųjų yra ir kas 
tie X iš tikrųjų yra, atskleidžiama per įrodymą, kuris vėliau 
mokiniui pateikiamas; pradžioje jam nė nereikia tarti, kad 
yra tam tikri X. Tačiau jei nuo jau egzistuojančio mokslinio 
pažinimo mokymo bei mokymosi atsigręžiame prie atradimo 
ir mokslo vystymosi, padėtis pasirodo visiškai kitokia. Čia 
iš tikrųjų reikia daryti prielaidas apie aktualų egzistavimą 
dalykų, kurių egzistavimą vėliau reikės įrodyti. Tyrinėtojas 
turi būti įsitikinęs — ir teisingai įsitikinęs, — kad Y yra 
Ž viduje (pvz. triukšmas įvyksta debesyse), jeigu nori 
sėkminga išvada užbaigti tyrimą "kodėl Y yra Z viduje?“ 
Kai jis bus tai atlikęs, supras, kad Y yra Z viduje dėl 
M (vidurinioji sąvoka, paaiškinimas). Jeigu šiuos teiginius 
transformuosime į apibrėžimus, "Y, esąs Z viduje“ bus 
tyrinėtojo pradinis apibrėžimas, kas x yra (X kaip aktualus 
fenomenas, o ne "X" kaip žodis), o "Y, esąs Z viduje dėl 
M' bus galutinis apibrėžimas, apimantis tikrąjį aptariamojo 
fenomeno paaiškinimą. 

Anot šio aprašymo, tyrinėtojas, norįs pasiekti tikrąjį 
apibrėžimą, galutinį to, kas X yra, pažinimą, turi pradėti 
suprasdamas dalį to apibrėžimo — Aristotelio žodžiais tariant, 
"Šį tą apie patį daiktą turėdamas — pavyzdžiui, apie 
griaustinį, — kad tai tam tikras triukšmas debesyse; apie 
užtemimą, — kad tai tam tikras šviesos stygius; apie žmo- 
gų — kad tai tam tikras gyvūnas... Šioje vietoje kas nors — 
ir ne be pagrindo — galėtų suabejoti. Tyrinėtojas, norintis 
pasiekti tam tikros daikto rūšies ar įvykio tipo apibrėžimą, 

neabejotinai turi pradėti nuo tam tikro supratimo, pakankamo, 
kad vestų jį pirmyn; tiktai turėdamas būdą pasirinkti tam 
tikrus X (bent iš dalies sėkmingai) jis galės, juos tyrinėdamas, 
atrasti jų tikrąją prigimtį. Tačiau anaiptol nėra būtina, 
kad jo pradinis supratimas, vedęs jį pirmyn, nepaliestas 
išliktų kaip galiausiai pasiekto tikrojo apibrėžimo dalis. 
Atlikime perskyrą tarp šių dalykų: (i) išeities taškas turi 
būti X tikrojo apibrėžimo dalies supratimas (tiesą sakant, 
tai yra pažinimas išvados, kuri galiausiai bus įrodyta 
įrodomuoju silogizmu, atitinkančiu pilną apibrėžimą); (ii) 
išeities taškas turi būti X supratimas per tam tikrą X 
bruožą ar bruožus, kurie išskiria X pakankamai, kad įgalintų 
tyrinėtoją tirti daugiau ar mažiau teisingus dalykus ir taip 
didinti supratimą to, kas X iš tikrųjų yra. Štai pavyzdys 
iš pastaruoju metu vykusių svarstymų: dabar mes žinome, 
kas yra tymai, t.y. (grubiai tariant) kas sukelia tam tikrą 
konkrečią kūno būseną. Gerokai anksčiau, negu tai buvo 
žinoma, žodis "tymai" buvo vartojamas ir taikomas 
individualiais atvejais, kai tik pasitaikydavo lengvai 
atpažįstama simptomų grupė. Dabar aišku, kad kai kurie 
atvejai, anksčiau urmu dėti į vieną krūvą ir vadinti tymais, 
iš tiesų buvo kitos ligos ir anaiptol ne tymų atvejai; ko 
gero, tymai yra ne vienintelė liga, duodanti tokius simptomus,- 
jie kartais sutinkami ir ryšium su visai kitomis kūno ligomis 
ir dėl kitų priežasčių. Aristotelis teisus, kai mokslinį tyrimą 
paprastai mato kaip judėjimą nuo apytikrės idėjos prie 
pilno supratimo, kas yra tam tikra daikto rūšis ar tam 
tikras įvykio tipas; tačiau jis būtų didesnis realistas, jei 
pripažintų, kad pradinė "apytikrė idėja“ gali būti labai 
jau apytikrė, ir nebūtinai tikrojo apibrėžimo dalies suvokimas, 
kadangi galutinis mokslinis apibrėžimas (griaustinio, tymų, 
agurko, elektrono) gali visai ir neturėti terminų, kuriais 
X pradžioje buvo identifikuojamas ir apibrėžiamas. 
Trečias klausimas: Tuo atveju, jei mokslininkas tyrinėtojas 
tam, kad paklaustų, "Kodėl p?' (arba "Kas yra X?), turi 
žinoti (tam tikra prasme), kad p (arba kad yra tam tikri 


158 


X), tai kaip jis tai sužino, ir kaip paskui padidinamas 
pažinimas, kodėl p (arba kas yra X)? 

Galima būtų manyti, kad faktas, nuo kurio pradeda 
mokslininkas tyrinėtojas (t.y. p arba kad yra tam tikri 
X) yra grynas faktas, ir jo pažinimas pasiekiamas juslumu, 
ar greičiau juslumu ir patirtimi, — mat, šis faktas nebus 
atskiras teiginys, o bendrasis, ne individualus dalykas, bet 
dalykų tipas ar klasė, apie kurį ir klausiamas tyrinėtojo 
klausimas ("Kodėl p?“, "Kas yra X?'). Tačiau vien tiktai 
žinojimo, kad p (kur p yra bendras teiginys) ar kad esama 
tam tikrų X, neužtenka. Tyrinėtojas, kad galėtų klausimą 
"Kokie dėsniai paaiškina p?" laikyti deramu, taip pat turi 
tarti, kad p yra moksliškai išaiškinama tiesa, išvedama 
iš pamatinių mokslinių dėsnių ar išeities taškų. Dar jis 
turi priimti prielaidą, kad tie X sudaro moksliškai išaiškinamą 
fenomenų ar įvykių klasę, tam tikrą "gamtinę rūšį“, jei 
nori deramu laikyti klausimą "Kokios priežastys paaiškina, 
kad yra tam tikri X?'. Atsitiktinėms tiesoms ar atsitiktinėms 
šalutinėms priežastims neįmanoma surasti jokio "kadangi ; 
ir tiktai tuomet, jei priimama prielaida, kad yra tam tikras 
"kadangi", — tiktai tuomet bus galima klausti, kas tai yra. 
Vadinasi, būtina išankstinė prielaida mokslininko tyrimui 
"Kodėl p?“ yra ne tiktai kad p yra teisingas, bet kad 
p tiesai galima pateikti mokslinį paaiškinimą, — ne tiktai 
kad p, bet kad paaiškinamai-p. Ir jeigu aš užduodu klausimą 
"Kas yra griaustinis?" moksliniu būdu (vartodamas tai, kas 
neseniai buvo pavadinta "teorinio identifikavimo '"yra“), 
priimu prielaidą ne tiktai kad debesyse triukšmų pasitai- 
ko — kad griaustinis nutinka, kaip kad paprastai apie jį 
paliudijama ar kalbama, — bet ir daugiau: kad tikrai yra 
toksai vienas mokslo požiūriu daiktas, kaip griaustinis, 
kad stebimieji atvejai yra vienos realios įvykių rūšies, 
turinčios vieną mokslinį paaiškinimą, atvejai. 

Dabar galime matyti, kodėl Aristotelis tvirtina, kad 
klausimas, ar p yra teisingas arba ar X egzistuoja, yra 
klausimas apie tai, ar esama priežasties arba viduriniosios 


159 


sąvokos. Klausimas, ar S yra P, yra klausimas apie tai, 
ar yra tam tikra sąvoka M, tokia, kad S yra P, kadangi 
yra M; o klausimas, ar yra toksai dalykas, kaip Y, esąs 
Z viduje, yra klausimas apie tai, ar yra tokia sąvoka M, 
kad Y yra Z viduje dėl M. Iš pažiūros šie sutapatinimai 
absurdiški. Tačiau kai prisimename, kad čia vyksta mokslinio 
tyrimo analizė, nesunkiai galime suprasti, kodėl Aristotelis 
juos atlieka. Mat moksliniame diskurse dėmesio verti tiktai 
neatsitiktiniai teiginiai ir šalutinės priežastys. Klausti 
(moksliškai), "Kodėl p?“, reiškia priimti p (mokslinę) tiesą, 
ir klausti (moksliškai), "Kas yra X?“, reiškia priimti tam 
tikrų X kaip (mokslinių) būtybių egzistavimą. Itin glaustas 
Aristotelio aprašymas greičiausiai sulydo į daiktą dvi idėjas, 
kurias reikėtų skirti — įsitikinimą, kad p, ir įsitikinimą, 
kad p yra moksliškai išaiškinamas (arba: įsitikinimą, kad 
yra tam tikri X, ir įsitikinimą, kad tie X sudaro mokslinę 
"rūšį '). Tačiau jo tezė galioja: išankstinė sąlyga tyrinėtojo 
tyrimui "Kodėl p?" iš tiesų yra prielaida, kad p turi sau 
viduriniąją sąvoką; ir klausti, kas X iš tiesų yra, reiškia 
priimti prielaidą, kad egzistuoja mokslinis paaiškinimas 
požymių, kuriuos matome X-uose, kombinacijai (pvz., 
triukšmas debesyse). 

Tačiau kaipgi galima pateisinti perėjimą nuo p prie 
"paaiškinamai-p" prieš surandant paaiškinimą? Aristotelis 
nerūpestingai šneka apie įsisąmoninimą, atpažinimą, 
suvokimą, apie tai, kad yra vidurinioji sąvoka, apie tolesnį 
tyrimą, kas tai yra. Jis nesako, kaip turėtume įsisąmoninti, 
kas verčia mus manyti, kad vidurinioji sąvoka yra, kodėl 
ir kokia teise remdamiesi mes pereiname nuo p prie 
"paaiškinamai-p' arba nuo įsitikinimo, kad p yra teisingas, 
prie įsitikinimo, kad jis būtinai teisingas. Tačiau galbūt 
tai nėra triuškinanti kritika. Mat jis analizuoja mokslo 
struktūrą, o ne pateikinėja praktinius patarimus. Kad 
tyrinėtojas turi priimti prielaidą, jog egzistuoja paaiškinimas 
mokslinių dėsnių sąvokomis, jei nori paklausti mokslinį 


160 


klausimą "Kodėl?“, ir kad jo prielaida turi būti teisinga, 
idant į klausimą būtų įmanoma atsakyti, — tai teiginiai 
apie tam tikrų klausimų ir atsakymų loginius santykius; 
jie ne tik netaiko nušviesti teisingų prielaidų priėjimo 
bendrųjų sąlygų, bet net ir nepadeda mums priimti teisingų 
prielaidų individualiais atvejais. 

Kas iš tiesų teikia tikrumo, kad tam tikras teiginys 
ar šalutinė aplinkybė yra moksliškai paaiškinami? Neabe- 
jotinai svarbiausia bendroji tezė yra ta, kad kiekvienoje 
konkrečioje mokslinio progreso stadijoje dėsniai ir ryšiai, 
jau anksčiau patikimai nustatyti, suteikia karkasą ir 
naudojami kaip kelrodžiai, sąlygojantys tikėtinumą, jog tam 
tikri naujai pastebėti požymių ar įvykių junginiai yra 
dėsningi. Kiek man žinoma, Aristotelis šio principo aiškiai 
neišsako, tačiau jo praktika jį iliustruoja, 17 tat ganėtinai 
natūralu. Kai tam tikram faktui ar fenomenui galima matyti 
pažįstamos rūšies paaiškinimą, protinga tikėtis, kad 
paaiškinimas egzistuos. Jeigu ką ir galima aprašyti kaip 
keistą ir ekscentrišką, tai prieštaravimą pasiūlytam pa- 
aiškinimui. 

Jeigu jau tyrinėtojas ėmė manyti, kad p yra paaiškinamas 
arba kad X apibrėžiamas, kaip jis tęsia tyrimą, kad atrastų 
paaiškinimą ar apibrėžimą? Čia vėlgi pagrindinį liudijimą 
apie Aristotelio pažiūras suteiks jo paties praktika įvairiose 
mokslo ir filosofijos srityse. Tačiau kelios bendrosios tezės 
apie galimas tyrinėjimo baigtis išsakytos ar įtaigotos ir 
Antrojoje Analitikoje, ir tai galimybės, kurias tyrinėtojas 
turės turėti omeny nuo pat pradžios. Paminėsiu keturias 
tokias galimybes. 

Gali pasirodyti, kad pradinis klausimas reikalingas 
suskaldymo į du ar daugiau klausimų; staiga paaiškėja, 
kad vienintelio paaiškinimo pradiniam teiginiui p nėra. 
Yra du pagrindiniai šio atvejo tipai. (i) Mes klausėme, 
kodėl tam tikri S yra P. Tačiau gali staiga pasirodyti, 
kad yra dvi S rūšys, ir kad priežastis, kodėl S, yra P, 

skiriasi nuo priežasties, kodėl S, yra P. (ii) Klausėme, 
kodėl tam tikri S yra P. Tačiau jeigu S yra tam tikri 
A, kurie yra B, o P yra tam tikri C, kurie yra D, tuomet 
paaiškinimas, kodėl S yra P gali perskilti į du paaiškinimus; 
A yra C, nes jie yra M, ir B yra D, nes jie yra N (Kodėl 
mano mišrios rūšies rožės anksti serga amarais? Rožės 
serga amarais, nes...; mišrūnės išsivysto anksti, nes...). 

Pirminį klausimą gali reikėti peržiūrėti dėl kitų priežasčių, 
pavyzdžiui: (iii) Klausėme, kodėl tam tikri S, yra P. Tačiau 
gali būti, kad vienintelis jų buvimo P paaiškinimas yra 
tas, kodėl apskritai visi S (ne tik S,) yra P. Taigi nėra 
jokios atitinkančios ar "proporcingos" priežasties, paaiški- 
nančios ryšį tarp buvimo S. ir buvimo P (Kodėl mišrios 
rūšies rožės suserga amarais? Nėra jokios specialios priežasties, 
kodėl amarais suserga mišrios rūšies rožės. O rožės suserga 
amarais, nes...). Aristotelis turi nemažai ką pasakyti apie 
tokios rūšies atvejus: paaiškinimai visuomet turėtų būti 
proporcingi, mokslui rūpi tai, kas priklauso daiktui "savaime", 
nes šis dalykas yra būtent tai, kas daiktas yra. Užtat 
kur kas mažiau ką pasakyti Aristotelis turi apie kitą atvejų 
aibę, kurioje pradinis tyrinėtojo klausimas galiausiai pasirodo 
esąs reikalingas peržiūrėjimo ir performulavimo. (iv) 
Klausėme, kodėl tam tikri S yra P. Tačiau iš tiesų tai 
tam tikri T yra P (ir mes galime išaiškinti, kodėl yra 
būtent jie). S ar dauguma S gali pasitaikyti besą T, ir 
jeigu taip, S ar dauguma S iš tiesų yra P; tačiau tai 
nėra tiesa, išvedama iš mokslo dėsnių ar išeities taškų. 
"S yra P" negali gauti deramo mokslinio paaiškinimo, tačiau 
bemėgindami šį teiginį paaiškinti mes išvysime, kad ir 
kodėl T yra P. (Palyginkite tai, kas anksčiau buvo pasakyta 
apie tymus: atvejų grupė, kurią turime prieš akis, užduodami 
pradinį klausimą "Kas yra ši liga? Kas ją sukelia?', gali 
aprėpti ir tam tikrus atvejus, kurie, kaip mes vėliau 
nuspręsime, yra visiškai ne ta pati liga. Tad tam tikra 
prasme mes pakeičiame savo pradinį klausimą, į kurį 

negalėjo būti atsakyta, nes ne visi atvejai, apie kuriuos 
kalbėjome, turėjo bendrą priežastį, — pakeičiame jį kitu 
klausimu apie peržiūrėtą atvejų grupę, — klausimu, kuris 
gali būti atsakytas.) 


Aristoteliškasis paaiškinimo idealas 


Ar galime įgyti idealaus apibrėžimo ir paaiškinimo, į kurį 
kreipia Aristotelio teorija, aiškią sampratą? Jis, kaip yra 
papratęs, kai kuriems punktams atskleisti vartoja vos kelis 
itin supaprastintus pavyzdžius, palikdamas mums patiems 
atlikti papildymus ir išlygas, kurie būtini priderinant kitus 
esminius jo teorijos bruožus. Tad mūsų griaustinio silogizmo 
prielaidos nė iš tolo neprimena pamatinių apibrėžimų ar 
egzistencinių teiginių, kurie turėtų būti įrodomųjų silogizmų 
išeities taškai. Tačiau mes galime regėti, kaip griaustinio 
paaiškinimas būtų tęsiamas toliau pagal bendruosius 
Aristotelio principus. Griaustinis yra triukšmas, kyląs dėl 
ugnies nuslopimo debesyse. Tačiau kas yra triukšmas? Kas 
yra ugnies nuslopimas? Kas yra debesys? Triukšmas (sako 
jisai) yra "tam tikras oro judėjimas“ Ugnies nuslopimo 
ir debesų aprašymas neabejotinai aprėps keturių pagrindinių 
pradmenų aprašymą kartu su itin bendrais veiksmo ir 
atoveiksmio dėsniais. Taigi galutinis paaiškinimas, kodėl 
griaustinis įvyksta ir kas tai iš tikrųjų yra, parodys, kad 
tai yra labai paprastų, daug kur pasireiškiančių ir nesunkiai 
suprantamų dėsnių ar sąryšių veikimo atvejis. Sakykime, 
jeigu ugnies nuslopimas yra tam tikros rūšies karšto ir 
sauso dalyko išskyrimas iš supančios šlapios ir šaltos masės, 
o debesys, kuriuose įvyksta griaustinis, yra tokia šalta 
ir šlapia masė, supanti tokios rūšies karštą ir sausą dalyką, 
tai griaustinio įvykimas gali pasirodyti būtinas. Tačiau 
abejotina, ar šitai gali būti galutinis paaiškinimas. Nepanašu, 
kad neįrodomiems mokslo išeities taškams turėtų priklausyti 

ir prielaidos, kad tokie išskyrimai įvyksta ir kad tokios 
masės egzistuoja. Kaip duotybę priėmus keturių pagrindinių 
galių buvimą, galima būtų tikėtis, kad paprasti dėsniai 
paaiškins, kodėl tokios masės turi susidaryti ir tokie 
išskyrimai turi įvykti. Taigi tebebus ieškoma kuo mažesnio 
kiekio ir kuo paprastesnių išeities taškų, galinčių paaiškinti 
visas aptariamojo mokslo tiesas. 

Būtų klaidinga manyti, kad mokslas, anot Aristotelio, 
baigiasi paaiškinimu fizikos ar chemijos sąvokomis. Kaip 
jau regėjome, mokslininkui rūpi galutinės priežastys ir gėris, 
ne tiktai veikiamosios priežastys ir būtinybė. Konkrečiai 
kalbant, biologui reikalingi išeities taškai labai skirsis nuo 
tų, kurie pakankami griaustinį tyrinėjančiam meteorologui. 
Kokie tie išeities taškai galėtų būti, Antroji Analitika mums 
nepasako; kas buvo pasakyta apie tokių fenomenų, kaip 
griaustinis ar užtemimas, apibrėžimą, nėra lengva pritaikyti 
gyvūnų ar augalų rūšių apibrėžimui. Nepaisant to, galime 
drąsiai Aristoteliui pripažinti svarbios idėjos, kad mokslai 
siekia apibendrinimo ir paprastumo, autorystę bei apibrėžimų 
vaidmens ir svarbos moksliniuose tyrimuose ir teorijose 
suvokimą. 


8 
Filosofinis metodas 


Kituose skyriuose yra daug pasakyta apie aristoteliškąjį 
filosofavimo būdą ir pateiktos jo iliustracijos. Šiame skyriuje 
aš norėčiau pasidomėti vienu konkrečiu klausimu: kaip, 
anot Aristotelio, galima atrasti "išeities taškus" (archai)? 
Williamas Jamesas žmogaus patirtį apibūdino kaip 'zvimbiantį 
mirgantį sąmyšį '. Gyvename pasaulyje, kuris yra pažįstamas, 
tačiau daugeliu atžvilgių gluminantis, kupinas įvairovės, 
kaitos ir sudėtingumo. Ir mokslininkas, ir filosofas ieško 
po paviršiumi glūdinčių vienos ar kitos rūšies paprastybių, 
kurios galėtų būti išeities taškai paaiškinimams ir padėti 
mums suprasti pasaulį bei pačius save. Štai kaip tai išsako 
Aristotelis, pradėdamas seriją gamtos filosofijos paskaitų: 


Visose tyrimo srityse mokslinis daiktų, kurie turi pradus, 
priežastis ar pradmenis pažinimas [tikras supratimas) 
kyla iš pastarųjų atradimo. Mes manome, kad įgijome 
daikto pažinimą, kai atrandame jo pirmąsias priežastis 
ir pirmuosius pradus ir grąžiname jį atgal į jo pradmenis. 
Taigi siekdami gamtos pažinimo mes akivaizdžiai turime 
pradėti išsiaiškindami pradus. 

Prigimtinis kelias yra nuo to, kas mums aiškiau ir 
lengviau pažįstama [kasdienė patirtis], prie to, kas 
pažiniau ir aiškiau pačia savo prigimtimi [pamatiniai 
principai ir idėjos], — mat viena ir kita nėra tas pat. 

Todėl tokia ir yra pažinimo eiga, kurios turime laikytis, 
nuo to, kas ne taip aišku iš prigimties, bet aiškiau 
mums, žengdami pirmyn prie to, kas aiškiau iš prigimties 
ir labiau pažinu. Daiktai, nuo kurių pradedame ir kurie 
aiškūs ir paprasti mums, yra sudėtiniai, daugialypiai 
daiktai; tiktai vėliau ir tik juos išskaidydami mes įgyjame 
jų pradmenų ir pradų pažinimą. (Fizika I.1.184a10) 


Žinoma, yra įvairios skirtingos išeities taškų, kurių galima 
ieškoti, ir kurie gali teikti supratimą, rūšys. Kaip matėme 
7 skyriuje, Aristotelis tvirtina, kad kiekvienas idealus ir 
išbaigtas mokslas turėtų būti išvestas iš trijų rūšių archai: 
apibrėžimų, loginių tiesų ir egzistencinių teiginių. Tai būtų 
išeities taškai visiems to mokslo įrodymams; tai būtų jo 
pamatinės prielaidos. Tačiau savo paties darbe, mėgindamas 
pasiekti kokio nors tyrimų lauko pamatus, jis dažniausiai 
užsiima tuo, kad išsitraukia ir paaiškina pagrindines dalyko 
idėjas, bandydamas pateikti greičiau jau patenkinamą ir 
apšviečiantį sąvokinį karkasą, negu prielaidas, iš kurių 
reikės atlikinėti dedukcijas. Tad, pavyzdžiui, I ir II Fizikos 
knygose dirbdamas su pavidalu ir medžiaga, būtinybe ir 
atsitiktinumu bei keturiomis priežastimis, prielaidų silogiz- 
mams jis neparengia. Greičiau jau Aristotelis tenai išskiria, 
praskaidrina ir išgrynina pamatines idėjas, kurios neaiškiai 
glūdi kasdienėje kalbėsenoje ar yra jos implikuojamos. 
Panašiai esti ir su siauresniais tyrimais — pavyzdžiui, laiko 
traktavimu IV Fizikos knygoje: jis baigia ne laiko mokslo 
prielaidomis, o tokiu laiko (ir su juo susijusių sąvokų) 
aprašymu, kuris teiktų supratimą ir įžvalgas apie laiką. 

Tad reikia atlikti tokią vieną negriežtą perskyrą: išeities 
taškai gali būti arba pamatiniai teiginiai, arba kertinės 
sąvokos. Kita perskyra, kurią neabejotinai turėtumėme 
išvesti, yra perskyra tarp mokslų archai, kurių ieškoti 
turėtų moksliniai tyrimai, ir filosofijos archai, ieškotinų 
filosofiniais metodais. Niekur toliau nebeidami, galime 

pastebėti, jog klausimas "Kaip išeities taškus derėtų atrasti? 
yra pernelyg miglotas, kad galėtų patenkinti, — atsakymas 
gali visiškai priklausyti nuo to, kokios rūšies išeities taškų 
ieškoma, ir nuo to, kokios rūšies turinys į tas paieškas 
įtrauktas. Tolesniame tekste aš pirmiausiai pranešiu, ką 
Aristotelis sako Antrosios Analitikos II.19 apie tai, kaip 
reikėtų apčiuopti įrodomųjų mokslų išeities taškus. Paskui 
aš aptarsiu jo pastabas Topikoje apie dialektikos vaidmenį 
nustatant filosofinius archai. 


Mokslo išeities taškai 


Mes matėme, kaip įrodomojo mokslo aprašymas, Aristotelio 
pateikiamas Antrojoje Analitikoje, visą jį išvesdina iš 
neįrodomų išeities taškų. Jo veikalas rūpinasi ne mokslinių 
atradimų darymo procedūra, bet pavidalu, kurį turėtų įgyti 
išbaigtas mokslas. Šis veikalas parodo, kaip, turint išeities 
taškus, bus įmanoma išvesti visa kita. Tačiau kaip įgyti 
pačius išeities taškus? Paskutiniajame veikalo skyriuje 
Aristotelis pasiūlo plėtotės, vedančios prie archai apčiuopimo, 
aprašymą, ir įvardija jų apčiuopimo galią - nous. 
Aristotelis pradeda klausimu, ar mus dominantys pažinimo 
sandai, neįrodomieji archai, yra įgimti ir yra mumyse 
visą laiką, ar yra mūsų tam tikru būdu įgyjami. 


Manyti, kad turime juos visą laiką, — kad tikrai turime 
tokius pažinimo, viršesnio negu įrodymas, sandus, to 
nepastebėdami, — yra kvaila. Tačiau jeigu mes juos 
įgyjame, prieš tai jų neturėję, tai kaipgi galėtume įgyti 
jų pažinimą ir juos išmokti, jeigu nebūtume prieš tai 
turėję iš anksto esančio pažinimo? Tai neįmanoma, kaip 
esame sakę kalbėdami apie įrodymą ["Visas mokymas 
ir mokymasis kyla iš jau anksčiau buvusio pažinimo',- 
tai pirmas Antrosios Analitikos sakinys]. Tad akivaizdžiai 

neįmanoma nei kad mes turėtume juos visą laiką, nei 
juos įgyti, jei esame nežinantys ir stokojame bet kokio 
pažinimo. Iš to plaukia, kad mes turime iš anksto turėti 
tam tikrą gebą (žemesnės kokybės ir vertės, negu įgysimas 
pažinimas). (Antroji Analitika II.19.99b26) 


Po to Aristotelis paaiškina, kaip pažinimas išsirutulioja 
iš juslumo. Nėra taip, kad žmonės turėtų įgimtas idėjas, 
tačiau jie turi įgimtas gebas: jie gali justi, atminti, pastebėti 
panašumus, sudaryti bendrąsias idėjas ir suvokti universalijas. 


Ši geba iš tikrųjų priklauso visiems gyvūnams, kadangi 
jie turi įgimtą skiriamąją galią — būtent ji ir vadinama 
juslumu. Kai kuriuose gyvūnuose įvyksta juntamo dalyko 
užlaikymas, o kituose ne. Mat tuose, kuriuose jo 
nepasitaiko, nėra jokio pažinimo, išskyrus juslumą; 
tačiau kiti gyvūnai, ką nors pajutę, gali tai išlaikyti 
savo protuose. O po to, kai pasitaikė daug tokių atvejų, 
įvyksta tolesnė perskyra: kai kurie per tokių dalykų 
užlaikymą įgyja logos [ apibrėžimą" arba bendrąją idėją), 
o kiti neįgyja. 

Taigi iš juslumo kyla atmintis, o iš atminties — kai 
to paties dalyko prisiminimas įvyksta dažnai — patyrimas; 
mat daug tokių prisiminimų sudaro vieną patyrimą. O 
iš patyrimo, arba iš bendrybės, užsilikusios prote, visu- 
mos — iš vieno, skirtingo nuo daugelio, iš to, kas yra 
viena ir tas pat visuose įvairiuose daiktuose, — pradžią 
gauna įgūdis ar mokslinis pažinimas: įgūdis galioja 
tapsmo atžvilgiu, o mokslinis pažinimas — to, kas yra, 
atžvilgiu. 

Taigi kalbamosios būsenos [t.y. išeities taškų pažinimo 
būsenos] nei priklauso mums jau nulemtu pavidalu, nei 
randasi iš kitų būsenų, kurios už jas pažinesnės, bet 
kyla iš juslumo. Yra taip, kaip mūšyje, kai visa rikiuotė 
pasileidžia bėgti: jei susilaiko vienas vyras, sustoja kitas, 
o paskui trečias, kol galiausiai jie pasiekia savo išeities 

tašką [tašką, iš kurio jie gali pradėti kontrataką? ar 
tašką, iš kurio jie pradžioje buvo nublokšti atgal?]. Protas 
yra tokios prigimties, kad tai sugeba. 

Ką mes ką tiktai esame pasakę, bet nepasakę aiškiai, 
pasakykime vėl. Kai vienas iš neišskirstytų daiktų 
[infimae species, kaip kad žmogus ar arklys] užsilaiko, 
prote atsiranda pirmoji bendrybė; mat tai, kas juntama, 
yra paskiras daiktas, bet jutimas yra bendrybės [jutimas]- 
pavyzdžiui, žmogaus, o ne žmogaus Kalijo. [Juslės jums 
pasako, kad žiūrite į aukštą, tamsų vyrą žydromis akimis. 
Tačiau tai, kad šis žmogus yra Kalijas, nėra kažkas, 
ką juslumas betarpiškai duoda.] Toliau vėl užsilaiko šie, 
kol galiausiai užsilaiko nesudėtinės bendrybės —- toks 
ir toks gyvūnas, paskui gyvūnas, ir taip toliau. Todėl 
aišku, kad pirmuosius dalykus turime pažinti įvesdindami 
[i/nductio], mat tai yra būdas, kuriuo ir juslinis pažinimas 
įskiepija mumyse bendrybes. (Antroji Analitika II.19.99b34) 


Dabar Aristotelis ieško teisingos etiketės, kurią galėtų 
prilipdyti išimtinai žmogiškai galiai apčiuopti universali- 
jas — tarp jų ir tas, kurios reikalingos kaip mokslo išeities 
taškai. 


Iš mąstymo būdų, kuriais apčiuopiame tiesą, kai kurie 
yra teisingi visuomet, o kiti (tokie kaip nuomonės ar 
samprotavimas) gali būti klaidingi. Mokslinis pažinimas 
ir nous yra teisingi visuomet, ir jokia kita mąstysenos 
rūšis, išskyrus nous, nėra tikslesnė už mokslinį pažinimą, 
ir įrodymų išeities taškai yra pažinesni, negu jų išvados. 
Todėl negali būti mokslinio išeities taškų pažinimo, o 
kadangi už mokslinį pažinimą nėra nieko teisingesnio, 
išskyrus nous, nous turi būti išeities taškų [pažinimas]. 
(Antroji Analitika II.19.100b5) 


Šis Aristotelio skyrius yra įdomus ir buvo įtakingas, tačiau 
jis nežengia toliau, kad paaiškintų, kaip reikėtų apčiuopti 

mokslų išeities taškus. Jis paaiškina palaipsnį bendrųjų 
ar abstrakčių idėjų susidarymą prote, sąvokų ir reikšmių 
suvokimą. Tačiau tebelieka neatsakytas klausimas: kaip 
nuo įprastinių sąvokų (išvestų išjuslinio pažinimo aprašytuoju 
būdu) mes nusigauname iki tikslių ir aiškiai apibrėžtų 
terminų, reikalingų moksliniam pažinimui? Kaip mes 
turėtume atskleisti — ir būti tikri, kad atskleidėme, — 
tikruosius gamtinių rūšių apibrėžimus, arba tokių įvykių, 
kaip užtemimai ar griaustinis, mokslinius apibrėžimus? 
Aristotelis nepasako metodo, kurį galėtume priimti ir naudoti 
sąmoningose paieškose, siekdami nustatyti tokias pamatines 
tiesas. Vietoje to jis pateikia mums psichologinį esė; jis 
aprašo, kaip įvairūs proto procesai ir gebos padeda susidaryti 
bendrosioms idėjoms. 


Dialektika ir filosofija 


Topikoje Aristotelis susistemina 'dialektiką“, argumentavimo 
už arba prieš bet kokį duotą teiginį pagal tam tikras taisykles 
praktiką. Toji dialektika labai primena diskusijas, sutinkamas 
sokratiškuosiuose Platono dialoguose — "Sokrato elegchoi" — 
kuriuose Sokratas ištiria ir išbando kieno nors kito išsakytą 
teiginį, dažnai parodydamas, kad jis nesuderinamas su kitais 
įsitikinimais, kurių laikosi kalbėtojai. Aristotelis išskiria 
keturis pagrindinius klausimo, ir atitinkamai teiginio, tipus: 
Ar A yra B apibrėžimas, ar B giminė, ar B būtina savybė, 
ar B prietapas (atsitiktinis, nebūtinas požymis)? Įvairios 
argumento ir kontrargumento rūšys dera įvairiems klausimų 
tipams, ir Aristotelis juos parengia su daugybe pavyzdžių 
bei kartais įkyrių detalių. Labiau negu detalės mus domina 
idėjos apie argumentavimą visuma — argumentavimą, kuris 
remiasi tikėtinumu, analogija ir kitomis panašiomis 
gudrybėmis, paplitusiomis įprastinėje diskusijoje bei įtikinime, 
nors ir nesančiomis griežtos formaliosios logikos dalimis. 

Vietomis Topika priartėja prie "neformaliosios logikos“, apie 
kurią kalbėjo Gilbertas Ryleis (Dilemose, VIII skyriuje), 
ir todėl priartėja prie gyvos filosofinės diskusijos teorijos 
pateikimo, — kurio Analitikose nėra. Antras bendrasis 
dialektikos bruožas, kuris tuojau susilauks daugiau dėmesio, 
yra reikalavimas, kad argumentai apeliuotų į ir būtų 
grindžiami endoxa — nuomonėmis, kurių laikomasi ar 
laikytasi arba daugumos žmonių, arba žinomų žmonių, į 
kuriuos verta atkreipti dėmesį. Ginčininkas pralaimės 
dialektikos žaidime, jeigu savo pozicijai įrodyti turės remtis 
tvirtinimu, kuris prieštarauja sveikai nuovokai ir nepa- 
laikomas jokio garbingo autoriteto. 

Kokia nauda iš dialektinių įgūdžių? Jeigu mes susipažinę 
su pripažintais požiūriais į daugelį dalykų ir įgudę 
argumentuoti apie bet kokio požiūrio pro ir contra, tai 
esame geriau pasirengę ginčus laimėti. Negana to, gebėjimas 
regėti abiejų šalių požiūrius ir laužyti galvą dėl skirtingų 
pažiūrų sutaikinimo yra svarbi kiekvieno rimto tyrimo 
pažangos sąlyga. Aristotelis pasako ir trečią stambų 
argumentą dialektikos naudai: 


Taip pat yra naudinga kiekviename moksle pasiekti 
pirmuosius dalykus. Mat apie juos ką nors pasakyti 
remiantis paties mokslo išeities taškais neįmanoma, 
kadangi išeities taškai patys yra pirmi ir yra visa ko 
kito pagrindas. Juos [išeities taškus] reikia pasiekti būtent 
per priimtas nuomones [endoxa]. O toksai veikimo būdas 
priklauso išimtinai ir ypač dialektikai. Mat dialektika, 
ištirdama ir išmėgindama, nurodo kelią išeities taškams 
visose tyrimų šakose pasiekti. (Topika I.2.101a36) 


Aristotelis dažnai rekomenduoja ir pats dažnai vartoja 
procedūrą, kurios metu nuo endoxa, apsvarstant prieštarau- 
jančias pažiūras ir problemas (aporiai), einama prie kažko 
aiškaus ir tikro. Vienas aiškus jos išdėstymas buvo pateiktas 
2 skyriuje (psl. 25). Štai dar keli pavyzdžiai. 

Tiems, kurie nori apsisaugoti nuo sunkumų, naudinga 
per visus sunkumus pereiti labai nuodugniai. Paskesnė 
laisvė nuo sunkumų kyla iš ankstesnių sunkumų 
išsprendimo; ir niekas negalėtų atmegzti mazgo, jeigu 
apie jį nežinotų. Sunkumas mūsų mąstyme nurodo 
"mazgą" turinyje; tol, kol mūsų mąstymas tebėra 
sunkumuose, jo būsena primena surišto žmogaus būseną; 
nė vienoje iš jų eiti pirmyn neįmanoma. Štai kodėl 
visus sunkumus reikėtų apžvelgti iš anksto. Žmonės, 
kurie leidžiasi tyrinėti, iš pradžių nepraėję sunkumų, 
primena keliautojus, kurie nežino, kur turį keliauti. Toks 
žmogus netgi nežino, ar jis tuo metu jau yra radęs, 
ko ieško, ar ne, kadangi baigtis jam nėra aiški, o tuo 
tarpu žmogui, kuris sunkumus praėjo, ji aiški. Toliau, 
žmogus, kuris girdėjo abiejų pusių išvedžiojimus kuriuo 
nors klausimu, turi turėti daugiau galimybių nuspręsti. 
(Metafizika B.1.995a27) 


Turime tyrimą įvykdyti tokiu būdu, kad pasidarytų aišku, 
kas yra vieta, ir kad tuo tyrimu būtų išspręsti su ja 
[vieta] susiję keblumai, ir būtų parodyta, kad jai priklauso 
požymiai, kurie paprastai laikomi jai priklausančiais,- 
o toliau, kad būtų akivaizdus sunkių su ja susijusių 
keblumų pagrindas. Mat tai yra labiausiai patenkinantis 
bet kurios temos svarstymo būdas. (Fizika IV.4.211a7) 


Pirmiausia peržvelkime pažiūras, kurių laikėsi kiti; mat 
vienos teorijos įrodymai yra sunkumai priešingai teorijai. 
Be to, tie, kurie pirma yra girdėję kitos pusės išvedžiojimus, 
jau greičiau tvirtai kliausis tuo, ką rengiasi sakyti. 
Nebūsime taip lengvai apkaltinami, jog savo bylą laimėjom 
dėl to, kad priešininkai neatvyko. Išties tie, kurie rengiasi 
patenkinamai spręsti apie tiesą, turėtų greičiau būti 
teisėjai, negu besibylinėjančios šalys. (De Caelo I.10.279b5) 

Aristotelis laikosi nuomonės, kad dalykai, kuriais visuotinai 
tikima, greičiausiai turi savy šiek tiek tiesos, ir kad išminčių 
pažiūros taip pat greičiausiai nėra ištisai klaidingos. 
"Kiekvienas turi šį tą pridėti“ Taigi įdėmus "nuomonių" 
apžvelgimas kartu ir iškels problemas, ir suteiks daug 
medžiagos joms išspręsti. Sprendimas išlaikys visa, kas 
įvairiose prieštaraujančiose pažiūrose buvo teisinga, tuo pat 
metu nufiltruodamas tai, kas buvo neaišku, perdėta ar 
klaidinga. (Jeigu įmanoma, turėtume paaiškinti ir kaip 
bei kodėl klaidingos idėjos buvo priimtos.) Kartais atliekama 
tokia perskyra, arba į šviesą iškeliama tokia dviprasmybė, 
kad galiausiai galime priimti abi regimai priešingas pažiūras, 
jei tik jas deramai interpretuojame. 

Galima būtų manyti, kad tokios rūšies procedūra vienoms 
pažinimo šakoms dera labiau negu kitoms. Netgi galima 
būtų teigti, kad ji netinka jokiai pažinimo šakai, o yra 
tiktai lengvas kabinetinis būdas daugybei nuomonių, kurių 
didžioji dalis greičiausiai yra visiškai klaidinga, suteikti 
abejotiną aiškumą. Tačiau mes galime nesunkiai atpažinti 
glaudų ryšį tarp Aristotelio dialektikos ir mūsų "analitinės 
filosofijos" — filosofijos, kuriai rūpi išaiškinti bei atskleisti 
sąvokų sistemą, kurią vartojame ir kurią mūsų kalba 
išreiškia. Šios filosofijos tikslas yra ne sukrėsti mūsiškį 
daiktų regėjimo būdą ar prieiti prie tikrovės, glūdinčios 
už grynosios regimybės šydo; ji yra aprašomoji, ne peržiūrinčioji 
filosofija. Nemenka Aristotelio darbo dalis yra tokio pobūdžio,- 
ar jis atakuotų visiškai smulkias ir apibrėžtas problemas, 
ar tirtų struktūras, glūdinčias po ištisomis šnekėjimo ir 
mąstymo sritimis (pvz., mąstymas ir šnekėjimas apie kitimą, 
laiką etc. Fizikoje). Tirdamas kai kuriuos (pažįstamus) 
dalykus, jis pradeda išnagrinėdamas, ką dažniausiai sako 
paprasti žmonės. Kitais atvejais išeities tašką keblumui 
ir argumentacijai suteikia konkuruojančios ankstesnių filosofų 
teorijos. 

Didžiausias skirtumas tarp Aristotelio ir šiuolaikinės 
filosofijos atliekamų sąvokų tyrinėjimų yra tas, kad Aristotelis 

nesvarsto alternatyvių lygaus galiojimo ir pritaikomumo 
sąvokinių schemų buvimo galimybės. Jis mano, kad graikų 
kalbos ir mąstymo struktūra yra tikrovės struktūra. Prie 
to, kad dabartinis mūsų požiūris į analogiškų mūsų tyrinėjimų 
išvadas yra santykinesnis ir nuosaikesnis, prisideda mūsų 
artima pažintis su kalbomis ir kultūromis, labai skirtingomis 
nuo mūsų pačių kalbos ir kultūros, bei padidėjęs atidumas 
patirties subjektyvumui. Aristotelis buvo pakankamai 
"nuosaikus, kad manytų, jog tiesa gali būti atrasta reflektuojant 
tai, ką sakė ir mąstė kiti, o ne kultivuojant kažkokią 
privačią ir privilegijuotą įžvalgą. Tačiau jis galėjo many- 
ti — ir mums tai skamba ganėtinai arogantiškai — kad 
aiškinantis ir analizuojant galima pasiekti patenkinamą 
atbaigą, ir šitaip įmanomas galutinis pažinimas. (Greičiau 
jau tai vienas iš jo įpėdinių, o ne jis pats, kalbėjo taip, 
nelyginant jis tą tikslą jau būtų pasiekęs ir išsprendęs 
kiekvieną klausimą.) 

Tuomet filosofijos srityje Aristotelio tvirtinimas, kad 
dialektika yra būdas "pirmiesiems dalykams“ ar "išeities 
taškams“ pasiekti — tai yra, atrasti ir nušviesti pamatines 
mūsų mąstymo apie pasaulį idėjas ir struktūras, — turi 
šiokios tokios vertės. O kaip su konkrečiais gamtos mokslais? 
Ar tikrai čia dialektinė procedūra neužima jokios rimtesnės 
vietos? Argumentavimas už ir prieš ir keblumų rutuliojimas 
gali dalyvauti tyrime, tačiau neabejotinai esminga yra būtent 
duomenų rinkimas ir eksperimentų atlikinėjimas — o jeigu 
apverčiamos ankstesnės (pašalinių žmonių ar specialistų) 
pažiūros, tai visai nesvarbu. Atrodo, kad esama didžiulio 
kontrasto tarp žmonių mąstymo išsijojimo ir nuskaidrini- 
mo — tarp sėdėjimo išvedžiojant — ir tarp mokslinių tiesų 
atradimo indukcijos metodu iš atidžiai stebimų faktų. Ar 
Aristotelis tikrai pavedė dialektikai abu uždavinius? Verta 
neišleisti iš akių tokių dalykų. 

(1) Endoxa aprėpia ne tiktai plačiai paplitusius paprastos 
liaudies įsitikinimus, bet taip pat ir bet kurios žymesnės 

grupės ar išskirtinesnio individo pažiūras. Santykinai 
"moksliškoje" srityje, kur esama atidžiai į faktus žiūrėjusių 
specialistų, labiausiai vertos dėmesio, aišku, bus specialistų 
pažiūros, o pašalinių žmonių nuomonės teturės nedaug svorio 
(nors mes, žinoma, turėtumėm norėti suprasti, kodėl tokių 
nuomonių buvo prieita). Šiuo būdu stebimi faktai, kuriais 
savo pažiūras grindžia specialistai, yra — netiesiogiai — 
įtraukiami į dialektinį procesą. 

(ii) Vieną ir tą pačią formulę Aristotelis vartoja kalbėdamas 
tiek apie stebimų faktų paaiškinimą moksliniais dėsniais 
ar teorijomis, tiek apie aiškių ir nuoseklių sąvokų išgryninimą 
iš prieštaraujančių ar supainiotų nuomonių: jis kalba apie 
pradėjimą nuo phainomena ir jų "apsaugojimą" Jis gali 
vartoti šią formulę, nes terminas "phainomena" (kaip ir 
"endoxa") turi plačią pritaikymo sritį. Jis reiškia "regimy- 
bes' — ir prasme to, kas gali būti stebima, kaip daiktai 
atrodo etc., ir to, kas atrodo teisinga, nuomonių, kurių 
laikomasi, prasme. Kai Platonas savo garsiajame priesake 
astronomams liepė, kad jie kurtų paprasčiausią teoriją, kuri 
"išsaugotų phainomena", jis nurodė į regimus astronominius 
faktus, — nuo jų gera teorija turi pradėti, būti jiems 
neprieštaringa ir juos paaiškinti. Tačiau kituose tyrimuose 
faktai, nuo kurių turime pradėti, gali būti plačiai paplitę 
įsitikinimai bei paprastai sakomi dalykai; ir tuomet mūsų 
siekinys yra tokia '"teorija'“, kuri įgalintų mus suprasti, 
kodėl tokie dalykai sakomi ir kodėl jais tikima, bei apčiuopti 
tarpusavy susijusių sąvokų sistemą, kuri yra tais įprastiniais 
įsitikinimais bei teiginiais išreikšta ar jų implikuojama. 

Visų rimtų tyrimų tikslas yra nuo paskirų faktų, kurie 
yra arti mūsų, bet nėra aiškiai suprantami, pereiti prie 
bendrųjų tiesų ir idėjų, kurios nustatyti sunku, bet apčiuoptos 
jos yra aiškios ir suteikia mums tų pradinių faktų supratimą. 
Tyrinėjimai bus įvairių tipų, nes ir faktai esti įvairių tipų. 
Tačiau kiekvienu atveju procesas yra suplanuotas taip, kad 
"apsaugotų phainomena" - pradinius faktus, nepriklausomai 

nuo to, ar tai faktai apie kasdienę kalbą, apie visuotinius 
įsitikinimus ar apie fizinį pasaulį, —- tuo pat metu išvystydamas 
paprastą paaiškinamąją teoriją, kuri juos visus aprėpia ir 
kiekvieną padaro suvokiamą. 

(iii) Šis pastarasis punktas gali atrodyti grynai žodinis 
spragos dangstymas užtemdant kontrastą tarp deramo 
mokslinio tyrimo ir grynai sąvokinio tyrimo, — kontrastą 
tarp mokslo ir analitinės filosofijos. Tačiau galbūt šis 
kontrastas bet kuriuo atveju anaiptol nėra toks griežtas 
ir absoliutus. Mokslinės idėjos ir atradimai veikia kasdienės 
sąvokas, 0 šios savo ruožtu galingai įtakoja mokslinius 
tyrinėjimus. Anksčiau, aptarinėdami Aristotelio darbą su 
apibrėžimu, kalbėjome apie perėjimą nuo kasdieniško termino, 
kaip "griaustinis" ar tymai“, supratimo prie mokslinio 
supratimo, supakuoto '"tikrajame' apibrėžime. Tokiame 
perėjime dalyvauja tam tikras žaidimas tarp kasdienės 
kalbos, patirties ir sąvokų bei mokslinės kalbos, stebėjimo 
ir teorijos. Turėdami tai omeny, galbūt labiau būsime linkę 
girti Aristotelį už tai, kad jis neišvedė griežtos perskyros 
tarp mokslo ir filosofijos, negu priekaištauti jam už tai, 
kad pernelyg glaudžiai juos suartino. 

(1v) Galiausiai priminsiu anksčiau (22 puslapyje) išsakytą 
tezę. Kad ir kaip stipriai pasikliautų samprotavimais, 
Aristotelis dažnai atkakliai tvirtina, kad reikalingas adekvatus 
duomenų kiekis prieš pradedant argumentuoti ar teorizuoti. 
Kaip pagrindą savo politinei teorijai jis surinko —- ar privertė 
kitus surinkti — didžiulę daugybę faktų apie graikų polių 
konstitucijas. Jis sutraukė į daiktą milžinišką medžiagos 
apie gyvūnus kiekį — įgytą iš stebėjimų ir skrodimų — 
prieš pradėdamas rašyti biologinius traktatus, pateikiančius 
paaiškinimus ir teorijas apie gyvūnų struktūrą, elgesį ir 
dauginimąsi. (Daugelis jo kruopščių stebėjimų sukėlė biologų 
žavėjimąsi ir nuostabą.) Jam rūpi, kad nepriimtų teorijos 
pernelyg skubiai, jis pripažįsta, kad būtina savimi pasitikėti 
tik tiek, kiek leidžia duomenų kokybė, - ir būti pasirengusiam 
prisipažinti klydus, kai atsiras tolesnių duomenų: 

Tad toksai yra būdas, kuriuo, kaip regėti, dauginasi 
bitės, sprendžiant iš teorijos ir apie bites žinomų duomenų. 
Tačiau tie duomenys dar nėra pakankamai suvokti; ir 
jeigu kada bus, juslių liudijimu tuomet reikia tikėti labiau, 
negu teorijomis — o teorijomis tik tuomet, jeigu jų išdavos 
sutinka su stebimais faktais. (De generatione animalium 
III.10.760b27) 


Tiktai duomenyse pasinėręs tyrinėtojas užčiuops hipotezes 
ir teorijas, kurios pritaikomos faktų visumai ir visus juos 
paaiškina: 


Niekas be patyrimo negalėtų įgyti požiūrio taško, iš 
kurio matyti priimtųjų duomenų visuma. Štai kodėl tie, 
kurie susigyvena su dalyku - kurie yra "namie" prigimty- 
je — geriau gali pasiūlyti pradmenis ar išeities taškus, 
galinčius aprėpti plačią sritį. O tie, kurie yra daug 
teorizavę nežiūrėdami į faktus, yra per greiti dėstyti 
pažiūras remdamiesi vos keliais stebėjimais. (De generatione 
et corruptione I.2.316a5) 


9 
Metafizika 


Aristotelio Metafizika, nuo kurios vardą gavo ištisa filosofijos 
šaka, susideda iš kelių traktatų ar paskaitų kursų, — ne 
visi jų yra parašyti vienu metu, o į vieną knygą jie buvo 
sudėti vėlesnio leidėjo. Šį rinkinį jis pavadino "Metafizika", 
nes jame aptariamos temos sisteminiame veikalų sutvarkyme 
eina po (meta) gamtos filosofijos (physika). Tai daugiausiai 
itin bendro pobūdžio svarstymai apie tikrovės visumą ir 
apie to, kas yra, galutinę analizę ir paaiškinimą. Metafizikos 
turinio santrauka leis įsivaizduoti jos mastą. 

Knyga A - Metafizikos knygos paprastai žymimos (graikų) 
abėcėlės raidėmis — įrodinėja tai, kad filosofija ieško 
"priežasčių", i.e. ji siekia suprasti. Pirmtakų apžvalga 
patvirtina, kad esama ne daugiau keturių priežasties ir 
paaiškinimo rūšių, — tai tos, kurios paminėtos Fizikoje (psl. 
61-62 anksčiau) Knyga B išdėsto penkiolika problemų, 
arba aporiai, pateikdama kiekvienos pusės argumentus. 
(Pavyzdžiui, ar yra substancijų, kitokių, negu tos, kurias 
galime justi? Ar substancijų "pirmieji pradai“ yra įvairios 
atmainos, kurioms jos priklauso, jų rūšys ir giminės, ar 
greičiau jau sandai, iš kurių tos substancijos susideda?) 
Knygoje I Aristotelis aprašo metafiziką (arba, kaip jis pats 
ją vadina, "pirmąją filosofiją“), paaiškindamas, kad ji tyrinėja 
būtybę kaip būtybę; o tuomet toliau imasi svarstyti pirmines 
aksiomas, galiojančias viskam, kas yra, ir priimamas kaip 

duotybę visuose daliniuose moksluose. Jis susitelkia ties 
prieštaravimo dėsniu, — kad tas pats dalykas tuo pat metu 
negali būti ir teisingas, ir neteisingas. Negalima tikėtis 
jokio šio dėsnio įrodymo, nes bet kuris racionalus argumentas 
turi jį priimti kaip prielaidą; tačiau Aristotelis bando 
išaiškinti kiekvienam, kuris tvirtina ką nors prasmingo 
sakąs, kad šis negalįs to dėsnio nepriimti. Čia jis taip 
pat paneigia skandalingąją Protagoro doktriną, kad daiktai 
yra tokie, kokie jie atrodo, — taigi tas pats daiktas gali 
būti ir karštas (nes man jis atrodo karštas), ir nekarštas 
(nes jums jis atrodo nekarštas)) Knyga A yra filosofinis 
leksikonas, kuriame išdėstomos kai kurių pamatinių terminų 
("priežastis", "būtis", "atsitiktinis", "vienas", "kokybė" etc.) 
įvairios reikšmės ir vartosena. Knyga E toliau aprašinėja 
"pirmosios filosofijos“ turinį ir trumpam imasi atsitiktinės 
būties bei būties kaip tiesos. Knygose Z ir H glūdi itin 
sunkūs ir nuodugnūs substancijos ir esmės, medžiagos ir 
pavidalo, apibrėžimo, individuacijos, egzistencijos tyrinėjimai. 
Knyga O tyrinėja galimybės, potencialumo ir galios sąvokas 
iš vienos pusės, ir aktualybės bei veiklos sąvokas — iš 
kitos. Knyga I aptarinėja vienį, daugį ir giminiškas sąvokas. 
(Knygoje K tėra trumpos kai kurių kitų Metafizikos knygų 
skyrių santraukos bei šiek tiek ištraukų iš Fizikos.) Knyga 
L pateikia juntamų, kaičių substancijų pasaulio aprašo 
metmenis ir paskui pereina prie klausimo, ar yra taip 
pat ir amžina, juslėms neprieinama, nekaiti substancija. 
Šie skyriai yra pagrindinis liudijimas apie brandžiojo 
Aristotelio teologiją. Knygos M ir N kritiškai ištyrinėja 
Platono bei kitų pažiūras apie nemedžiaginių substancijų 
buvimą, ar tai būtų Platono pavidalai (eidė), ar matematiniai 
objektai, ir jų teorijas apie šių substancijų pradus“ 
Matysime, kad Metafizika svarsto labai plačią klausimų 
sritį. Kai kurias temas ir idėjas galima rasti ir kitose 
Aristotelio filosofijos dalyse, ir aš į jas nurodau kituose 
skyriuose. Šiame skyriuje aš pirmiausia pasakysiu keletą 

žodžių apie Aristotelio "pirmosios filosofijos“ sampratą, 
tuomet trumpai aptarsiu kai kurias pagrindines jo mintis 
apie būtį ir substanciją, o galiausiai nubrėšiu jo teologinės 
pozicijos kontūrus. 


Pirmoji filosofija 


Metafizikos T knygos 1 skyriuje Aristotelis atskiria pirmąją 
filosofiją nuo visų specialių mokslų tuo pagrindu, kad ji 
studijuoja to, kas yra, visumą, "'esamybę kaip esamybę“ 


Yra pažinimo atšaka, tirianti būtybę kaip būtybę, ir 
požymius, kurie jai priklauso pačiai savaime. Tai nėra 
tas pat, kaip bet kuris iš vadinamųjų dalinių mokslų, 
kadangi iš jų nė vienas neklausia apskritai apie būtybę 
kaip būtybę. Jie atrėžia tam tikrą jos dalį ir tiria tos 
dalies požymius,- būtent tai, pavyzdžiui, daro matematikos 
mokslai. Tačiau kadangi mes ieškome pirmųjų pradų, 
aukščiausių priežasčių, tai turime suvokti būtent būtybės 
kaip būtybės pirmąsias priežastis. (Metafizika T.1.1003a21) 


Knygos T 2 skyriuje Aristotelis nurodo, kad "būtis", kaip 
ir "sveikas", vartojama keletu reikšmių, tačiau jos visos 
susiję su vienu prasmės centru. Jeigu sakome apie žmogų, 
apie dietą ar apie sudėjimą, kad jie yra sveiki, tai kiekvienu 
atveju reiškia ne tą patį; žmogus yra sveikas tuo, kad 
mėgaujasi sveikata, dieta tuo, kad sveikatą kuria, o sudėji- 
mas - tuo, kad rodo sveikatą. Tačiau šios "sveikas" vartosenos 
aiškiai sudaro glaudžiai susijusią šeimyną, todėl gali būti 
ir yra vienas sveikatos mokslas. Panašiai ir apie visokiausius 
daiktus galima pasakyti, kad jie yra, tačiau skiriasi tai, 
kam ši "būtis" kiekvienu atveju prilygsta: kitiems dalykams, 
ne substancijai, būtis yra buvimas substancijos kokybe ar 
kokiu kitu būdu buvimas substancijos bruožu ar buvimas 

susijus su substancija. Substancijos yra pirminės, nepri- 
klausomos būtybės. Tad galų gale gali būti vienintelis būties 
mokslas, ir jisai pirmiausiai rūpinsis substancijomis. 


Ara daug būdų, kuriais apie daiktus galima pasakyti 
"būti", tačiau [tai sakoma] visuomet nurodant vieną 
apibrėžtą rūšį, o ne vien dviprasmiškai. Tuo pačiu būdu 
vartojami ir kiti žodžiai. Pavyzdžiui, viskas, kas "sveika", 
nurodo į sveikatą arba per savąjį sveikatos palaikymą, 
arba per sveikatos kūrimą, arba būdamas sveikatos 
požymis, arba per tai, kad ją turi. Vėlgi viskas, kas 
"gydymo", nurodo į gydymo mokslą, vienas dalykas todėl, 
kad jis tą mokslą turi, kitas todėl, kad jis jam tinka, 
trečias todėl, kad jis yra to mokslo vaisius. Tad taip 
pat yra ir daug būdų, kuriais apie daiktus sakoma "būti", 
tačiau jie visi nurodo vieną išeities tašką: apie vienus 
dalykus sakoma, kad jie yra, nes jie yra substancijos, 
apie kitus — todėl, kad jie yra substancijos kęsmai, apie 
trečius — todėl, kad jie yra pakeliui į substanciją arba 
yra substancijos sunaikinimai, netektys ar kokybės... 
Tad kaip yra vienas mokslas, kuris nagrinėja viską, 
kas sveika, taip bus ir kitais atvejais. Mat vienas mokslas 
nagrinėja ne tiktai daiktus, kurie turi vieningą bendrą 
pobūdį, bet taip pat ir daiktus, kurie su tuo bendru 
pobūdžiu yra tam tikrame santykyje; išties, tam tikra 
prasme pastarieji irgi turi vieningą bendrą pobūdį. 
Tuomet aišku, kad tai vieno mokslo darbas - tirti esamybę 
kaip esamybę. Tačiau mokslas visur kur labiausiai tiria 
tai, kas pirminis, tai yra, tai, nuo ko priklauso kiti 
dalykai ir kas paaiškina, kaip apie juos kalbama. Taigi 
jei tai yra substancija, tai filosofas turės apčiuopti būtent 
substancijų pradus ir priežastis. (Metafizika V.2.1003a33) 


Tad knygoje T Aristotelis pirmiausiai apibrėžia pirmąją 
filosofiją kaip itin bendro pobūdžio būtybės kaip būtybės 

(ir jos atributų) studiją: o tuomet šį apibrėžimą susiaurina, 
sakydamas, kad kadangi substancija yra pirminė buvimo 
forma, pirmoji filosofija pirmiausiai rūpinsis substanciniu 
buvimu ir jo priežastimis bei pradais. Knygos E 1 skyriuje, 
kaip du teorinius mokslus paminėjęs fiziką ir matematiką, 
Aristotelis įveda tolesnį ir fundamentalesnį teorinį mokslą, 
teologiją, kuri rūpinasi tuo, kas yra substancija ir egzistuoja 
skyrium (skirtingai negu matematiniai objektai) ir yra 
nekaitu (skirtingai negu fiziniai objektai). Ši "pirmosios 
filosofijos" samprata atrodo labai skirtinga nuo išdėstytosios 
knygoje T. Kaip galima sutaikyti pažiūrą, kad pirmoji 
filosofija universali ir tiria visą esamybę, su pažiūra, kad 
ji yra pirmoji todėl, kad tiria atskirą substanciją (Dievą)? 
Tolesnės pastraipos pabaigoje Aristotelis mėgina užgrįsti 
tarp šiųdviejų sampratų atsivėrusią prarają. 


Jeigu yra kažkas amžina, nekaitu ir atskira, tai to dalyko 
pažinimas aiškiai priklauso teoriniam mokslui — tačiau 
ne gamtos tyrimui ar matematikai, bet mokslui, kuris 
už juodu abudu pirmesnis. Mat gamtos tyrimas nagrinėja 
daiktus, kurie yra skyrium, bet nėra nekaitūs, o 
matematikos dalys nagrinėja daiktus, kurie yra nekaitūs, 
bet, matyt, nebūna skyrium, o tiktai medžiagoje. Tačiau 
pirmasis mokslas nagrinėja daiktus, kurie ir yra skyrium, 
ir yra nekaitūs... 

Todėl yra trys teorinės filosofijos rūšys: matematinė, 
gamtinė ir teologinė. (Nekaitaus ir amžino tyrimą aš 
vadinu "teologija“, kadangi. tai kategorija, kuriai 
akivaizdžiai priklauso dieviška būtis.) Toliau, aukščiausiasis 
mokslas turi nagrinėti aukščiausią daikto rūšį. Taigi, 
teorinius mokslus vertinant kaip aukštesnius už kitus, 
šį — teologiją — dera vertinti kaip aukščiausiąjį iš kitų 
teorinių mokslų. 

Gali kilti klausimas, ar pirmoji filosofija yra visuotinė, 
ar nagrinėja tiktai vieną daikto rūšį... Ką gi, jei nebūtų 

kitokių substancijų, o tiktai kilusios pagal prigimtį, 
pirmasis mokslas būtų gamtos mokslas; tačiau jeigu 
esama nekaičios substancijos, jos pažinimas turi būti 
pirmesnis ir turi būti pirmoji filosofija — ir visuotinė 
būtent todėl, kad yra pirmoji. Ir jai priklausys svarstyti 
būtybę kaip būtybę, ir tai, kas ji yra, ir požymius, 
kurie jai kaip esančiai priklauso. (Metafizika E.1.1026a10) 


Aristotelio pastanga sudėti į daiktą dvi skirtingas pirmosios 
filosofijos sampratas neatrodo sėkminga. Dievas išties gali 
būti visų gamtinių objektų ir kitimų galutinė priežastis 
ir paaiškinimas; tačiau iš to neplaukia, kad Dievo pažinimas 
aprėps tokių objektų ir kitimų pažinimą arba kad teologija 
savaime rūpinsis būtybės kaip būtybės atributų studijomis. 


Bendroji metafizika 


Bendrąją metafiziką nagrinėjanti Metafizikos dalis - skirtingai 
negu mažas skirsnis, užsiimantis teologija, — aprėpia 
dideliausią temų ratą. Šioje vietoje šį bei tą pasakysiu 
tiktai dviem pagrindiniais klausimais: "Kas yra pagrindinės 
pasaulio tikrovės?" bei "Kas jas daro tuo, kas jos yra? 
Šiedu klausimai taps truputėlį aiškesni. 


Tikrovė ir substancija 


Esame apsupti pažįstamų kintančių objektų - gyvūnų, 
augalų, stalų ir debesų. Ar šie individualūs kintantys daiktai 
yra pamatinės tikrovės, nuo kurių priklauso visa kita? 
Yra įvairių būdų, kuriais šį miglotą klausimą galima suprasti, 
ir yra įvairių būdų, kuriais į jį galima atsakyti neigiamai. 
Pavyzdžiui, galima būtų įtaigoti, kad ne visi įprastiniai 
kintantys daiktai gali būti apibūdinti kaip pamatiniai — 

mūsų ontologija neturi būti tokia svetinga. Kai kuriuos 
daiktus paaiškinimu galima pašalinti; jie yra "redukuojami" 
Jeigu debesis yra tiktai vandens dalelių sankaupa, mūsiškis 
pagrindinių pasaulio sandų inventorius nebūtinai turi įtraukti 
debesis greta vandens dalelių; jeigu stalas yra konstrukcija 
iš lentų ir vinių, mūsų inventorius nebūtinai turi įtraukti 
stalus greta lentų ir vinių. Lengva matyti, kaip šiuos 
kasdienio sveiko proto pavyzdžius galima būtų praplėsti. 
Tarp Aristotelio pirmtakų buvo atomistai, kurie išties teigė, 
kad visi įprastiniai objektai yra nieko daugiau, kaip efemeriniai 
junginiai, ir kad iš tiesų yra vien tik atomai — įvairių 
pavidalų ir dydžių atomai, — esantys pastovios tikrovės, 
kurių buvimas ir judėjimai paaiškina kiekvieną pasaulio 
daiktą. 

Alternatyvus ėjimas — atliktas Platono — buvo žengtas 
ne į žemiau juslumo ribos esančių tikrovių (atomai, per 
smulkūs, kad galėtų būti juntami), bet į antjuslinių tikrovių 
pusę, į nekaičių Pavidalų pasaulį. Apie mus esantys daiktai 
daugeliu atžvilgių yra nepatikimi ir iliuziniai, tai tik 
nepastovūs regimybių spiečiai. Teiginių, kurie yra tikrai 
teisingi ir kuriais galima kliautis, kad jie teisingi išliks 
ir toliau, subjektai gali būti vien tik nekaičios, vien protu 
prieinamos universalijos (Teisingumas, Lygybė etc.). Šio 
pasaulio fenomenai prieinami protu tik kaip Pavidalų kopijos 
ar atspindžiai. Pamatinę tikrovę platonizmas įžvelgia ne 
medžiaginiuose įprastinių objektų sanduose, bet universalijose, 
o tie objektai yra tik netobuli liudijimai apie jas. 

O dabar apie Aristotelį. Kategorijose jis atskyrė substancijas 
(ousiai) nuo kokybių, santykių etc., ir atkakliai tvirtino 
substancijų pirmumą: kokybės etc. gali egzistuoti tiktai 
kaip substancijų ypatybės. Pirmines substancijas (individualūs 
daiktai — šis žmogus, šis laivas) jis atskyrė nuo antrinių 
substancijų (pirminių substancijų rūšys ir giminės - žmogus, 
laivas) ir teigė pirminių substancijų pirmumą: rūšys ir 
giminės neturi nepriklausomo egzistavimo, jos yra tiktai 

pirminės substancijos rūšys. Todėl individualūs daiktai yra 
pamatiniai sandai, nuo kurių egzistencijos priklauso visa 
kita. 

Tačiau kas būtent laikytina individualiais daiktais? 
Kategorijose Aristotelis daugiausia dirba su pavyzdžiais, 
tačiau jis išsako vieną itin svarbią bendrąją tezę: viena 
ir ta pati pirminė substancija geba priimti priešybes. 
Sakykime, individualus žmogus vienu metu gali būti karštas, 
o kitu šaltas: jis yra įmanomas reidentifikuoti kitimo 
subjektas (plg. psl. 53-54). Tačiau ar visi tokie "tęstinumo 
nešiotojai' turi vienodas teises patekti į pamatinių tikrovių 
sąrašą? Sakykime, mano kaimynas yra tėvas ir E MVĖjas: 
Aš galiu identifikuoti ir reidentifikuoti "šį žmogų“ ir "šį 
siuvėją' bei "šį tėvą Tačiau ar pasaulyje esama žmogaus 
tr siuvėjo, ir tėvo? Ar mano stalčiuje yra ne tiktai plaktukas, 
bet ir rankena, ir galvutė? Aiškiai ne visi tęstinumo nešiotojai 
yra vienodai fundamentalūs. Termino "siuvėjas" galima būtų 
nesunkiai atsisakyti; tai vien tik "žmogaus, siuvančio 
drabužius“ santrumpa. Tad kas yra pamatiniai tęstinumo 
nešiotojai, A tikrai pirminės. „substancijos? 

Metafizikoje Aristotelis substancijų sąrašą apriboja keliais 
būdais. (i) Jis išskiria žaliavas arba medžiagas — žemę, 
auksą, kraują etc. Žinoma, pasaulyje tikrai esama aukso, 
ir auksas turi savo išskirtinį pobūdį; tačiau auksas nėra 
individualus daiktas, bet "greičiau jau panašus į krūvą“ 
(Kaip sakome mes, auksas" yra mass-term, o ne count-noun.) 
(11) Tam tikri objektai, nors ir skaičiuojami, pagal pačią 
savo prigimtį yra priklausomi — pavyzdžiui, rankos. Rankos 
yra tiktai tuomet, kai yra rankas turintys kūnai. Nors 
rankos tam tikra prasme atskiriamos nuo kūno — kaip 
nėra atskiriami pavidalai ar spalvos, — tačiau atskirta ranka 
bus tiktai buvusi ranka. Kas yra būti ranka, gali būti 
paaiškinta tik nurodant į rankos vaidmenį ir funkciją kūne. 
(11) Artefaktų galios ir elgsena yra visiškai išvedama iš 
jų gamtinių sudedamųjų dalių galių ir elgsenos. Žinant 

medžio, geležies etc. prigimtį, iš principo visiškai įmanoma 
pranašauti, kaip tam tikros medžio, geležies etc. konstrukcijos 
elgsis. Taigi įtraukti artefaktus į pamatinių pasaulio sandų 
sąrašą nėra reikalo. (iv) Tam tikri count-nouns , žymintys 
objektus, kurie nėra nei artefaktai, nei vien tik gamtinių 
objektų dalys, vis tiek gali būti išmesti iš pamatinio žodyno, 
nes juos galima pašalinti apibrėžiant: didvyris yra drąsus 
žmogus, ir jeigu savo būtybių kataloge turime "žmogų" 
ir "drąsą", "didvyrio" galime neįtraukti. (Panašiai ir "siuvėjo", 
"tėvo", "karaliaus" atvejais). Yra kelios priežastys, kodėl 
ribą tarp pamatinių terminų ir terminų, kurių galima 
atsisakyti, reikėtų išvesti ten, kur ji vedama, tačiau 
svarbiausias sumetimas Aristoteliui yra tas, kad "žmogus" 
įvardija tikrą biologinę rūšį. Anot jo mėgstamo posakio, 
"žmogus pradeda žmogų“ Be jokios abejonės, mūsiškiame 
klasifikuojančių žodžių pasirinkime esama susitarimo ar 
patogumo elemento — mes būtumėm galėję "išskaptuoti 
tikrovę" ir kitu būdu. Tačiau tai, kad vyriškos ir moteriškos 
lyčių žmonės dėsningai pradeda (vyriškos ar moteriškos 
lyčių) žmogų, nėra vien susitarimo ar patogumo dalykas, 
— 0 tuo tarpu vyriškos ar moteriškos lyties siuvėjas siuvėją 
pradeda ne dėsningai. 

Todėl visiškai substancialiems Aristotelis priskiria būtent 
gamtinėms rūšims priklausančius individus — visų rūšių 
gyvus padarus. Tokie padarai ne tiktai turi savo prigimtį, 
bet taip pat ir galią save pačius palaikyti ir reprodukuoti 
(o tai yra pamatinė psychė galia, apibrėžianti gyvus padarus, 
tiek augalus, tiek ir gyvūnus: žr. psl. 90). Priartėti prie 
pažiūros, kad individualūs augalai ir gyvūnai yra pamatiniai 
pasaulio sandai, Aristoteliui padeda kelių tipų pasvarstymai, 
ne mažiausiai tai lėmė ir jo pasišventimas teleologiniam 
paaiškinimui - jo įsitikinimas, kad aukštesnis ir sudėtingesnis 
paaiškina žemesnį ir paprastesnį, o ne atvirkščiai (žr. 
puslapius 67-88). 

Medžiaga, pavidalas ir esmė 


Jeigu tam tikri X yra individualios substancijos, tai kas 
paaiškina jų substancialumą ir jų buvimą skirtingais 
individais, kokie jie yra? Gali atrodyti, kad tai paaiškina 
medžiagos ar medžiaginės sandaros — to, iš ko jie padaryti, 
skirtumas, — tai paaiškina mūsų gebėjimą atpažinti ir 
skaičiuoti skirtingus individus. Dvi kėdės gali turėti visiškai 
tą patį pavidalą, tačiau jos turi būti padarytos iš dviejų 
skirtingų medžio gabalų; ir būtent tai daro jas skirtingomis 
kėdėmis. 
Ž 
| Ištisas daiktas — toks ir toks pavidalas šioje mėsoje 
ir šiuose kauluose — yra Kalijas arba Sokratas. Jie yra 
skirtingi dėl savo medžiagos, kuri yra skirtinga, tačiau 
jie yra tapatūs pavidalu — mat jų pavidalas nedalus. 
(Metafizika ŽZ.8.1034a5) 


Tačiau skaičiuoti Kaliją ir Sokratą esant dviem lemia jų 
kaip žmonių skaičiavimas, o kalbėti apie juos kaip žmones 
reiškia nurodyti į jų pavidalą. 

"Kas daro Kaliją Kaliju?“ "Kodėl žmogus yra žmogus? 
Tokie klausimai taip, kaip jie dabar užduodami, yra beprasmiai. 
Aristotelis įrodinėja, kad iš tiesų reikėtų kelti klausimą, 
kodėl tokios ir tokios medžiagos yra (sakykime) žmogus; 
ir kad atsakymas turi „pateikti pavidalą, kurį tos medžiaginės 
sudedamosios dalys turi turėti, kad sudarytų (tarkime) 
žmogų. Paklausti klausimą "Kas tai daro tuo ir tuo?" galima 
tik apie sudėtinį dalyką (pavidalas plius medžiaga), ir klausti 
visuomet galima tiktai ta prasme — "Kas tą ir tą medžiagą 
daro tuo ir tuo?“ Atsakymas bus pavidalo (formos, struktūros 
ar funkcijos) aprašymas, tuos "tai ir tai" apibrėžiantis. (Ta 
pati bendroji idėja galioja ir nesubstancijoms. Klausimas 
"Kodėl yra griaustinis“ turi būti suprastas kaip "Kodėl 

yra triukšmas debesyse?" ir atsakytas pateikiant veikiamąją 
priežastį, paaiškinančią triukšmą debesyse ir pasitarnaujančią 
griaustinio apibrėžimui. Žr. puslapius 153-154 anksčiau.) 
Tiktai kaip tie ir tie objektai gali būti paimti ir suskaičiuoti, 
o būti tuo ir tuo reiškia būti medžiagos junginiu su tam 
tikru pavidalu. Medžiaga yra tas ir tas būtent kaip pavidalo 
turėtoja; pavidalo turėjimas paaiškina daikto buvimą ta 
individualia substancija, kuria jis yra. 


Kadangi substancija yra pradas ar priežastis, nagrinėkime 
ją šiuo požiūriu. Klausimas "Kodėl?" visuomet tolygus: 
"Kodėl vienas dalykas priklauso kokiam kitam dalykui?" 
Mat klausti, kodėl muzikalus žmogus yra muzikalus 
žmogus, reiškia klausti, kodėl žmogus yra muzikalus. 
Klausti, kodėl daiktas yra jis pats, anaiptol nėra joks 
klausimas. (Kad daiktas yra, turi jau būti aišku. Kad 
daiktas 'yra jis pats", yra vienintelis atsakymas, aprėpiantis 
visus atvejus, — kodėl žmogus yra žmogus, muzikas yra 
muzikas, ir taip toliau; jis galioja kiekvienam dalykui — 
tai labai jau greitas ir lengvas atsakymas!) [Sakyti apie 
ką nors, kad jis 'yra jis pats“, yra neinformatyvu, o 
klausti, kodėl jis yra jis pats, reiškia klausti neklausimą.|] 
Tačiau mes galime klausti, kodėl žmogus yra tos ir 
tos rūšies gyvūnas. Tuomet mes akivaizdžiai neklausiame, 
kodėl tas, kas yra žmogus, yra žmogus. Tad mes 
klausiame, kodėl kas nors, kas kam nors predikuojama, 
tam dalykui priklauso... "Kodėl griaudėja?' Tat reiškia: 
"Kodėl debesyse įvyksta triukšmas?“ Taigi klausiama 
apie vieno dalyko predikavimą kitam. "Kodėl šie daik- 
tai — plytos ir akmenys — yra namas?" Mes akivaizdžiai 
klausiame apie priežastį, tai yra (atsietai šnekant) apie 
esmė. Kai kuriais atvejais ji yra tai, ko dėlei daiktas 
yra, kaip turbūt yra namo ar lovos atveju, kai kuriais 
atvejais tai pirmasis judintojas, nes jis taip pat yra 
priežastis. [Namas apibrėžiamas jo funkcijos, griausti- 

nis — jo veikiamosios priežasties.) Kai vienas narys 
nepredikuojamas kitam, nelengva matyti, apie ką iš 
tikrųjų klausiama... Klausimą reikia išsakyti deramai — 
kitaip jis yra ant ribos tarp buvimo tikru klausimu 
ir apskritai nebuvimo jokiu klausimu. Kadangi daikto 
buvimą reikia priimti kaip duotybę, akivaizdžiai klausimas 
yra apie tai, kodėl medžiaga yra tas ir tas. "Kodėl šios 
mežiagos yra namas? "Kodėl esama „namo .esmės.- to, 
kas yra būti namu?" Taigi tai, ko mes ieškome, yra 
priežastis, tai yra, pavidalas, kuri pagrindžia, kodėl 
medžiaga yra tai ir tai; o tai yra daikto substancija. 
(Metafizika Z.17.1041a9) 


Pavidalą nurodantis atsakymas gali įvairuoti priklausomai 
nuo skirtingų predikuojamų narių tipo. "Kas bandelę ir 
kavą daro pusryčiais? Jų suvartojimas ryte. "Kas lentą 
daro lentyna?“ Kaip ir kur ji buvo pritaisyta. 


Belieka pasakyti, kas yra juntamų daiktų substancija 
aktualybės prasme [i.e. kas tam tikrą mežiagą, kuri 
potencialiai yra tas ir tas, daro aktualiu tuo ir tuoj... 
Akivaizdžiai esama daug skirtumų; vieni daiktai vadinami 
tuo, kas jie yra, pagal būdą, kuriuo daiktan sudėta 
jų medžiaga, pavyzdžiui, daiktai, atsiradę miešiant, kaip 
kad medaus gėrimas; kiti, atsiradę surišant į daiktą, 
kaip kad ryšulys; treti, atsiradę sulipdant, pavyzdžiui, 
knyga; dar kiti sukalant, kaip kad dėžė; o dar kiti 
daugiau nei vienu iš šių būdų. Kitus daiktus tuo, kas 
jie yra, padaro jų padėtis, pavyzdžiui, slenkstį ir sąra- 
mą — nes jie skiriasi tokiu ir tokiu paguldymu; antrus 
laikas — pavyzdžiui, pietus ir pusryčius; trečius vie- 
ta —- pavyzdžiui, vėjus; dar kitus tokios juntamos ypatybės, 
kaip kietumas ir minkštumas, tankumas ir retumas, 
sausumas ir šlapumas — vienų daiktų [buvimą tuo, kuo 
yra, padaro] kai kurios šių ypatybių, kitų — jos visos, 

ir apskritai kai kurių daiktų — perteklius, o kai ku- 
rių — trūkumas... Ir kai kurių daiktų buvimas bus 
apibrėžiamas visų šių požymių, nes kai kurios jų dalys 
yra maišytos, kitos mieštos, trečios surištos, ketvirtos 
sustingę, ir taip toliau visų kitų skirtumų atžvilgiu; 
pavyzdžiui, [tokio sudėtingo apibrėžimo reikalingos] ranka 
ar koja... Tuomet akivaizdžiai aktualybė ar pavidalo 
apibrėžimas skiriasi priklausomai nuo skirtingų medžiagų... 
[Dabar Aristotelis pateikia pavyzdį, kuriame apibrėžiantysis 
pavidalas yra funkcija arba tikslas.] Bandantieji apibrėžti 
namą sakydami, kad namas yra akmenys, plytos ir rąstai, 
kalba apie potencialų namą, nes pastarieji dalykai yra 
medžiaga. Tačiau tie, kurie sako, kad tai yra talpa 
žmonėms ir jų mantai priglobti ar kažką panašaus, kalba 
apie aktualybę. O tie, kurie suderina ir tai, ir šitai, 
kalba apie trečią substancijos rūšį, medžiagos ir pavidalo 
junginį. (Metafizika H.2.1042b10) 


Tą patį pavidalo prioritetą matome tada, kai aptariamas 
kitimas. Tie patys lenta ar žmogus nuolatos įgyja ir praranda 
medžiagą, o upėje nuolatos atplūsta naujas vanduo. Tačiau 
pavidalas lieka tas pats: kad pernai sutiktasis tas ir tas 
būtų tuo pačiu tuo ir tuo, būtina, kad tas ir tas būtų 
tam tikra medžiaga, turinti tą pavidalą, bet nebūtinai būtų 
iš tos pačios medžiagos. 

Panašiu pagrindu, kaip šis, Aristotelis Metafizikoje laikosi 
nuomonės, kad tapatybę ir individualybę substancijoms 
suteikia būtent pavidalas arba esmė (tai, kas yra būti 
tuo ir tuo), o ne medžiaga. Prieš imdamasis galutinio šios 
temos komentaro, norėčiau pateikti dar kelias citatas iš 
Metafizikos Ž knygos, iš dalies tam, kad papildyčiau jau 
išsakytas tezes, o iš dalies tam, kad įvesdinčiau tolesnes 
idėjas. 

Substancijos yra pirminiai esantieji daiktai; kiti buvimo 
tipai priklauso nuo substancinės būties (Z.1). 

Yra kelios prasmės, kuriomis apie daiktą galima sakyti 
"būti" Viena prasme "buvimas" reiškia "tai, kas daiktas 
yra“, arba "tai", tuo tarpu kita prasme tai reiškia kokybę 
ar kiekybę ar vieną iš kitų dalykų, kurie predikuojami 
taip, kaip ir šie. Nors "buvimas" turi visas šias prasmes, 
pirminė buvimo atmaina akivaizdžiai yra [buvimas] "kuo", 
nurodanti daikto substanciją. Mat kai mes kalbame apie 
kokio nors daikto kokybę, sakome, kad jis yra geras 
ar blogas, o ne kad jis yra trijų uolekčių ilgio arba 
kad yra žmogus; tačiau kai sakome, kas tai yra, nesakome 
"baltas" arba "šiltas", arba "trijų uolekčių ilgio“, bet 
sakome "žmogus" ar "dievas" Apie visus kitus daiktus 
sakoma, kad jie yra, nes jie yra to, kas yra pirmine 
prasme, kiekybės ar kokybės, ar ypatybės kokiu kitu 
būdu... 

Toliau, yra keletas prasmių, kuriomis daiktas gali 
būti vadinamas pirmuoju; tačiau substancija .yra „pirmoji 
visomis prasmėmis — apibrėžimu, pažinimo tvarka bei 
laike... Ir iš tiesų nuo seno keltas ir dabar keliamas, 
ir amžinai kelsimas klausimas, kuris kėlė, kelia ir kels 
sunkumų, - kas yra tai, kas yra, - yra būtent klausimas 
apie tai, kas yra substancija. Kai kurie sako, kad iš 
tikrųjų yra tiktai viena substancija, kiti — kad yra daugiau 
negu viena, — kai kurie manydami, kad jų skaičius 
ribotas, kiti — kad jų yra neribotas kiekis. Todėl ir 
mes turime labiausiai telkti dėmesį pirmiausia ir beveik 
išimtinai prie šio klausimo: kas yra tai, kas yra šia 
prasme. (Metafizika Z.1.1028a10) 


Ar substancinė būtis priklauso visiems juntamiems 


objektams, ar tiktai kai kuriems? Ar ji priklauso tiktai 
juntamiems objektams, ar kitiems (tik protu prieinamiems) 
objektams, kaip kad Platono Pavidalai (Z.2)?) Kas yra 
substancinė būtis — kas daro objektą substancija? Iš keturių 
pasiūlytų kandidatų tarpo neabejotinai iškrenta medžiaga. 

Kadangi substancijos yra atributų predikavimo subjektai, 
ir kokybės etc. egzistuoja tiktai juose, galėtų atrodyti, kad 
substancija galutinai pasiekiama tiktai tuomet, kai atmetamos 
visos ypatybės — i.e. kai ne tiktai nuo aukšto blyškaus 
žmogaus pereinama prie žmogaus, bet ir nuo žmogaus prie 
visiškai neapibrėžtos ir ypatybių neturinčios medžiagos; 
tačiau iš tikrųjų ši medžiaga ("pirminė medžiaga“) turi 
stokoti individualios, nepriklausomos egzistencijos, kuri yra 
pagrindinė substancijos žymė (Z.3). 


Žodis "substancija" taikomas mažiausiai keturiems 
dalykams; mat manoma, kad kiekvieno daikto substancija 
yra ir esmė, ir bendrybė, ir giminė, ir ketvirtasis jų- 
substratas [i.e. tai, kas glūdi po predikatais ir kitimu]. 
Toliau, substratas yra tai, kam predikuojama visa kita, 
o tuo tarpu jisai pats niekam kitam nepredikuojamas. 
Tad pirmiausia mes turime apibrėžti pastarojo prigimtį: 
mat tai, kas glūdi po daiktu [Aypokeimenon=substratum), 
greičiausiai atrodo būsianti substancija... 

Dabar mes nusakėme substancijos prigimties apybraižas, 
tardami, kad ji yra tai, kas subjektui nepredikuojama, 
bet kam predikuojama visa kita. Tačiau čia reikalo palikti 
mes negalime. Patsai tvirtinimas yra tamsus, ir toliau, 
laikantis šio požiūrio, substancija tampa medžiaga. Mat 
kai visa kita atmetama [kad būtų pasiektas substratas, 
kuriam predikuojama visa kital, akivaizdžiai nelieka 
nieko kito, kaip medžiaga. Mat likusioji dalis yra ypatybės, 
kūnų išdavos ir galios, arba kiekybės (kaip ilgis, plotis 
ir gylis), o ne substancijos, — o substancija greičiau 
jau yra tai, kam pastarieji dalykai priklauso. Tačiau 
kai atmetame ilgį, plotį ir gylį, matome, kad nieko nelieka, 
nebent dar būtų koksai su pastaraisiais susaistytas 
dalykas; taigi šitaip mąstant, atrodys, kad vien tiktai 
medžiaga yra substancija. Sakydamas "medžiaga" turiu 
omeny tai, kas savaime nėra nei atskiras daiktas, nei 

neturi tam tikros kiekybės, nei kokios kitos ypatybės, 
kuriomis apibrėžiamas buvimas. Mat esama kažko, kam 
kiekviena jų predikuojama, ir kieno būtis skiriasi nuo 
kiekvieno iš predikatų būties (mat visi predikatai, išskyrus 
substanciją, predikuojami substancijai, o substancija 
predikuojama medžiagai). Todėl galutinis substratas 
savaime nėra nei atskiras daiktas, nei neturi jokios 
atskiros kiekybės, nei kokių kitų ypatybių. 

Tuomet, jei šitaip mąstome, išeina, kad substancija 
yra medžiaga. Tačiau tai neįmanoma; mat galvojama, 
kad ir atskirumas, ir buvimas "tuo" iš esmės priklauso 
substancijai [ypatybių neturinčiam substratui stinga tikrųjų 
substancijų nepriklausomos individualios egzistencijos]. 
Taigi atrodytų, kad substancija greičiau jau yra pavidalas 
ar pavidalo ir medžiagos junginys, o ne medžiaga. 
(Metafizika Z.3.1028b33) 


Kitas kandidatas substancijos titului yra esmė (tai, kas 
yra būti X). Esmė yra tai, kas daiktas yra "savaime", 
tai, nuo ko priklauso tapatybė, ir ko pakitimas padarytų 
esamą daiktą kitu. Aristotelis šias idėjas susieja su apibrėžimo 
idėja — ne žodinio apibrėžimo, nusakančio tai, ką žodis 
reiškia, bet to, kas koks nors daiktas yra, apibrėžimo. 
Jis mano, kad esmę turės tiktai giminės rūšis. "Siuvėjas" 
gali turėti žodinį apibrėžimą, tačiau griežtai šnekant nėra 
siuvėjo esmės, kadangi siuvėjas netampa kitu daiktu, jei 
nustoja buvęs siuvėjas. Siuvėjas yra žmogus, kuriam pasitaikė 
dirbti tam tikrą darbą: skirtingu daiktu jis taptų tiktai 
tuo atveju, jeigu paliautų buvęs tuo žmogumi (Z.4). 


Kiekvieno daikto esmė yra tai, kas sakoma apie jo buvimą 
savaime. Buvimas tavimi nėra buvimas muzikaliu, kadangi 
tu savaime (pačia savo prigimtimi) nesi muzikalus. Tavo 
esmė yra tai, kas tu esi savaime. [Kas turi esme? Galėtų 
egzistuoti vienas žodis, reiškiantis "blyškus žmogus“ 

Sakykime, kad "apsiaustas" reiškia "blyškus žmogus“ 
Ar apsiaustas turi esmę?) 

Ar buvimas-apsiaustu yra esmė? Tikrai ne. Mat esmė 
yra būtent tai, kas tam tikras dalykas yra; tačiau kai 
yra požymis, sakomas apie subjektą ir kitoks negu patsai 
subjektas, tuomet tai nėra visiškai tas pat, kas tam 
tikras "tai yra; blyškus žmogus nėra visiškai tai, kas 
tam tikras "tai ' yra, kadangi buvimas-tuo priklauso tiktai 
substancijoms. Todėl esmę turi tiktai tie dalykai, kurie 
nusakomi apibrėžimu. Tačiau apibrėžimas būva ne 
visuomet, kai žodis ir nusakymas reikšme sutampa, o 
tik tuomet, kai yra ko nors pirminio nusakymas; o 
pirminiai daiktai yra tie, kurie neaprėpia vieno dalyko 
predikavimo kitam. Tuomet niekas, kas nėra giminės 
rūšis, esmės neturės... Mat lygiai taip ir kiekvienas kitas 
dalykas, jei tik turi vardą, turės ir savo vardo reikšmę 
perteikiantį nusakymą ['apsiaustas“ reiškia "blyškus 
žmogus'] (arba vietoje trumpo nusakymo galėsime pateikti 
tikslesnį); tačiau apibrėžimo ir esmės tokiais atvejais 
nebus. 

Ar gal ir "apibrėžimas", kaip ir "tai, kas daiktas yra", 
sakoma įvairiais būdais? Pirmine ir griežtąja prasme 
apibrėžimą ir esmę turi tiktai substancijos, bet juos 
turi ir kiti daiktai, tiktai ne pirmine prasme... (Metafizika 
Z.4.1029b13) 


Ypač sunkiame Z knygos 6 skyriaus svarstyme Aristotelis 
klausia, ar daiktas yra tas pat, kas ir jo esmė. Atsitiktinių 
derinių, kaip kad blyškus žmogus, atveju tai ne tas pat- 
mat blyškaus žmogaus esmė yra buvimas žmogumi: jeigu 
Kalijas yra blyškus žmogus, jo pasilikimas tuo pačiu individu 
nereikalauja, kad jis pasiliktų blyškus, bet reikalauja, kad 
būtų žmogus. O kaip tuomet su žmogumi? Jeigu būti Kaliju 
yra būti žmogumi, ar Kalijas yra tas pat, kaip ir jo esmė, 
žmogus? 

Paskesniame skyriuje (Z.13) Aristotelis atmeta universalijos 
pretenziją vadintis substancija. 


Kai kurie galvoja, kad taip pat ir visuotinybė yra 
priežastis gryniausia prasme, ir yra pradas... Tačiau 
atrodo neįmanoma, kad bet koks visuotinas narys būtų 
substancija. Mat kiekvieno daikto substancija yra tai, 
kas jam vienam būdinga ir nepriklauso niekam kitam; 
betgi visuotinybė yra bendra — būtent tai "visuotinybė" 
ir reiškia: tai, kas iš prigimties būdinga daugiau negu 
vienam "daiktui. Tad kurio paskiro daikto "substancija 
ji bus? Arba visų, arba nė vieno. Tačiau ji negali būti 
visų substancija; o jeigu ji yra vieno daikto substancija, 
tas vienas daiktas turės taip pat būti ir kiti; mat daiktai, 
kurių substancija yra vieni ir kurių esmė yra viena, 
patys irgi yra viena. (Metafizika Z.13.1038b6) 


Tuomet bendroji Aristotelio pozicija yra tokia. Pagrindinės 
substancijos (nepriklausomi identifikuojami predikacijos 
subjektai) yra būtent realiųjų rūšių individai, ir tai jų 
esmė ar pavidalas suteikia jiems šią substancialią būtį. 
Taigi iš trio: pavidalas, medžiaga, junginys, — "pirminė" 
substancija yra pavidalas, nes jis yra substancinės junginio 
būties "priežastis" 

Daug kas čia yra miglota ir sunku. Aš parinkau tiktai 
vieną tezę. Kodėl esmės siekio vadintis pirmine substancija 
nesužlugdo argumentas, kurį Z.13 Aristotelis nukreipia prieš 
analogišką visuotinybių aspiraciją? "Daiktai, kurių esmė 
yra viena, patys taip pat yra viena. Kaip žmogus gali 
būti ir Kalijo, ir Sokrato esmė, jeigu Kalijas ir Sokratas 
patys nėra tapatūs? Yra du būdai, kuriais galima šio 
sunkumo atsikratyti, ir abiejų šių būdų ženklų esama 
Aristotelyje. Pirmiausia, nors ir pripažįstama, kad įprastine 
prasme žmogaus rūšis yra lygiai visuotinė, kaip ir gyvūno 
giminė, galima vis tiek tvirtinti, kad ji turi unikalų ryšį 

su individualia Kalijo ir Sokrato tapatybe. Kalijas nėra 
individas, kurį galima pirma išsirinkti, o tuomet predikuoti 
jam "žmogus", priskirti jam žmogiškumą; jo buvimas individu 
yra jo buvimas žmogumi, o jo pasilikimas tuo pačiu individu 
yra jo pasilikimas tuo pačiu žmogumi. Tiktai todėl, kad 
yra žmogus, jis yra gyvūnas, ir pasilikti tuo pačiu gyvūnu 
jam yra pasilikti tuo pačiu žmogumi. (Tas pats gyvūnas 
negali būti tai lapė, tai beždžionė.) Antra, galima teigti, 
kad Aristotelis priima ar turėtų priimti individualių esmių 
idėją (taigi žmogus nebelaikomas Kalijo esme). Yra kelios 
pastraipos, kuriose Aristotelis vartoja terminus "siela" ir 
"kūnas" žmonėms ir jų esmei aptarti. Šiose pastraipose 
būtent greičiau jau siela, o ne žmogus pasirodo kaip Kaliją 
individualizuojantis pavidalas — individualizuojantis ne jo 
rūšį, bet jo gyvybe. Kadangi "siela" turi daugiskaitą ir 
dažnai vartojama kaip count-noun, visiškai nesunku 
numanyti, kad Kalijas turi vieną sielą, o Sokratas — kitą, 
ir kad šios sielos yra individualios esmės. 

Aš pajėgiau atverti tik labai selektyvų ir impresionistinį 
Aristotelio bendrosios metafizikos vaizdą. Nuo jo laikų 
daugelyje jo tyrinėtų temų padaryta lemtinga pažanga; 
daugelis kitų tebėra kertinės filosofinio tyrimo temos ir 
vis dar tebežadina kontraversijas. 


Teologija: Dievo egzistavimas ir prigimtis 


"Dievo įrodymai“ dabar yra kažin kaip nemadingi; tačiau 
pasižiūrėti Aristotelio argumentų, kurie taip ilgai buvo 
įtakingi, yra istorinio intereso dalykas. Išpašyti jo mąstymo 
gijas ir nuspręsti, kurie jo žingsniai ir prielaidos yra geri, 
o kurie abejotini ar klaidingi, iš tiesų įdomu ir filosofiniu 
atžvilgiu. 

Didžioji Fizikos dalis plėtoja įrodymą (iš kurio cituota 
38—41 puslapiuose anksčiau), kad turi būti "nejudinamas 

judintojas'. Ilga kitimo ir jo prielaidų analizė vainikuojasi 
išvada, kad turi būti vienatinė, amžina, nekintama aktualybė, 
paaiškinanti amžiną ciklinį dangaus sferų judėjimą ir kaitos 
pasaulio egzistavimą. Metafizikoje Aristotelis argumentuoja 
ta pačia kryptimi. 


Būtina, kad būtų amžina ir nekintama substancija. Mat 
iš esančių daiktų substancijos yra pirmosios, ir jeigu 
jos visos būtų nykstamos, visa kas būtų nykstama. Tačiau 
neįmanoma, kad judėjimas arba būtų atsiradęs, arba 
liautųsi buvęs (juk jis turi būti buvęs visuomet), arba 
kad taip pat būtų su laiku. Mat negalėtų būti prieš 
tai arba po to, — nebent tik tuo atveju, jeigu yra laikas. 
Taigi judėjimas yra nuolatinis lygiai taip, kaip kad laikas,- 
o laikas yra arba tas pat, kas judėjimas, arba jo požymis. 

Tačiau toliau, jeigu yra kažkas, kas geba judinti daiktus 
arba juos veikti, bet aktualiai to nedaro, judėjimas turės 
būti nebūtinai, nes tai, kas turi galią, gali jos nenaudoti. 
Todėl nieko nepasiekiama prielaida apie amžinų substancijų 
buvimą (kaip kad Platono Pavidalai), nebent jeigu juose 
yra tam tikras pradas, galintis sukelti kitimą; tačiau 
netgi tai nėra pakankama... Mat jeigu, jis [tas pradas) 
neveiks, judėjimo nebus. Be to, net jeigu jis veikia, jeigu 
jo esmė yra potencija, to nepakaks. Juk tuomet nebūtinai 
bus amžinas judėjimas, nes tai, kas yra potencialiai, 
gali ir nebūti. Todėl turi būti amžinas pradas, kurio 
esmė yra aktualybė. (Metafizika A.6.1071b4) 


Toliau Aristotelis šiek tiek daugiau kalba apie nejudinamo 
judintojo prigimtį ir apie tai, kaip jis veikia. (Šios tolesnės 
pastabos paaiškina jo vadinimą "Dievu'.) Jis veikia kaip 
tikslo priežastis, mąstymo ir troškimo objektas. Antai 
dangaus kūnai juda savo amžinuoju cikliniu judėjimu, 
kadangi jie siekia būti panašūs į gryną nejudinamo judintojo 
aktualybę, o taip judėdami jie gali glaudžiausiai prie jos 
priartėti. 

Štai šitaip troškimo ir mąstymo dalykas sukelia judėjimą: 
jie juda patys būdami nejudinami... 

Tuomet tikslo priežastis sukelia judėjimą tuo, kad 
yra mylima, tačiau visi kiti daiktai sukelia judėjimą 
judinami patys. Toliau, jeigu kas nors yra judinama, 
tas dalykas geba būti kitaip, negu yra. Taigi nors pirmasis 
judėjimas [nuolatinis ciklinis dangaus sferos judėjimas) 
yra aktualybėje, bet sfera tiek, kiek ji būva judėdama, 
geba būti kitaip, negu yra, — jei jau [kitaip] ne substancija, 
tai vieta. Tačiau kadangi yra kažkas, kas sukelia judėjimą 
pats būdamas nejudinamas ir būdamas aktualiai, tat 
Jokiu būdu negali būti kitaip, negu yra. Mat judėjimas 
erdvėje yra pirmoji iš judėjimo rūšių, o judėjimas ratu- 
pirmoji erdvinio judėjimo rūšis; 0 jį pirmasis judintojas 
sukelia [ir negali pats jo patirti]. 

Tuomet pirmasis judintojas yra pagal būtinybę; kaip 
būtina, jo būtis yra gera, ir būtent tuo būdu [kaip 
gėris, t.y. kaip meilės ir troškimo dalykas] jis yra pradas. 
(Metafizika A.T.1072a26) 


Amžinas ir nuolatinis judėjimas 


Aristotelio teologinio argumento šerdyje glūdinti tezė yra 
tokia: 


(T) Turi būti amžinas ir nuolatinis judėjimas. 


(T) įrodoma priėmus tokius teiginius: 


(i) Negali būti laiko pradžios arba pabaigos; 
(11) Laikas yra "kitimo skaičius prieš tai ar po to atžvilgiu" 


Įrodymas (i) teiginiui yra tas, kad "dabar" yra ne laiko 
tarpsnis, bet riba, perkertanti laiko tarpsnį taip, kaip taškas 
perkerta liniją; "dabar" būtinai užbaigia vieną laiko tarpsnį 
ir pradeda kitą. Abiejose savo pusėse "dabar" turi laiką. 

Taigi negalėtų būti pirmo '"dabar', neturinčio laiko prieš 
save, arba paskutinio "dabar", neturinčio laiko po savęs: 
negali būti nei laiko pradžios, nei pabaigos. Aiški Aristotelio 
perskyra tarp netįsių taškų ir tįsių linijų, tarp betrukmių 
"dabar" ir laiko tarpsnių buvo pasiekimas, svarbus ir 
filosofijai, ir mokslui. Jo tvirtinimas, kad nenuoseklu manyti, 
jog galėjo būti momentas, prieš kurį (arba po kurio) nebūtų 
laiko, yra akivaizdžiai labai patikimas, ir (i) toli gražu 
nelengva paneigti. 

Teiginio (ii) įrodinėjimo trumpai išdėstyti neįmanoma. 
Mat Aristotelis pasiūlo savąjį laiko apibrėžimą ar aprašymą 
po to, kai buvo sukritikuoti ir paneigti kiti aprašymai 
ir teorijos, o ir paties apibrėžimo išdėstymas užima nemaža 
vietos. (Galima pasakyti tik tiek, kad Aristotelio laiko 
svarstymas Fizikoje IV.10—-14 yra meistriškas labiausiai 
neprieinamos temos ištyrimas; tai grynas filosofavimas be 
jokių dogmų ar archaizmų.) iginio, (ii) esmė, kiek jis 
mums dabar rūpi, yra jo A aa) kad laikas gali būti 
tiktai todėl ir tada, kai yra kitimas, nes laikas yra kitimo 
požymiš ar matas, ar dar kažkas kita. Šį tvirtinimą verta 
apsvarstyti, netgi atsiribojus nuo paties Aristotelio laiko 
aprašymo detalių. Jeigu galime pasakyti, kad laikas prabėgo, 
tiktai pastebėdami kitimą, ar turi kokią nors prasmę manyti, 
kad laiko tarpsnis gali prabėgti, per jį neįvykstant visiškai 
jokiam pakitimui? 

Jeigu (i) ir (ii) kartu reiškia, kad visą laiką turėjo vykti 
kitimas, ar jie: taip pat implikuoja (T), — kad turi būti 
amžinas ir nuolatinis judėjimas? Ką šis tolesnis reikalavimas 
reiškia? Jis reiškia, kad ne tiktai visą laiką turi vykti 
vienas ar kitas kitimas, bet ir kad turi būti kitimas, kuris 
vyksta visą laiką. Tezėje (T) postuluojamas amžinas kitimas 
nėra vienas po kito vykstantys skirtingų daiktų kitimai, 
persiklojantys taip, kad nebūtų spragos; tai nuolatinis ir 
nesustojantis vieno daikto kitimas. Ši labai radikali (T) 
interpretacija yra esminga tam, kad pavyktų tolesnis 
nejudinamo judintojo buvimo įrodinėjimas. Tačiau toli gražu 

nėra aišku, kad (i) ir (ii) tikrai pateisina "ir nuolatinis“ 
pridėjimą tezėje (T). 

Gali būti, kad šioje vietoje Aristotelis nusideda klysdamas. 
Gali būti, kad jis tiesiog painioja du teiginius, kurie iš 
tiesų yra visiškai skirtingi: "Būtinai visą laiką kažkas kinta" 
ir "Būtinai yra kažkas, kas visą laiką kinta" Tačiau galbūt 
jis galvoja, kad tam tikro vieno amžinai judančio daikto 
egzistavimas iš tiesų būtinas garantuoti tam, kad amžinas 
kitimas būtinai būtų. Jis gali manyti, kad teiginys "Yra 
amžinos kintančių daiktų serijos“ reikštų "Kitimas yra 
amžinas", tačiau nereikštų "Kitimas yra būtinai amžinas" 
Jeigu joks kintantis daiktas nebūtų amžinas, atrodytų, jog 
jų persiklojimas tokiu būdu, kad kitimas vyktų visą laiką, 
yra atsitiktinis taktas — jeigu tai apskritai būtų faktas. 
Jeigu mes norime suprasti ne tiktai tai, kad kitimas visą 
laiką yra, bet ir kad kitimas visą laiką turi būti, — tuomet 
mums reikia šio to daugiau, negu vien tik persiklojančių 
serijų, mums reikia vienatinio daikto, kurio pati prigimtis 
yra būti amžinai kintant. 

Tezės (T) 'amžiną ir nuolatinį kitimą“ Aristotelis 
neabejotinai tapatina su cikliniu išorinės dangaus sferos 
judėjimu. Jis turi argumentų, kad parodytų, jog ciklinis 
judėjimas yra vienintelis įmanomas amžinai nuolatinis 
judėjimas, o tam, kad patvirtintų, jog tikrai esama kažko, 
kas taip juda (nejudančiųjų žvaigždžių sfera), naudojasi 
stebėjimais. 


Pirmasis nejudinamas judintojas 


Jeigu apie visatos istoriją mes mąstome kaip apie tokią 
įvykių seriją, kurioje ankstesni įvykiai sąlygoja vėlesnius, 
kyla pagunda paklausti "Kas visa tai paleido, kas buvo 
pikmoji priežastis? Žinoma, tokio pol pobūdžio" pirmoji ' priežastis 
Aristoteliui nerūpi, kadangi jis argumentavo, kad visatos 
istorija neturi pradžios laike — nebuvo įvykio, kuris būtų 

pirmas laiko atžvilgiu. Todėl jo ieškomas paaiškinimas nėra 
veikiamoji priežastis. „Negali būti jokio paaiškinimo veikiamąja 
priežastimi tam, kodėl nejudančiųjų žvaigždžių sfera visuomet 
judėjo "nuolatiniu cikliniu judėjimu. Tačiau įmanomas kitas 
paaiškinimo "tipas, pažįstamas mums iš mūsų žmogiškųjų 
veiksmų patirties, — būtent paaiškinimas, nurodantis norą 
ir mąstymą. Mano norai ir mintys paaiškina sąmoningus 
mano kūno veiksmus, ir patys yra paaiškinami nurodant 
noro ir mąstymo objektus — objektus, kurie patys būdami 
mąstomi ar norimi nekinta. Tuomet čia, beaiškindami 
žmogaus veiklą, mes vėl grįžtame prie nejudinamo judintojo, 
veikėjo noro objekto. Tai paai iškinimas „tikslo "priežastimi; 

o toksai paaiškinimas (kadangi jis nenurodo į jokį įvykį, 
ankstesnį už tai, ką reikia paaiškinti) gali būti pateiktas 
nejudančiųjų.. žvaigždžių sferos amžinam ir "nuolatiniam 
judėjimui paaiškinti. Jeigu ši sfera gyva ir gebanti mąstyti 
ir norėti, nuolatinis jos judėjimas gali būti paaiškintas kaip 
kyląs dėl noro kiek įmanoma glaudžiau priartėti prie tam 
tikro mąstymo ir noro objekto. Tai bus "pirmasis nejudinamas 
judintojas'“, veikiantis išorinę sferą, kadangi yra jos mylimas 
ir siekiamas. 

Kuriam laikui atidėdami tolesnį pirmojo nejudinamo 
judintojo prigimties tyrinėjimą, galime pasakyti, jog Aristotelio 
argumentas priguli nuo prielaidos, kad kiekvienam kitimui 
turi būti paaiškinimas ir kad vienintelis paaiškinimo tipas, 
tinkantis amžinam ir nuolatiniam kitimui paaiškinti, yra 
paaiškinimo tikslo priežastimi tipas, pažįstamas ir praverčian- 
tis kalbant apie sąmoningus judesius. Iš daugybės galimų 
klausimų bei prieštaravimų aš paminėsiu tris. (i) Galbūt 
esame teisūs, ieškodami paaiškinimo kiekvienam kitimui, 
tačiau ar galime būti tikri, kad jis yra? Jeigu ne, argi 
Aristotelio teologija nesilaiko vien pamaldžia viltimi? Į tai 
Aristotelis galėtų atsakyti, kad ir mokslas pagrįstas 
prielaidomis arba postulatais, — kad įvykiai yra dėsningi 
ir kad gamta vienarūšė. Todėl mokslininkui neleistina 

skųstis, kad teologas nusideda pamaldžia viltimi, priimdamas 
prielaidą, jog daiktai yra protu suvokiami. Žinoma, 
individualius mokslininko įsitikinimus galima patikrinti ir 
falsifikuoti tokiu būdu, kuriuo teologo įsitikinimų patikrinti 
ir falsifikuoti neįmanoma. Tačiau taip yra todėl, kad teologas 
mėgina paaiškinti ne tam tikrus paskirus įvykius, kurie 
galėjo nutikti ir kitaip, bet vieną nuolatinį ir amžiną 
judėjimą, kuris vykti kitaip negali. Jis neklausia: "Kas 
galėtų paaiškinti tą ar aną įvykį?", bet: "Kas galėtų paaiškinti 
amžino žvaigždžių judėjimo būtinybę?“ Jis negali savo 
atsakymo patikrinti, pažiūrėdamas, ar jis galioja kitais 
atvejais, kadangi tas atsakymas turi paaiškinti kažką, kas 
vyksta visais atvejais ir visą laiką (ir turi taip vykti, turint 
omeny argumentą apie laiką ir kitimą). 

(ii) Galima kvestioniuoti, ar teisėtas yra paaiškinimo tikslo 
priežastimi perkėlimas nuo žmogaus veiklos, ar apskritai 
gyvūnų judėjimo, į dangaus sferą. Galų gale paaiškinimą 
mąstymo ir noro kalba mes suprantame tiktai žmonių ir 
gyvūnų konkrečių tikslų siekimo kontekste. Negana to, 
tais atvejais paaiškinimą tikslo priežastimi mes deriname 
su grynai fiziologinio pobūdžio paaiškinimu. Kai šuva nori 
kaulo ir bėga prie jo, kaulas (arba jo ėdimas) yra tikslo 
priežastis, paaiškinanti šuns bėgimą; tačiau ankstesnis kaulo 
regėjimas ir jo sąlygoti pakitimai gyvūno kūne sudaro kitą, 
papildantį paaiškinimą. Taigi iš to, kad šioje pažįstamoje 
srityje mes sėkmingai operuojame teleologinėmis sąvokomis 
ir paaiškinimais, neplaukia, kad mes galime suprantamai 
ir saugiai juos vartoti visiškai skirtingoje srityje. Analogija 
tarp šuns bėgimo prie kaulo ir daugaus sferos amžino 
judėjimo yra (geriausiu atveju) tiktai dalinė. Antra vertus, 
argi tuomet, kai negalima rasti nieko geresnio už dalinę 
analogiją, — juk aiškindamiesi Dievą ar visatą mes 
neišvengiamai aiškinamės tai, kas unikalu, o ne tiktai vieną 
dalyką iš daugelio, — argi tuomet mums negali būti atleista 
už tai, kad ja remiamės? 

(iii) Argumento dėlei tarkime, kad suprasti, kodėl 
nejudančiosios žvaigždės juda taip, kaip juda, galime tiktai 
manydami, kad jos juda dėl noro, kurį turi, — noro savo 
"gyvybe" kiek galima glaudžiau priartėti prie tam tikros 
aukštesnės gyvybės formos, kurią jos mąsto ir myli. Ar 
šis paaiškinimas reiškia, kad ta aukštesnė gyvybės forma 
tikrai turi būti? Galbūt įstabų kieno nors gyvenimo būdą 
reikėtų aiškinti tuo, kad tas žmogus žavisi ir varžosi su 
karaliumi Artūru ar Robinu Hoodu. Jie yra mąstymo 
objektai, jie yra jo idealai. Tačiau iš to neplaukia, kad 
jie tikrai egzistavo. Tiktai vaizduotei priklausantys daiktai 
ar įvykiai negali būti laikomi veikiamosiomis priežastimis: 
jeigu x buvo sąlygotas veikiamosios priežasties y, y turėjo 
egzistuoti. Tačiau jeigu x buvo sąlygotas tikslo priežasties 
y, viskas, kas turėjo egzistuoti, tėra tik mąstymas apie 
y ir y noras, o pastarieji galėjo egzistuoti, y ir neegzistuojant. 


Dievas ir pasaulis 


J eigu yra „pirmasis nejudinamas judintojas, ką galima būtų 
nuo medžiagos, jis turi būti gryna aktualybė, be jokio 
potencijos pėdsako. Kandidatas, kurį Aristotelis siūlo veiklai, 
neturinčiai savy jokio kitimo, yra grynasis mąstymas - 
kontempliacija, o ne problemų sprendimas. Tai gyvybė, kurią 
jis priskiria pirmajam nejudinamam judintojui, kurį dabar 
galima vadinti Dievu. Dievas amžinai pasinėręs tAeėoria 
(veikloje, kuria žmonės mėgaujasi tiktai retkarčiais) ir yra 
amžinai ir tobuliausiai laimingas. Apie ką Dievas mąsto? 
Ganėtinai slėpiningoje frazėje Aristotelis sako, kad kadangi 
grynasis mąstymas yra aukščiausia veiklos forma, o dieviška 
būtybė nemąstytų apie nieką žemesnio, negu geriausia, 
tai jo mąstymas turi būti "mąstymo mąstymas" Nereikėtų 
suprasti taip, kad Dievas mąsto apie savo paties mąstymą. 

Greičiau jau turima omenyje tai, kad grynajame mąstyme 
nėra perskyros tarp mąstymo ir mąstymo objekto; amžinasis 
Dievo mąstymas negali būti atskirtas nuo amžinos visų 
jo mąstymo objektų būties. Tai tebėra gluminanti idėja, 
be jokios abejonės susijusi su lygiai tokiomis trumpomis 
ir sunkiomis pastabomis apie grynąjį protą De anima knygoje 
(žr. puslapį 100 anksčiau). 

Aristotelio Dievas nemąsto ir nesirūpina šiuo kitimo 
pasauliu. "Tačiau šio pasaulio harmonija ir daili tvarka 
galiausiai priklauso nuo jo, nes šią tvarką sąlygoja būdas, 
kuriuo visi daiktai kiekvienas savaip Jį mėgdžioja. 


Turime apsvarstyti taip pat ir tai, kuriuo iš dviejų būdų 
visatos prigimtis turi savy gėrį, aukščiausią gėrį, - ar 
kaip kažką atskirą ir savaiminį, ar kaip dalių sąrangą. 
Greičiausiai abiem būdais, kaip kad kariuomenėje: jos 
gėris slypi ir jos tvarkoje, ir jos vade, nors pastarajame 
labiau, nes vadas nepriklauso nuo tvarkos, bet tvarka 
nuo vado. Ir visi daiktai tam tikru būdu yra kartu 
sutvarkyti (ne visi tuo pačiu būdu) — žuvys, paukščiai, 
augalai. Pasaulis nėra toks, kad vienas daiktas neturėtų 
su kitu nieko bendra, bet jie yra susiję. Mat visi daiktai 
drauge yra sykiu sutvarkyti vieno tikslo dėlei, tačiau 
čia yra kaip ūkyje, kur laisvieji turi mažiausiai laisvės 
veikti kaip tinkami — jiems viskas ar beveik viskas 
jau yra paskirstyta, — o vergai ir gyvūnai tiktai labai 
mažai prisideda prie bendro gėrio ir dažniausiai gyvena 
kaip papuola... Visi daiktai turi bent jau iširti į savo 
sudedamąsias dalis [iš kurių tuomet gali susidaryti kiti 
daiktai], o esama ir kitokių veiklos rūšių, kuriose visi 
daiktai panašiai gauna dalį visumos gėrio dėlei. (Metafizika 
A.10.1075a11) 


Žvaigždės veržiasi priartėti prie Dievo veiklos savo amžinuoju 


judėjimu; tai sukelia metų laikų kaitą ir visus iš to kylančius 
gyvybinius ritmus bei nenutrūkstančią keturių elementų 

apykaitą. Gyvūnai ir augalai skirtingu būdu siekia amžino 
gyvenimo: individai miršta, tačiau rūšys dauginimosi procesais 
palaikomos amžinai. 


Labiausiai prigimtas kiekvienam normaliai išsivysčiusiam 
gyvam padarui veiksmas yra pradėti kitą tokį kaip 
jis pats (gyvūnas pradeda gyvūną, augalas augalą), kad 
geriausiai, kaip gali, dalyvautų tame, kas amžina ir 
dieviška. Tai yra dalykas, prie kurio veržiasi visi daiktai, 
viskas, ką jie pagal prigimtį daro, yra šio dalyko dėlei... 
Kadangi jis negali gauti dalies iš to, kas amžina ir 
dieviška, kaip nuolat gyvenantis vienas ir tas pats gyvas 
padaras jis dalyvauja tame vieninteliu jam galimu 
būdu. Kas išlieka ir tęsiasi yra ne pats gyvūnas ar 
augalas, bet kažkas toks kaip jis pats — ne tas pats 
individas, bet tos pačios rūšies narys. (De anima II.4.415a26) 


Galiausiai viena gyvūnų rūšis, žmogus, savy turi dievišką 
pradą, nous. Tad jis gali veržtis pamėgdžioti Dievą būdu, 
neprieinamu kitiems daiktams, nes jis pats gali pasinerti 
į grynąjį mąstymą (nors tiktai trumpiems laiko tarpsniams). 
Šis "Dievo mėgdžiojimas" yra aukščiausia žmogaus veiklos 
forma (žr. puslapius 211-212 toliau). 


10 
Etika 


Kokį gyvenimą žmogui geriausia gyventi, ir kokie politiniai 
patvarkymai geriausi? Tai klausimai, kuriais Aristotelis 
užsiima savo etiniuose traktatuose ir Politikoje. Kaip paprastai 
tebetrunkančio filosofinio susidomėjimo objektas yra ne tiktai 
jo atsakymai, bet taip pat ir argumentai, į juos vedantys. 
O tuos argumentus remia daugelio temų: veiksmo, charakterio, 
dorybės, malonumo, pagrindo, teisingumo ir taip toliau,- 
skvarbios analizės bei įžvalgūs svarstymai Iš šio prašmatnaus 
gobeleno aš išpešiu keletą gijų, labiau telkdamasis ties 
etika, negu ties politika. Pirmiausia šį tą pasakysiu apie 
ai, kaip Aristotelis traktuoja kertinį praktinį klausimą, 
o tuomet ištyrinėsiu jo analitinį darbą veiksmo ir atsakomybės 
klausimu. 


Kaip geriausia gyventi 


Prie šio klausimo Aristotelis prieina dvejopai. Pirmiausia 
galima jį analizuoti per endoxa, — tai, ką žmonės galvoja. 
Čia, kaip ir kitose srityse, teisinga teorija turi derintis 
su phainomena ir juos paaiškinti, — šiuo atveju "'phainomena" 
yra faktai apie žmonių įsitikinimus ir pažiūras (žr. psl. 
174—175). Tad pirmoje Nikomacho etikos knygoje jisį dienos 
šviesą ištraukia įvairius plačiai palaikomus kandidatus 

"geriausio žmogui gyvenimo“ titului gauti (gyvenimą 
malonumui, praktinės veiklos gyvenimą, filosofo gyvenimą) 
ir atkreipia dėmesį į ypatybes, kurių kiekvienas ieškotų 
idealiame gyvenime (jis turėtų būti visiškai patenkinantis, 
neįmanomas pagerinti, nepavaldus sukrėtimams, kylantiems 
dėl išorinių nelaimių). Šios medžiagos-aptarimas-preliminariai 
atskleidžia -dalį klausimo-sudėtimsumo. Žmogus yra didžiai 
sudėtingas gyvūnas, turįs įvairių poreikių bei siekių, iš 
kurių kai kurie palenkti kitiems. G enimo idealas bus 
sudėtinis, o ne paprastas tikslas, jis. "turės tam tikrą 
struktūrą. Taigi neužtenka pasakyti, kaip kad galėtume 
susigundyti, kad pats geriausias gyvenimas  aprėps. visus 
dalykus, paprastai pripažįstamus pageidautinais, — „būtent 
malonumą, praktinę veiklą ir mąstymą. —ai-būtų labai 
paviršutiniškas endoxa traktavimas. Mums reikia klausti, 
kodėl kiekvienas iš tų dalykų pretenduoja būti geriausio 
žmogui gyvenimo dalimi; reikia išskirti įvairius malonumo, 
veiklos ir mąstymo tipus; reikia tirti, kaip, iškilus konfliktams, 
įvairius gėrius pasverti vienas kito atžvilgiu. 

Galima tikėtis, kad geriausią gyvenimą sudarantys 
elementai atliks skirtingus vaidmenis, lygiai kaip ir pyrage 
vieni ingredientai gali suteikti apimtį, kiti skonį, o treti 
vėlgi gali būti naudojami tiesiog kaip rišančiosios medžiagos. 
Sakyti, kad geriausias gyvenimas yra malonumas, veikla 
ir mąstymas, būtų ganėtinai panašu į teigimą, kad geriausias 
pyragas yra sviestas, cukrus ir miltai: tikriausiai tai teisinga, 
tačiau toks apibrėžimas iš tikrųjų dar nėra receptas. Žinoma, 
Aristotelis nė neketina įstengti pateikti detalų receptą geram 

enimui pasiekti. Kad taip padaryti. nė neįmanoma, „Jis 
pats dažnai pabrėžia. Klausimas, kaip geriausia gyventi, 
pabrėžtinai nurodomas nesąs mokslinis ar techninis klausimas, 
kuris galėtų turėti precizišką, teisingą atsakymą. Nepaisant 
to, Etikoje jis pasako nemaža dalykų, padedančių nuskaidrinti 
įvairių siekių ir įvairios veiklos tarpusavio santykius ir 
priklausomybę. Pavyzdžiui, malonumas gali būti juntamas 
veikiant, o veiksmas gali būti vadovaujamas mąstymo. 

Antrasis Aristotelio taikomas klausimo traktavimo būdas 
yra įrodinėjmas Žėmiantis žmogaus "funkcija ar išskirtine 
prigimtimi — žr. puslapius 28-29 anksčiau. Šis įrodinėjimas 
baigiasi švada, kad geriausias gyvenimas yra tobulo veikimo 
pagal protą gyvenimas. Likusioji Nikomacho etikos dalis 
siekia šią labai bendrą formulę užpildyti, — pirmiausia 
tirdama moralines dorybes (charakterio tobulybes), o paskui 
proto dorybes. Kadangi protas veikia ir praktikos sferoje, 
ir grynai teorinėje sferoje, tai viena žmogaus veiklos forma, 
kuri išreiškia protą — lygiai kaip ir charakterio tobuly- 
bę — yra gera veikla; o vienas įmanomas "geriausio gyvenimo" 
pavidalas būtų praktinę išmintį bei moralinę dorybę 
išreiškiančios veiklos gyvenimas. Tačiau kitas galimas 
kandidatas būtų filosofinės kontėmpliacijos gyvenimas - 
tai yra, proto, atliekančio savo ne-praktinį vaidmenį nekaitaus 
turinio atžvilgiu, gyvenimas. Prie šio dviejų konkuruojančių 
gyvenimų varžymosi aš grįšiu vėliau. 


Moralinė dorybė ir praktinė išmintis 


"Dorybė yra charakterio būsena, esanti viduryje." Paprastai 
manoma, kad ši tezė, Aristotelio "vidurio doktrina“, yra 
kompromisinis požiūris į moralę ir kad jis mums pataria 
visados atsargiai ir nuosaikiai jaustis ir veikti (Horacijaus 
"aukso vidurys“). Tačiau tai nesusipratimas. Juk Aristotelis 
nesako, kad kiekvienas geras veiksmas yra vidutinis, — 
pavyzdžiui, kad niekas niekad neturėtų atiduoti visko, ką 
turi. Vidutinė, anot jo, yra dorybė, charakterio būsena. 
Taip yra todėl, kad su įvairiomis dorybėmis susijusios 
veiksmo ar jausmo rūšys yra tokios, kad tam tikrose 
aplinkybėse veikiant ar jaučiant galima persistengti (arba 
stengtis nepakankamai). Antai dosnumas susijęs su davimu. 
Dosnumo dorybė nereikalauja, — ar net nesutinka, — kad 
kas nors atiduotų kiekvienam viską, ką turi, kiekviena 

proga; davimas gali būti perdėtas ir nederamas. Teisinga 
charakterio būsena yra ta, iš kurios kiekviena proga kyla 
deramas jausmas ir veiksmas. Kai kuriais atskirais atvejais 
deramas veiksmas ar jausmas turi būti "kraštutinumas' — 
viskas arba nieko. 

Reikia sutikti, kad kai kurios dorybės į Aristotelio modelį 
telpa lengviau, negu kitos: dosnumas pataiko tarp šykštumo 
1r išlaidumo, tačiau ar esama dviejų priešingų ydų, tarp 
kurių plytėtų geraširdiškumas? Atvejai, kur šis modelis 
tinka, nebūtinai reiškia nuobodų ar pernelyg atsargų požiūrį 
į dorybę. Pati savaime vidurio doktrina toli gražu nenurodinėja, 
kurioję būtent kontinuumo nuo "per daug" prie "per mažai' 
vietoje glūdi teisingas taškas. Mes visi galime gana nesunkiai 
sutikti, kad dosnumas yra tarp išlaidumo ir šykštumo, 
tačiau galime visiškai nesutarti, kurioje vietoje išvesti ribą: 
jūs galbūt laikysite dosnaus charakterio asmeniu žmogų, 
kurį ašlaikyčiau šykštoku tipu. Dėl šios priežasties tvirtinimas, 
kad moralinė dorybė yra charakterio būsena, plytinti tarp 
dviejų priešingų blogų būsenų, beveik negali būti joksai 
praktinis orientyras, — nei konservatyvaus, nei revoliucingo 
pobūdžio. Tikroji Aristotelio moralės spalva ir turinys 
pasirodo ne jo teorinėse pastabose, bet detaliuose individualių 
dorybių ir ydų aprašymuose; o pastaruosiuose jis daugiau 
ar mažiau priima savo amžininkų idėjas ir požiūrius. 

Kita svarbi tezė apie moralines dorybes, paveldėta iš 
Sokrato, yra ta, kad jos būva kartu, — jeigu turite vieną 
iš jų, turite jas visas. Ši idėja apie "dorybės vienybę" iš 
pirmo žvilgsnio labai keista. Realiame gyvenime žmonės 
kai kurias dorybes turi, o kitų ne. Tačiau taip yra todėl, 
kad realiame gyvenime mes nesusiduriame su tobulais jokios 
dorybės pavyzdžiais; pavadinti žmogų "drąsiu" nereiškia 
manyti, kad jis garantuotai parodys drąsą kiekvienu 
pamąstomu atveju. Jeigu teoriniais sumetimais susiruoš- 
tumėme paaiškinti, ką turėtų aprėpti tobulas bet kokios 
vienos dorybės turėjimas, pamatytume, kad negalime sutikti 


14. 1140 209 


su jokiais charakterio trūkumais: visi norai, jausmai ir 
polinkiai turi (per lavinimąsi) būti sureguliuoti taip, kad 
pasiektų deramą balansą. Mat kitu atveju trūkumas vienoje 
srityje visuomet galėtų įsikišti į deramą dorybės veikimą 
kitoje vietoje. Godus žmogus negali būti patikimai ir visiškai 
sąžiningas, kadangi jo godumas tam tikromis aplinkybėmis 
priverstas konfliktuoti su jo sąžiningumu. Bailys negali 
būti šimtu procentų dosnus ar geraširdis, nes tam tikromis 
aplinkybėmis bailumo keliama baimė turės sutrukdyti jo 
dosnumo ar geraširdiškumo paskatoms. Taigi teorinės analizės 
lygyje, jeigu kalbama apie idealias moralines dorybes, galima 
apginti tezę, kad jos būtinai laikosi kartu. Ji gali mus 
išmokyti šio to svarbaus ir praktiniame lygyje. Ji primena 
tragišką faktą, kad daug puikių savybių turintis asmuo 
gali padaryti baisių dalykų ir sukelti begalinę kančią, nes 
kažkurioje kitoje jo charakterio vietoje glūdi fatali spraga. 
Taigi kiekvienas turėtų stengtis pasiekti tam tikrą įvairių 
norų ir jausmų balansą bei harmoniją, o ne leisti kuriam 
iš jų pernelyg sustiprėti ar pernelyg nusilpti, mat antraip 
iš to būtų susilaukta pražūtingų pasekmių visam gyvenimui. 

Anot Aristotelio, moralinė dorybė turi būti derinama su 
praktine išmintimi (phronėsis), praktinio samprotavimo 
dorybe. Tai žmogų kiekvienu atskiru atveju įgalina spręsti, 
kas būtų garbinga, geraširdiška ar dosnu, - kas būtų teisinga 
daryti. Paskui jau to žmogaus charakterio tobulybė užtikrina, 
kad jis tai atliks. Tačiau kaip, anot Aristotelio, phronimos 
(praktinę išmintį turintis žmogus) nusprendžia daryti deramus 
dalykus? Ar jis paskaičiuoja galimas alternatyvių veiksmo 
krypčių pasekmes, ar galbūt taiko tam tikras bendrąsias 
taisykles? Kas jam yra galutinis teisingo veiksmo išmėginimas 
ar kriterijus? Jeigu norime praktinio orientyro, kaip elgtis 
sunkioje situacijoje, Aristotelis apdairiai rekomenduoja 
paklausti gero ir išmintingo žmogaus patarimo. Toks žmogus 
dažnai gali "regėti", kas konkrečiomis aplinkybėmis daryti 
geriausia, net jei ir nebūtinai pajėgia paaiškinti, kodėl tai 

geriausia. Tačiau moralės filosofas esti įpareigotas pasakyti, 
kas yra siekis, tikslas ar kriterijus, į kurį atsižvelgia 
phronimos žmogus, svarstydamas, ką reikėtų daryti. Aristotelis 
pripažįsta, kad jam šis įpareigojimas galioja, tačiau anaiptol 
neaišku, ar jis jį patenkina. Kyla pagunda manyti, kad 
kadangi kiekvienas vertina ir siekia eudaimonia, arba 
gerovės (sau, savo šeimai, savo draugams), tai tolimiausias 
moralės siekinys ir galutinis teisingo veiksmo kriterijus 
yra būtentieudaimonia vystymas. Tačiau jeigu eudaimonia 
iš dalies priklauso nuo gero ir išmintingo veikimo, tai 
mes negalime paaiškinti, kodėl tam tikras veikimo būdas 
yra geras ir išmintingas, sakydami, kad jis vysto eudaimonia. 
Netrukus aš prie šio klausimo grįšiu. 


a 
Filosofinė kontempliacija 


Aristotelis Etikoje ne kažin ką turi pasakyti apie grynos 
filosofinės kontempliacijos (tAeoria) turinį, tačiau įrodinėja, 
kad tai yra aukščiausia ir geriausia žmogui pasiekiama 
veikla. Jos objektai yra amžini ir nekintami — tad skiriasi 
nuo kitimo ir atsitiktinumo maišalynės, su kuria susiduriame 
veikdami šiame pasaulyje; ir tai yra veikla, kuri ne be 
pagrindo gali būti priskiriama pačiam Dievui, — skirtingai 
negu tokie praktiniai veiksmai, kaip dovanų davimas ir 
kovojimas mūšiuose. Theoria gyvenimas yra aukščiau 
žmogiškojo lygmens, tačiau Aristotelis kone su platonišku 
įkarščiu atmeta pasiūlymą, kad žmogus turėtų pasilikti 
nuosaikiame įprastinių žmogiškų reikalų lygmenyje ir nė 
nebandyti išskleisti sparnų. 


Toksai gyvenimas būtų aukščiau žmogaus. Mat šitaip 
jis gyvens ne dėl savo buvimo žmogumi, bet todėl, kad 
jame yra kažkas dieviška; ir kaip šis dieviškas pradmuo 
[nous] yra aukštesnis už mūsų sudėtinę žmogišką prigimtį, 

taip jo veikla [tAeoria] yra aukštesnė už veiklą, kuria 
pasireiškia kita tobulybės rūšis [i.e. gera veikla). Tuomet 
jeigu protas yra dieviškas palyginti su žmogumi, tai 
proto gyvenimas yra dieviškas palyginti su žmogaus 
gyvenimu. 

/ “ Tačiau mes neturime - kaip kai kurie pataria — mąstyti 
tik apie tai, kas žmogiška, nes esame žmonės, ir tik 
apie tai, kas mirtinga, nes esame marieji. Greičiau jau 
turime taip labai, kaip tik įmanoma, pasidaryti nemirtingi, 
ir turime daryti visa, kas įmanoma, kad gyventume 
pagal geriausią mumyse dalyką [nous]. Mat kad ir kaip 
jis būtų menkas apimtimi, galia ir verte jis pranoksta 
viską. 

Iš tikrųjų atrodytų, kad [ta dalis] ir yra, kas kiekvienam 
žmogui yra aktualiai būti, nes tai yra jo valdingesnioji 
ir geresnioji [dalis]. Taigi būtų keista, jei jis pasirinktų 
ne savo paties, bet kažkieno kito gyvenimą. Tai, kas 
pasakyta anksčiau, galima pritaikyti dabar: kiekvienas 
geriausia ir maloniausia mano esant tai, kas tikrai yra 
jo paties. Todėl žmonėms proto gyvenimas yra geriausias 
ir maloniausias (kadangi protas labiau negu bet kas 
kitas yra žmogus), — o todėl taip pat ir laimingiausias. 
(Nikomacho etika X.1.1177b26) 


Esama stulbinančios įtampos tarp mąstymo linijos, verčiančios 
Aristotelį girti bei rekomenduoti praktinės dorybės gyvenimą, 
ir linijos, kuri jį įtikina, kad geriausia žmogui veikla yra 
theoria. Ergon besiremiantis įrodymas (puslapiai 28-29 
anksčiau) siūlo mums regėti žmogaus tobulybę, taigi ir 
jo gėrį, tame, kas žmogui charakteringa ir būdinga išskirtinai, 
tai iš tiesų esąs praktinis protas. Tačiau aukščiau cituojama 
pastraipa vietoj to liepia mums susitapatinti su mūsų turimu 
dievišku pradmeniu ar galia ir kiek įmanoma užsiimti veikla, 
kuri iš tikrųjų nėra būdinga išskirtinai žmogui, bet taip 
pat bendra ir Dievui. Čia galime įžvelgti pažįstamą dviejų 
idealo tipų konfliktą: harmoningo, bet neabejotinai žmogiško 

gyvenimo pavidalo idealą ir jam priešpriešinamą "aukštesnį 
(asketinį, religinį ar intelektualinį) besąlygiškai reiklesnio 
pobūdžio idealą. 


Galutinis receptas 


Tad ką gi galų gale Aristotelis rekomenduoja kaip geriausią 
žmogui gyvenimą? Akivaizdžiai niekas tikrovėje negalėtų 
išlikti, neskirdamas šiek tiek laiko bei pastangų ir kitai 
veiklai, ne tiktai tAeoria. Tačiau nejau Aristotelis mums 
pataria kitiems dalykams skirti kiek galima mažiau laiko 
ir pastangų ir neteikti svarbos jokiems praktiniams ar 
moraliniams rūpesčiams bei aspiracijoms palyginti su verte, 
kurią teikiame teorinei veiklai? Ar idealiu atveju mes 
turėtume apleisti savo draugus, šeimą ir bendruomenę ir 
susikaupti prie savo asmeniško proto gyvenimo? Nereikėtų 
manyti, kad Aristotelis tokią ekscentrišką rekomendaciją 
pateiktų, tačiau nėra lengva paaiškinti, kaip iš principo 
įmanoma sutaikyti tvirtinimus apie '"veikiantįjį' ir apie 
"mąstantįjį žmogų" (Problema prasiplės ir pasidarys mums 
gyvesnė, jeigu theoria sąvoką išplėsime taip, kad ji aprėptų 
ir kitokią intelektualinę bei menine veiklą, ne tik filosofinę 
kontempliaciją. Ką galėtumėme pasakyti apie menininką, 
kuris apleidžia savo pilietines ir šeimos pareigas, idant 
sukurtų tapybos šedevrą?) 

Viena gundanti (sveikos nuovokos) idėja būtų tokia: 
pirmiausiai dera patenkinti moralaus gyvenimo reikalavimus, 
o po to susikaupti prie žheoria. Tačiau ar moralės reikalavimai 
yra tokie riboti, kad kas nors galėtų juos visiškai patenkinti 
ir dar turėtų laisvo laiko? Be jokios abejonės, minimalūs 
moralės reikalavimai nėra tokie jau dideli, tačiau jeigu 
žmogus yra tikrai geraširdis, drąsus, dosnus ir taip toliau,- 
argi jisai didesniąją laiko dalį nebus užsiėmęs sunkiu darbu? 
Neabejotinai tikra, kad netgi žvelgiant iš jo moralinių 
pasiekimų perspektyvos jam reikės "laisvo laiko“, laiko 
poilsiui ir žaidimui, kad galėtų atsigauti. Tačiau šis laikas 

turi vertę tiktai kaip pasirengimas tolesnei praktinei veiklai, 
ir jo negalima sutapatinti su dieviškąja theoria, kurios 
vietą geriausiajame gyvenime mes mėginame atskleisti. Vėlgi 
jei theoria iš tikrųjų yra aukščiausia veikla, kodėl moralaus 
gyvenimo reikalavimai turėtų būti bent kiek pirmesni? Juk 
galų gale ir kalbant apie moralų gyvenimą kalbama ne 
tiktai apie praktinę veiklą, pakankamą palaikyti gyvybei 
ir tinkančią siekti theoria. Kalbama apie laiką eikvojančią 
veiklą, skirtą tiek kitų gerovei, tiek ir savo paties išlikimui 
užtikrinti; žmogus netgi gali būti pašauktas atiduoti savo 
gyvenimą už miestą. Kodėl tokiems praktinės dorybės 
pasireiškimams turėtų būti teikiama bent kokia pirmenybė 
prieš filosofinę kontempliaciją? 

Pats Aristotelis tokių klausimų nesvarsto, ir čia aš negaliu 
analizuoti bandymų už jį atsakyti į šiuos klausimus. Tačiau 
aš paminėsiu vieną pasiūlymą, skirtą moralei su kontempliacija 
susieti ir taip išvengti to, kad gera veikla ir tAeoria atrodytų 
vien tik nesusijusios ir konkuruojančios veiklos rūšys. 
Pasiūlymas yra tas, kad patsai moralės tikslas yra theoria 
plėtotė, kad tai, kas veiksmo tipą verčia laikyti geru, yra 
būtent jo tendencija plėtoti theoria. Šiuo požiūriu galutinis 
geram žmogui būdingų veiksmų ir laikysenų reikalavimo 
bei gero vertinimo pateisinimas yra tai, kad bendrasis jo 
priimamų taisyklių ir standartų laikymasis — per ilgą laiką 
ir visuotinėje perspektyvoje — padidina bendruomenėje 
įmanomą tAeoria kiekį. 

Jeigu taip, tuomet giliausia prasme negali būti jokio 
konflikto tarp moralės ir filosofijos, nes moralė iš esmės 
yra elgsenos sistema, palanki filosofijai ir ją plėtojanti. 
Šis pasiūlymas vertingas ir tuo, kad patiekia atsakymą 
į klausimą, kurį palikome neatsakytą anksčiau (puslapyje 
210-211): Kaip pAronimos žmogus nusprendžia, ką turėtų 
daryti — į kokį galutinį gėrį ar tikslą jis orientuojasi? 

Idėja, kad moralė yra nukreipta theoria plėtoti, gali 
pasirodyti keistoka, tačiau deramai suprasta ji nei keista, 
nei nearistoteliška. Svarbu iš karto pastebėti, kad tai moralės 

principų ar veiklos tipų, o ne konkrečių veiksmų teorija. 
Konkrečiais atvejais neklausiama, ką galima būtų padaryti 
theoria plėtoti, tuomet pritaikomos moralės taisyklės ( laikykis 
pažadų“, "kalbėk tiesą“) arba praktikuojamos moralinės 
dorybės (drąsa, geraširdiškumas). Tačiau, sako teorija, šios 
taisyklės ir dorybės yra tai, kas jos yra, ir gali būti pateisintos, 
kadangi visuomenė, kurios nariai paprastai pagal jas gyvena, 
bus tokia visuomenė, kurioje filosofinė kontempliacija turi 
geriausias galimybes klestėti; tokia visuomenė užtikrins 
geriausią įmanomą harmoningą patvarkymą, kuriame 
turintieji theoria sugebėjimą galės jį praktikuoti. 

Taigi tokia teorija. Tačiau ar ji apskritai tikėtina? Jeigu 
mes paklaustume: "Kokios gyvenimo taisyklės, priimtos 
bendruomenėje, laikui bėgant labiausiai prisidėtų prie tAeoria 
plėtotės [arba, modernesniais terminais, sukurtų civilizuo- 
čiausią ir kultūringiausią visuomenę)]?", — tai ar atsakymas 
būtų kažkas panašaus į įprastinę moralę? Ką gi, atsakymas 
neabejotinai turėtų priimti domėn žmonių prigimties 
bendruomenėje visumą ir jų skirtybesf Tiktai tokios gyvenimo 
taisyklės, kurios užtikrina daugelio žmogaus poreikių ir 
troškimų (savanaudiškų ir altruistinių) pusiausvyrą, galėtų 
sukurti ir palaikyti stabilią, sklandžiai funkcionuojančią 
visuomenę, galinčią skatinti ir palaikyti Aukštesniojo 
Lavinimosi Institucijas. Plačiai paplitusi nuomonė, kad 
moralės tikslas yra ilgainiui realizuojamas pusiausvyrą 
išlaikantis įvairių žmogaus poreikių ir troškimų patenkinimas. 
Teoriją, kad galutinis moralės siekinys yra theoria plėtojimas, 
visiškai įmanoma suderinti su teigimu, kad jos betarpiškesnis 
siekinys yra šis pusiausvyrą išlaikantis patenkinimas; 
pastarąją stadiją pasiekusi visuomenė bus taip pat ir 
visuomenė, kurioje theoria turi geriausias galimybes klestėti. 

Turiu palikti Skaitytoją pasvarstyti, ar ši idėja turi bent 
kiek vertės ir kiek ji gali padėti Aristoteliui įveikti kai 
kuriuos iš anksčiau paminėtų sunkumų. 

Veiksmo filosofija 


Veiksmo filosofija yra etikos šerdis. Daugelį jos temų 


— —--—- Ne 


nuodugniai tyrinėjo Aristotelis, ir jo pastabos vis dar yra 
filosofinių tyrinėjimų išeities taškai bei naujų idėjų akstinai. 
Toliau aš trumpai aptarsiu jo aprašymą, kas yra veiksmas, 
kaip veikia praktinis protavimas ir kaip įmanomas protui 
priešingas veiksmas (puslapiai 216—227). Tuomet apsvarstysiu 
atsakomybės sąlygų bei pasiteisinimų, kuriais piktadariai 
siekia išvengti pasmerkimo ir bausmės, analizę (puslapiai 
227-236). 


Veiksmas 


Tokie žodžiai, kaip "veikti" ir "daryti", — taip pat ir jų 
graikiškieji ekvivalentai — turi platesnių ir siauresnių 
vartosenų. Kad suprastume "veiksmo" (praxis), esminio 
moralės filosofijai, reikšmę, turime skirti (i) gyvų padarų 
judėjimą nuo negyvų padarų judėjimo; (ii) gyvūnų (turinčių 
juslumo ir noro galias) judėjimą nuo augalų judėjimo; 
(iii) žmonių (šalia juslumo ir noro, dar turinčių mąstymo 
gebą) judėjimą nuo kitų gyvūnų judėjimo; (iv) tuos žmonių 
judėjimus, kurie yra veiksmai siaurąja prasme (kitaip — 
"elgimasis"), nuo judėjimų, kurie yra kuriamieji veiksmai 
(kitaip — "padarymas" arba "pagaminimas'). 

Perskyra (iii) išskiria žmones iš kitų gyvūnų, nes žmonės 
turi racionalaus pasirinkimo (prohairesis) sugebėjimą. Jie 
turi galią sugalvoti toli siekiančius tikslus ir apmąstyti, 
kaip juos pasiekti. Anot Aristotelio, tiktai tokios būtybės 
ir sugeba atlikti veiksmus, kurių atžvilgiu į įmanomas moralinis 
pagyrimas ar pasmerkimas. 

Ne tokia lengva (iv) perskyra tarp veiksmo arba elgimosi 
(praxis) ir tarp kūrimo, arba pagaminimo ar padarymo 
(poičsis). Štai vienas iš Aristotelio paaiškinimų. 

Į veiksmą nukreiptas [=praktinis] mąstymas vadovauja 
kuriamajam mąstymui. Kiekvienas, kuris kuria, kuria 
kokiu nors tikslu. Tai, kas sukurta, savaime nėra tikslas, 
bet [tikslas yra] tiktai kas veikiama, — mat veikimas 
gerai tikrai yra tikslas, ir į jį būva nukreiptas troškimas. 
(Nikomacho etika VI.2.1139b1) 


Esama akivaizdaus kontrasto tarp ko nors sukūrimo vien 
todėl, kad kas nors nori paskui tuo dalyku naudotis, ir 
ko nors veikimo paties veikimo dėlei. Tiktai todėl, kad 
esama veiklos, apie kurią manome, kad verta jos siekti 
jos pačios dėlei, — tiktai todėl manome, kad verta leisti 
laiką ir kvaršinti galvą kuriant įrankius ar padargus, būtinus 
tai veiklai atlikti: jei niekas nenorėtų žaisti golfo, nebūtų 
pagrindo kurti golfo klubus. "Praktinis mąstymas valdo 
kuriamąjį mąstymą — tai, ką mes kuriame, priklauso nuo 
dalyko, kurį norime veikti, ir yra juo paaiškinama. 

Aristotelis mano, kad etikai rūpimi veiksmai atliekami 
ne tam, kad ką nors sukurtų, ir neturėtų būti vertinami 
kaip įgudę ar neįgudę, kaip kad gali būti vertinami techniniai 
atlikimai. Jie veikiami ir vertinami jų pačių dėlei. Geras 
žmogus veikia drąsiai ir garbingai ne tam, kad laimėtų 
prizą, ne tolimesnio motyvo dėlei ir ne tam, kad pats 
galėtų gerai gyventi vėliau; tas žmogus taip veikia todėl, 
kad mato, jog taip veikti yra gerai gyventi, o jis būtent 
tai 1r Nori daryti. 

Būdas, kuriuo Aristotelis supriešina. veikimą ir kūrimą 
(praxis ir poiesis) galėtų būti ir tobulesnis. Mat veiksmai, 
kuriuos įmanoma vertinti moralės požiūriu — garbingi, 
dosnūs ar geraširdiški veiksmai, kuriuos geras žmogus 
atlieka todėl, kad jie yra garbingi, dosnūs ar geraširdiški,- 
patys gali būti "kūrimas" labiausiai pažodine prasme. Gali 
būti, kad manasis stalo darymas yra pažado tesėjimas, 
t.y. veikimas garbingai. Mano geraširdiškas veiksmas gali 
būti omleto iškepimas invalidui. Taigi negalima atlikimų 
padalyti į tuos, kurie yra veiksmai, ir kitus, kurie yra 

gaminimai: vienas ir tas pats atlikimas gali būti ir veiksmas, 
ir kūrimas. Išties galima būtų tvirtinti, kad visi veiksmai 
plačiąja prasme yra "kūrimai'; veikdami mes sąveikaujame 
su pasauliu, kad sukurtume tam tikrą pokytį — nes veiksmai 
nukreipti į padarinius. Drąsus žmogus kaunasi mūšyje. 
Jis taip daro todėl, kad yra drąsus ir be jokių tolimesnių 
motyvų; tačiau jis (neabejotinai) kaunasi tam, kad laimėtų 
pergalę. Kaip mes tuomet turėtume atsakyti į klausimą, 
ar jo kovimasis yra poiėsis, veikla, skirta ko nors (pergalės) 
padarymui, ar praxis, veiksmas, kurio imtasi ir kuris 
vertinamas jo paties dėlei (kaip buvimas drąsiu)? Atrodo, 
kad jo kovojimas yra ir tai, ir tai. Prie šios problemos 
aš dar grįšiu vėliau (puslapyje 232-234). 


Pasirinkimas ir svarstymas 


Dabar grįžkime prie teiginio, kad žmonės sugeba atlikti 
racionalų pasirinkimą (prohairesis). Aristotelis parodo, kad 
pasirinkimas nėra tiesiog mąstymo rūšis ir nėra tiesiog 


norėjimo rūšis, bet aprėpia abudu. Štai jo analizės išvada: 


Tai, kas pasirenkama, yra kažkas, esąs mūsų galioje, 
ko norima apsvarsčius. Todėl pasirinkimas turi būti 
apsvarstytas noras kažko, esančio mūsų galioje. Kaip 
svarstymo išdavą atlikę sprendimą, mes norime pagal 
savo svarstymą. (Nikomacho etika III.3.1113a9) 


Čia Aristotelis remiasi ankstesniu svarstymo, ką pasirinkti, 
aptarimu. Šiuomi jis nurodo, kad mes nesvarstome dalykų, 
kurie negali būti įvykdyti mūsų pastangomis — "joks 
spartietis nesvarsto skitams geriausios santvarkos“, — nors 
mes, be abejo, galime apie tokius klausimus mąstyti 1r 
patarinėti. Nei, tęsia jis, nesvarstome mes nė tuomet, kai 
atsakymai aiškūs iš anksto: "svarstomi dalykai, kurie 

paprastai nutinka jei ne vienaip, tai kitaip, tačiau kurių 
baigtis nėra tikra, arba dalykai, kurių baigtis apskritai 
neapibrėžta“ Aristotelis priduria tolesnį apribojimą: 


Mes nesvarstome tikslų, bet tik priemones. Gydytojas 
nesvarsto, ar gydyti, nei kalbėtojas, ar įtikinėti, nei 
valstybės veikėjas, ar kurti teisę ir tvarką; nei niekas 
kitas nesvarsto dėl savo tikslo. Jie priima tikslą ir klausia 
savęs, kaip ir kokiomis priemonėmis jį galima pasiekti. 
Jeigu atrodo, kad jį galima įvykdyti įvairiais būdais, 
jie klausia, kaipjį galima įvykdyti lengviausiai ir geriausiai. 
Jeigu jį įvykdyti galime tiktai vienintele priemone, jie 
klausia, kaip jį ta priemone pasiekti - kokiomis priemonėmis 
pasiekti ją pačią, — kol prieina pirmąją priežastį, kuri 
pasirodo paskutinė pagal atradimo tvarką. TSvarstymas 
baigiasi tuomet, kai pasiekiama kažkas, ką svarstantysis 
gali atlikti pats, kad paleistų kamuolį ristis, kad inicijuotų 
kitimų serijas, kurios duos norimą rezultatą.) 
Svarstymas liečia tai, ką turi padaryti patsai veikėjas, 
ir veiksmai yra atliekami kitų dalykų, negu patys 
veiksmai, dėlei. Taigi tikslas negali būti svarstymo 
dalykas, o tiktai priemonės, vedančios prie tikslo. Išties, 
svarstymo turinys negali būti nei paskiri dalykai, 
pavyzdžiui, ar tai yra duona ir ar ji gerai iškepusi,- 
tai juslių dalykas. Jeigu žmogus visą laiką svarsto, tai 
truks iki begalybės. (Nikomacho etika III.3.1112b11) 


Apie tai reikia pasakyti dvi pagrindines tezes. Pirmiausia, 
argi praktinis svarstymas visuomet neabejotinai yra 
tyrinėjimas, skirtas priemonėms, vedančioms prie tikslo, 
surasti, arba atrasti žingsniams, kuriais galima pasiekti 
norimą rezultatą? Pavyzdžiui, kas nors galėtų savęs paklausti, 
ką daryti būtų garbinga, o tai nėra klausimas apie priemones, 
vedančias prie tikslo; arba kas nors galėtų svarstyti 
alternatyvių veikimo krypčių pro et contra. Kaip Aristotelio 

kritika — kritika dėl to, kad svarstymą, ką pasirinkti, jis 
aprašinėja priemonių ir tikslo terminais, — ši tezė šauna 
pro šalį. Mat graikiški žodžiai, verčiami kaip 'prie tikslo 
vedančios priemonės“, pažodžiui reiškia "dalykai, susiję su 
baigtimi (ar nukreipti į baigtį ar tikslą)“, o šią frazę visiškai 
sėkmingai galima vartoti kontekstuose, kur instrumentinių 
į tikslą vedančių priemonių — į norimą rezultatą nukreiptų 
žingsnių — samprata anaiptol nederės. Taigi anksčiau 
pateiktą pavyzdį patikslinti gali tai, ką sako Aristotelis. 
Mėginant nuspręsti, ką daryti būtų garbinga, mano tikslas 
arba siekis yra daryti tai, kas yra garbinga, ir aš teiraujuosi, 
kokiu veiksmu galėčiau tai pasiekti. Tikra tai, kad III 
Nikomacho etikos knygoje Aristotelio pateikti pavyzdžiai 
iš tiesų yra instrumentinių priemonių pavyzdžiai. Tačiau 
VI ir VII knygose vartojami kitokio tipo pavyzdžiai: žmogus 
daro išvadą, kad jis turėtų daryti tam tikrą dalyką, nes 
tai yra tam tikros rūšies (garbingas, geraširdiškas etc.) 
dalykas. Aišku, kad šiedvi abidvi mąstymo rūšys gyvenime 
dažnai sutampa. Jas abidvi dažnai komplikuoja įvairių tikslų 
ar principų sąveika ir galimas konfliktas. Veiksmas, vedantis 
prie vieno norimo tikslo, gali sukliudyti pasiekti kokį kitą 
tikslą; veiksmas, kuris būtų sąžiningas, taip pat, deja, gali 
būti negeraširdiškas. 

Antra, ar teisinga sakyti, kad niekas negali svarstyti 
tikslų? Tai nebūtinai turi reikšti, jog kai kurie siekiniai 
yra absoliučiai atsparūs tam, kad būtų svarstomi (ir priimami 
arba atmetami), — tai tik reiškia, kad kiekvienas paskiras 
svarstymo epizodas tam tikrus tikslus, siekius ar principus 
turi priimti kaip duotybę. Aš negaliu tuo pačiu metu 
svarstyti, kaip susikrauti turtą ir ar priimti turtingumą 
kaip siekinį; apie pastarąjį klausimą aš galiu mąstyti tiktai 
tam tikrų siekių, pageidavimų ar pirmenybių, kuriuos jau 
turiu ir dabar netyrinėju, pagrindu. 

Tačiau kaip bus žmogaus fundamentalių siekių, jo 
eudaimonia idėjos, labiausiai verto gyventi gyvenimo atveju? 
Ar žmogaus eudaimonia samprata galutinai priklauso nuo 

Jo genetinės struktūros ir išauklėjimo, ar jis gali ją prieiti 
kokiu nors mąstymo pavidalu? Jeigu žmogus negali svarstyti, 
kas būtų geriausias gyvenimas, nesinaudodamas tam tikrais 
kriterijais, kad suteiktų vienam gyvenimui pirmenybę prieš 
kitą, tai kaip įgyjami patys kriterijai? Šis klausimas vėliau 
iškils kaip atsakomybės problema (puslapiai 234—236). 


Veikimas prieš protą (akrasia) 


Svarstymas arba praktinis samprotavimas turėtų baigtis 
racionaliu pasirinkimu ir deramu veiksmu. Svarstymas 
įgalina žmogų matyti, ką jis turi daryti, kad pasiektų tai, 
ko siekia. Standartiniu atveju jis taip ir daro, o jeigu 
nedaro, tam reikalingas koks nors paaiškinimas. Neatlikti 
to, apie ką žinote, kad turėtumėte padaryti, arba atlikti 
tai, apie ką žinote, kad neturėtumėte daryti, yra akrasia, 
(žr. puslapius 24-27). Akrasia problema domino Sokratą 
bei Platoną ir yra Aristotelio gan išsamiai gvildenama. 

Tačiau kodėl tai yra problema? Galima apgailestauti, 
kad žmonės dažnai būna akratiški, bet argi sunku tai 
suprasti? Atrodo, kad filosofui čia iškyla du klausimai: 
(1) Kaip detaliai aprašyti akratiško žmogaus situaciją? Ar 
tuo metu, kai jisai daro x, jis vis dar aiškiai žino, kad 
jam daryti x yra blogai ir kad daryti kažką kita, y, jam 
būtų geriausia? Ar šis žinojimas užslopinamas ar sudrums- 
čiamas stipraus jame esančio noro, traukiančio jį prie x? 
Galėtų atrodyti ganėtinai svarbu nuspręsti, ar kalbama 
apie žmogų, kuris žino, kad tai, ką jis daro, yra moralinis 
blogis, ar apie žmogų, kuris žino, kad tai, ką jis daro, 
yra blogis jam. Mat jeigu žmogus daro tai, ką jis žino 
esant moralinį blogį, jeigu jis tuo akimirksniu labiau rūpinasi 
savo paties gerove, negu tuo, kas yra moralinis gėris, — 
kuris dažnai tarnauja kitų gerovei, — visiškai nesunku 
manyti, jog tai neproblemiška (nors ir apgailestautina). 

Tačiau jeigu moralinis gėris ir paties žmogaus (tikrasis) 
gėris iš tikrųjų sutampa, - šitaip entuziastingai manydamas, 
Aristotelis seka Sokratu ir Platonu, - tuomet ši neproblemiška 
byla pavirsta kita, problemiška: žmogus žinodamas daro 
tai, kas bloga jam pačiam. Argi ne absurdiška manyti, 
kad bet kas (kas nėra maniakas) galėtų sąmoningai sau 
kenkti? Ar mes neturėtume tarti, kad veiksmo metu jis 
neįsisąmonina to, ką daro, prigimties ir pasekmių, - tad 
jis nedaro to, apie ką žino, kad jo atžvilgiu yra blogis, 
bet daro tai, apie ką anksčiau žinojo (17 vėliau žinos), 
kad jo atžvilgiu yra blogis? Šitaip mes galime mėginti 
likviduoti atvejį, kai žmogus, žinodamas, kad jam geriausia 
daryti šitai, vis tiek daro ana tai. 

(11) Akratinė situacija yra paplitusi, ir akratiškas žmogus 
paprastai kritikuojamas ir smerkiamas. Tačiau ar tai 
pateisinama? Jeigu kokia nors aistra iškreipia ar aptemdo 
žmogaus spendimo galią taip, kad jis neteisingai nusprendžia, 
jog turėtų daryti x (ar bent jau gali daryti x), vargu ar 
galima jį smerkti dėl x atlikimo, nes jis atliko tai, ką 
manė turįs (ar bent jau galįs) atlikti. Jeigu, antra vertus, 
aistra priverčia jį atlikti x, net jei jis vis dar žino, kad 
jam daryti x yra blogai, argi jo nereikėtų greičiau jau 
užjausti, o ne smerkti, — užjausti kaip auką jėgos, kurios 
nepaliestas jis pats norėtų būti ir kuriai jis netgi mėgina 
priešintis? 


Aristotėlis apie akrasia 


Aristotelis klausia, ar akratiškas žmogus "žino" ir kokia 
prasme jis "žino", kad tai, ką jis daro, yra blogai. Jam 
įprastu būdu jis atlieka tam tikras svarbias perskyras. 
Pirmiausia, žinojimas gali būti arba turimas, arba 
aktualizuotas. ("Tomas žino Waterloo mūšio datą. Tačiau 
šiuo akimirksniu jis gali apie tai negalvoti. Jo žinojimas 

yra turimas, o ne aktualizuotas; šiuo metu jis to žinojimo. 
nenaudoja.) Visiškai nieko nuostabaus, jeigu žmogus veikia 
tiktai prieš savo turimą žinojimą, žinojimą, kurį turi, bet 
šiuo metu nepriima domėn. 


Apie žinojimą mes kalbame dviem būdais: tiek apie 
žmogų, kuris turi žinojimą, bet jo nenaudoja, tiek apie 
žmogų, kuris žinojimą naudoja, sakoma, kad jis žino. 
Taigi žmogui darant tai, ko jis neturėtų daryti, bus 
tam tikras skirtumas, ar jis turi žinojimą [kad taip 
neturėtų daryti], bet jo nenaudoja, ar jis jį naudoja. 
Sunkumų kelia tiktai pąstarasis atvejis. (Nikomacho etika 
VII.3.1146b31) 


Toliau, nebus nieko keista, jei žmogus veiks prieš savo 
paties interesus ar principus, jeigų nežinodamas kokio 
svarbaus fakto neįsisąmonina, kad veiksmas yra nukreiptas 
prieš jo paties interesus ar principus. Kad ir kaip aš 
stengčiausi nepaliesti alkoholio ir kad ir kaip aiškai suvokčiau 
jo Man daromą žalą, nepaisant to, gersiu alkoholį, jeigu 
man nežinant pripilsite į kavą viskio. 

Po to Aristotelis išskiria du vien tik turimo žinojimo 
tipus ar pakopas. Žmogus, kuris miega ar yra girtas, ar 
esti ištiktas priepuolio, yra viena pakopa toliau nuo aktualaus 
žinojimo negu blaivas, sveikas, būdraujantis žmogus. Blaivas 
žmogus gali lengvai aktualizuoti kokio nors dalyko žinoji- 
mą — jums tereikia paklausti reikiamą klausimą. Antra 
vertus, girtas žmogus pirma turi būti išblaivintas, o tik 
tuomet galima klausti klausimą. 


"Žinojimo turėjime, bet jo nenaudojime" galime matyti 
skirtumų turėjimo atžvilgiu, tad yra toksai dalykas, kaip 
tam tikra prasme žinojimo turėjimas, bet ir jo neturėji- 
mas, — taip būva su kuo nors, kas miega ar yra išprotėjęs, 
ar girtas. Būtent tokia yra ir Žmogaus, patekusio aistrų 

įtakon, būsena; mat įtūžio, lytinio geismo ir kitų panašių 
aistrų proveržiai tikrai keičia mūsų kūno būseną, o 
kartais netgi sukelia beprotybės priepuolius. Tuomet 
akratiški žmonės aiškiai yra kaip tie žmonės, kurie miega 
ar yra išprotėję, ar būna girti. (Nikomacho etika 
VII.3.1147a11) 


Akratiškas asmuo gali sakyti: "Tai, ką aš darau, yra blogai. 
Tačiau tai neįrodo, kad jis tikrai žino, jog tai yra blogai. 
Papūgos, vaikai ir girtuokliai dažnai kalba visiškai 
nesuprasdami (taigi nė neturėdami omeny) to, ką jie sako. 


Kad žmogus sako žinomus dalykus nėra joks įrodymas, 
kad jis juos žino. Šių aistrų įtakon patekę žmonės gali 
ištarti mokslinius įrodymus arba deklamuoti Empedoklio 
poemas, tačiau jie nesupranta, ką saką. Pradedantieji 
mokytis kokį nors dalyką gali sudėti sakinius, tačiau 
dalyko jie dar nepažįsta — jis turi tapti jų pačių dalimi, 
o tai užima laiko. Todėl tai, ką žmonės akratiškai 
elgdamiesi sako, mes turime primti taip pat, kaip 
priimame aktorių scenoje kalbamus žodžius. (Nikomacho 
etika VII.3.1147a18) 


Dabar Aristotelis priartėja prie akratinės situacijos detalių. 


Viena nuomonė yra apie tai, kas visuotina, o kita apie 
paskirus dalykus (jie priklauso juslumo sričiai). Kai viena 
nuomonė kyla iš tų dviejų, tai pasiekta išvada vienokiu 
[nepraktiniu] atveju būtinai patvirtinama, o kitokiu 
atveju, kai nuomonės susiję su veikla, ji turi būti tuojau 
pat įvykdyta. Antai, pavyzdžiui, jeigu [yra nuomonės] 
"Viskas, kas saldu, turėtų būti paragauta' ir "Tai saldu" 
(tai šiuo atveju koks nors paskiras saldus daiktas), 
tai žmogus, kuris gali ir nėra trukdomas, tuo pat metu 
[kai pasiekia akivaizdžią išvadą] turi tai ir įvykdyti [i.e. 
paragauti saldaus daikto). 

Toliau, jeigu mumyse esama visuotinumą išreiškiančios 
nuomonės, draudžiančios ragauti, o drauge ir nuomonės 
"Viskas, kas saldu, malonu" bei "Tai saldu" (ir ši nuomonė 
paveiki), tai, kai mumyse randasi geidulys, viena nuomonė 
mums liepia dalyko vengti, tačiau geidulys mus prie 
jo stumia, — mat geidulys gali judinti kiekvieną mūsų 
kūno sąnarį. Taigi pasirodo, kad žmogus tam tikra prasme 
akratiškai elgiasi veikiamas nuostatos ir nuomonės — 
nuomonės, kuri pati savaime neprieštaringa, o tiktai 
dėl sutapimo prieštarauja teisingai nuostatai; juk 
prieštarauja geidulys, o ne nuomonė. (Štai kodėl nebūna 
akratiški žemesnieji gyvūnai: jie neturi visuotinumą 
išreiškiančio sprendimo galios, bet tiktai vaizduotę ir 
atskirybių atmintį.) 

Paaiškinimas, kaip pranyksta akratiško žmogaus 
nežinojimas ir kaip jis vėl įgyja žinojimą, yra tas pats, 
kuris galioja 1r girtam ar miegančiam žmogui; jis nėra 
kuo nors būdingas tiktai akratinei būsenai. Čia turime 
priimti prigimties tyrinėtojų paaiškinimą. (Nikomacho 
etika VII.3.1147a25) 


Šis skirtingų "nuomonių", dalyvaujančių akrasia vyksme, 
aprašymas toli gražu nėra visiškai aiškus, ir peršasi dvi 
alternatyvios jo interpretacijos. (i) Akratiškas žmogus puikiai 
įsisąmonina, kad dalykai X yra blogi ir kad tai yra dalykas 
X. Tačiau kadangi jame esama stipraus malonių dalykų 
troškimo bei žinojimo, kad dalykai X yra malonūs, tai 
jam nepavyksta prieiti prie išvados, jam nepavyksta suvokti, 
jog tai blogai. Jo atvejį galima pavaizduoti šitaip: 


Dalykai X yra blogi Dalykai X yra malonūs 
Tai dalykas X 
[Tai blogai) Tai malonu 


Kad tai blogai, jam suvokti nepavyksta, net jeigu tat plaukia 
iš prielaidų, kurias jis yra įsisąmoninęs. Kad tai malonu, 

jis suvokia ir todėl tai atlieka (arba įgyja). (11) Nors jis 
ir gerai įsisąmoninęs, kad dalykai X yra blogi, tačiau 
akratiškam žmogui nepavyksta suvokti, kad tai yra dalykas 
X, ir todėl (ganėtinai natūraliai) jam nepavyksta suvokti, 
kad tai blogai. Tačiau jis suvokia, kad tai yra dalykas 
Y; 1r žinodamas, kad dalykai Y yra malonūs, jis suvokia, 
jog tai malonu, ir todėl to siekia. Taigi: 


Dalykai X yra blogi Dalykai Y yra malonūs 
[Tai dalykas X) Tai dalykas Y 
[Tai blogai] Tai malonu 


Tiek (i), tiek ir (ii) paaiškinime laužtinius skliaustus — 
nepasisekimą žmogui ką nors suvokti — atitinka tai, kad 
jis yra įtakojamas stipraus malonumų troškimo, trukdančio 
jam aiškiai mąstyti. Jis yra tokioje būsenoje, kaip ir girtas 
ar miegantis žmogus. Jis gali ištarti žodžius "Tai blogai“, 
tačiau iš tiesų jis juos ištaria nesuvokdamas jų reikšmės, 
iš tikrųjų nežinodamas, kad tai blogai. 

Čia Aristotelis paaiškina, kaip gali pasitaikyti tokių atvejų, 
kad kas nors veikia prieš savo paties nuostatas; tai nėra 
atvejai, kai veikiantysis atlieka tai, apie ką veiksmo metu 
suvokia, jog tai blogai. Taip pat jis paaiškina, kaip nesėkmę 
pamatyti, kas gerai, o kas blogai, dabar galima paaiškinti 
galingų malonumų troškimo poveikiu, —- troškimo, kuris 
dažnai nukreipia mūsų dėmesį ir verčia nuslopinti nepagei- 
daujamas mintis. Tačiau šis aprašymas tikrai negali tikti 
žinau, kad neturėčiau šito daryti" gali būti įtikinamai 
prilygintas girtam ar apkvaitusiam asmeniui. Mat, kad 
ir kaip būtų gaila, taip pat esama ir žmonių, kurie blogai 
elgiasi, arba daro tai, kas jam blogai, puikiausiai tai 
suprasdami tuo metu, kai tai daro. Aristoteliui rūpi išlaikyti 
tam tikrą būtiną ryšį tarp manymo, kad kažką daryti yra 
geriausia, ir to dalyko darymo. Žmogaus elgesys suvokiamas 
tiktai todėl, kad paprastai toks ryšys tarp sprendimo ir 

veiksmo yra. Tačiau teigti, kad žmogus visuomet daro tai, 
ką jis tuo metu mano esant geriausia, reiškia nueiti per 
toli, — atskirais atvejais ypatingas troškimas (pavyzdžiui, 
betarpiško malonumo troškimas) gali suardyti ryšį tarp 
sprendimo ir veiksmo. 

Tekstas, kurį aš aptarinėjau, neaprėpia visko, ką Aristotelis 
gali pasakyti apie akrasia prigimtį. O būtent: kitur jis 
dažnai kalba greičiau kovos, psichologinio konflikto terminais, 
negu "nežinojimo" ar nesėkmės įsisąmoninti tai, ką reikėtų 
daryti, terminais. Vienoje vietoje jis išveda naudingą perskyrą 
darp dviejų visiškai skirtingų akrasia tipų: tarp silpnumo, 
kai žmogus nesilaiko prieitos išvados ar sprendimo, ir tarp 
impulsyvumo, kai jis apskritai nesustoja pamąstyti. Nė 
vienas iš šių tipų neatrodo įtelpąs į anksčiau bendrais 
bruožais atliktą aprašą. Tikra tai, kad veikimas prieš savo 
paties principus, siekius ar interesus yra sudėtingas 
fenomenas; jokia paprasta analizė negali deramai aprėpti 
visų akrasia atmainų. 

Antrasis pagrindinis mano paminėtas klausimas, liečiantis 
akratiško žmogaus pakaltinamumą, iš tikrųjų yra platesnio 
klausimo — ar pasmerkimas ir bausmė apskritai gali būti 
pateisinami — dalis. -Netrukus aš prie to grįšiu. 


Atsakomybė ir pasiteisinimai 


Žmogiškojo veiksmo prigimtis yra didžiulė ir sudėtinga 
filosofijos sritis. Atsakomybės sąlygų ir pasiteisinimų, 
atsižvelgus į kuriuos galima susilaikyti nuo piktadarybės 
pasmerkimo ar jį sušvelninti, analizė yra apibrėžtesnė sritis, 
ir tai sritis, kurios tvirtus pamatus paklojo Aristotelis. 
Šiuolaikinis šios temos traktavimas, kaip kad garsusis 
Austino straipsnis 'Pasiteisinimų gynimas“, parodo daugiau 
rafinuotomo ir atlieka papildomas perskyras, tačiau 
dažniausiai jis eina tuo pačiu keliu, kuriuo ėjo ir Aristote- 
lis — apeliuodamas į esamą vartoseną (tiek kasdienės, tiek 

ir teismų kalbos) ir aptardamas konkrečius atvejus bei 
aplinkybes. Pirmiausia aš nubrėšiu Aristotelio traktuotės 
apybraižas (puslapiai 228—232), o tuomet paliesiu dvi gilesnes 


problemas, į kurias jo aprašymas — bet kuris toksai 
aprašymas —- verste verčia atkreipti dėmesį (puslapiai 
232-236). 


Noromis ir nenoromis 


Pamatinė perskyra, kurią Aristotelis atlieka ir mėgina 
nušviesti, yra perskyra tarp to, kas Aekousion, ir to, kas 
akousion. Šie terminai paprastai — ir parankiai — verčiami 
"noromis" ir "nenoromis' (Kiekvienas, kas tik jautrus 
paprastai labai siaurai šių prieveiksmių vartosenai, matys, 
kad juos naudoti labai plačių Aristotelio vedamų perskyrų 
žymėjimui išeina ganėtinai nerangiai. Daugely vietų tai, 
kąjis sako, geriau būtų versti 'sąmoningai ir nesąmoningai.) 
Pagrindinė tezė yra ta, kad ši perskyra turėtų atitikti 
perskyrą tarp to, ką (iš principo) galima, o ko negalima 
girti, smerkti ar bausti. Manoma, kad žmogus atsakingas 
tik dėl to, ką jis padarė Ahekousios, 'noromis"“ Savąjį aptarimą 
Aristotelis pradeda tokia gaida: 


Dorybė liečia jausmus ir veiksmus; gyrimas ir smerkimas 
suteikiami nutikusiems noromis, atleidimas (kartais taip 
pat ir pasigailėjimas) — nutikusiems nenoromis. Todėl 
apibrėžti ir perskirti tai, kas daroma noromis ir nenoromis, 
yra esminga, jeigu tiriama dorybė, — o ir naudinga 
įstatymdaviams, nes tai susiję su pagarbos ženklų ir 
bausmių skyrimu. (Nikomacho etika III.1.1109b30) 


Aristotelis toliau žengia prie savo pagrindinės tezės: 
"nenoromis įvykdytais laikomi tie dalykai, kurie įvyksta 
kam nors verčiant arba dėl nežinojimo“ Šią formule 
pripildžius: dalykai atliekami nenoromis, kai jų atlikėjas 

yra verčiamas viršijančio fizinio spaudimo ('judinantis pradas 
[archė] yra išorėje, veikiančiajam — ar greičiau veikiamajam- 
asmeniui niekuo prie jo neprisidedant") arba kai jis veikia 
todėl, kad nežino reikšmingų faktų. Atvirkščiai, noromis 
atliekamame veiksme "judinantis pradas yra pats veikėjas, 
ir jis yra įsisąmoninęs konkrečias veiksmo aplinkybes“ 


Mišrūs veiksmai 


Aristotelis neturi daug ko pasakyti apie prievartą, tiesioginio 
fizinio spaudimo atvejus, kur pati veikėjo ir jo atliekamo 
veiksmo sąvoka iš tikrųjų netinka; tačiau jis netrumpai 
aptaria įdomesnes situacijas, kur veikėją gali įtakoti 
grasinimai, kyšiai ar kitoks spaudimas, galintis atleisti, 
sušvelninti ar netgi pateisinti tai, ką jis daro. Pavyzdžiui, 
paimkime laivo kapitoną, išmetantį už borto krovinį, kad 
per audrą sulaikytų nuo pražūties laivą ir jo komandą. 
Niekas nenori išmesti krovinio už borto, tačiau esamomis 
aplinkybėmis kapitonas verčiau renkasi tai, negu didesnę 
blogybe. 


Tuomet tokie veiksmai yra mišrūs, tačiau jie yra panašesni 
į noromis atliekamus veiksmus [negu į atliekamus 
nenoromis]; mat tuo metu, kai jie atliekami, juos verta 
rinktis ir "noromis" bei "nenoromis" turėtų būti 
vartojama nurodant į veiksmo laiką... Todėl tokie veiksmai 
yra atliekami noromis, nors apskritai greičiausiai neno- 
romis — kadangi savaime niekas tokio veiksmo nesirinktų. 
(Nikomacho etika III.1.1110a11) 


Kažkas, kas savaime nepageidautina, gali būti priimtina 
ar netgi pageidautina tam tikromis aplinkybėmis — jeigu 
vienintelė alternatyva yra tiktai kažkas daug blogesnio. 
Aristotelis būtų galėjęs pateikti geresnį ir rafinuotesnį tokių 

atvejų aprašymą, jei būtų vartojęs platesnį būdvardžių bei 
prieveiksmių ratą. Būtent tokie pasakymai, kaip 
"spyriodamasis" ar "spaudžiamas", iškelia paviršiun veikėją 
ištikusios situacijos sudėtingumą, nurodydami, kad taip 
veikti jis nenorėjo, tačiau galų gale tokį veikimą pasirinko. 
Geičiausiai nagrinėdamas "mišrius veiksmus“ Aristotelis 
buvo trikdomas fakto, kad norėjimas paprastai išreiškiamas 
graikišku žodžiu Aekousion. O kapitonas savo krovinį išmeta 
neabejotinai nenorėdamas. Kadangi mes lengvai atskiriame 
"sąmoningai" ir 'noromis", tai mums nesudaro jokių sunkumų 
pasakyti, kad už borto krovinį kapitonas išmetė sąmoningai, 
bet nenoromis. (Galima spręsti klausimą ir kitaip — tuomet 
reikia išskirti skirtingus veiksmus ar veiksmų aprašus, 
kaip antai: Kapitonas atliko du dalykus, jis išgelbėjo laivą 
bei komandą, ir jis prarado krovinį; laivą ir komandą 
jis išgelbėjo itin noriai, krovinį jis prarado itin nenoromis.) 


Nežinojimas 


Apie nežinojimą Aristotelis pasako keletą svarbių tezių: 
(i) jis skiria medžiaginių faktų nežinojimą nuo "visuotinumo 
nežinojimo", i.e. to, kas moralės ar įstatymų atžvilgiu būtina, 
nežinojimo. Būtina, kad žmonės žinotų įstatymus; ir teigimas 
"Aš nežinojau, kad reikia būti sąžiningam“ yra joks 
pasiteisinimas. (ii) Aristotelis nemano, kad fakto nežinojimas 
visuomet pateisina. Veikėją visiškai galima smerkti dėl to, 
ką jis atliko nežinodamas, jeigu jis pats atsakingas dėl 
to, kad nežinojo, jei, pavyzdžiui, jisai pats prisigėrė arba 
aplaidžiai nepasirūpino sužinoti faktų. 


Manoma, kad girtas ar įniršęs žmogus veikia ne dėl 
nežinojimo, bet dėl vienos iš paminėtų priežasčių, — 
nors tai, ką jis daro, ir būtų atliekama aklai ir nežiniomis. 
(Nikomacho etika III.1.1110b25) 

Mes iš tikrųjų baudžiame žmogų dėl nežinojimo, jeigu 
manoma, kad jis dėl nežinojimo atsakingas, - kaip tuomet, 
kai bausmės padvigubinamos girtumo atveju. Mat 
judinantis pradas (archė) yra pačiame žmoguje: jis turi 
galią neprisigerti, o jo prisigėrimas buvo jo nežinojimo 
priežastis. Baudžiame ir tuos, kurie nežino apie įstatymus 
nieko, ką turėtų žinoti ir ką žinoti nesunku, taip pat 
jeigu [nežino] ir viso kito, ko jie pripažįstami nežiną 
dėl aplaidumo. Galų gale tai jų galioje buvo nebūti 
nežinančiais, nes jie galėjo pasirūpinti. (Nikomacho etika 
III.5.1113b30) 


(iii) Aristotelis pripažįsta didelę įvairovę faktorių ir aplinkybių, 
kurių veikėjas gali ir nežinoti. 


Žmogus gali savo sūnų palaikyti priešu. arba pamanyti, 
kad ietis ant smaigalio turi bumbulą... Kas nors, padavęs 
gerti, kad išgydytų, gali numarinti, arba kas nors gali 
norėti tiktai paliesti kitą, kaip imtynėse, tačiau iš tikrųjų 
jį sužeisti. Tad nežinojimas gali būti susijęs su kiekvienu 
iš šių dalykų, ir žmogus, kuris vieno iš jų nežinojo, 
laikomas veikusiu nenoromis, ypač jei jis nežinojo didžiumos 
svarbiausių dalykų — veiksmo aplinkybių ir jo padarinių. 
(Nikomacho etika III.1.1111a11) 
/ 


Puikus Aristotelio aptarimas palieka daug neišspręstų 
problemų. Aš paminėsiu tik tris. (a) Jei žmogus smerktinas 
dėl nežinojimo, dėl kurio įvykdė nusikaltimą, tai, be abejo, 
neleidžia jam neigti visos atsakomybės dėl to, ką padarė. 
Tačiau tebėra diskutuotina, kaip tiksliai jį reikėtų traktuoti 
moralinio įvertinimo ir įstatymo skiriamos bausmės atžvilgiu. 
Sakykime, tai, ką žmogus padarė būdamas neblaivus, sukėlė 
kitiems daug nuostolių ir kančių. Kadangi jį galima smerkti, 
jis neabejotinai turėtų būti priverstas atsilyginti tiems, kurie 
nukentėjo. Tačiau neturėtume justi pagundos vadinti jį 

žiauriu žmogumi, kaip ir teismas neturėtų jo nubausti 
tuo pačiu būdu, kaip kad baustų, jei tuos nuostolius ir 
kančias jis būtų sukėlęs sąmoningai. (b) Reikia ištyrinėti 
atsakingumo dėl nežinojimo sampratą. Žmogus gali ką nors 
padaryti, puikiausiai žinodamas, kad tai turėtų jam sukelti 
pavojingo nežinojimo (pavyzdžiui, bukinančio girtumo) būseną. 
Tačiau pakaltinamas aplaidumas toli gražu ne toks. Išties 
visas Aristotelio atliekamas noromis ir nenoromis vykdomų 
veiksmų aprašymas nepajėgia aprėpti nepadarymų —- 
atsisakymų veikti, — nors šiuos galima smerkti ir bausti 
lygiai taip pat, kaip ir tikrąsias piktadarybes. (c) Galime 
sutikti, kad galima žmogų kaltinti nužudžius savo tėvą, 
nors jis ir nežinojo, kad tai jo tėvas, jeigu jis nusikalstamai 
to neišsiaiškino. Tačiau mes tikrai negalime sakyti, kad 
savo tėvą jis nužudė noromis, nė graikas nebūtų galėjęs 
pasakyti, kad šis žmogus tai padarė Aekousios. Tad šiuomi 
nukertamas ar bent jau atpalaiduojamas ryšys tarp perskyros 
noromis /nenoromis ir tarp perskyros galimas smerkti etc. / 
negalimas smerkti etc. 

Dvi "gilesnės problemos“, kurias aš žadėjau paliesti, 
susijusios su veiksmų tapatybe ir galutiniu pateisinimu, 
kodėl laikome žmones atsakingais dėl noromis atliktų 
veiksmų. 


Veiksmų tapatybė 


Bet kuris bandymas paaiškinti veiksmą ir nuskaidrinti 
atsakomybės dėl veiksmų sąlygas galiausiai priverstas 
susigrumti su klausimu, kas laikoma veiksmu. Šis nekaltai 
atrodantis klausimas, klausimas apie veiksmų tapatybę, iš 
tikrųjų yra labai sunkus ir sudėtingas; tačiau gana nesunku 
nurodyti bendrąjį problemos pobūdį. Kas nors, kas nuolatos 
domisi žmonių veiksmais, galėtų manyti, jog būtų nesunku 
pasakyti, kiek veiksmų asmuo atliko per tam tikrą laiko 

tarpsnį. Trumpas pasvarstymas parodo, kad tai anaiptol 
nelengva, — kad nėra, tiesą sakant, aišku, ar į tokį klausimą 
yra bent koks atsakymas. Tačiau kaip mes galime raginti 
žmones atlikti tokius ar kitokius veiksmus arba iš jų veiksmų 
spręsti apie jų charakterį, jeigu negalime išgriebti, o iš 
principo ir suskaičiuoti, jų veiksmų per tam tikrą laiko 
tarpsnį? Viena šio sunkumo priežastis yra ta, kad vienas 
"didelis" veiksmas gali būti laikomas susidedąs iš kelių 
"mažų" veiksmų: paklaustas, ką veikiau pastarąsias penkias 
minutes, galiu pasakyti: "Susiploviau indus“, arba galiu 
pasakyti: "Išploviau ir iššluosčiau puodukus, iššveičiau 
keptuvę... (Veiksmo dalis pati yra veiksmas, lygiai kaip 
sūrio gabalo dalis yra sūrio gabalas, — bet dešrelės dalis 
nėra dešrelė.) Tačiau identifikuojant ir skaičiuojant veiksmus 
iškyla ir tolesnis sunkumas. Tai, ką aš darau per tam 
tikrą laiko tarpsnį arba tam tikru metu, savaime gali atrodyti 
kaip du ar daugiau veiksmų. Aš nekalbu apie tokius atvejus, 
kai žmogus tuo pat metu viena ranka atsisveikindamas 
mojuoja, o kita nusišauna, bet apie faktą, kad kiekvienas 
iš šitų dviejų atlikimų gali būti laikomas daugiau negu 
vienu veiksmu. Antai to žmogaus mojavimas atsisveikinant 
"taip pat' buvo rankos judinimas (ir, ko gero, "taip pat 
ir" katės pabaidymas); p nusišaudamas jis taip pat sukėlė 
didelį triukšmą — ir, ko gero, dar ir pažadino kaimynus. 

Šie pastarieji pavyzdžiai atskleidžia dalyką, turintį 
neapsakomos svarbos etikai ir teisei. Tai, ką aš tam tikru 
metu dariau, įgalina kritikuoti ir kaltinti mane keliais 
skirtingais būdais, o aš kiekvienam iš jų galiu turėti 
skirtingus atsakymus. Antai aš galiu sakyti, kad šoviausi 
sąmoningai, kadangi puolęs į neviltį norėjau mirti; sukėliau 
didelį triukšmą žinodamas, bet ne todėl, kad tikrai to 
norėjau (iš tikrųjų tokio triukšmo sukelti anaiptol nenorėjau); 
kaimynus pažadinau to nesuvokdamas, visiškai nežiniomis. 
Paimkime rimtesnį atvejį, kurį Aristotelis pats vartoja 
aptardamas noromis ir nenoromis atliekamus veiksmus. 

Edipas nužudė savo tėvą, kai tas atsitiktiniame susitikime 
jį išprovokavo; jis nei suvokė, kad tai jo tėvas, nei sąmoningai 
siekė nužudyti žmogų, kuriam smogė. Tad žmogui smogė 
jis sąmoningai, nes buvo išprovokuotas; 0 žmogų nužudė 
nesąmoningai, atsitiktinai; jis smogė savo tėvui ir jį nužudė 
nežinodamas, todėl, žinoma, nesąmoningai. 

Kaip šiuos faktus aprėpti ir paaiškinti turėtų veiksmo 
teorija? Galima būtų teigti, kad vieną ir tą patį veiksmą 
galima aprašyti įvairiais būdais ir pagal šiuos įvairius 
aprašymus įvairiai girti, smerkti, kritikuoti, — trumpai 
tariant, vertinti. Kita vertus, galima manyti, kad kiekvienas 
tam tikro kūno judesio aprašymas užgriebia skirtingą 
veiksmą. Abu požiūriai turi savų sunkumų ir kelia sudėtingų 
problemų. Pats Aristotelis apskritai su šia problema 
nesusiremia (nors Fizikoje jis ir tyrinėja, ką reikėtų laikyti 
vienu pokyčiu ar judesiu.) Tačiau tai, ką Aristotelis sako, 
ištraukia šią problemą į dienos šviesą, o Aristotelio nesėkmė 
ją nuskaidrinti pati iškyla nesklandume, kurį aptikome 
(puslapiuose 216—218) jo atliekamoje perskyroje tarp veiksmo 
(praxis) ir kūrimo (poiėsis) Ar skirtumas tarp veiksmo 
ir kūrimo yra skirtumas to, kas atliekama, ar skiriasi 
tiktai būdas, kuriuo aprašomas ir vertinamas tas atlikimas? 


Atsakomybė 


Kad ir kaip reikėtų spręsti ką tik aptartuosius sunkumus, 
aišku, kad esminis veiksmo analizės elementas yra "vidinio 
principo“ veikimas. Kiekvienas gamtinis objektas turi vidinį 
kitimo pradą (puslapis 57); žmogaus veiksmą išskiria tai, 
kad čia vidinis pradas yra tam tikro pavidalo troškimas 
(visiškai brandaus apsvarstyto veiksmo atveju - pasirinkimas). 
Kas iš tiesų yra troškimas ir kaip ši psichologinė sąvoka 
santykiauja su fizinėmis sąvokomis ir procesais, yra (kaip 
pasakytų Aristotelis) kito tyrimo klausimai. Tačiau etiką 

liečia štai kas: Kodėl mano nubaudimą už piktadarybę 
pateisina tai, kad mano veiksmas kyla iš troškimo, jeigu 
aš nesu už savo troškimą atsakingas? Neabejotinai mano 
troškimai paprasčiausiai atspindi tai, koks asmuo aš esu; 
o būdamas toks asmuo, koks esu, negaliu nenorėti to, 
ko noriu, — taigi negaliu ir neveikti taip, kaip veikiu. 

Šį iššūkį Aristotelis priima Nikomacho etikos III knygos 
5 skyriuje. Viena tezė, kurią jis — visiškai teisingai —- atkakliai 
tvirtina, yra ta, kad galimybė smerkti ir galimybė girti 
neperskiriamos: niekas negali savo blogo elgesio pateisinti 
tuo pagrindu, kad "toksai jau asmuo yra", ir tuo pat metu 
tebepretenduoti būti pagirtas dėl savo gero elgesio. Taip 
pat Aristotelis išsako svarbią praktinę tezę, kad smerkimas 
ir bausmė laikomi deramais tiktai tuomet, kai gali, paveikdami 
asmens troškimus, sąlygoti jo elgsenos pokyčius. Tačiau 
kai gvildenama gilesnė pasmerkimo ir bausmės pagrindi- 
mo — kaip priešpriešos veiksmingumui — tema, Aristotelis 
pasirodo ne taip jau gerai. Jis argumentuoja, kad kadangi 
dorybes ar ydas mes įgyjame noromis atlikdami gerus ar 
blogus veiksmus, tai pačios dorybės bei ydos irgi įgyjamos 
noromis, ir todėl galime būti dėl jų giriami ar smerkiami,- 
net jei dabar nuspręsti pakeisti savo charakterį ir negalėtume. 
Charakterio bruožais apaugama atitinkamai elgiantis — 
kiekvienas kvailys žino, kad visą laiką tam tikru būdu 
elgdamasis įgis pastovų įprotį ar polinkį tuo būdu elgtis; 
o dėl noromis atliekamų veiksmų numatomų rezultatų 
neabejotinai galima smerkti. Vargu ar šis argumentas šiam 
atvejui tinka. Sakykime, kad kokį nors asmenį nuo pat 
pradžių iš prigimties traukė prie blogio arba kad vaikystėje 
jis buvo netinkamai išauklėtas: ar galima jį smerkti dėl 
jo genetinės struktūros arba auklėjimo vaikystėje? Argi 
kiekvienas blogas žmogus negalėtų bent iš dalies įtikinamai 
tvirtinti, kad apgailėtina dabartinė jo charakterio būsena, 

veiksmų, kuriuos jis atliko anksčiau, negu buvo pakankamai 

suaugęs, kad galėtų geriau apie juos žinoti, — o dėl pastarųjų 
veiksmų atsakingais reikia laikyti paveldėtą jo temperamentą 
ir aplinkos įtaką? 

„Sutinkamai su bendrosiomis Aristotelio nuostatomis galima. 
gebantys albėlis "samprotauti, i ir "samprotavimų šviesoje 
pasirinkti, taip jie iš prigimties yr yra ir gyvūnai, kurie (pasiekę 
tam tikrą amžių) prisiima atsakomybę dėl savo veiksmų 
ir todėl gali būti paveikūs gyrimui ir smerkimui; augdami 
jie susitapatina su pagrindiniais savo siekiais bei troškimais- 
ir nežiūri į juos kaip į perimtus (paveldėjimo ar lavinimo 
būdu) dalykus, dėl kurių jie patys negalėtų būti laikomi 
atsakingais. Galbūt faktui, kad žmones apskritai laikome 
atsakingais dėl to, ką daro, nė negalima pateikti jokio 
tolesnio pateisinimo, kaip tik tai, kad jie yra — ne augalai 
ir ne žvėrys, bet — žmonės. 


Aristotelio veikalai buvo atidžiai ir nenutrūkstamai 
studijuojami daug šimtmečių, ir ne tiktai Vakaruose. Jų 
svarbą civilizacijos istorijoje nelengva perdėti; tiesiogiai ir 
netiesiogiai jie nepaprastai giliai įtakojo filosofijos, teologijos 
ir mokslo vystymąsi. 

Šie veikalai ir dabar tebėra švieži, džiuginantys ir 
skatinantys mąstymą lygiai kaip ir tuomet, kai buvo parašyti. 
Tikiuosi, kad šios knygos skaitytojas nūnai ir pats nekantraus 
į kai kuriuos iš jų pasižiūrėti. 


Tolesniam skaitymui 


Bendrieji veikalai 


Puikias bendrąsias Aristotelio gyvenimo ir veikalų apžvalgas 
galima rasti: 


D.J.Allan: The Philosophy of Aristotle (2nd edition, 
Oxford, 1970), 

J.Barnes: Aristotle (Oxford, 1982), 

G.E.R.Lloyd: Aristotle (Cambridge, 1968), 

W.D.Ross: Aristotle (London, 1923). 


Kiekvienas iš jų bus vertingas papildymas manajam tomeliui. 
Rosso knyga išsamiausia ir gali pasitarnauti kaip labai 
naudingas vadovas. 


Vertimai 


[Lietuviškai yra pasirodę šie vertimai: Kategorijų, Nikomacho 
etikos (vertė J. Dumčius), Poetikos (vert. M. Ročka) ir Apie 
sielą (vert. V. Sezemanas; visi šie traktatai knygoje: Aristotelis. 
Rinktiniai raštai. — Vilnius, 1990.); Politikos V knyga (vert. 
J. Dumčius // Filosofijos istorijos chrestomatija. Antika. 
— Vilnius, 1977.), Politikos VIII knygos fragmentai (vert. 
B. Kazlauskas // Menas ir laisvalaikio kultūra. — Vilnius, 
1981.); keletas Retorikos fragmentų (vert. V. Kazanskienė, 
skelbta rinkiniuose: Būtis ir laikas. — Vilnius, 1983; Istorija 


237 


ir būtis.— Vilnius, 1988.); Protreptikas (vert. M. Adomėnas 
// Naujasis Židinys. - Vilnius, 1993. — Nr. 10.) Spaudai 
rengiamas Mindaugo Strockio atliktas ištisinis Politikos 
vertimas, pasirodysiąs Atviros Lietuvos Knygos serijoje.) 

Visi Aristotelio veikalai įtraukti į The Works of Aristotle 
Translated into English, edited by W. D. Ross (12 vols, 
Oxford, 1938-52). Dabar prieinama peržiūrėta dviejų tomų 
laida: 

J. Barnes (ed.): The Complete Works of Aristotle (Princeton, 
1984). 

Clarendono Aristotelio serijoje (Oxfordas) paskelbti nauji 
rinktinių veikalų vertimai kartu su filosofiniu komentaru. 

Patikimus tekstų vertimus, greičiausiai įdomiausius 
filosofijos studentams, galima rasti knygoje: 

J.L. Ackrill (ed.)) New Aristotle Reader (Oxford and 
Princeton, 1987). 


Tolesniam skaitymui 


Geriausias sumanymas būtų pirmiausia palyginti greitai 
perskaityti ištisus traktatus (ar bent jau ilgus gabalus), 
o tuomet susikaupti ties atskiromis pastraipomis ar 
problemomis. Toliau aš pateiksiu keletą patarimų, kokius 
tekstus skaityti. Kaip vadovą po šiuolaikines knygas ir 
straipsnius galiu nurodyti parankią bibliografiją knygose: 

Articles on Aristotle, edited by J. Barnes, M. Schofield, 
R. Sorabji (4 vols., London, 1975—9); tolesniam darbui pravers 
"Topics" poskyris knygoje New Aristotle Reader (1987). 


Etika ir politika 
Vienas prieinamiausių dalyku ir stiliumi Aristotelio veikalų 


yra Nikomacho etika. [Yra lietuviškas vertimas.] Puikus 
įvadas į jį yra: 

J.O. Urmson: Aristotles Ethics (Oxford, 1988). 
Tikslus vertimas su vertingomis pastabomis: 

T. Irwin: Aristotle's Nicomachean Ethics (Indianopolis, 
1985). 
Aristotelio Politika yra ganėtinai komplikuotos struktūros, 
ir kai kurios jos knygos įdomios daugiausia istoriniu 
atžvilgiu. Geras įvadas yra: 

R.G. Mulgan: Aristotle's Political Theory (Oxford, 1977). 
Galima rekomenduoti Penguin Classics serijos vertimą 
(vertė T.A. Sinclair, peržiūrėjo T. J. Saunders). 


Logika ir mokslo filosofija 


Kategorijos 1 De interpretatione yra trumpi, bet svarbūs 
tiek logikai, tiek ir metafizikai. Juos išvertė ir aprūpino 
pastabomis J. L. Ackrill (Clarendon Aristotle series, Oxford, 
1963). [Yra 1r lietuviškas Kategorijų vertimas.) 

Analitikos sunkios, ypač graikiškai nemokančiam 
skaitytojui, ir jų imtis būtų protinga prieš tai perskaičius: 

E. Kapp: Greek Foundations of Traditional Logic (New 
York, 1942), 

W.C. and M. Kneale: The Development of Logic (Oxford, 
1972), Chapter II, 

W.D. Ross (ed.): Aristotle's Prior and Posterior Analytics 
(Oxford, 1949), Introduction. 

Yra naujas anotuotas Pirmosios Analitikos vertimas: R. 
Smith: Aristotle's Prior Analytics (Indianopolis, 1989). 


Proto filosofija 


Pagrindiniai tekstai yra De anima (trumpas, sunkus, kerintis) 
ir Parva naturalia (esė tokiomis temomis, kaip juslumas, 
atmintis, sapnai). Oksfordo vertimas (III t.) yra geras; Loebo 
reikėtų vengti. Clarendono Aristotelio tomas, parengtas D. 
W. Hamlyno (Oxford, 1968), apima De anima II-III vertimą 
su pastabomis. [Yra ir lietuviškas De anima vertimas.) 

Gamtos filosofija 


Veikalai apie gamtą sudaro pagrindinį Aristotelio traktatų 
tūrį ir gvildena daugybę kuo įvairiausių temų. Geriausias 
kelias turbūt būtų perskaityti Fizikos I-II. Yra naujas W. 
Charltono vertimas su filosofiniu komentaru (Clarendon 
Aristotle series, Oxford, 1970). 

Studijuoti svarbius biologinius veikalus pradėkite nuo 
De partibus animalium ("Apie gyvūnų dalis") I. Žr. M. 
Balme tomą Clarendono Aristotelio serijoje (Oxford, 1972). 

Straipsnių ir knygų dairykitės Articles on Aristotle, vol.1, 
p. 195-205 ir vol.3, p. 194-7. 


Metafizika 


Aristotelio Metafizika vietomis nepaprastai sunki. Geriausia 
skaityti W. D. Rosso vertimą (Oxford Aristotle, vol. VIII); 
didingame W. D. Rosso leidime (Oxford, 1924) yra ilgas 
įvadas bei labai paranki kiekvieno skyriaus analizė. Išleisti 
ir Clarendon Aristotle tomai, apimantys knygas I", A, E 
(C. A. Kirwan, Oxford, 1971) bei knygas M, N (J. Annas, 
Oxford, 1976). Vadovą neseniai pasirodžiusiems straipsniams 
ir knygoms bus galima rasti knygoje Articles on Aristotle, 
vol.3, p. 180-94. 


Retorika ir estetika 


Retorika filosofiniu atžvilgiu nėra labai svarbi, nors joje 
ir esama šiek tiek įdomios medžiagos. Aristotelio Poetika 
kitados buvo labai įtakinga — verta ją perskaityti ir dabar, 
galbūt, padedant knygai: 

H. House: Aristotles Poetics (London, 1956). [Aristotelio 
Poetika yra ir lietuviškai.] Straipsnių ir knygų ieškokite 
knygoje Articles on Aristotle, vol. 4, P. 187-92. 


Antifontas 59 
Austin, J.L. 18, 227 


Berkeley, G. 55 


Darwin, C. 23 
Davidson, D. 18 
Demokritas 82 
Descartes, R. 91 


Empedoklis 46, 68 
Euklidas 146 


Gorgijas 125 


Heraklitas 82 
Horacijus 208 


James, W. 165 


Kant, J. 53, 127, 136 


Kripke, S. 19 


Rodyklė 


1.Asmenys 


Locke, J. 55, 126 
Nuyens, F. 113 


Parmenidas 15, 42 

Platonas 8, 12, 15, 114, 138, 
149, 170, 179, 197, 221 

Protagoras 179 

Putnam, H. 19 


Guine, W. v. O. 153 


Ross, W. D. 141 
Ryle,G. 20, 171 


Sokratas 170, 209, 221 
Sofoklis 151 
Strawson, P.F. 17 


Wittgenstein, L. 34 


2. Dalykai 


aitia (priežastis, pagrindas, paaiškinimas), 60-67, 82, 119-120, 146-170, 178, 


200-203 


akousion (nenoromis, nesąmoningai), 228-232 


akrasia (charakterio silpnumas), 24-27, 221-227 
aktualybė ir potencija, 45, 59, 109-113, 189-190, 197-198, 203, 222-224 


apibrėžimas, 97, 153-168, 187-193, 
taip pat žr.: logos 


aporia (problema, keblumas), 25-26, 171-172, 178 
archė (išeities taškas, pradas), 165-171, 229, 234 


atmintis, 31-35, 106,168 


atsakomybė, 227-336, taip pat žr.: determinizmas, būtinybė 


atsitiktinumas, 65-66 

būtybė, dar plg. esamybė, būtis, 42-45, 178-183, 191-193, taip pat žr.: 
ousia, substancija 
būtinybė, 35-38, 67-68, 74-85, 147-149, 196-200 
būtis, žr.: būtybė 
buvimo skirtumas (arba skirtumas pagal apibrėžimą), 20, 33, 63-64, 103-104, 
108, 119-121, 232-233 


determinizmas, 35-38, taip pat žr.: būtinybė, atsakomybė 
dialektika, 170-177, taip pat žr.: aporia, endoxon, filosofinis metodas 
Dievas, 41, 73, 182-183, 196-205, 211-212 

dorybė, 208-211, 213-215 


endoxon (paplitusi nuomonė), 25, 171-175, 206 

epistėmė (pažinimas, mokslinis pažinimas), 7 skyrius 

ergon (darbas, funkcija, būdingas užsiėmimas), 28, 208, 212 
esamybė, žr.: būtybė esmė, 53-55, 187-196 

eudaimonia (geriausias gyvenimas), 27-29, 206-215, 220-221 


filosofinis metodas, 21-24, 8 skyrius 
funkcija, žr.: ergon, teleologija 


gamta, 4 skyrius 
gamtinės rūšys, 52, 147, 159, 186 


hekousion (noromis, sąmoningai), 228-232 
hylemorfizmas, 113-122 


įrodymas, 146-153 
juslumas, juslinis pažinimas, 31-35, 92-93, 100-108, 121-122 


kalba, 22-23, 45-47, 103, 174-176, 227-228 
kategorijos, 43-44, 184, 190-191 

kitimas, 38-41, 3 skyrius, 190, 196-200 
kosmologija, 29-31, 38-41, 200-205 


laikas, 40, 197-200 
logos (aprašymas, apibrėžimas), 64, 77, 97, 112, 168 


medžiaga ir pavidalas, žr.: pavidalas ir medžiaga 


nejudinamasis judintojas, 39-41, 196-205, taip pat žr.:-Dievas 
nous (intelektas, intuityvusis protas), 100, 113, 123, 147, 167, 169, 205, 212 


ousia (būtybė, substancija, esmė), 43, 58, 77, 109, 184-196 


paaiškinimas, 4 skyrius, 119-120, 7 skyrius, 175, 187-191, 200-203, 
taip pat žr.: teleologija 
pasirinkimas, 216-218, 234 
pasiteisinimas, 227-232 
pavidalas ir medžiaga, 3 skyrius, 55-56, 57-60, 74-75, 97-98, 109-113,118 
phainomena (regimybės), 175,206, taip pat žr.: endoxon 
physis (gamta), 4 skyrius 
phronėsis (praktinė išmintis), 210-215 
potėsis (gaminimas, darymas, kūrimas), 216, 234 
potencija, žr.: aktualybė ir potencija 

praxis (veiksmas, elgimasis), 216,234 
prohairezis (racionalus pasirinkimas), 216-218 
proto-kūno problema, 17, 5 skyrius 

psychė (siela, gyvybė), 90, 108-123, 196 


reduktyvumas, 87, 184 
silogizmas, 6 skyrius, 146-153 


substancija, 49-55, 109-113, 178-196, taip pat žr.: būtybė, esmė, ousia 
svarstymas, 218-221 


tapatybė, 44-45, 53-55, 187-190, 195-196, 232-234 

teleologija, 67-73, 83-88, 100-104, 201-205, taip pat žr.: aitia, paaiškinimas 
theoria (grynasis mąstymas, kontempliavimas), 203, 211-215 

vaizduotė, 31-35, 106 

veiksmas, 216-218, 232-234 


3. Šaltiniai 


Antroji Analitika, 7 skyrius, 167-169 
Apie gyvūnų atsiradimą (De generatione animalium), 82,100,177 
Apie gyvūnų dalis (De partibus animalium), 76-83 


De anima, 5 skyrius, 205 

De caelo, 30-31 

De generatione et corruptione, 177 
De interpretatione, 36-37, 31-38 
De memoria, 32-33 

De sensu, 102-103 


Fizika, 38-40, 3-4 skyriai, 165 
Metafizika, 9 skyrius 

Nikomacho etika, 24-27, 10 skyrius 
Pirmoji Analitika, 131, 135, 141 
Sophistici elenchi, 125-126 

Topika, 171 

